
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 228 


11 Νοεμβρίου 1997 


ΝΟΜΟΣ ΥΠ' ΑΡΙΘ. 2533 

Χρηματιστηριακή αγορά παραγώγων και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 
Ορισμοί 

Για τους σκοπούς του παρόντος νόμου νοούνται: 

1. Ως "αντισυμβαλλόμενα μέλη" νοούνται τα μέλη του 
Χ.Α.Α. μεταξύ των οποίων καταρτίζεται χρηματιστηριακή 
συναλλαγή, εφόσον είναι συμμετέχοντα μέλη. 

2. Ως "ασφάλεια" νοείται η αξία σε μετρητά ή άλλες 
κινητές αξίες που παρέχεται προς την ΕΤ.Ε.Σ.Ε.Π. από 
τα μέλη του Χ.Π.Α. και της ΕΤ.Ε.Σ.Ε.Π.. 

3. Ως "ασφαλιστικός ή εγγυοδοτικός φορέας νοείται 
κάθε ιδιωτικού ή δημοσίου δικαίου πρόσωπο, ταμείο, 
οργανισμός ή φορέας άλλου τύπου ο οποίος εκ του 
νόμου ή βάσει σύμβασης με μέλος παρέχει ασφάλιση 
των κινδύνων ευθύνης του μέλους προς εντολείς του 
ή εγγυάται την εκπλήρωση των αντίστοιχων υποχρεώ¬ 
σεων. 

4. Ως "Α.Χ.Έ." νοείται η ανώνυμη χρηματιστηριακή 
εταιρία που συνιστάται σύμφωνα με τις διατάξεις του 

ν. 1806/1988 (ΦΕΚ 207 Α). 

5. Ως "εκτός κύκλου" σύμβαση νοείται η χρηματιστη¬ 
ριακή σύμβαση επί παραγώγων που καταρτίζεται εκτός 
της συνεδρίασης του Χ.Π.Α.. 

6. Ως "εντολέας" νοείται κάθε πρόσωπο προς το 

οποίο μέλος παρέχει οποιαδήποτε από τις καλυπτόμε¬ 
νες επενδυτικές υπηρεσίες, εκτός από: _ 

(α) ~τα~ "πιστωτικά "ιδρύματα του άρθρου 2 του ν. 
2076/1992 (ΦΕΚ 130 Α ) και οι εξομοιούμενες με αυτά 
ως προς το αντικείμενό τους αλλοδαπές επιχειρήσεις 
ανεξαρτήτως νομικού τύπου· 

(β) τα χρηματοδοτικά ιδρύματα του άρθρου 2 του ν. 
2076/1992 (ΦΕΚ 130 Α ) και οι εξομοιούμενες με αυτά 
ως προς το αντικείμενό τους αλλοδαπές επιχειρήσεις 
ανεξαρτήτως νομικού τύπου 


(γ) τις ασφαλιστικές επιχειρήσεις του ν. 400/1976 
(ΦΕΚ 130 Α') και οι εξομοιούμενες με αυτές ως προς 
το αντικείμενό τους αλλοδαπές επιχειρήσεις ανεξαρ¬ 
τήτως νομικού τύπου 

(δ) τους οργανισμούς συλλογικών επενδύσεων, οι 
εταιρίες διαχείρισης χαρτοφυλακίων και οι εξομοιούμε¬ 
νες με αυτά ως προς το αντικείμενό τους αλλοδαπές 
επιχειρήσεις ανεξαρτήτως νομικού τύπου 
(ε) τα νομικά πρόσωπα που υπάγονται στις διατάξεις 
του ν. 1611/1950 (ΦΕΚ 340 Α ) και τα εξομοιούμενα με 
αυτά ως προς τη φύση τους νομικά πρόσωπα ανεξαρ¬ 
τήτως νομικού τύπου 

(στ) τα κράτη, τις κεντρικές διοικητικές αρχές, τις 
κρατικές υπηρεσίες και τους υπερεθνικούς φορείς και 
οργανισμούς ανεξαρτήτως νομικού τύπου· 

(ζ) τους οργανισμούς τοπικής αυτοδιοίκησης 
(η) τα διευθυντικά στελέχη, τα μέλη του Διοικητικού 
Συμβουλίου, τους ελεγκτές και τα άλλα πρόσωπα που 
παρέχουν εμπιστευτικές συμβουλευτικές υπηρεσίες, ως 
προς το μέλος στο οποίο απασχολούνται ως στελέχη, 
ως μέλη Διοικητικού Συμβουλίου, ελεγκτές ή σύμβουλοι, 
καθώς και οι μέτοχοι του μέλους που κατέχουν του¬ 
λάχιστον 5% του μετοχικού του κεφαλαίου· 

(θ) τους συγγενείς εξ αίματος ή εξ αγχιστείας μέχρι 
δευτέρου βαθμού των προσώπων της παραπάνω περί¬ 
πτωσης (η) ως προς το ίδιο με την περίπτωση (η) 
μέλος 

(ι) κάθε άλλο πρόσωπο το οποίο είναι συνδεδεμένο 
(κατά την έννοια της παραγράφου 5 του άρθρου 42ε 
του κ.ν. 2190/1920) με το μέλος που του παρέχει 
καλυπτόμενες επενδυτικές υπηρεσίες. 

7. Ως "εντολή" νοείται η εντολή παροχής από Ε.Π.Ε.Υ. 
προς εντολέα καλυπτόμενης επενδυτικής υπηρεσίας. 

8. Ως "εντός κύκλου" σύμβαση νοείται η χρηματιστη¬ 
ριακή σύμβαση επί παραγώγων που καταρτίζεται κατά 
τη διάρκεια της συνεδρίασης του Χ.Π.Α. μέσω του 
συστήματος συναλλαγών του Χ.Π.Α.. 

9. Ως "Ε.Π.Ε.Υ." νοείται η επιχείρηση παροχής επεν- 
δυηκών υπηρεσιών (συμπεριλαμβανομένων των πιστω¬ 
τικών ιδρυμάτων) κατά την έννοια του ν. 2396/1996 
που εδρεύει σε Κράτος-Μέλος της Ε.Ε.. 

10. Ως "εργάσιμη" νοείται κάθε ημέρα προγραμματι¬ 
σμένης λειτουργίας του Χ.Α.Α.. 

11. Ως "θεσμικός επενδυτής" νοείται κάθε Ε.Π.Ε.Υ., 
εταιρία διαχείρισης αμοιβαίοιν κεφαλαίων, εταιρία επεν¬ 
δύσεων χαρτοφυλακίου, ασφαλιστική εταιρία και ασφα¬ 
λιστικό ταμείο που λειτουργεί νόμιμα στην Ελλάδα. 

12. Ως "καλυπτόμενες επενδυτικές υπηρεσίες" νοού¬ 
νται αποκλειστικά οι ακόλουθες υπηρεσίες: 

(α) κατάρτιση συναλλαγών επί χρηματιστηριακών 
πραγμάτων στο Χ.Α.Α. για λογαριασμό τρίτων ή για ίδιο 
λογαριασμό, 

(β) φύλαξη και διακίνηση χρηματιστηριακών πραγμάτων 
για λογαριασμό τρίτων για κατάρτιση συναλλαγών στο 
Χ.Α.Α. ή που αποτελούν το προϊόν κατάρτισης συναλ¬ 
λαγών στο Χ.Α.Α., 

(γ) κατοχή κεφαλαίων τρίτων για κατάρτιση συναλ¬ 
λαγών επί χρηματιστηριακών πραγμάτων στο Χ.Α.Α. ή 
που αποτελούν το προϊόν κατάρτισης συναλλαγών επί 
χρημαπστηριακών πραγμάτων στο Χ.Α Α., 

(δ) από την 26η Σεπτεμβρίου 1998 η προγενέστερη ημε¬ 
ρομηνία που θα καθορισθεί με απόφαση του Υπουργού 
Εθνικής Οικονομίας, μετά από εισήγηση της Επιτροπής 
Κεφαλαιαγοράς, ως "καλυπτόμενες υπηρεσίες" νοούνται 
πλέον των υπηρεσιών των παραπάνω εδαφίων (α) έως 
(γ) της παρούσας παραγράφου, οι υπηρεσίες των ε¬ 
δαφίων (α)ί, (γ) και (δ) της παραγράφου 1 του άρθρου 
2 του ν. 2396/1996 (ΦΕΚ 73 Α ). 

13. Ως "κανονισμός λειτουργίας" των Χ.Π.Α. και 
ΕΤ.Ε.Σ.Ε.Π., αντιστοίχων, νοείται το σύνολο των εκά- 
στοτε ισχυουσών κανονιστικών διατάξεων που αφορούν 
στα πρόσωπα αυτά. 

14. Ως "Κεφάλαιο Ασφάλισης" νοείται το κεφάλαιο 
ασφάλισης υποχρεώσεων των μελών του Χ.Π.Α. υπό 
τη διαχείριση της ΕΤ.Ε.Σ.Ε.Π. σύμφωνα με τις διατάξεις 
του παρόντος νόμου. 

15. Ως "κεφάλαιο" του Συνεγγυητικού νοείται το σύ¬ 
νολο των εκάστοτε διαθεσίμων του, ενώ για τον υπο¬ 
λογισμό του εκάστοτε ύψους του κεφαλαίου του Συ- 
νεγγυητικού εφαρμόζεται κατ' αναλογία ο ορισμός των 
ιδίων κεφαλαίων Ε.Π.Ε.Υ. σύμφωνα με την Απόφαση 
της Επιτροπής Κεφαλαιαγοράς Αριθ. Ε.Κ.7288 (ΦΕΚ 
369 Β ). 

16. Ως "κινητές αξίες" νοούνται οι κινητές αξίες 
σύμφωνα με το άρθρο 2 του ν. 2396/1996. 

17. Ως "μέλη" του Χ.Α.Α. νοούνται οι πάσης φύσης 
Ε.Π.Ε.Υ. οι οποίες έχουν κατά το νόμο το δικαίωμα 
κατάρτισης χρηματιστηριακών συμβάσεων στο Χ.Α Α.. 

18. Ως 'παραγγελέας" νοείται κάθε φυσικό ή νομικό 
πρόσωπο για λογαριασμό του οποίου μέλος οργανω¬ 
μένης χρηματιστηριακής αγοράς παρέχει επενδυτικές 
υπηρεσίες, ιδίως χρηματιστηριακές συναλλαγές. 

19. Ως 'παράγωγα" νοούνται συμβάσεις επί χρημα¬ 
τοοικονομικών μέσων, ιδίως συμβάσεις προαίρεσης, υπό 
προθεσμία και ανταλλαγής δικαιωμάτων επί κινητών 
αξιών, χρηματιστηριακών δεικτών, μέσων της χρηματα¬ 
γοράς, συναλλάγματος και επιτοκίων. 

20. Ως "περιθώριο ασφάλισης" νοείται η αξία σε 
μετρητά ή κινητές αξίες που παρέχεται από παραγγελέα 
μέσω μέλους της ΕΤ.Ε.Σ.Ε.Π. προς την ΕΤ.Ε.Σ.Ε.Π. για 
την εξασφάλιση των εκάστοτε υποχρεώσεών του προς 
την ΕΤ.Ε.Σ.Ε.Π. που απορρέουν από την εκκαθάριση 
συναλλαγών του στο Χ.Π.Α.. 

21. Ως "συμμετέχοντα μέλη" νοούνται οι Ε.Π.Ε.Υ. που 
είναι ενήμερες ως προς τις υποχρεώσεις τους προς 


το Συνεγγυητικό σύμφωνα με τις διατάξεις του παρόντος 
νόμου. 

22. "Συνεγγυητικό" σημαίνει το "Συνεγγυητικό Κεφά¬ 
λαιο Εξασφάλισης Συναλλαγών Μελών του Χρηματι 
στηρίου Αξιών Αθηνών", όπως έχει αναμορφωθεί και 
λειτουργεί σύμφωνα με τις διατάξεις του παρόντος 
νόμου. 

23. Ως "τίμημα δικαιώματος" νοείται το ποσό που 
οφείλει να καταβάλει επενδυτής για τη σύναψη χρη¬ 
ματιστηριακής σύμβασης προαίρεσης και για τη σύναψη 
κάθε άλλης πράξης επί παραγώγων εισηγμένων προς 
διαπραγμάτευση στο Χ.Π.Α. σύμφωνα με σχετική από¬ 
φαση του Διοικητικού Συμβουλίου της ΕΤ.Ε.Σ.Ε.Π. 

24. Ως "υποκείμενες αξίες" νοούνται οι κινητές αξίες, 
οι δείκτες κινητών αξιών, οι αξίες της χρηματαγοράς 
και οι άλλες αξίες, επί των οποίων παρέχεται δικαίωμα 
αγοράς ή πώλησης από παράγωγο ή βάσει των οποίων 
υπολογίζεται η χρηματιστηριακή αξία των παραγώγων. 

25. Ως "χρηματιστηριακά πράγματα" νοούνται οι πάσης 
φύσης κινητές αξίες, οι οποίες εκάστοτε αποτελούν 
αντικείμενο διαπραγμάτευσης στο Χ.Α.Α.. 

26. Ως "χρηματιστηριακές συναλλαγές" νοούνται οι 
συμβάσεις επί χρηματιστηριακών πραγμάτων που κα¬ 
ταρτίζονται στο Χ.Α.Α. σύμφωνα με τους εκάστοτε 
ισχύοντες νόμους και κανονιστικές διατάξεις. 

ΜΕΡΟΣ Α' 

ΧΡΗΜΑΤΙΣΤΗΡΙΟ ΠΑΡΑΓΩΓΩΝ ΑΘΗΝΩΝ 
ΚΕΦΑΛΑΙΟ Α' 

ΙΔΡΥΣΗ ΚΑΙ ΣΚΟΠΟΣ ΤΟΥ ΧΡΗΜΑΤΙΣΤΗΡΙΟΥ 
ΠΑΡΑΓΩΓΩΝ ΑΘΗΝΩΝ ΚΑΙ ΑΛΛΕΣ 
ΣΥΝΑΦΕΙΣ ΔΙΑΤΑΞΕΙΣ 

Άρθρο 2 

Ίδρυση και σκοπός του Χρηματιστηρίου 
Παραγώγων Αθηνών (Χ.Π.Α.) 

1. Το Χρημαπστήριο Παραγώγων Αθηνών (Χ.Π.Α ), 
που ιδρύεται σύμφωνα με τη διαδικασία του άρθρου 4 
του παρόντος νόμου και λειτουργεί με τη μορφή ανώ¬ 
νυμης εταιρίας, διέπεται από ης διατάξεις της νομο¬ 
θεσίας για τις ανώνυμες εταιρίες, εκτός αν επί μέρους 
διατάξεις του παρόντος νόμου εισάγουν αποκλίσεις 
από αυτές. 

2. Σκοπός του Χ.Π.Α. είναι η οργάνωση και υποστήριξη 
των συναλλαγών στη χρηματιστηριακή αγορά παραγώ¬ 
γων, η οργάνωση της λειτουργίας του συστήματος 
συναλλαγών αυτών, καθώς και κάθε συναφής δραστη¬ 
ριότητα. 

3. Τα παράγωγα και τα χαρακτηριστικά τους που 
αποτελούν αντικείμενο διαπραγμάτευσης στο Χ.Π.Α. 
ορίζονται στη σχετική απόφαση του Διοικητικού Συμ¬ 
βουλίου του Χ.Π Α., ύστερα από γνώμη του Διοικηπκού 
Συμβουλίου της Εταιρείας Εκκαθάρισης Συναλλαγών επί 
Παραγώγων (ΕΤ.Ε.Σ.Ε.Π.). 

Άρθρο 3 

Μετοχικό κεφάλαιο και μετοχική 
σύνθεση του Χ.Π.Α. 

1. Το μετοχικό κεφάλαιο του Χ.Π.Α. καταβάλλεται εξ 
ολοκλήρου τοις μετρητοίς. Το αρχικό μετοχικό κεφάλαιο 
ανέρχεται σε τρία δισεκατομμύρια (3.000.000.000) δραχ¬ 
μές. 

2. Οι μετοχές του Χ.Π.Α. είναι ονομαστικές. Μέτοχοί 

-ου μπορούν να είναι μόνο τα Χρηματιστήριο Αξιών 
Αθηνών Α.Ε. (Χ.Α.Α.) και θεσμικοί επενδυτες. 

3. Με εξαίρεση το Χ.Α.Α., μέτοχος του Χ.Π.Α. δεν 
επιτρέπεται να αποκτά μετοχές που αντιπροσωπεύουν 
ποσοστό μεγαλύτερο του τρία τοις εκατό (3%) του 
καταβεβλημένου μετοχικού κεφαλαίου του. 

4. Το Χ.Α.Α. κατέχει μετοχές του Χ.Π.Α. που αντι¬ 
προσωπεύουν ποσοστό τριάντα τέσσερα τοις εκατό 
(34%) έως σαράντα εννέα τοις εκατό (49%) του με¬ 
τοχικού κεφαλαίου του. Οι λοιπές μετοχές κατανέμονται, 
κατά το δυνατόν συμμέτρως, μεταξύ των θεσμικών 
επενδυτών που επιθυμούν να συμμετάσχουν στο σχη¬ 
ματισμό του κεφαλαίου του Χ.Π.Α.. Επί μέρους ρυθμίσεις 
ως προς τη συμμετοχή θεσμικών επενδυτών στο με¬ 
τοχικό κεφάλαιο του Χ.Π.Α. μπορούν να εισάγονται με 
απόφαση της Επιτροπής Κεφαλαιαγοράς, ύστερα απο 
εισήγηση του Διοικητικού Συμβουλίου του Χ.Π.Α.. 

5. Κατα την ίδρυση του Χ.Π.Α., το Χ.Α.Α. μπορεί να 
αναλάβει χωρίς περιορισμό μετοχές του Χ.Π.Α., εφόσον 
δεν υπάρχει ενδιαφέρον για την ανάληψή τους από 
θεσμικούς επενδυτές. Το Χ.Α.Α. υποχρεούται να μετα¬ 
βιβάσει το επιπλέον του προβλεπόμενου στο νόμο 
ποσοστό μετοχών σε θεσμικούς επενδυτές, εφόσον 
εκδηλωθεί ενδιαφέρον, στην τιμή που θα συμφωνηθεί 
μεταξύ των δύο μερών, η οποία δεν μπορεί να είναι 
κατώτερη της ονομαστικής τιμής της μετοχής. 

6. Εντός δέκα (10) ημερών απο την ημέρα που θα 
διενεργηθεί η πρώτη τακτική Γενική Συνέλευση του 
Χ.Π.Α., εφοσον θεσμικοί επενδυτές επιθυμούν να απο¬ 
κτήσουν μετοχές του, ούτως ώστε το ποσοστό συμ¬ 
μέτοχης τους στο μετοχικό κεφάλαιο του Χ.Π.Α. να 
είναι ίσο με τον ανηστοιχούντα σε κάθε θεσμικό επεν¬ 
δυτή αριθμό μετοχών με βάση την αρχή της σύμμετρης 
κατανομής των μετοχών του Χ.Π.Α., δηλώνουν τούτο 
νραπτώς στο Διοικητικό Συμβούλιο του Χ.Π.Α.. Το Διοι¬ 
κητικό Συμβούλιο δικαιούται να ζητά εξασφαλίσεις από 
τους ενδιαφερομένους προς απόκτηση μετοχών του 
Χ.Π.Α. ως προς την ικανοποίηση των υποχρεώσεών 
τους για την καταβολή στο κεφάλαιο της εταιρίας του 
ποσού συμμέτοχης τους σύμφωνα με το γραπτό αίτημά 
τους. Η απόφαση αύξησης του κεφαλαίου του Χ.Π.Α. 
λαμβάνεται σε κάθε περίπτωση από το αρμόδιο όργανό 
του, το οποίο θα συγκληθεί εντός ευλόγου χρονικού 
διαστήματος. Η τιμή διάθεσης των νέων μετοχών προσ¬ 
διορίζεται με βάση την καθαρή θέση του Χ.Π.Α.. 

7. Η διαδικασία της προηγούμενης παραγράφου επα¬ 
ναλαμβάνεται κάθε τρία ημερολογιακά έτη, με υποβολή 
δηλώσεων - αιτήσεων του πρώτου εδαφίου της προη¬ 
γούμενης παραγράφου εντός δέκα (10) ημερών από την 
ήμερα που διενεργήθηκε η τακτική Γενική Συνέλευση κάθε 
τρίτου έτους που ακολουθεί. Η πμη διάθεσης των νέων 
μετοχών προσδιορίζεται από το Χ.Π.Α. με βάση την έκθεση 
αποτίμησης της αξίας της εταιρίας από τους ορκωτούς 
ελεγκτές που την ελέγχουν. 

8. Στη διαδικασία των αυξήσεων του μετοχικού κε¬ 
φαλαίου των προηγούμενων δύο παραγράφων, οι παλαιοί 
μέτοχοι στερούνται του δικαιώματος προτίμησης, στο 
βαθμό που αυτό είναι αναγκαίο για την ικανοποίηση 
των άλλων θεσμικών επενδυτών που δήλωσαν πρόθεση 
να συμμετάσχουν στην αύξηση του μετοχικού κεφαλαίου 
και προκειμένου να επιτευχθεί σύμμετρη κατανομή των 
μέτοχων του Χ.Π.Α. μεταξύ των ενδιαφερομένων θε¬ 
σμικών επενδυτών. 

9. Στη διαδικασία αύξησης του μετοχικού κεφαλαίου 
των προηγουμένων παραγράφων επιτρέπονται αποκλί¬ 


σεις από την αρχή της σύμμετρης κατανομής των 
μετοχών μεταξύ των συμμετεχόντων θεσμικών επεν¬ 
δυτών, εφόσον είναι απαραίτητες για να επιτευχθεί η 
κατανομή ακέραιου αριθμού μετοχών μεταξύ των προ¬ 
σώπων αυτών, όπως μπορεί ειδικότερα να αποφασίζεται 
από το Διοικητικό Συμβούλιο του Χ.Π.Α.. 

10. Όταν το Χ.Α.Α. επιθυμεί .να εκποιήσει μετοχές 
του Χ.Π.Α., ανακοινώνει στους θεσμικούς επενδυτές 
τον αριθμό των προς μεταβίβαση μετοχών και την πμη 
διάθεσης. Οι θεσμικοί επενδυτές δύνανται να γνωστο¬ 
ποιήσουν εντός προθεσμίας τριάντα (30) ημερών από 
την ανακοίνωση την πρόθεσή τους για απόκτηση με¬ 
τοχών. Εάν εκδηλωθεί από τους θεσμικούς επενδυτες 
ενδιαφέρον για απόκτηση μετοχών που υπερβαίνουν 
πς προς διάθεση μετοχές, οι προς πώληση μετοχές 
του Χ.Π.Α. κατανέμονται μεταξύ των θεσμικών επεν¬ 
δυτών που έχουν εκδηλώσει ενδιαφέρον για την από¬ 
κτησή τους, έτσι ώστε να επιτυγχάνεται κατά το δυνατόν 
ισομερης κατανομή μετοχών μεταξύ των συμμετεχόντων 
θεσμικών επενδυτών, όπως μπορεί ειδικότερα να κα¬ 
θορίζει με απόφασή του το Διοικητικό Συμβούλιο του 
Χ.Α.Α.. Κατά τον παραπανω υπολογισμό λαμβάνονται 
υπόψη και οι μετοχές που κατέχουν ήδη θεσμικοί ε¬ 
πενδυτές. 

Άρθρο 4 

Διαδικασία ίδρυσης 

1. Το Χ.Α.Α. συντάσσει και θέτει στη διάθεση κάθε 
ενδιαφερομένου θεσμικού επενδυτή σχέδιο καταστατι¬ 
κού του Χ.Π.Α. εντός έξι (6) μηνών από τη δημοσίευση 
του παρόντος. 

2. Με ανακοίνωσή του. που δημοσιεύεται σε δύο 
τουλάχιστον πολιτικές και δύο τουλάχιστον οικονομικές 
εφημερίδες, που εκδίδονται στην Αθήνα και έχουν ευρεία 
κυκλοφορία, το Χ.Α.Α. γνωστοποιεί τη διαδικασία με την 
οποία οι ενδιαφερόμενοι θα λαμβάνουν αντίτυπα του 
σχεδίου καταστατικού του Χ.Π.Α. και ανακοινώνει το 
ύψος του μετοχικού του κεφαλαίου και τις μετοχές που 
θα αναλάβει εκείνο, καθώς και τη διαδικασία και το 
περιεχόμενό γνωστοποίησης στο Χ.Α.Α. της εκδήλωσης 
ενδιαφέροντος από τους θεσμικούς επενδυτές που 
επιθυμούν να συμμετάσχουν στην ίδρυση του Χ.Π.Α.. 
Η παραπάνω ανακοίνωση ορίζει και την ημερομηνία, 
μέχρι την οποία οι ενδιαφερόμενοι υποχρεούνται να 
έχουν προβεί σε εκδήλωση ενδιαφέροντος, σύμφωνα 
με την επόμενη παράγραφο. Η προθεσμία που τάσσει 
το Χ.Α.Α. δεν μπορεί να είναι συντομότερη από ένα 
(1) μήνα. 

3. Όσοι δικαιούνται να αποκτήσουν μετοχές του 
Χ.Π.Α. και επιθυμούν να συμμετάσχουν στην ίδρυσή 
του, ανακοινώνουν την πρόθεσή τους αυτή, καθώς και 
το ύψος του μετοχικού κεφαλαίου του Χ.Π.Α. που 
επιθυμούν να καλύψουν. Εάν εκδηλωθεί ενδιαφέρον για 
απόκτηση μετοχών που υπερβαίνουν το κεφάλαιο που 
θα καλυφθεί από τους λοιπούς πλην του Χ.Α.Α. ιδρυτές, 
οι μετοχές του Χ.Π.Α. που θα αναληφθούν από τους 
λοιπούς ιδρυτές κατανέμονται σύμμετρα μεταξύ των 
θεσμικών επενδυτών που έχουν εκδηλώσει ενδιαφέρον 
για την απόκτησή τους. Επιτρέπονται αποκλίσεις με 
απόφαση του Διοικηηκού Συμβουλίου του Χ.Α.Α., εάν 
είναι απαραίτητες για να επιτευχθεί η κατανομή ακέραιου 
αριθμού μετοχών μεταξύ των ενδιαφερομένων. 

4. Εντός δέκα (10) ημερών από την πάροδο της 
προθεσμίας της παραγράφου 2. το Χ.Α.Α. ανακοινώνει 

τον πίνακα των ιδρυτών του Χ.Π.Α. και τον αριθμό των 
αετοχων που αναλαμβανει κάθε ιδρυτής, καθώς και τον 
τοπο και χρονο της υπογραφής του καταστατικού του 
Χ.Π.Α.. Οι ιδρυτές του Χ.Π.Α. πρέπει να έχουν καταβάλει 
την αξία των μετοχών που αναλαμβάνουν τρεις (3) 
εργάσιμες ήμερες πριν από την υπογραφή του κατα¬ 
στατικού σε λογαριασμό πιστωτικού ιδρύματος που λει¬ 
τουργεί νόμιμα στην Ελλάδα, τον οποίο ανακοινώνει 
το Χ.Α.Α.. Αλλως, το Διοικητικό Συμβούλιο του Χ.Α.Α. 
αποφασίζει για τη διανομή, σύμφωνα με τους κανόνες 
της παραγράφου 3, των μετοχών των οποίων δεν 
καταβλήθηκε η αξία, συμμέτρως στους άλλους θεσμικούς 
επενδυτές που έχουν εκδηλώσει ενδιαφέρον ή τις 
αναλαμβάνει το ίδιο. 

Άρθρο 5 
Ειδικές ρυθμίσεις 

1. Με την επιφύλαξη των διατάξεων του παρόντος 
νόμου, για την τροποποίηση του καταστατικού του 
Χ.Π.Α. ισχύουν οι διατάξεις της νομοθεσίας για τις 
ανώνυμες εταιρίες. 

2. Ο τακτικός και έκτακτος έλεγχος του Χ.Π.Α., ο 
οποίος προβλέπεται απο τις διατάξεις για τις ανώνυμες 
εταιρίες διενεργειται από δύο ορκωτούς ελεγκτές. 

3. Οι καταχωρίσεις του Χ.Π.Α., που προβλέπονται 
από τις διατάξεις της νομοθεσίας για τις ανώνυμες 
εταιρίες, γίνονται στο Μητρώο της παραγράφου 8 χου 
άρθρου 7β του κ.ν. 2190/1920 που τηρείται στη Διεύ¬ 
θυνση Α.Ε. και Πίστεως της κεντρικής υπηρεσίας του 
Υπουργείου Ανάπτυξης. 

4. Οι διατάξεις του άρθρου 1 του ν. 1806/1988 (ΦΕΚ 
207 Α') εφαρμόζονται και για τον έλεγχο και την 
εποπτεία των δραστηριοτήτων του Χ.Π.Α.. 

Άρθρο 6 

Διοίκηση του Χ.ΠΆ. 

Ί Το Διοικητικό Συμβούλιο του Χ.Π.Α. αποτελειται 
από εννεα (9) μέλη. Τρία (3) από τα μέλη του ορίζονται 
από τον Υπουργό Εθνικής Οικονομίας μεταξύ προσώπων 
που έχουν ειδική πείρα και κύρος. Τα υπόλοιπα έξι 16) 
μέλη του Διοικητικού Συμβουλίου του Χ.Π.Α. εκλέγονται 
σύμφωνα με τις διατάξεις της νομοθεσίας για πς α¬ 
νώνυμες εταιρίες από τη γενική συνέλευση των μετόχων. 

2. Ο Υπουργός Εθνικής Οικονομίας γνωστοποιεί στο 
Χ.Π.Α. το διορισμό των συμβούλων που ορίζει τρεις (3) 
πλήρεις ημέρες πριν από τη συνεδρίαση της Γενικής 
Συνέλευσης που καλείται να εκλέξει μέλη του Διοικητικού 
Συμβουλίου. Εάν οι σύμβουλοι που έχει διορίσει ο 
Υπουργός Εθνικής Οικονομίας παραιτηθούν, αποθάνουν 
ή εκπέσουν καθ’ οιονδήποτε τρόπο του αξιώματος τους, 
αντικαθίστανται από πρόσωπα που ορίζει ο ίδιος Υ¬ 
πουργός. 

3. Ο Πρόεδρος του Χ.Π.Α. είναι πλήρους απασχόλησης 
και εκλέγεται μεταξύ των προσώπων που έχει ορίσει 
ο Υπουργός Εθνικής Οικονομίας, εκτός και αν αποφα¬ 
σίσει διαφορετικά το Διοικητικό Συμβούλιο του Χ.Π.Α. 
με πλειοψηφία των 7/9 του συνόλου των μελών του. 

4. Το Διοικητικό Συμβούλιο του Χ.Π.Α.: 

α) μετά από γνώμη του Διοικητικού Συμβουλίου της 
εταιρίας εκκαθάρισης συναλλαγών επί παραγώγων που 
συνιστάται βάσει του παρόντος νόμου (ΕΤ.Ε.Σ.Ε.Π.) 
καθορίζει τα παράγωγα που αποτελούν αντικείμενο 
διαπραγμάτευσης στο Χ.Π.Α., 


β) κάνει αποδεκτές ή απορρίπτει αιτήσεις Ε.Π.Ε.Υ 
για την απόκτηση της ιδιότητας μέλους του Χ.Π.Α., 
γ) ασκεί τις διοικητικές και διαχειριστικές αρμοδιότητες 
ως όργανο διοίκησης του Χ.Π.Α., 

δ) ασκεί τον έλεγχο και την εποπτεία των μελών του 
ως προς την τηρηση των υποχρεώσεών τους που 
απορρέουν από τη χρηματιστηριακή νομοθεσία σε σχέση 
με τις συναλλαγές που καταρτίζουν στο Χ.Π.Α., την εν 
γένει τήρηση των υποχρεώσεών τους από τη λειτουργία 
του Χ.Π.Α., την εκκαθάριση και διακανονισμό των συ¬ 
ναλλαγών αυτών και την κατάθεση ασφαλειών, 
ε) εκδίδει τις κανονιστικού περιεχομένου αποφάσεις 
που προβλέπονται στον παρόντα νόμο, 
στ) επιβάλλει τις διοικητικές κυρώσεις και λαμβάνει τα 
διοικητικά μέτρα που προβλέπονται στον παρόντα νόμο. 

Άρθρο 7 
Μέλη του Χ.Π.Α. 

1. Το Διοικητικό Συμβούλιο του Χ.Π.Α. θα κάνει δεκτή 
αίτηση για την απόκτηση της ιδιότητας μέλους του 
Χ.Π.Α., εφόσον πληρούνται σωρευτικα οι παρακάτω 
προϋποθέσεις: 

(α) Το υποψήφιο μέλος είναι Ε.Π.Ε.Υ. που δικαιούται 
να παρέχει τις επενδυτικές υπηρεσίες του άρθρου 2 
παράγραφος 1 περίπτωση α(ϋ) τόυ ν. 2396/1996 (ΦΕΚ 
73 Α') επί παραγώγων. 

ίβ) Το υποψήφιο μέλος είναι μέλος της ΕΤ.Ε.Σ.Ε.Π.. 
(γ) Το υποψήφιο μέλος έχει αποδεχθεί και καταρτίσει 
πς εκάστοτε οριζόμενες συμβάσεις μεταξύ αυτού και 
του Χ.Π.Α. ή και της ΕΤ.Ε.Σ.Ε.Π.. Με τις συμβάσεις 
αυτές προσδιορίζονται υποχρεώσεις και δικαιώματα των 
μελών του Χ.Π.Α. ως προς το Χ.Π.Α. και την ΕΤ.Ε.Σ.Ε.Π., 
ενδεικτικά αλλά όχι περιοριστικά, το ποσό εγγραφής 
μέλους, η ετήσια συνδρομή και τα χρηματικά δικαιώματα 
του Χ.Π.Α. για πς υπηρεσίες που παρεχει και η παροχή 
ασφάλειας υπέρ της ΕΤ.Ε.Σ.Ε.Π.. 

(δ) Το υποψήφιο μέλος πληροί πς προϋποθέσεις 
οργάνωσης και διαθέτει τα τεχνικά μέσα που ορίζει ο 
κανονισμός λειτουργίας του Χ.Π.Α.. 

2. Πιστωτικό ίδρυμα που αποκτά την ιδιότητα μέλους 
του Χ.Π.Α. δεν δικαιούται να καταρτίζει συναλλαγές σε 
παράγωγα επί μετοχών, συμπεριλαμβανομένων και των 
δεικτών επί μετοχών, έως ότου επιτραπει σε πιστωτικά 
ιδρύματα να γίνουν μέλη του Χ.Α.Α.. 

Άρθρο 8 

Εποπτεία 

1. Τον έλεγχο και την εποπτεία επί της λειτουργίας 
του Χ.Π.Α. και της ΕΤ.Ε.Σ.Ε.Π. ως προς την τήρηση 
των σχετικών διατάξεων της νομοθεσίας περί κεφα¬ 
λαιαγοράς ασκεί η Επιτροπή Κεφαλαιαγοράς. 

2. Οι διατάξεις της νομοθεσίας για την εποπτεία του 
Χ.Α.Α. και την επιβολή κυρώσεων στα μέλη του Χ.Α.Α. 
εφαρμόζονται αναλόγως για την επιβολή κυρώσεων στα 
μέλη του Χ.Π.Α. και της ΕΤ.Ε.Σ.Ε.Π., εφόσον αυτά 
παραβιάζουν τη νομοθεσία και τον κανονισμό λειτουρ¬ 
γίας του Χ.Π.Α. ή της ΕΤ.Ε.Σ.Ε.Π.. Τις κυρώσεις επι¬ 
βάλλει, κατά περίπτωση, η αρμόδια για την εποπτεία 
του μέλους αρχή, ή, όπου προβλέπεται ειδικά επιβολή 
κυρώσεων από το Διοικητικό Συμβούλιο του Χ.Α.Α. επι 
μελών του Χ.Α.Α.. τις αντίστοιχες κυρώσεις στα μέλη, 
του Χ.Π.Α. και της ΕΤ.Ε.Σ.Ε.Π. επιβάλλει το Διοικητικό 
Συμβούλιο του Χ.Π.Α.. 

ΚΕΦΑΛΑΙΟ Β' 

. ΣΥΝΑΛΛΑΓΕΣ ΤΗΣ ΧΡΗΜΑΤΙΣΤΗΡΙΑΚΗΣ 
ΑΓΟΡΑΣ ΠΑΡΑΓΩΓΩΝ 

Άρθρο 9 

Αντικείμενο συναλλαγών 

Αντικείμενο συναλλαγών του Χ.Π.Α. αποτελούν απο¬ 
κλειστικά τα εισηγμένα προς διαπραγμάτευση σ' αυτό 
παραγωγα. 

Άρθρο 10 

Χρηματιστηριακές συμβάσεις επί παραγώγων 

1. Οι χρηματιστηριακές συμβάσεις στο Χ.Π.Α. συνά- 
πτονται είτε με τη συμμετοχή του μέλους του Χ.Π.Α. 
στη συνεδρίαση του Χ.Π.Α. (συμβάσεις εντός κύκλου) 
είτε χωρίς τέτοια συμμετοχή (εκτός κύκλου). 

2. Κάθε σύμβαση επί παραγώγων στο Χ.Π.Α. καταρ- 

μεταξύ: α) των μελών του Χ.Π.Α. που συμμε¬ 
τέχουν στην κατάρτισή της και της ΕΤ.Ε.Σ.Ε.Π. και β) 
των παραγγελέων τους και της ΕΤ.Ε.Σ.Ε.Π.. 

3. Με την επιφύλαξη των διατάξεων του άρθρου 13 
του παρόντος, μέλος του Χ.Π.Α. που καταρτίζει σύμβαση 
επί παραγώγων στο Χ.Π.Α. συναλλάσσεται για λογα¬ 
ριασμό παραγγελεα του, ενεργώντας ως χρηματιστη¬ 
ριακός παραγγελιοδόχος. 

Άρθρο 11 

Χρηματιστηριακές συμβάσεις εντός κύκλου 

1. Τα μέλη του Χ.Π.Α. συμμετέχουν στις συνεδριάσεις 
του Χ.Π.Α. και καταρτίζουν χρηματιστηριακές συμβάσεις 
επί παραγώγων. 

2. Εφόσον δύο αντίθετες δηλώσεις βούλησης συμπί¬ 
πτουν, η ΕΤ.Ε.Σ.Ε.Π. κάνει αποδεκτές τις δύο αντίθετες 
δηλώσεις βούλησης και καταρτίζει με καθένα από τα 
δύο μέλη ομσιομορφη σύμβαση επί του παραγώγου έτσι 
ώστε οι υποχρεώσεις της από τη μία σύμβαση να είναι 
αντίστροφες προς τις υποχρεώσεις της από την άλλη. 
Επιτρέπεται η κατάρτιση χρηματιστηριακής σύμβασης 
εντός κύκλου για λογαριασμό διαφορετικών παραγγε- 
λέων ακόμα και αν οι δηλώσεις προσφοράς και αποδοχής 
προέρχονται από το ίδιο μέλος του Χ.Π.Α.. 

Άρθρο 12 

Κατάρτιση χρηματιστηριακών 
συμβάσεων εκτός κύκλου 

Η κατάρτιση συναλλαγών έκτος κύκλου επιτρέπεται 
μόνο μετά από την έκδοση της προβλεπόμενης στον 
παρόντα νόμο, άρθρο 31, παρ. 2ε απόφασης της Επι¬ 
τροπής Κεφαλαιαγοράς. 

Άρθρο 13 

Μέλη του Χ.Π.Α. ως Ειδικοί Διαπραγματευτές 
Παραγώγων (ΜατΚβί ΜαΚβτδ) 

1. Επιτρέπεται στα μέλη του Χ.Π.Α., που το μετοχικό 
τους κεφάλαιο είναι τουλάχιστον ίσο με το προβλεπό- 
μενο ελάχιστο κεφάλαιο που απαιτεί το άρθρο 28 παρ. 
1 του ν. 2396/1996 (ΦΕΚ 73 Α) για Ε.Π.Ε.Υ. που 
δικαιούνται να προσφέρουν υπηρεσίες αναδοχου σε 
δημόσια εγγραφή, να πραγματοποιούν συναλλαγές πα- 
σαγωνων ως ειδικοί διαπραγματευτές (πτα/Κβΐ ΓηαΚθΓο), 


συνάπτοντας στο όνομα και για λογαριασμό τους χρη¬ 
ματιστηριακές συμβάσεις επ' αυτών, με τις ειδικές συμ¬ 
φωνίες που ισχύουν για τις συναλλαγές αυτές, εφόσον 
έχουν καταρτίσει σύμβαση με το Χ.Π.Α. και την 
ΕΤ.Ε.Σ.Ε.Π., που περιέχει τα καλυπτόμενα παράγωγα. 
τους όρους της διαπραγμάτευσης και τις υποχρεώσεις 
του μέλους του Χ.Π.Α. που συμμετέχει στην αγορά ως 
ειδικός διαπραγματευτής. 

2. Εάν με απόφαση του Υπουργού Εθνικής Οικονομίας, 
που θα εκδοθεί σύμφωνα με τη νομοθετική εξουσιοδό¬ 
τηση που παρέχεται με την παράγραφο 1 του άρθρου 
28 του ν. 2396/1996 (ΦΕΚ 73 Α') αυξηθεί το ελάχιστο 
κεφάλαιο των Ε.Π.Ε.Υ. που δικαιούνται να προσφέρουν 
υπηρεσίες αναδόχου σε δημόσια εγγραφή, τα μέλη του 
Χ.Π.Α. που είναι ειδικοί διαπραγματευτές παραγώγων 
κατά το χρόνο έκδοσης της απόφασης αυτής εξακο¬ 
λουθούν να διαπραγματεύονται τα παράγωγα αυτά επι 
τρίμηνο μετά τη θέση σε ισχύ της παραπάνω υπουργικής 
απόφασης, ακόμα και αν δεν πληρούν τις προϋποθέσεις 
ύψους κεφαλαίου. 

Άρθρο 14 

Διαφάνεια των συναλλαγών 

1. Όλες οι εντολές προς μέλος του Χ.Π.Α. και όλες 
οι χρηματιστηριακές συμβάσεις που συναπτονται στο 
Χ.Π.Α., τόσο εντός όσο και εκτός κύκλου, καταγράφονται 
με πλήρη στοιχεία, λαμβανομένων υπόψη των τεχνο¬ 
λογικών εξελίξεων, ώστε τα αρμόδια για την εποπτεία 
των χρημαπστηρίων όργανα να μπορούν να ελέγχουν 
την τήρηση των σχετικών διατάξεων. 

2. Οι συναλλαγές στο Χ.Π.Α. δημοσιεύονται στο δελτίο 
τιμών του χρηματιστηρίου του άρθρου 28 του ν. 1806/ 
1988 (ΦΕΚ 207 Α'). Το περιεχόμενο των δημοσιεύσεων 
που αφορούν τις συναλλαγές στο Χ.Π.Α. ορίζεται με 
απόφαση του Διοικηπκού Συμβουλίου του Χ.Π.Α., με 
την οποία, τηρουμένων των διατάξεων του δεύτερου 
εδαφίου του άρθρου αυτού, μπορεί να ρυθμίζεται και 
κάθε άλλο ειδικό θέμα και αναγκαία λεπτομέρεια. 

3. Τα δικαιώματα ψήφου που απορρέουν από μετοχή 
εταιρίας εισηγμένης στο Χ.Α.Α., την οποία πρόσωπο 
δικαιούται να αποκτήσει κατά τη λήξη προθεσμιακής 
σύμβασης μεταβίβασης στο Χ.Π.Α. ή κατά την άσκηση 
δικαιωμάτων παραγώγου εισηγμένου στο Χ.Π.Α., νοού¬ 
νται ως δικαιώματα ψήφου τα οποία το πρόσωπο αυτό 
μπορεί να αποκτήσει με αποκλειστική πρωτοβουλία του 
δυνάμει ρητής συμφωνίας, κατά την έννοια του άρθρου 
7 του π.δ/τος 51/1992 (ΦΕΚ 22 Α'). Η ενημέρωση προς 
την εκδότρια εταιρία και το Διοικητικό Συμβούλιο του 
Χ.Α.Α. η οποία παρέχεται σύμφωνα με το άρθρο 5 του 
π.δ/τος 51/1992 (ΦΕΚ 22 Α'), θα προσδιορίζει, σε κάθε 
περίπτωση όπου έχει εφαρμογή, τον αριθμό δικαιωμάτων 
ψήφου που νοούνται ως αποκτώμενα σύμφωνα με την 
παρούσα παράγραφο ως συνέπεια της σύναψης προ¬ 
θεσμιακής σύμβασης ή σύμβασης επί παραγώγου στο 
Χ.Π.Α.. 

Άρθρο 15 

Περιορισμοί στο πρόσωπο των παραγγελέων 

Εταιρία, της οποίας οι αξίες είναι εισηγμένες στην 
κύρια η παράλληλη αγορά του Χ.Α.Α., δεν επιτρέπεται 
να διενεργεί άμεσα ή έμμεσα χρηματιστηριακές συναλ¬ 
λαγές στη χρηματιστηριακή αγορά παραγώγων, όταν 
αντικείμενο των συναλλαγών αυτών είναι προθεσμιακές 

συμβάσεις ή δικαίωμα προαιρέσεως επι άξιων της ε¬ 
ταιρίας είτε δείκτες, στους οποίους οι αξίες της εταιρίας 
αυτής συμμετέχει με ποσοστο μεγαλύτερο του 20%. Η 
απαγόρευση ισχύει για την εκ.δότρια εταιρία, τις συν- 
δεδεμένες με αυτήν επιχειρήσεις κατά την έννοια της 
παραγράφου 5 του άρθρου 42ε του κ.ν. 2190/1920, 
όπως ισχύει, τα μέλη του Διοικητικού Συμβουλίου της 
εκδοτριας εταιρίας, τους διευθύνοντες υπαλλήλους της, 
τους ελεγκτές και νομικούς συμβούλους της και για 
συγγενείς των πιο πάνω προσώπων κατ' ευθεία γραμμή 
μέχρι δευτέρου βαθμού και συζύγους αυτών. Σε περί¬ 
πτωση παράβασης της διάταξης αυτής δεν επηρεάζεται 
το κύρος της συναλλαγής αλλά ο αντισυμβαλλόμενος, 
αν έχει ζημιωθεί, δικαιούται να αξιώσει από τα πρόσωπα 
του πρώτου ή δευτέρου εδαφίου που διενήργησαν την 
απαγορευμένη συναλλαγή, την αποκατάσταση κάθε θε¬ 
τικής η αποθετικής ζημίας, στρεφόμενος κατ' αυτών. 

Η Επιτροπή Κεφαλαιαγοράς επιβάλλει στους παραβατες 
πρόστιμο ύψους 2.000.000 μέχρι 100 . 000.000 δραχμών 
και απαγορεύει στους παραβάτες τη συμμετοχή στο 
Διοικητικό Συμβούλιο της εν λόγω εταιρίας. 

ΚΕΦΑΛΑΙΟ Γ' 

Η ΕΤΑΙΡΙΑ ΕΚΚΑΘΑΡΙΣΗΣ ΣΥΝΑΛΛΑΓΩΝ 
ΕΠΙ ΠΑΡΑΓΩΓΩΝ (ΕΤ.Ε.Σ.Ε.Π.) 

Άρθρο 16 
Ίδρυση και σκοπός 

1. Η ΕΤ.Ε.Σ.Ε.Π., που ιδρύεται σύμφωνα με τη δια¬ 
δικασία του άρθρου 13 του παρόντος νόμου και λει¬ 
τουργεί με τη μορφή ανώνυμης εταιρίας, διέπεται από 
τις διατάξεις του παρόντος νόμου και συμπληρωματικώς 
της νομοθεσίας περί ανωνύμων εταιριών. 

2. Σκοπός της ΕΤ.Ε.Σ.Ε.Π. είναι η συμμετοχή στις 
συμβάσεις που συνάπτονται στο Χ.Π.Α. επί παραγώγων, 
σύμφωνα με όσα προβλέπονται από τις διατάξεις των 
άρθρων 10 και 11 του παρόντος νόμου, η εκκαθάριση 
των συναλλαγών αυτών ή και άλλων συναλλαγών που 
διενεργούνται σε άλλες αγορές, η διασφάλιση της 
προσήκουσας εκπλήρωσης εκ μέρους των συμβαλλό¬ 
μενων με αυτή μερών των υποχρεώσεων που απορρέουν 
από τις συναλλαγές αυτές και κάθε συναφής δραστη¬ 
ριότητα. 

Άρθρο 17 

Μετοχικό κεφάλαιο και μετοχική σύνθεση 

1. Το μετοχικό κεφάλαιο της ΕΤ.Ε.Σ.Ε.Π. καταβάλλεται 
εξ ολοκλήρου τοις μετρητοίς. Το αρχικό μετοχικά της 
κεφάλαιο θα ανέρχεται σε οκτώ δισεκατομμύρια 
(8.000.000.000) δραχμές. 

2. Οι μετοχές της ΕΤ.Ε.Σ.Ε.Π. είναι ονομαστικές. 
Μέτοχοί της μπορούν να είναι μόνον: α) το Χ.Α.Α., β) 
το Χ.Π.Α. και γ) θεσμικοί επενδυτές. 

3. Με εξαίρεση των Χ.Α.Α. και Χ.Π.Α., μέτοχος της 
ΕΤ.Ε.Σ.Ε.Π. δεν επιτρέπεται να αποκτά μετοχές της 
που αντιπροσωπεύουν ποσοστό μεγαλύτερο του 15% 
του καταβεβλημένου μετοχικού της κεφαλαίου. 

4. Το Χ.Α.Α. και το Χ.Π.Α. κατέχουν μετοχές της 
ΕΤ.Ε.Σ.Ε.Π. που αντιπροσωπεύουν ποσοστό αθροιστικά 
που κυμαίνεται από δέκα έως τριανταπέντε τοις εκατό 
(10% - 35%) του μετοχικού κεφαλαίου της. Οι λοιπές 
μετοχές της ΕΤ.Ε.Σ.Ε.Π. κατανέμονται, εφόσον εκδη¬ 
λωθεί ενδιαφέρον, μεταξύ των λοιπών προσώπων που 


δικαιούνται να αποκτούν μετοχές της ΕΤ.Ε.Σ.Ε.Π. κατά 
το δυνατόν συμμέτρως, όπως θα μπορεί να ορίζεται 
ειδικότερα με απόφαση του Δ.Σ. του Χ.Π.Α., ύστερα 
από εισήγηση του Δ.Σ. της ΕΤ.Ε.Σ.Ε.Π.. 

5. Κατά την ίδρυση της ΕΤ.Ε.Σ.Ε.Π. το Χ.Α.Α. μπορεί 
να αναλάβει χωρίς περιορισμό μετοχές της, εφόσον 
δεν υπάρχει ενδιαφέρον για την ανάληψή τους από τα 
λοιπά πρόσωπα που δικαιούνται να είναι μέτοχοί της. 
Το επιπλέον του προβλεπόμενου στο νόμο ανώτατου 
ποσοστού μετοχών υποχρεούται όπως το Χ.Α.Α. να 
μεταβιβάσει είτε στο Χ.Π.Α. είτε στα πρόσωπα που 
δικαιούνται να αποκτήσουν μετοχές της ΕΤ.Ε.Σ.Ε.Π., 
εφόσον εκδηλωθεί ενδιαφέρον, στην τιμή που θα συμ- 
φωνηθεί μεταξύ των δύο μερών, η οποία δεν μπορεί 
να είναι κατώτερη της ονομαστικής τιμής της μετοχής. 

6. Οι διατάξεις των παραγράφων 6 έως 9 του άρθρου 
3 του παρόντος νόμου εφαρμόζονται αναλόγως και 
στην ΕΤ.Ε.Σ.Ε.Π.. Όπου στις διατάξεις εκείνες γίνεται 
λόγος για το Χ.Π.Α. και τα όργανά του, νοούνται η 
ΕΤ.Ε.Σ.Ε.Π. και τα αντίστοιχα όργανά της. 

7. Όταν το Χ.Α.Α. ή το Χ.Π.Α. επιθυμούν να μετα¬ 
βιβάσουν μετοχές της ΕΤ.Ε.Σ.Ε.Π., δημοσιεύουν πρό¬ 
σκληση προς εκδήλωση ενδιαφέροντος για την αγορά 
των προς πώληση μετοχών, κατ' ανάλογο εφαρμογή 
των προβλεπομένων στο δεύτερο εδάφιο της παρα¬ 
γράφου 10 του άρθρου 3 του παρόντος νόμου. Η 
δημοσίευση περιλαμβάνει τον αριθμό των προς μετα¬ 
βίβαση μετοχών και την τιμή διαθέσεως, καθώς και την 
προθεσμία εντός της οποίας τα δικαιούμενα να απο¬ 
κτήσουν μετοχές της ΕΤ.Ε.Σ.Ε.Π. πρόσωπα πρέπει να 
δηλώσουν στο Χ.Α.Α. ή στο Χ.Π.Α. την πρόθεση τους 
να αποκτήσουν μετοχές, η οποία είναι τουλάχιστον 
δέκα (10) ημερών. Εάν εκδηλωθεί ενδιαφέρον για αγορά 
από το Χ.Α.Α. ή το Χ.Π.Α. μετοχών που υπερβαίνουν 
τις προς διάθεση μετοχές, οι προς πώληση μετοχές 
της ΕΤ.Ε.Σ.Ε.Π. κατανέμονται μεταξύ των δικαιούμενων 
να τις αποκτήσουν προσώπων, που έχουν εκδηλώσει 
ενδιαφέρον για την απόκτησή τους, έτσι ώστε να 
επιτυγχάνεται κατά το δυνατόν ισομερής κατανομή 
μετοχών μεταξύ αυτών, όπως θα μπορεί ειδικότερα να 
καθορίζει με απόφασή του το Δ.Σ. του Χ.Α.Α.. Κατά 
τον υπολογισμό λαμβάνονται υπόψη και οι μετοχες που 
κατέχουν ήδη τα επιθυμούντο να αγοράσουν με,οχές 
της ΕΤ.Ε.Σ.Ε.Π. πρόσωπα. Οι διατάξεις της πορούσας 
παραγράφου δεν εφαρμόζονται στην περίπτωση μετα¬ 
βίβασης μετοχών από το Χ.Α.Α. στο Χ.Π.Α. και ανά¬ 
στροφα. 

Άρθρο 18 
Διαδικασία ίδρυσης 

1. Το Χ.Α.Α. καταρτίζει και θέτει στη διάθεση των 
ενδιαφερομένων σχέδιο καταστατικού της ΕΤ.Ε.Σ.Ε.Π. 
εντός έξι (6) μηνών από τη δημοσίευση του παρόντος. 

2. Με ανακοίνωσή του, που δημοσιεύεται σε δύο 
τουλάχιστον πολιτικές και δύο τουλάχιστον οικονομικές 
εφημερίδες που εκδίδονται στην Αθήνα και έχουν ευρεία 
κυκλοφορία, το Χ.Α.Α. γνωστοποιεί τη διαδικασία με την 
οποία οι ενδιαφερόμενοι θα λαμβάνουν αντίτυπα του 
σχεδίου καταστατικού της ΕΤ.Ε.Σ.Ε.Π. και ανακοινώνει 
το ύψος του μετοχικού του κεφαλαίου και τις μετοχές 
που θα αναλάβει εκείνο, καθώς και τη διαδικασία γνω¬ 
στοποίησης στο Χ.Α.Α. της εκδήλωσης ενδιαφέροντος 
από τα πρόσωπα που ενδιαφέρονται να συμμετάσχουν 
στην ίδρυση της ΕΤ.Ε.Σ.Ε.Π. και το περιεχόμενό της. 

3. Η παραπάνω ανακοίνωση ορίζει και την ημερομηνία, 
μέχρι την οποία οι ενδιαφερόμενοι υποχρεούνται να έχουν 
προβει σε εκδήλωση ενδιαφέροντος, σύμφωνα με την 
επόμενη παράγραφο, καθώς και τη διαδικασία γνωστο¬ 
ποίησης στο Χ.Α.Α. και το περιεχόμενό της εκδήλωσης 
ενδιαφέροντος. Η προθεσμία που θέτει το Χ.Α.Α. δεν 
μπορεί να είναι μικρότερη του ενός (1) μηνός. 

4. Όσοι δικαιούνται να αποκτήσουν μετοχές της 
ΕΤ.Ε.Σ.Ε.Π. και επιθυμούν να συμμετάσχουν στην ίδρυσή 
της, ανακοινώνουν την πρόθεσή τους αυτή, καθώς και 
το ύψος του μετοχικού κεφαλαίου της ΕΤ.Ε.Σ.Ε.Π. που 
επιθυμούν να καλύψουν. Εάν εκδηλωθεί ενδιαφέρον για 
απόκτηση μετοχών που υπερβαίνουν το κεφάλαιο που 
θα καλυφθεί απο τους λοιπούς πλην του Χ.Α.Α. ιδρυτές, 
οι μετοχες της ΕΤ.Ε.Σ.Ε.Π. που θα αναληφθούν από 
τους λοιπούς πλην του Χ.Α.Α. ιδρυτές κατανέμονται 
συμμέτρως μεταξύ των μελών του Χ.Α.Α. που έχουν 
εκδηλώσει ενδιαφέρον για την απόκτησή τους. Επιτρέ¬ 
πονται αποκλίσεις, εφόσον είναι απαραίτητες για να 
επιτευχθεί η κατανομή ακέραιου αριθμού μετοχών μεταξύ 
των ενδιαφερομένων, όπως θα μπορεί ειδικότερα να 
αποφασιζεται από το Διοικητικό Συμβούλιο του Χ.Α.Α.. 

5. Εντός δέκα (10) ημερών από την πάροδο της 
προθεσμίας της παραγράφου 2, το Χ.Α.Α. ανακοινώνει 
τον πίνακα των ιδρυτών της ΕΤ.Ε.Σ.Ε.Π. και τον αριθμό 
των μετοχών που καλύπτει ο κάθε ιδρυτής, καθώς και 
τον τοπο και χρόνο της υπογραφής του καταστατικού 
της ΕΤ.Ε.Σ.Ε.Π.. Οι ιδρυτές της ΕΤ.Ε.Σ.Ε.Π. πρέπει να 
έχουν καταβάλει την αξία των μετοχών που αναλαμ¬ 
βάνουν τρεις (3) πλήρεις εργάσιμες ημέρες πριν από 
την υπογραφή του καταστατικού σε λογαριασμό πιστω¬ 
τικού ιδρύματος που λειτουργεί νόμιμα στην Ελλάδα, 
τον οποίο ανακοινώνει το Χ.Α.Α.. Αλλως, το Διοικητικό 
Συμβούλιο του Χ.Α.Α. αποφασίζει για τη διανομή, σύμ¬ 
φωνα με τους κανόνες της παραγράφου 3, των μετοχών 
των οποίων δεν καταβλήθηκε η αξία συμμέτρως στα 
αλλα πρόσωπα που είχαν εκδηλώσει ενδιαφέρον ή τις 
αναλαμβάνει το ίδιο. 

Αρθρο 19 
Ειδικές ρυθμίσεις 

1 Με χην επιφύλαξη των διατάξεων του παρόντος 
νομού, για την τροποποίηση του καταστατικού της 
ΕΤ.Ε.Σ.Ε.Π. ισχύουν οι διατάξεις της νομοθεσίας για 
τις ανώνυμες εταιρίες. 

2. Ο τακτικός και έκτακτος έλεγχος της ΕΤ.Ε.Σ.Ε.Π., 
ο οποίος προβλέπεται από τις διατάξεις για τις ανώνυμες 
εταιρίες, ασκείται από δύο ορκωτούς ελεγκτές. 

3. Ως προς την ΕΤ.Ε.Σ.Ε.Π., οι καταχωρίσεις που 
προβλέπονται από τις διατάξεις για τις ανώνυμες ε¬ 
ταιρίες γίνονται στο Μητρώο της παραγράφου 8 του 
άρθρου 7β του κ.ν. 2190/1920, που τηρείται στη διεύ¬ 
θυνση Α.Ε. και Πίστεως της κεντρικής υπηρεσίας του 
Υπουργείου Ανάπτυξης. 

4. Τον έλεγχο και την εποπτεία των δραστηριοτήτων 
της ΕΤ.Ε.Σ.Ε.Π. ασκεί η Επιτροπή Κεφαλαιαγοράς. 

Άρθρο 20 

Διοίκηση της ΕΤ.Ε.Σ.Ε.Π. 

Η διοίκηση της ΕΤ.Ε.Σ.Ε.Π. ασκείται από το Διοικητικό 
της Συμβούλιο, κατα τις διατάξεις του νόμου περί 
ανωνύμων εταιριών και τις διατάξεις του καταστατικού 
της. 


Άρθρο 21 

Μέλη της ΕΤ.Ε.Σ.Ε.Π. 

1. Το Διοικητικό Συμβούλιο της ΕΤ.Ε.Σ.Ε.Π. θα κάνει 
δεκτή αίτηση για την απόκτηση της ιδιότητας μέλους 
της ΕΤ.Ε.Σ.Ε.Π., εφόσον ικανοποιούνται σωρευτικά οι 
παρακάτω προϋποθέσεις: 

(α) Το υποψήφιο μέλος είναι Ε.Π.Ε.Υ. που δικαιούται 
να παρέχει την επενδυτική υπηρεσία του άρθρου 2 
παράγραφος 2 περίπτωση ά του ν. 2396/1996 (ΦΕΚ 
73 Α). 

(β) Το υποψήφιο μέλος διαθέτει ίδια κεφάλαια τουλάχιστον 
ίσα με το εκάστοτε ισχύον μετοχικό κεφάλαιο μέλους του 
Χ.ΑΑ. που απαιτείται για τη σύναψη εκτός κύκλου συναλ¬ 
λαγών στο ΧΑ.Α.. Σε περίπτωση που το υποψήφιο μέλος 
είναι μέλος του Χ.Α.Α., τα ίδια κεφαλαία του θα πρέπει 
να είναι τουλάχιστον ίσα προς το άθροισμα του εκάστοτε 
ισχύοντος ελάχιστου μετοχικού κεφαλαίου για τη σύσταση 
Α.Χ.Ε., σύμφωνα με το άρθρο 3 παράγραφος 2 του ν. 

1806/1988 και του εκάστοτε ισχύοντος ελάχιστου μετοχικού 
κεφαλαίου που απαιτείται να έχει μέλος του Χ.Α.Α. για τη 
σύναψη εκτός κύκλου συμβάσεων, σύμφωνα με το άρθρο 
23 του ν. 1806/1988 (ΦΕΚ 207 Α'). 

(γ) Το υποψήφιο μέλος έχει αποδεχθεί και καταρτίσει 
τις εκάστοτε οριζόμενες συμβάσεις μεταξύ αυτού και 
της ΕΤ.Ε.Σ.Ε.Π.. Με τις συμβάσεις αυτές προσδιορίζο¬ 
νται υποχρεώσεις και δικαιώματα των μελών της 
ΕΤ.Ε.Σ.Ε.Π. ως προς την ΕΤ.Ε.Σ.Ε.Π., ενδεικτικά αλλά 
όχι περιοριστικά, το ποσό εγγραφής μέλους, η ετήσια 
συνδρομή και τα χρηματικά δικαιώματα της ΕΤ.Ε.Σ.Ε.Π. 
για τις υπηρεσίες που παρέχει και οι ασφάλειες τις 
οποίες οφείλει να παρέχει μέλος υπέρ της ΕΤ.Ε.Σ.Ε.Π.. 

(δ) Το υποψήφιο μέλος πληροί τις προϋποθέσεις 
οργάνωσης και διαθέτει τα τεχνικά μέσα που ορίζει ο 
κανονισμός λειτουργίας της ΕΤ.Ε.Σ.Ε.Π.. 

ΚΕΦΑΛΑΙΟ Δ' 

ΚΑΝΟΝΕΣ ΣΥΝΑΛΛΑΓΩΝ ΤΟΥ Χ.ΠΑ. 

Άρθρο 22 

Τήρηση λογαριασμών ανά συναλλασσόμενο 

1. Τα μέλη του Χ.Π.Α., τόσο όταν συμβάλλονται ως 
παραγγελιοδόχοι, όσο και όταν συμβάλλονται για δικό 
τους λογαριασμό, όταν αυτό επιτρέπεται, γνωστοποιούν 
στην ΕΤ.Ε.Σ.Ε.Π., τα στοιχεία των συναλλασσόμενων 
μέσω αυτών. Τα στοιχεία των παραγγελέων προστα¬ 
τεύονται από την ΕΤ.Ε.Σ.Ε.Π. ως απόρρητα. Το απόρ¬ 
ρητο των στοιχείων των παραγγελέων δεν ισχύει ως 
προς την άσκηση από την Επιτροπή Κεφαλαιαγοράς 
και το Διοικητικά Συμβούλιο του Χ.Π.Α. των νόμιμων 
εποπτικών αρμοδιοτήτων τους. 

2. Κάθε μέλος της ΕΤ.Ε.Σ.Ε.Π. ανοίγει σε πιστωτικό 
ίδρυμα που συνεργάζεται με την ΕΤ.Ε.Σ.Ε.Π. δεσμευμένο 
λογαριασμό επ' ονόματι κάθε προσώπου για λογαριασμό 
του οποίου ενεργεί, στον οποίο καταθέτει το χρηματικό 
ποσό του περιθωρίου ασφάλισης της παραγράφου 1 
του άρθρου 29 του παρόντος νόμου, όπως αυτό κυ¬ 
μαίνεται ημερησίως, και μέσω του οποίου γίνονται όλοι 
οι αφορώντες αυτόν το συναλλασσόμενο διακανονισμοί. 
Με την επιφύλαξη του νομίμου ενεχύρου υπέρ της 
ΕΤ.Ε.Σ.Ε.Π.. το οποίο διαχειρίζεται η ίδια, τον λογα¬ 
ριασμό αυτόν κινεί μόνο το μέλος της ΕΤ.Ε.Σ.Ε.Π.. 

3. Η ΕΤ.Ε.Σ.Ε.Π. τηρεί για κάθε συναλλασσόμενο 
μέσω των αντισυμβαλλόμενων με αυτή μελών της, 



8092 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


<ωριστη κατασταση για το ύψος των περιθωρίων α¬ 
σφάλισης που πρέπει να παρέχονται για λογαριασμό 
συναλλασσόμενου και των ποσών που πρέπει ημερησιως 
,α διακανονίζονται για την κάλυψη των ανοικτών του 
θεσεων. Η κατασταση αυτή ενημερώνεται στο τέλος 
κάθε ημέρας κατά την οποία πραγματοποιείται συνε- 
δοιαση του Χ.Π.Α.. 

Άρθρο 23 

Προϋποθέσεις διενέργειας συναλλαγών στο Χ.Π.Α. 

1 . Δεν επιτρέπεται σε μέλος του Χ.Π.Α. να διενεργεί 
συναλλαγές σε αυτό εάν δεν έχει εκπληρώσει όλες τις 
υποχρεώσεις του προς την ΕΤ.Ε.Σ.Ε.Π. ως προς τις 
συναλλαγές που έχει καταρτίσει μέχρι και το τέλος της 
προηγούμενης συνεδρίασης του Χ.Π.Α.. Απαγορεύεται 
η διενεργεια συναλλαγών για λογαριασμό παραγγελέα. 
ο οποίος δεν έχει εκπληρώσει όλες τις υποχρεώσεις 
του για διακανονισμό των ανοικτών θέσεών του και για 
την παροχή περιθωρίου ασφάλισης για πς πράξεις που 
έχουν καταρπσθεί για λογαριασμό του μέχρι το τέλος 
της αμέσως προηγούμενης συνεδρίασης του Χ.Π.Α.. 
Επιτρέπεται, κατ' αποκλειστική εξαίρεση, η κατάρτιση 
συναλλαγών κάλυψης για το κλείσιμο των ανοικτών 
θέσεων, εφόσον το μέλος έχει παράσχει σχετική γνω¬ 
στοποίηση στο Χ.Π.Α. και την ΕΤ.Ε.Σ.Ε.Π.. Ως συναλ¬ 
λαγές κάλυψης κατά την έννοια αυτού του άρθρου 
νοούνται μόνον οι συναλλαγές για λογαριασμό του ίδιου 
προσώπου που έχει ανοικτή θέση ή υποχρέωση παροχής 
περιθωρίου ασφάλισης. 

Άρθρο 24 

Υποχρέωση ενημέρωσης και πληροφόρησης 
των παραγγελέων 

1. Κάθε μέλος του Χ.Π.Α. και της ΕΤ.Ε.Σ.Ε.Π., αντι- 
στοίχως, υποχρεούται να ενημερώνει πλήρως τους πα- 
ραγγελείς του για τις συναλλαγές της χρημαηστηριακής 
αγοράς παραγώγων και τις υποχρεώσεις που μπορούν 
να προκύψουν απο αυτές και να εφιστά την προσοχή 
τους στη διαδικασία διακανονισμού ανοικτών θέσεων, 
παροχής περιθωρίων ασφάλισης και αναγκαστικής κά¬ 
λυψης θέσεων. Υποχρεούται επίσης να ενημερώνει κάθε 
παραγγελέα τουλάχιστον μηνιαίως για την εκπλήρωση 
των υποχρεώσεων προς την ΕΤ.Ε.Σ.Ε.Π. ως προς τις 
αψορώσες τον παραγγελέα συναλλαγές και την κίνηση 
των λογαριασμών του. 

2. Το μέλος της ΕΤ.Ε.Σ.Ε.Π. ευθύνεται έναντι πελάτη 
του, από το λογαριασμό του οποίου έγινε αναγκαστικό 
κλείσιμο θέσης, παρά το γεγονός ότι αυτός είχε εκ¬ 
πληρώσει ένανη του μέλους της υποχρέωσή του για 
διακανονισμό της ανοικτής θέσης και για καταβολή 
ασφάλειας προς κάλυψη του ανοίγματος του λογαρια¬ 
σμού του, όπως ειδικότερα συμφωνείται μεταξύ αυτού 
και του μέλους της ΕΤ.Ε.Σ.Ε.Π.. Πέραν των πειθαρχικών 
κυρώσεων που υπέχει, το μέλος της ΕΤ.Ε.Σ.Ε.Π. υπο- 
χρεούται να αποκαταστήσει κάθε ζημία του πελάτη, 
συμπεριλαμβανομένου και του διαφυγόντος κέρδους, 
που απορρέει από το αναγκαστικό κλείσιμο της θέσης 
του. 

3. Τα μέλη της ΕΤ.Ε.Σ.Ε.Π. καταρτίζουν ημερησιως 
αναλυτική κατάσταση που απεικονίζει, ανά πελάτη, με 
αναγραφή του κωδικού του, το σύνολο των περιθωρίων 
ασφάλισης που τους έχει παράσχει ο πελάτης και τη 
θέση του λογαριασμού του και ενημερώνουν τους α¬ 


ντίστοιχους λογαριασμούς της παραγράφου 2 του αρ 
θρου 22 του παρόντος νόμου. Αντίγραφο της κατά¬ 
στασης αυτής αποστέλλεται καθημερινά στην 
ΕΤ.Ε.Σ.Ε.Π.. 

ΚΕΦΑΛΑΙΟ Ε' 

ΕΚΚΑΘΑΡΙΣΗ ΤΩΝ ΣΥΝΑΛΛΑΓΩΝ 
ΤΗΣ ΧΡΗΜΑΤΙΣΤΗΡΙΑΚΗΣ ΑΓΟΡΑΣ ΠΑΡΑΓΩΓΩΝ 

Άρθρο 25 

Εκκαθάριση συναλλαγών μέσω της ΕΤ.Ε.Σ.Ε.Π. 

1. Η εκκαθάριση των συναλλαγών στο Χ.Π.Α. γίνεται 
μέσω της ΕΤ.Ε.Σ.Ε.Π., η οποία και ευθύνεται για την 
προσήκουσα εκκαθάριση των χρηματιστηριακών συναλ¬ 
λαγών επί παραγώγων. Η ΕΤ.Ε.Σ.Ε.Π. εκκαθαρίζει τις 
συναλλαγές ως αντισυμβαλλόμενος των παραγγελέων 
των συναλλαγών αυτών για κάθε πράξη που καταχω- 
ρείται προς εκκαθάριση. Στη διαδικασία εκκαθάρισης 
συμμετέχουν μόνο τα μέλη της ΕΤ.Ε.Σ.Ε.Π., ανεξαρ¬ 
τήτως του αν αυτά συναλλάσσονται για δικό τους 
λογαριασμό ή για λογαριασμό παραγγελέων τους. 

2. Η ΕΤ.Ε.Σ.Ε.Π. ασκεί τα πόσης φύσεως δικαιώματα 
της από πς συναλλαγές του Χ.Π.Α. έναντι του παραγ- 
γελέα. Το μέλος του Χ.Π.Α. που καταρτίζει συναλλαγή 
ευθύνεται ευθέως και ως πρωτοφειλέτης έναντι της 
ΕΤ.Ε.Σ.Ε.Π. για κάθε υποχρέωση που προκύπτει από 
τη χρηματιστηριακή συναλλαγή αυτή μέχρι να της δια¬ 
βιβάσει πλήρη και επαρκή στοιχεία του παραγγελέα και 
του μέλους της ΕΤ.Ε.Σ.Ε.Π., στο οποίο ο παραγγελέας 
έχει αναθέσει την εκκαθάριση των συναλλαγών του στο 
Χ.Π.Α., καθώς και στην περίπτωση ύπαρξης οποιοσδή¬ 
ποτε νομικού ελαττώματος ως προς την παραγγελία 
βάσει της οποίας καταρτίσθηκε η χρηματιστηριακή σύμ¬ 
βαση. Προσθέτως, το μέλος της ΕΤ.Ε.Σ.Ε.Π., το οποίο 
εκπροσωπεί τον παραγγελέα στην εκκαθάριση και δια¬ 
κανονισμό των χρηματιστηριακών συναλλαγών επι πα¬ 
ραγώγων, ευθύνεται ευθέως και ως πρωτοφειλετης 
έναντι της ΕΤ.Ε.Σ.Ε.Π. για κάθε υποχρέωση που προ¬ 
κύπτει από τις χρηματιστηριακές συναλλαγές επί πα¬ 
ραγώγων των λογαριασμών που τηρεί. 

Άρθρο 26 

Ημερήσιος διακανονισμός ανοικτών θέσεων 

1. Η ΕΤ.Ε.Σ.Ε.Π. διενεργεί ως προς κάθε παραγγελέα 
ημερήσιους διακανονισμούς των υποχρεώσεων (ανοι¬ 
κτών θέσεων) όλων των τηρούμενων από αυτή λογα¬ 
ριασμών, όπως οι θέσεις αυτές προκύπτουν μετά το 
κλείσιμο της συνεδρίασης του Χ.Π.Α., με βάση την τιμή 
κλεισίματος της ημέρας, για το σύνολο των εκκρεμών 
για κάθε μέλος της ΕΤ.Ε.Σ.Ε.Π. συμβάσεων επί παρα¬ 
γώγων, για τα οποία προβλέπεται ημερήσιος διακανο¬ 
νισμός. 

2. Μετά το τέλος κάθε συνεδρίασης του Χ.Π.Α., την 
ίδια εργάσιμη ημέρα, η ΕΤ.Ε.Σ.Ε.Π. ανακοινώνει σε κάθε 
μέλος της γραπτώς, ως εγγράφου νοούμενου και κάθε 
ηλεκτρονικού μέσου επικοινωνίας με το οποίο εξασφα¬ 
λίζεται η ασφαλής πληροφόρηση, όπως ειδικότερα ο¬ 
ρίζεται με απόφαση του Διοικητικού Συμβουλίου της, 
το ύψος των περιθωρίων ασφάλισης που πρέπει να 
έχει παράσχει κάθε παραγγελέας πριν από την έναρξη 
της επόμενης συνεδρίασης για το σύνολο των συναλ¬ 
λαγών που έχει καταρτίσει μέχρι το τέλος της συνε- 

δρίασης εκείνης της ημέρας στη χρηματιστηριακή αγορα 
παραγωγών, καθώς και τις ανοικτές θέσεις που πρέπει 
να έχει διακανονίσει κάθε παραγγελέας μέχρι την έναρξη 
της επόμενης συνεδρίασης. Ο υπολογισμός του ύψους 
των περιθωρίων ασφάλισης και των ανοικτών θέσεων 
των λογαριασμών γίνεται με βάση τις τιμές κλεισίματος 
αυτής της ημέρας. 

3. Η καταβολή των οφειλώμενων περιθωρίων ασφά¬ 
λισης και ο εν γένει διακανονισμός των ανοικτών θέσεων 
γίνεται για κάθε συναλλασσόμενο από κάθε μέλος της 
ΞΤ.Ε.Σ.Ε.Π. που τηρεί τους λογαριασμούς του της 
παραγράφου 2 του άρθρου 22 του παρόντος νόμου. 

Άρθρο 27 

Εκκαθάριση κατά τη λήξη ή άσκηση 

1. Κατα την μέ οποιονδηποτε τρόπο ενεργοποίηση 
των δικαιωμάτων του επενδυτή, που απορρέουν από 
το παραγωγό, γεννώνται για την ΞΤ.Ε.Σ.Ε.Π., ως αντι¬ 
συμβαλλόμενό μέρος, οι αντίστοιχες υποχρεώσεις και 
δικαιώματα. Ειδικότερα η ΞΤ.Ε.Σ.Ε.Π. οφείλει να εκκα¬ 
θαρίσει είτε την παράδοση των κινητών αξιών σε πε¬ 
ριπτώσεις που είτε κατ επιλογή του αντισυμβαλλομένου 
είτε υποχρεωτικά προβλέπεται φυσική παράδοση των 
υποκείμενων κινητών άξιων, είτε την εκκαθάριση των 
αντίστοιχων χρηματικών υποχρεώσεων. 

2. Σε περίπτωση που υπάρξει υπερημερία μέλους η 
επενδυτή ως προς την παράδοση τίτλων, μεταβίβαση 
αξιών η την ικανοποίηση χρηματικής υποχρέωσης, η 
ΞΤ.Ε.Σ.Ε.Π. θα εξασκήσει τα δικαιώματά της εκ των 
παρασχεθεισών εξασφαλίσεων. 

3. Για την εκκαθάριση των συναλλαγών, ιδίως όσον 
αφόρα στις υποκείμενες κινητές αξίες, η ΞΤ.Ε.Σ.Ε.Π. 
απορεί να αναθετει μέρος των υποχρεώσεών της στην 
Α.Ε.Α.Τ η σε άλλη επιχείρηση με το ίδιο εξειδικευμένο 
αντικείμενο. Η αναθεση αυτή δεν επηρεάζει την ευθύνη 
της ΞΤ.Ε.Σ.Ε.Π. για την εκκαθάριση των συναλλαγών 
σύμφωνα με τις διατάξεις του παρόντος νομού. Η 
εκκαθάριση επί υποχρέωσης παράδοσης τίτλων εισηγ¬ 
μένων στην κύρια ή παράλληλη αγορά του Χ.Α.Α. γίνεται 
μεσω της Α.Ε. Αποθετηρίων Τίτλων (Α.Ε.Α.Τ.) ή μέσω 
του Συστήματος Λογιστικής Παρακολούθησης Συναλ¬ 
λαγών επί τίτλων του Δημοσίου που διαχειρίζεται η 
Τράπεζα της Ελλάδος. 

4. Η άσκηση δικαιώματος δικαιούχου παραγώγου γί¬ 
νεται από το δικαιούχο μέσω του μέλους της ΞΤ.Ε.Σ.Ε.Π. 
που τηρεί το σχετικό λογαριασμό με γραπτή δήλωσή 
του στην ΕΤ.Ε.Σ.Ε-.Π., η οποία και ανακοινώνει αμέσως 
την άσκηση του δικαιώματος. Ως έγγραφο νοείται και 
κάθε ηλεκτρονικό μέσο επικοινωνίας, με το οποίο ε¬ 
ξασφαλίζεται η ασφαλής πληροφόρηση, όπως ειδικότερα 
ορίζεται με απόφαση του Διοικητικού Συμβουλίου της 
ΞΤ.Ε.Σ.Ε.Π.. Με την άσκηση δικαιώματος δικαιούχου 
παραγώγου γεννώνται για την ΕΤ.Ε.Σ.Ε.Π., ως αντι¬ 
συμβαλλόμενο μέρος, οι αντίστοιχες υποχρεώσεις και 
δικαιώματα. 

5. Για όσα παράγωγα ασκηθεί δικαίωμα από δικαιούχο, 
η ΕΤ.Ε.Σ.Ε.Π. ασκεί αντίστροφο δικαίωμα σύμφωνα με 
τον κανονισμό λειτουργίας της. 

6. Η πτώχευση ή η καθ' οιονδήποτε τρόπο θέση σε 
οποιοσδήποτε μορφής αναγκαστική διαχείριση μέλους 
της ΕΤ.Ε.Σ.Ε.Π. ή παραγγελέα δεν θίγει το κύρος 
συντελεσθεισας εκκαθάρισης μέσω της ΕΤ.Ε.Σ.Ε.Π. ούτε 
της παροχής εξασφαλίσεων, σύμφωνα με τις διατάξεις 
του Κεφαλαίου Ε' του παρόντος νόμου, εφόσον η 


συναλλαγή έλαβε χώρα πριν η ΕΤ.Ε.Σ.Ε.Π. λάβει νόμιμα 
γνώση της πτώχευσης ή θέσης σε αναγκαστική δια¬ 
χείριση. 

Άρθρο 28 

Υπερημερία μέλους της ΕΤ.Ε.Σ.Ε.Π. 
ως προς εκκαθάριση 

1. Εάν μέλος της ΕΤ.Ε.Σ.Ε.Π. είναι υπερήμερο ως 
προς οποιαδηποτε υποχρέωσή του σχετική με την 
εκκαθάριση συναλλαγών του Χ.Π.Α., ιδίως εάν δεν έχει 
εκπληρώσει όλες τις υποχρεώσεις του για τη κάλυψη 
ανοικτών θέσεων και για τη παροχή περιθωρίου ασφά¬ 
λισης ή καταβολή προμήθειας για τις πράξεις που 
συνάπτει για λογαριασμό του ή για λογαριασμό παραγ- 
γελέα, τότε: 

(α) η ΕΤ.Ε.Σ.Ε.Π. μπορεί να αποφασίσει την αναστολή 
των δικαιωμάτων του ως μέλος ή και τη διαγραφή του 
από την ΕΤ.Ε.Σ.Ε.Π., 

(β) η ΕΤ.Ε.Σ.Ε.Π. μπορεί να λάβει μέτρα για την 
αναγκαστική άσκηση δικαιωμάτων εκ παραγώγων και να 
συμψηφίσει τυχόν απαιτήσεις με το προϊόν της άσκησης 
των δικαιωμάτων αυτών, 

(γ) σε περίπτωση αδυναμίας εκπλήρωσης μέλους που 
δεν έχει προσωρινό χσρακτήρα, η ΕΤ.Ε.Σ.Ε.Π. δύναται 
να αποφασίσει την ανάθεση σε άλλα μέλη της διαχεί¬ 
ρισης των λογαριασμών των παραγγελέων του μέλους, 
και 

(δ) εάν η αδυναμία εκπλήρωσης δεν έχει χαρακτήρα 
προσωρινό αλλά οφείλεται σε πρόβλημα ρευστότητας, 
κεφαλαιακής επάρκειας ή φερεγγυότητας του μέλους, 
έτσι που να τίθεται σε κίνδυνο η εύρυθμη λειτουργία 
της χρηματιστηριακής αγοράς παραγώγων, η ΕΤ.Ε.Σ.Ε.Π. 
θα παρέχει σχετική γνωστοποίηση προς την αρμόδια 
εποπτική αρχή του μέλους, ώστε να ληφθούν τυχόν 
απαραίτητα πρόσθετα μέτρα. Μεταξύ των μέτρων που 
δύνανται να ληφθούν περιλαμβάνονται, η ανάκληση της 
άδειας του μέλους και η θέση του σε εκκαθάριση. 

Άρθρο 29 

Υποχρέωση παροχής περιθωρίου ασφάλισης, 

ασφαλειών και καταβολής τιμήματος δικαιώματος 

1. Κάθε παραγγελέας παρέχει, μέσω του μέλους της 
ΕΤ.Ε.Σ.Ε.Π. που τον εκπροσωπεί στη εκκαθάριση, πε¬ 
ριθώριο ασφάλισης υπέρ της ΕΤ.Ε.Σ.Ε.Π. για την προ¬ 
σήκουσα εκπλήρωση όλων των υποχρεώσεών του απο 
τις συναλλαγές που διενεργούνται για λογαριασμό του 
στη χρηματιστηριακή αγορά παραγώγων. Επί των πε¬ 
ριθωρίων ασφάλισης που της παρέχονται η ΕΤ.Ε.Σ.Ε.Π. 
έχει νόμιμο ενέχυρο. Οι διατάξεις του ν.δ/τος 17.7/ 
13.8.1923 'περί ειδικών διατάξεων επί ανωνύμων εται¬ 
ριών εφαρμόζονται στην ΕΤ.Ε.Σ.Ε.Π.. 

2. Το ποσό περιθωρίου ασφάλισης ανά συναλλαγή 
και το ποσό τιμήματος δικαιώματος στις περιπτώσεις 
που απαιτείται ορίζονται κατά περίπτωση από την 
ΕΤ.Ε.Σ.Ε.Π.. Τα παραπάνω ποσά μπορούν να μεταβάλ¬ 
λονται με ανακοίνωση της ΕΤ.Ε.Σ.Ε.Π. σε ημερήσια 
βάση. 

3. Η ευθύνη εκπλήρωσης των πόσης φύσης υπο¬ 
χρεώσεων παραγγελέα βαρύνει αλληλεγγύως και εις 
ολόκληρον το μέλος του Χ.Π.Α. που εκτελεί για λο¬ 
γαριασμό του επενδυτή την αντίστοιχη συναλλαγή και 
το μέλος της ΕΤ.Ε.Σ.Ε.Π. που τον εκπροσωπεί στην 
εκκαθάριση και διακανονισμό της συναλλαγής αυτής. 

4. Για τις υποχρεώσεις του προς την ΕΤ.Ε.Σ.Ε.Π., 
που απορρέουν από τον παρόντα νόμο, κάθε μέλος 
του Χ.Π.Α. και της ΕΤ.Ε.Σ.Ε.Π. θα παρέχει ασφαλεία 
υπέρ της ΕΤ.Ε.Σ.Ε.Π.. 

5. Εφόσον υφιστανται υποχρεώσεις των συναλλασ-* 
σομένων από την εκκαθάριση, που είναι ληξιπρόθεσμες 
για χρονικό διάστημα άνω της μίας (1) εργάσιμης ημέρας, 
η ΕΤ.Ε.Σ.Ε.Π., αφού ενημερώσει το μέλος της 
ΕΤ.Ε.Σ.Ε.Π. με έγγραφο βεβαίας χρονολογίας, δύναται, 
την επομένη της γνωστοποίησης, να εισπράττει τα 
οφειλομενα σε αυτή ποσά από τους δεσμευμένους 
τραπεζικούς λογαριασμούς του υπερήμερου οφειλέτη 
ή να προχωρεί σε αναγκαστική εκποίηση των κινητών 
αξιών που έχει λάβει ως ενέχυρο ή να ασκεί τα αντίστοιχα 
δικαιώματά της κατά των ασφαλειών που της έχουν 
παράσχει το μέλος του Χ.Π.Α. και της ΕΤ.Ε.Σ.Ε.Π. που 
έχει καταρτίσει τη συναλλαγή ή που εκπροσωπεί τον 
παραγγελέα στην εκκαθάριση και διακανονισμό της. Η 
εκποίηση εισηγμένων στο Χ.Α.Α. κινητών αξιών προς 
ικανοποίηση των απαιτήσεων της εκκαθάρισης γίνεται 
χρηματιστηριακώς, μέσω μέλους του Χ.Α.Α. που ορίζει 
το Διοικητικό Συμβούλιο του Χ.Α.Α., κατά παρέκκλιση 
των διατάξεων περί ενεχύρου. Η αναγκαστική εκτέλεση 
και η εκποίηση του ενεχύρου γίνεται σύμφωνα με τις 
διατάξεις του παρόντος και συμπληρωματτκώς με τις 
διατάξεις του ν.δ/τος 17.7/18.8.1923 'περί ειδικών δια¬ 
τάξεων επί ανωνύμων εταιριών" και του Αστικού Κώδικα. 

6. Για τους λογαριασμούς του άρθρου 22 παράγραφος 
2 του παρόντος νόμου και των παραπάνω παραγράφων 
και τις κατατεθειμένες λόγω ενεχύρου στα πιστωτικά 
ιδρύματα κινητές αξίες δεν εφαρμόζονται έναντι της 
ΕΤ.Ε.Σ.Ε.Π. και του μέλους της ΕΤ.Ε.Σ.Ε.Π. που τηρεί 
το χρηματιστηριακά λογαριασμό του συναλλασσομένου 
οι διατάξεις για το απόρρητο των τραπεζικών καταθέ¬ 
σεων. Τα πιστωτικά ιδρύματα παρέχουν στην ΕΤ.Ε.Σ.Ε.Π. 
και τα μέλη της ΕΤ.Ε.Σ.Ε.Π. που τηρούν, κινούν και 
διαχειρίζονται το χρηματιστηριακό λογαριασμό κάθε 
πληροφορία και στοιχείο ως προς την κίνηση των 
λογαριασμών των συναλλασσόμενων και συμπράττουν 
για την αναγκαστική εκτέλεση και εκποίηση αυτών. 

Άρθρο 30 

Μεταβίβαση λογαριασμών παραγωγών 
σε άλλο μέλος της ΕΤ.Ε.Σ.Ε.Π. 

1. Ο παραγγελέας μέλους της ΕΤ.Ε.Σ.Ε.Π. δικαιούται 
να ζητήσει από αυτό να μεταβιβάσει τα δικαιώματα και 
υποχρεώσεις του επί των παραγώγων που αυτό τηρεί 
για λογαριασμό του σε άλλο μέλος της ΕΤ.Ε.Σ.Ε.Π. 
που θα του υποδείξει εκείνος. Αφού το μέλος της 
ΕΤ Ε.Σ.Ε.Π., στο οποίο πρόκειται να μεταβιβαστεί η 
εννομη σχέση, επιβεβαιώσει στον πρώτο τη συμφωνία 
του με τον πελάτη να αναλάβει εκείνο την έννομη 
σχέση και υπό την επιφύλαξη όσων ορίζονται στην 
παράγραφο 5 του παρόντος άρθρου, το πρώτο μέλος 
μεταβιβάζει στο δεύτερο το λογαριασμό που τηρούσε 
επ' ονόμαπ του παραγγελέα, συμπεριλαμβανομένων των 
κάθε είδους ασφαλειών που του είχε παράσχει ο πα- 
ραγγελέας και ο λογαριασμός του πελάτη τηρείται 
εφεξής στο μέλος που αναδέχεται την έννομη σχέση. 

2. Μέλος της ΕΤ.Ε.Σ.Ε.Π. δικαιούται να αρνηθεί τη 
μεταβίβαση της έννομης σχέσης και των ασφαλειών 
μόνον όταν ο παραγγελέας του δεν έχει εκπληρώσει 

τις απέναντι του υποχρεώσεις. 

3. Το μέλος της ΕΤ.Ε.Σ.Ε.Π. που μεταβιβάζει την 


έννομη σχέση και εκείνο που την αναλαμβάνει ανακοι¬ 
νώνουν αμέσως στην ΕΤ.Ε.Σ.Ε.Π. τη μεταβίβασή της. 

4. Κάθε μεταβίβαση εννόμου σχέσεως επί παραγώγων 
ισχύει μόνο μετά την αναγγελία της στην ΕΤ.Ε.Σ.Ε.Π. 
απο το μεταβιβάζον και το αποκτόν την έννομη σχέση 
μέλος της ΕΤ.Ε.Σ.Ε.Π. και εφόσον η ΕΤ.Ε.Σ.Ε.Π. δεν 
εναντιωθεί στη μεταβίβαση αυτή. Εναντίωση επιτρέπεται 
μόνον εάν με τη μεταβίβαση μπορεί να προκληθεί βλάβη 
στην εύρυθμη λειτουργία της αγοράς ή κίνδυνος στα 
συμφέροντα των επενδυτών. 

5. Τη μεταβίβαση των λογαριασμών παραγγελέα μπο¬ 
ρεί να αποφασίσει η ΕΤ.Ε.Σ.Ε.Π. σε περίπτωση λογα¬ 
ριασμών των συναλλασσομένων μέσω μέλους το οποίο 
ευρίσκεται σε μη προσωρινή αδυναμία εκπλήρωσης των 
υποχρεώσεών του προς την ΕΤ.Ε.Σ.Ε.Π. ή που έχει 
πτωχεύσει. 

ΚΕΦΑΛΑΙΟ ΣΤ’ 

ΝΟΜΟΘΕΤΙΚΕΣ ΕΞΟΥΣΙΟΔΟΤΗΣΕΙΣ 
Άρθρο 31 

Νομοθετικές εξουσιοδοτήσεις 
προς Υπουργείο Εθνικής Οικονομίας, 

Επιτροπή Κεφαλαιαγοράς και Διοικητικά 
Συμβούλια Χ.Π.Α. και ΕΤ.Ε.Σ.Ε.Π. 

1. Με απόφαση του Υπουργού Εθνικής Οικονομίας 
μπορεί να αυξηθεί το ελάχιστο μετοχικό κεφάλαιο των 
μελών της ΕΤ.Ε.Σ.Ε.Π.. Τα μέλη της ΕΤ.Ε.Σ.Ε.Π. ή/και 
του Χ.Π.Α. που κατά το χρόνο αύξησης του ελάχιστου 
ύψους κεφαλαίου δεν πληρούν την αντίστοιχη προϋ¬ 
πόθεση διατηρούν την ιδιότητά τους και δύνανται να 
διενεργούν ή να εκκαθαρίζουν, κατά περίπτωση, συ¬ 
ναλλαγές στο Χ.Π.Α. επί εξάμηνο μετά την αύξηση του 
ορίου. Με όμοια απόφαση δύνανται να τροποποιούνται 
οι προϋποθέσεις απόκτησης της ιδιότητας μέλους της 
ΕΤ.Ε.Σ.Ε.Π. ή/και του Χ.Π.Α.. 

2. Με απόφαση του Διοικητικού Συμβουλίου της Ε¬ 
πιτροπής Κεφαλαιαγοράς, ύστερα απο γνώμη των Διοι¬ 
κητικών Συμβουλίων του Χ.Π.Α. και της ΕΤ.Ε.Σ.Ε.Π., 
λαμβανομένων υπόψη και των τεχνολογικών εξελίξεων, 
ορίζονται: 

α) τα ποσά που καταβάλλουν τα μέλη του Χ.Π.Α. και 
της ΕΤ.Ε.Σ.Ε.Π. στις εταιρίες αυτές για τις υπηρεσίες 
που οι πιο πάνω εταιρίες παρέχουν στα μέλη τους, ως 
δικαίωμα εγγραφής, ως συνδρομή ετήσια ή και μηνιαία 
ή και ως έκτακτη εισφορά για την αντιμετώπιση έκτακτων 
αναγκών και δαπανών, 

β) οι κανόνες δεοντολογίας ως προς τη συμπεριφορά 
των μελών των εταιριών αυτών και των απασχολούμενων 
από αυτά προσώπων, οι οποίοι ισχύουν παράλληλα και 
συμπληρωματικά προς τους κανόνες του Κώδικα Δεο¬ 
ντολογίας που προβλέπεται στο άρθρο 7 του ν. 
2396/1996 (ΦΕΚ 73 Α ), 

γ) δικλείδες ασφαλείας της ομαλής λειτουργίας του 
Χ.Π.Α. και της ΕΤ.Ε.Σ.Ε.Π., όπως προϋποθέσεις προ¬ 
σωρινής διακοπής της λειτουργίας και αναστολής δια¬ 
πραγμάτευσης χρηματιστηριακών αξιών της χρηματι¬ 
στηριακής αγοράς παραγώγων και όρια ημερήσιας δια¬ 
κύμανσης τιμών, 

δ) (I) τα βιβλία που πρέπει να τηρούν και τα στοιχεία 
που πρέπει να εκδίδουν τα μέλη του Χ.Π.Α. και της 
ΕΤ.Ε.Σ.Ε.Π., 

(II) το περιεχόμενο των υποχρεωτικών εγγραφών στα 
παραπάνω βιβλία και το περιεχόμενο των στοιχείων 

που εκδίδονται, 

(III] τα στοιχεία που πρέπει να παραδίδουν τα μέλη 
του Χ.Π.Α. και της ΕΤ.Ε.Σ.Ε.Π. στις υπηρεσίες του 
Χ.Π.Α. και της ΕΤ.Ε.Σ.Ε.Π. και τα ελέγχοντα όργανα, 
καθώς και η διαδικασία και ο ακριβής χρόνος παράδοσής 
τους, και 

(IV) κάθε άλλο ειδικό θέμα και αναγκαία λεπτομέρεια 
ως προς τα βιβλία και στοιχεία των μελών του Χ.Π.Α. 
και της ΕΤ.Ε.Σ.Ε.Π., 

ε) οι όροι, προϋποθέσεις και διαδικασίες κατάρτισης 
συμβάσεων επί εισηγμένων στο Χ.Π.Α. παραγώγων εκτός 
κύκλου. Με την ίδια απόφαση θα προβλέπονται οι 
υποχρεώσεις και διαδικασίες γνωστοποίησης των συμ¬ 
βάσεων προς το Χ.Π.Α. και την ΕΤ.Ε.Σ.Ε.Π. και κάθε 
σχετικό ειδικό θέμα και αναγκαία λεπτομέρεια, 

στ) κυρώσεις που επιβάλλονται όταν στελέχη των 
εταιριών αυτών παραβούν διατάξεις της νομοθεσίας ή 
του κανονισμού λειτουργίας του Χ.Π.Α. και της 
ΕΤ.Ε.Σ.Ε.Π., και 

ζ) οι διαδικασίες και κάθε ειδικότερο θέμα και αναγκαία 
λεπτομέρεια που αφορά στη λήψη μέτρων και στα 
σχετικά δικαιώματα της ΕΤ.Ε.Σ.Ε.Π. σε περίπτωση υ¬ 
περημερίας μέλους του Χ.Π.Α. ή της ΕΤ.Ε.Σ.Ε.Π. ως 
προς την εκκαθάριση. 

3. Με απόφαση του Διοικητικού Συμβουλίου του Χ.Π.Α. 
ορίζονται: 

α) η διαδικασία υποβολής και κρίσης των αιτήσεων 
συμμετοχής Ε.Π.Ε.Υ. ως μέλος του Χ.Π.Α., 

β) ο τρόπος με τον οποίο γίνονται οι δηλώσεις 
βούλησης των μελών του Χ.Π.Α. για την κατάρτιση 
συναλλαγών στη χρηματιστηριακή αγορά παραγώγων. 
όπως η διαβίβαση και η ληψη εντολών, η τροποποίηση 
αυτών, καθώς και κάθε άλλο σχετικό θέμα και ειδική 
λεπτομέρεια, 

γ) ειδικές προϋποθέσεις για την κατάρτιση χρηματι¬ 
στηριακών συμβάσεων που υπερβαίνουν ορισμένο ποσό, 

δ) ειδικοί κανόνες για την κατάρτιση των συμβάσεων 
μεσω δηλώσεων που προέρχονται από το ίδιο μέλος 
του Χ.Π.Α., 

ε) (I) τα κριτήρια που θα εφαρμόζει και τα αλλα 
χαρακτηριστικά που θα λαμβάνει υποψη για τη λήψη 
απόφασης σε αίτηση μέλους για την απόκτηση, της 
ιδιότητας του ειδικού διαπραγματευτή σε παράγωγα στο 
Χ.Π.Α., 

(II) οι προϋποθέσεις που πρέπει να πληροί μέλος του 
Χ.Π.Α. για να ενεργεί ως ειδικός διαπραγματευτής σε 
παράγωγο, ενδεικτικά ως προς την οργάνωση και στε- 
λέχωση του και τά μέτρα προστασίας των συμφερόντων 
των παραγγελέων του, 

(III) οι υποχρεώσεις που υπέχει το μέλος του Χ.Π.Α. 
κατα τη διάρκεια της διαπραγμάτευσης, 

(IV) οι διαδικασίες διαπραγμάτευσης από ειδικό δια¬ 
πραγματευτή και κάθε ειδικό θέμα και αναγκαία λεπτο¬ 
μέρεια που αφορά στις συναλλαγές του επί παραγώγων, 
και 

(V) οι όροι αναστολής η παύσης της ειδικής δια¬ 
πραγμάτευσης από μέλος, 

στ) η προσωρινή, μέχρι ενός μηνός, αναστολή του 
δικαιώματος συμμετοχής του μέλους στο Χ.Π.Α. ή/και 
η διαγραφή Ε.Π.Ε.Υ. από μέλος του Χ.Π.Α., αν κριθεί 
οτι το μέλος δεν διαθέτει τις απαραίτητες προϋποθέσεις 
οργάνωσης ή τα απαραίτητα για τη λειτουργία του 
τεχνικά και οικονομικά μέσα, καθώς και αν το μέλος 
του Χ.Π.Α. υποπέσει σε σοβαρα παραπτώματα ως προς 
την τηρηση των κανονισμών λειτουργίας των Χ.Π.Α. ή 


ΕΤ.Ε.Σ.Ε.Π., 

ζ) το περιεχόμενο των συμβάσεων που οφείλουν να 
καταρτίζουν με το Χ.Π.Α. ως προς την κατάρτιση μέσω 
αυτού συμβάσεων επί παραγώγων και η διαδικασία α¬ 
ποδοχής των όρων τους, και 
η) κάθε ειδικό θέμα και αναγκαία λεπτομέρεια που 
αφορά στα παραπάνω. 

4. Με απόφαση του Διοικητικού Συμβουλίου της 
ΕΤ.Ε.Σ.Ε.Π. ορίζονται: 

α) η διαδικασία αίτησης και αποδοχής ή απόρριψης 
αίτησης για την απόκτηση ιδιότητας μέλους της 
ΕΤ.Ε.Σ.Ε.Π., 

β) το περιεχόμενο των συμβάσεων που οφείλουν να 
καταρτίζουν τα μέλη του Χ.Π.Α. και της ΕΤ.Ε.Σ.Ε.Π. με 
την ΕΤ.Ε.Σ.Ε.Π. ως προς την εκκαθάριση μέσω αυτής 
συμβάσεων επι παραγώγων, καθώς και η διαδικασία 
αποδοχής των όρων τους, 
γ) κάθε θέμα που αφορά την εκκαθάριση και το 
διακανονισμό μέσω της ΕΤ.Ε.Σ.Ε.Π. των συναλλαγών 
που καταρτίζονται στο Χ.Π.Α., ενδεικτικά αλλα όχι πε¬ 
ριοριστικά, κάθε θέμα που αφορά την καταχώριση και 
λογιστική τακτοποίηση και παρακολούθηση των προς 
εκκαθάριση συναλλαγών, την ενημέρωση της 
ΕΤ.Ε.Σ.Ε.Π., των μελών της και των παραγγελέων, στα 
δικαιώματα και υποχρεώσεις των μελών της ΕΤ.Ε.Σ.Ε.Π., 
που αφορούν στην εκκαθάριση, την υποχρέωση παροχής 
περιθωρίου ασφάλισης και στην παροχή ασφαλειών προς 
την ΕΤ.Ε.Σ.Ε.Π. από τα μέλη του Χ.Π.Α. και της 
ΕΤ.Ε.Σ.Ε.Π., 

δ) ο τρόπος υπολογισμού και διακανονισμού των 
ανοικτών θέσεων, η διαδικασία γνωστοποίησής τους 
από την ΕΤ.Ε.Σ.Ε.Π. στα μέλη του Χ.Π.Α. στο τέλος 
κάθε συνεδρίασης, το περιεχόμενο της γνωστοποίησης, 
ο τρόπος καταβολής των χρηματικών ποσών στην 
ΕΤ.Ε.Σ.Ε.Π., 

ε) η μέθοδος υπολογισμού των ποσών που οφείλουν 
να καταβάλλουν ή δικαιούνται να εισπράξουν οι δι¬ 
καιούχοι κατά τη λήξη ή άσκηση παραγώγων, 
στ) η διαδικασία είσπραξης και καταβολής, οι όροι 
και προϋποθέσεις εκπλήρωσης υποχρεώσεων παραγ- 
γελέων με φυσική παράδοση κινητών αξιών αντί κατα¬ 
βολής μετρητών, τα δικαιώματα και υποχρεώσεις των 
παραγγελέων και μελών της ΕΤ.Ε.Σ.Ε.Π. ως προς το 
χρηματικό διακανονισμό των χρηματιστηριακών συναλ¬ 
λαγών επί παραγώγων στο Χ.Π.Α. (συμπεριλαμβανομέ¬ 
νου και του διακανονισμού των καταβαλλόμενων προ¬ 
μηθειών), 

ζ) οι όροι και διαδικασία αναγκαστικής άσκησης δι¬ 
καιωμάτων από παράγωγα, 
η) οι αξίες που μπορούν να κατατεθούν ως περιθώριο 
ασφάλισης ή ως ασφάλεια για την εκπλήρωση των 
υποχρεώσεων των αντίστοιχων προσώπων που απορ¬ 
ρέουν από τις συναλλαγές που διενεργούνται έναντι 
της ΕΤ.Ε.Σ.Ε.Π., η σχέση της αξίας των κινητών αξιών 
που κατατίθενται από τα μέλη της, για δικό τους 
λογαριασμό ή για λογαριασμό παραγγελέων και από τα 
μέλη του Χ.Π.Α. ως περιθώριο ασφάλισης ή ως ασφάλεια, 
σε σχέση με το συνολικό ύψος των εξασφαλίσεων που 
πρέπει να παρέχονται στην ΕΤ.Ε.Σ.Ε.Π., καθώς και τον 
τρόπο υπολογισμού της αξίας των κινητών αξιών. Οι 
αξίες αυτές θα πρέπει να είναι μετρητά ή κινητές αξίες 
εισηγμένες προς διαπραγμάτευση σε οργανωμένη αγορά 
κατά την έννοια του ν. 2396/1996 (ΦΕΚ 73 Α ), και να 
έχουν άμεση εμπορευσιμότητα. Για την παροχή περι¬ 
θωρίου ασφάλισης ή ασφάλειας σε μετρητά απαιτείται 

η «,αταθεση των μετρητών στο όνομα του παρα^/γελέα 
η του μέλους της ΕΤ Ε.Σ.Ε.Π. η του Χ.Π.Α., αντιστοίχως, 
οε δεομευμενο έντοκο λογαριασμό πιστωτικού ιδρύμα¬ 
τος, όπως προβλεπεται ειδικότερα στο άρθρο 22 πα¬ 
ράγραφος 2 του παρόντος νόμου, ενώ για την παροχή 
περιθωρίου ασφάλισης ή ασφάλειας σε κινητές αξίες 
απαιτείται η κατάθεση τους από το μέλος της 
ΕΤ.Ε.Σ.Ε.Π. στο ονομα του παραγγελέα ή του μέλους 
της ΕΤ.Ε.Σ.Ε.Π. η του Χ.Π.Α., κατά περίπτωση, στην 
ΕΤ.Ε.Σ.Ε.Π. ή σε υποδεικνυόμενο από την ΕΤ.Ε.Σ.Ε.Π. 
πιστωτικό ίδρυμα. 

ι) τα πιστωτικά ιδρύματα μέσω των οποίων γίνεται ο 
διακανονισμός πληρωμών και η παροχή περιθωρίων 
ασφάλισης και ασφαλειών για συναλλαγές στο Χ.Π.Α., 
ια) τα δικαιώματα και υποχρεώσεις της ΕΤ. Ε.Σ.Ε.Π.. 
των μελών της ΕΤ.Ε.Σ.Ε.Π. και του Χ.Π.Α. και των 
παραγγελέων ως προς τις παρεχόμενες προς την 
ΕΤ.Ε.Σ.Ε.Π. πόσης φύσης εξασφαλίσεις, ενδεικτικά αλλα 
οχι περιοριστικά, όσον αφορά στην αναπροσαρμογή του 
υψους περιθωρίου ασφάλισης ή ασφάλειας, τα δικαιώ¬ 
ματα της ΕΤ.Ε.Σ.Ε.Π. σε περίπτωση μη εμπρόθεσμης 
παροχής περιθωρίων ασφάλισης ή ασφαλειών ή μη 
εμπρόθεσμης καταβολής προμηθειών, καθώς και στην 
περίπτωση μη προσήκουσας εκπλήρωσης οποιοσδήποτε 
άλλης υποχρέωσης που συνδέεται με την εκκαθάριση 
των συναλλαγών στο Χ.Π.Α., 

ιβ) το περιεχόμενό της ανακοίνωσης μεταβίβασης λο¬ 
γαριασμού από ένα μέλος της ΕΤ.Ε.Σ.Ε.Π. σε ένα άλλο, 
ο τρόπος και η διαδικασία πραγματοποίησής της, ο 
χρόνος κατά τον οποίο αυτή ισχύει, τυχόν εξειδίκευση 
των προϋποθέσεων εναντίωσης της ΕΤ.Ε.Σ.Ε.Π. κατα 
της μεταβίβασης, καθώς και ο χρόνος εντός του οποίου 
και η διαδικασία με την οποία π ΕΤ.Ε.Σ.Ε.Π. γνωστοποιεί 
την εναντίωσή της στη μεταβίβαση της εννομπς σχέσης 
ή τους όρους για την αποδοχή της, 

ιγ) τυχόν παρακολούθηση και εξυπηρέτηση των λο¬ 
γαριασμών κινητών αξιών που συνδέονται με την εκ¬ 
καθάριση συναλλαγών επί παραγώγων στην Α.Ε.ΑΠΟΘ. 
η σε άλλη εξειδικευμένη στο αντικείμενο αυτό εταιρία, 
και 

ιδ) κάθε σχετικό ειδικό θέμα και αναγκαία λεπτομέρεια 
που αφορά στα παραπάνω. 

5. Με απόφαση του Διοικητικού Συμβουλίου της 
ΕΤ.Ε.Σ.Ε.Π. αποφασίζεται η προσωρινή, μέχρι ενός (1) 
μηνός, αναστολή του δικαιώματος συμμετοχής του μέ¬ 
λους στην ΕΤ.Ε.Σ.Ε.Π. ή/και η διαγραφή μέλους της 
ΕΤ.Ε.Σ.Ε.Π., αν κριθει ότι το μέλος δεν διαθέτει τις 
απαραίτητες προϋποθέσεις οργάνωσης ή τα απαραίτητα 
για τη λειτουργία του τεχνικά και οικονομικά μέσα, 
καθώς και αν το μέλος της ΕΤ.Ε.Σ.Ε.Π. υποπέσει σε 
σοβαρά παραπτώματα ως προς την τήρηση του κανο¬ 
νισμού λειτουργίας της ΕΤ.Ε.Σ.Ε.Π.. 

6. Οι κανονιστικές αποφάσεις των Διοικητικών Συμ¬ 
βουλίων της Επιτροπής Κεφαλαιαγοράς, του Χ.Π.Α. και 
του Διοικητικού Συμβουλίου της ΕΤ.Ε.Σ.Ε.Π., που εκδί- 
δονται με βάση τον παρόντα νομο, δημοσιεύονται στην 
Εφημερίδα της Κυβερνησεως (Τεύχος Β'). 

7. Το Χ.Α.Α.. το Χ.Π.Α., η ΕΤ.Ε.Σ.Ε.Π., η Α.Ε.ΑΠΟΘ. 
και οι αρχές που είναι αρμόδιες για την εποπτεία των 
Ε.Π.Ε.Υ. που είναι μέλη του Χ.Π.Α. ανταλλάσσουν μεταξύ 
τους κάθε πληροφορία απαραίτητη για τη διεκπεραίωση, 
προώθηση και ολοκλήρωσή των συναλλαγών στη χρη¬ 
ματιστηριακή αγορά τοις μετρητοίς και στη χρηματι¬ 
στηριακή αγορά παραγώγων. Τα όργανα των πιο πάνω 


εταιριών υποχρεουνται να τηρούν πληρη εχεμύθεια για 
τις πληροφορίες που περιέρχονται σε γνώση τους κατα 
την άσκηση των καθηκόντων τους. Δικαιούνται πάντως 
να παρέχουν τις πληροφορίες αυτές στις εποπτεύουσες 
και ελεγκτικές αρχές. 

ΚΕΦΑΛΑΙΟ Ζ' 

ΦΟΡΟΛΟΓΙΚΑ ΘΕΜΑΤΑ 

Άρθρο 32 

Φορολογικές απαλλαγές 

Απαλλάσσονται παντός φόρου συμπεριλαμβανομένου 
και του Φ.Π.Α., τέλους, τέλους χαρτοσήμου και δικαιώ¬ 
ματος υπέρ του Δημοσίου ή τρίτων η κτήση παραγώγων 
χρηματιστή,ριακών αξιών, τα κεφαλαιακά κέρδη από 
συναλλαγές επί παραγώγων στο Χ.Π.Α., η παροχή 
ασφαλειών στην ΕΤ.Ε.Σ.Ε.Π. και στα μέλη του Χ.Π.Α. 
και της ΕΤ.Ε.Σ.Ε.Π., η μεταβίβαση των έννομων σχεσεων 
επι παραγώγων και των ασφαλειών μεταξύ των μελών 
του Χ.Π.Α. και της ΕΤ.Ε.Σ.Ε.Π. και κάθε πράξη και 
συμφωνία παρεπόμενη αυτών. 

ΜΕΡΟΣ Β’ 

ΠΑΡΑΛΛΗΛΗ ΑΓΟΡΑ ΑΝΑΛΥΟΜΕΝΩΝ ΑΓΟΡΩΝ 
ΚΕΦΑΛΑΙΟ Α' 

Άρθρο 33 

Ίδρυση Παράλληλης Αγοράς 
Αναδυομένων Κεφαλαιαγορών 

Στο ν. 1306/ 1988 (ΦΕΧ 207 Α') μετά το άρθρο 32 
προστίθεται άρθρο 32α που έχει ως εξής: 

Ί. Συνιστάται δεύτερη Παράλληλη Αγορά του Χρη¬ 
ματιστηρίου που θα ονομάζεται "Ελληνική Αγορά Ανα¬ 
δυομένων Κεφαλαιαγορών" ("Ε.ΑΓ.Α.Κ."). 

Άρθρο 34 

Λειτουργία Ε.ΑΓ.Α.Κ. 

1. Η λειτουργία της Ε.ΑΓ.Α.Κ. θα υποστηρίζεται απο 
το Χρηματιστή,ριακό Κέντρο Θεσσαλονίκης, σύμφωνα 
με τους όοους και τις διαδικασίες που 9α καθορίζονται 
εκάστοτε με απόφαση του Υπουργού Εθνικής Οικονο¬ 
μίας, η οποία θα εκδίδεται ύστερα από γνώμη των 
Διοικητικών Συμβουλίων του Χ.Α.Α. και του Χ.Κ.Θ.. 

2. Αντικείμενο διαπραγμάτευσης στην Ε.ΑΓ.Α.Κ. θα 
είναι τα ελληνικά πιστοποιητικά του άρθρου 59 του ν. 
2396/1996 (ΦΕΚ 73 Α), τα μερίδια Επενδυτικών Κεφα¬ 
λαίων Αναδυομένων Αγορών του άρθρου 35 του πα¬ 
ρόντος νομού και μετοχές των Εταιριών Διαχείρισης 
Χαρτοφυλακίου Αναδυομένων Αγορών του άρθρου 52 
του ίδιου νόμου. 

3. Η Επιτροπή Κεφαλαιαγοράς με απόφαση της, μετά 
από γνώμη του Διοικητικού Συμβουλίου του Χ.Α.Α., 
δυναται να προσθέτει και άλλες κατηγορίες αξιών στις 
αναφερόμενες στην παράγραφο 2 του παρόντος άρ¬ 
θρου, οι οποίες θα επιτρέπεται να αποτελούν αντικεί¬ 
μενο διαπραγμάτευσης στην Ε.ΑΓ.Α.Κ.. 

4. Με την επιφύλαξη των διατάξεων του παρόντος 
άρθρου, οι διατάξεις που διέπουν τη λειτουργία της 
Παράλληλης Αγοράς του άρθρου 32 του ν. 1806/1988 
(ΦΕΚ 207 Α') διέπουν και το, λειτουργία της Ε.ΑΓ.Α.Κ.. 

ΚΕΦΑΛΑΙΟ Β' 

ΕΠΕΝΔΥΤΙΚΑ ΚΕΦΑΛΑΙΑ ΑΝΑΛΥΟΜΕΝΩΝ 
ΑΓΟΡΩΝ ('Έ.Κ-Α.Α.") 

Άρθρο 35 

Βασικά χαρακτηριστικά Ε.Κ.Α.Α. 

1. Τα Επενδυτικά Κεφάλαια Αναδυομένων Αγορών 
είναι ομάδες περιουσίας υπο τη διαχείριση πιστωτικών 
ιδρυμάτων που λειτουργούν νόμιμα στην Ελλάδα και 
δικαιούνται να παρέχουν υπηρεσίες αναδόχου σε δη¬ 
μόσια εγγραφή. Άλλες Ε.Π.Ε.Υ. που λειτουργούν νόμιμα 
στην Ελλάδα και δικαιούνται να παρέχουν υπηρεσίες 
αναδοχου σε δημόσια εγγραφή δύνανται να διαχειρί¬ 
ζονται Ε.Κ.Α.Α., εφόσον εκδοθεί σχετική απόφαση της 
Επιτροπής Κεφαλαιαγοράς και υπό τους όρους και 
προύποθέσεις που θα προβλεπονται στη σχετική από¬ 
φαση. Τα Ε.Κ.Α.Α. δεν αποτελούν νομικό πρόσωπο. 

2. Το Ε.Κ.Α.Α. αποτελεί ομάδα περιουσίας που συ- 
νϊσταται σε μετρητά και κινητές αξίες. Το Ε.Κ.Α.Α., ως 
ομάδα περιουσίας, διαιρείται σε ισάξια μερίδια και τα 
περιουσιακά του στοιχεία ανήκουν εξ αδιαιρέτου στους 
μεριδιούχους του. 

3. Η έκδοση των μεριδίων των Ε.Κ.Α.Α., η εισαγωγή 
τους στην Ε.ΑΓ.Α.Κ. και η διαπραγμάτευσή τους σε 
αυτήν ρυθμίζονται από τις διατάξεις του παρόντος και 
συμπληρωματικά από τις διατάξεις της νομοθεσίας για 
τα χρηματιστήρια αξιών. 

Άρθρο 36 

Διαχείριση των Ε.Κ.Α.Α. 

1. Οι μεριδιούχοι εκπροσωπούνται δικαστικώς και ε- 
ξωδίκως απο την εταιρία παροχής επενδυτικών υπη¬ 
ρεσιών που διαχειρίζεται το Ε.Κ.Α.Α. (στο εξής η 'Δια- 
χειριστρια') ως προς τις έννομες σχέσεις από τη δια¬ 
χείριση του Ε.Κ.Α.Α. και τα δικαιώματά τους επί του 
ενεργητικού. Τα πάσης φύσης δικαιώματα των μερι- 
διούχων επί του Ε.Κ.Α.Α. ορίζονται από τον κανονισμό 
του Ε.Κ.Α.Α., ο οποίος συντάσσεται από τη Δια χειρ ίστρια, 
σύμφωνα με τις διατάξεις του άρθρου 46 του παρόντος 
νομού. 

2. Η Διαχειρίστρια ευθύνεται για κάθε αμέλεια ως 
προς τη διαχείριση του Ε.Κ.Α.Α. έναντι των μεριδιούχων. 

3. Οι μεριδιούχοι δεν ευθύνονται για πράξεις ή πα¬ 
ραλείψεις της Διαχειρίστριας κατά την άσκηση των 
καθηκόντων της. 

4. Για τη διάλυση του Ε.Κ.Α.Α. εφαρμόζονται οι 
διατάξεις των άρθρων 798-804 του Αστικού Κώδικα. 

Άρθρο 37 

θεματοφύλακας Ε.ΚΆ.Α. 

1. Το ενεργητικό του Ε.Κ.Α.Α. κατατίθεται προς φύ¬ 
λαξη σε Ε.Π.Ε.Υ. που λειτουργεί νόμιμα στην Ελλάδα 
και δικαιούται να παρέχει υπηρεσίες φύλαξης κινητών 
άξιων, η οποία ασκεί καθήκοντα θεματοφύλακα. Η Δια- 
χειριστρια δικαιούται να λειτουργεί ως θεματοφύλακας 
εάν πληροί την παραπάνω προϋπόθεση. 

2. Ο θεματοφύλακας έχει στη φύλαξή του το ενερ¬ 
γητικό του Ε.Κ.Α.Α. και εκτελεί καθήκοντα ταμία σύμφωνα 
με τις εντολές της Διαχειρίστριας. Η φύλαξη κινητών 
άξιων αλλοδαπών εκδοτών ή οι οποίες είναι εισηγμένες 
σε αλλοδαπή χρηματιστηριακή ή οργανωμένη αγορά, 
επιτρέπεται να ανατίθεται απο το θεματοφύλακα σε 


πιστωτικό ίδρυμα ή άλλο εξουσιοδοτημένο ίδρυμα της 
αλλοδαπής. 

3. Ο θεματοφύλακας, εάν είναι διαφορετικό πρόσωπο 
από τη Διαχειρίστρια, συνυπογράφει τις εκθέσεις και 
καταστάσεις των άρθρων 39 και 41 του παρόντος νομού. 

4. Ο θεματοφύλακας ευθύνεται έναντι της Διαχειρί- 
στριας και των μεριδιούχων για κάθε πταίσμα ως προς 
την εκπλήρωση των καθηκόντων του. Ο θεματοφύλακας 
ευθύνεται επίσης εις ολόκληρο με το ίδρυμα στο οποίο, 
σύμφωνα με το εδάφιο 2 της παραγράφου 2 του 
παρόντος άρθρου, μπορεί να αναθέτει τη φύλαξη κι¬ 
νητών αξιών. 

5. Εάν είναι διαφορετικό πρόσωπο, η Διαχειρίστρια 
υποχρεούται να παρακολουθεί την προσήκουσα εκτέ¬ 
λεση των εντολών της από το θεματοφύλακα. 

Άρθρο 33 

Επενδυτική πολιτική 

1. Το ενεργητικό του Ε.Κ.Α.Α. επιτρέπεται να επεν¬ 
δύεται μόνο: 

(α) Σε κινητές αξίες (πλην μεριδίων Ε.Κ.Α.Α., κινητών 
αξιών Ε.Χ.Α.Α. και ελληνικών πιστοποιητικών του εδα¬ 
φίου γ' της παρούσας παραγράφου) εισηγμένες σε 
χρηματιστηριακή αγορά του Χ.Α.Α. μέχρι ποσού που 
κατά την τοποθέτηση δεν ξεπερνά το ποσοστό τριάντα 
τοις εκατό (30%) του ενεργητικού του Ε.Κ.Α.Α.. 

(β) Σε κινητές αξίες εισηγμένες στην κύρια ή πα¬ 
ράλληλη αγορά χρηματιστηρίου αξιών ή σε άλλη αγορά 
κινητών αξιών, εφόσον η αγορά αυτή λειτουργεί κανο¬ 
νικά, είναι αναγνωρισμένη και ανοικτή στο κοινό. Τα 
χρηματιστήρια και οι αγορές του εδαφίου αυτού ορίζονται 
εκάστοτε μεταξύ των αναδυομένων αγορών με απόφαση 
του Υπουργού Εθνικής Οικονομίας, μετά από γνώμη 
της Επιτροπής Κεφαλαιαγοράς και του Διοικητικού Συμ¬ 
βουλίου του Χ.Α.Α.. 

(γ) Σε 'ελληνικά πιστοποιητικά", εφόσον αντιπροσω¬ 
πεύουν κινητές αξίες εκδότη που έχει συσταθει και 
λειτουργεί σε χώρα λειτουργίας αναδυομένης αγοράς, 
που περιλαμβάνεται στην απόφαση του Υπουργού Ε¬ 
θνικής Οικονομίας της περ. β' της παρούσας παραγρά¬ 
φου κατά το χρόνο τοποθέτησης. 

(δ) Σε κινητές αξίες Ε.Χ.Α.Α. που έχουν συσταθει και 
λειτουργούν σύμφωνα με το Κεφάλαιο Γ' του παρόντος 
Μέρους του νόμου αυτού. 

(ε) Σε κινητές αξίες οι οποίες έχουν εκδοθεί ή έχουν 
την εγγύηση κράτους όπου λειτουργεί αναδυόμενη α¬ 
γορά, που περιλαμβάνεται στην απόφαση του Υπουργού 
Εθνικής Οικονομίας της περ. β' της παρούσας παρα¬ 
γράφου κατά το χρόνο τοποθέτησης. 

(στ) Σε νεοεκδιδόμενες αξίες υπό τον όρο ότι η 
έκδοσή τους περιλαμβάνει υποχρέωση εισαγωγής τους 
εντός ενός (1) έτους το αργότερο σε χρηματιστήρια 
και αγορές των περιπτώσεων α' και β' της παρούσας 
παραγράφου. 

(ζ) Σε άλλες κινητές αξίες μέχρι ποσού που κατά τη 
τοποθέτηση δεν ξεπερνά το ένα πέμπτο (1/5) του 
ενεργητικού της Ε.Κ.Α.Α., ύστερα από άδεια της Επι¬ 
τροπής Κεφαλαιαγοράς, η οποία θα λαμβάνει υπόψη, 
μεταξύ άλλων, το επενδυτικό πρόγραμμα σε αναδυό- 
μενες αγορές του Ε.Κ.Α.Α.. Η Επιτροπή Κεφαλαιαγοράς 
δύναται να προσδιορίζει εκ των προτέρων κινητές αξίες, 
η επένδυση στις οποίες επιτρέπεται, και να εκδίδει, 
εκάστοτε με απόφαση της κατάλογο των επιτρεπόμενων 
προς επένδυση μη εισηγμένων σε χρηματιστήριο ή άλλη 

αγορά κινητών αξιών. 

(η) Σε μετρητά και τραπεζικές καταθέσεις μέχρι κατ' 
ανώτατο όριο το ποσοστό των τριάντα τοις εκατό (30/ο) 
του ενεργητικού του Ε.Κ.Α.Α. κατά το χρόνο της το¬ 
ποθέτησης. Ο ποσοτικός αυτός περιορισμός ισχύει μετά 
τη παρέλευση έξι (6) μηνών από την εισαγωγή των 
μεριδίων προς διαπραγμάτευση στην Ε.ΑΓ.Α.Κ.. 

(θ) Σε παράγωγα χρηματοοικονομικά προϊόντα, υπό 
τον όρο οτι οι τοποθετήσεις αυτές γίνονται αποκλειστικά 
για λόγους αντιστάθμισης των κινδύνων πάσης φύσης 
που συνδέονται με τις τοποθετήσεις του ενεργητικού 
του Ε.Κ.Α.Α. και όχι για λόγους κερδοσκοπίας. Απαγο¬ 
ρεύεται η σύναψη πράξεων επί παραγωγών χρηματοοι¬ 
κονομικών προϊόντων για λογαριασμό του Ε.Κ.Α.Α. με 
αντισυμβαλλόμενο τη Διαχειριστρια ή το θεματοφύλακα. 

Η Επιτροπή Κεφαλαιαγοράς μπορεί με απόφασή της 
να θέτει κανόνες για τα επιτρεπόμενα μέσα και τεχνικές 
που μπορεί να χρησιμοποιεί η Διαχειριστρια για λογα¬ 
ριασμό του Ε.Κ.Α.Α., σύμφωνα με το παρόν εδάφιο, ή 
και να θέτει πάσης φύσης πρόσθετους περιορισμούς 
επί των τοποθετήσεων αυτών. 

2. Η Επιτροπή Κεφαλαιαγοράς εξουσιοδοτείται να 
τροποποιεί ή και καταργεί με απόφασή της τους πο¬ 
σοτικούς περιορισμούς που προβλέπονται στην παρά¬ 
γραφο 1 του παρόντος άρθρου η και αναστέλλει προ¬ 
σωρινά την ισχύ τους ως προς οοισμένο Ε.Κ.Α.Α. ή εν 
γένει. 

3. Απαγορεύεται η απόκτηση από το Ε.Κ.Α.Α. κινητών 
αξιών της Διαχειρίστριας ή του θεματοφύλακα ή εκδοτών 
συνδεδεμένων προς τους παραπάνω κατά την έννοια 
του άρθρου 42ε παρ.5 του κ.ν. 2190/1920. Η απόκτηση 
από το Ε.Κ.Α.Α. κινητών αξιών που διαχειρίζονται ή 
εκδίδουν τα παραπάνω πρόσωπα επιτρέπεται μόνον 
εάν η δυνατότητα αυτή προβλέπεται στον Κανονισμό 
του Ε.Κ.Α.Α. και εντός των τυχόν ορίων που ορίζονται 
στον Κανονισμό. 

4. Η Διαχειριστρια επιτρέπεται να συνάπτει δάνεια 
για λογαριασμό του Ε.Κ.Α.Α. αποκλειστικά από πιστωτικά 
ιδρύματα (εκτός από την ίδια, εάν είναι πιστωτικό 
ίδρυμα), μέχρι ποσού ίσου προς το ένα τρίτο (1/3) της 
καθαρής αξίας του Ε.Κ.Α.Α., για την πραγματοποίηση 
επενδύσεων. Για την εξασφάλιση των δανείων αυτών 
δύναται να συνιστάται ενέχυρο επί κινητών αξιών που 
περιλαμβάνονται στο χαρτοφυλάκιο του Ε.Κ.Α.Α.. 

Άρθρο 39 
Διαχειριστική χρήση 

1. Η διαχειριστική χρήση του Ε.Κ.Α.Α. έχει τη διάρκεια 
του ημερολογιακού έτους. Κατ' εξαίρεση η πρώτη δια¬ 
χειριστική χρήση μπορεί να ορισθεί για διάστημα μικρό¬ 
τερο του έτους με λήξη την 31η Δεκεμβρίου. 

2. Στο τέλος κάθε διαχειριστικής χρήσης του Ε.Κ.Α.Α. 
η Διαχειριστρια συντάσσει την ετήσια έκθεση του 
Ε.Κ.Α.Α.. Η ετήσια έκθεση περιλαμβάνει: 

(α) Την περιουσιακή κατάσταση του Ε.Κ.Α.Α., που 
περιέχει αναλυτικά το είδος και τη ποσότητα των 
κινητών αξιών, με αναφορά στις αγορές στις οποίες 
είναι εισηγμένες, την τρέχουσα τιμή μονάδας, τη συνο¬ 
λική αξία των κινητών αξιών, το διαθέσιμο ενεργητικό 
σε καταθέσεις, τις υποχρεώσεις, τις απαιτήσεις και την 
καθαρή αξία του ενεργητικού. 

(β) Αναλυτικό λογαριασμό αποτελεσμάτων της χρή¬ 
σης, που περιλαμβάνει τις προσόδους κατά κατηγορία, 
τα κέρδη ή ζημίες από την πώληση κινητών αξιών και 


τις δαπάνες ανά κατηγορία. 

(γ) Τα διανεμόμενα και επανεπενδυόμενα κέρδη. 

(δ) Την ανατίμηση ή υποτίμηση των επενδύσεων και 
άλλες τυχόν μεταβολές (ενδεικτικά συναλλαγματικών 
ισοτιμιών) που επηρέασαν το ενεργητικό και παθητικό 
του Ε.Κ.Α.Α. κατά τη διάρκεια της χρήσης. 

(ε) Κατηγοριοποίηση των κινητών αξιών στις οποίες 
έχει τοποθετηθεί το ενεργητικό του Ε.Κ.Α.Α. και τα 
βασικά κριτήρια της επενδυτικής πολιτικής του Ε.Κ.Α.Α., 
με προσδιορισμό του ποσοστού που αντιπροσωπεύει 
κάθε κατηγορία στο σύνολο του ενεργητικού του 
Ε.Κ.Α.Α.. 

(στ) Μνεία των κινήσεων κάθε κινητής αξίας κατά τη 
διάρκεια της διαχειριστικής χρήσης. 

(ζ) Συγκριτικό πίνακα των τριών τελευταίων διαχει¬ 
ριστικών χρήσεων του Ε.Κ.Α.Α. (εφόσον ισχύει) από 
τον οποίο να προκύπτει η συνολική καθαρή αξία του 
Ε.Κ.Α.Α. και η αξία του μεριδίου στη λήξη κάθε αντί¬ 
στοιχης χρήσης. 

(η) Αναφορά στους κινδύνους που επηρεάζουν την 
εξέλιξη των επενδύσεων, όπως διαμορφώθηκαν στη 
διάρκεια της χρήσης και κατά τη λήξη της, και 

(θ) Κάθε άλλη πληροφορία που επιτρέπει στους ε¬ 
πενδυτές να μορφώσουν γνώμη για τη δραστηριότητα 
του Ε.Κ.Α.Α., τα αποτελέσματά του και τις προοπτικές 
του. 

3. Ο προσδιορισμός της καθαρής αξίας του Ε.Κ.Α.Α. 
γίνεται κατ' ανάλογη εφαρμογή των κανόνων αποτίμησης 
της αξίας των στοιχείων του ενεργητικού των αμοιβαίων 
κεφαλαίων που περιέχονται στο άρθρο 43 του ν. 1969/ 
1991 (ΦΕΚ 167 Α'). Η Επιτροπή Κεφαλαιαγοράς με 
απόφασή της μπορεί να τροποποιεί τους κανόνες αυτούς 
ως προς την αποτίμηση της καθαρής θέσης των Ε.Κ.Α.Α.. 

Άρθρο 40 

Αύξηση του κεφαλαίου Ε.Κ.ΑΆ. 

1. Η Διαχειριστρια δύναται να αυξήσει το ενεργητικό 
του Ε.Κ.Α.Α. με την έκδοση νέων μεριδίων τροποποιώ¬ 
ντας τον κανονισμό του. 

2. Οι μεριδιούχοι έχουν δικαίωμα προτίμησης στα νέα 
μερίδια, κατ ανάλογη εφαρμογή του άρθρου 13 παρ. 5 
του κ.ν. 2190/1920. 

3. Τα μερίδια για τα οποία δεν ασκήθηκε το δικαίωμα 
προτίμησης αναλαμβάνονται από τη Διαχειριστρια. 

Άρθρο 41 

Δημοσίευση και έλεγχος εκθέσεων 

1. Η Διαχειριστρια υποχρεούται στη δημοσίευση εκ¬ 
θέσεων, κατά τα ισχύοντα για κινητές αξίες εισηγμένες 
στο Χ.Α.Α. κατά την εκάστοτε ισχύουσα χρηματιστηριακή 
νομοθεσία, το περιεχόμενο της οποίας θα περιλαμβάνει 
για την αντίστοιχη χρονική περίοδο τα στοιχεία που 
περιέχονται στις περιπτώσεις α', γ', δ', ε' και σΤ της 
παραγράφου 2 του άρθρου 39 του παρόντος νόμου, 
καθώς και αναλυτικό λογαριασμό αποτελεσμάτων της 
περιόδου, σύμφωνα με τη περίπτωση β της παραγράφου 
2 του άρθρου 39 του παρόντος νόμου. 

2. Οι εκθέσεις των άρθρων 39 και 41 ελέγχονται απο 
ορκωτό ελεγκτή και, με την έκθεση του ορκωτού ελε¬ 
γκτή, υποβάλλονται στο Διοικητικό Συμβούλιο του Χ.Α.Α. 
και δημοσιεύονται εντός διμήνου από τη λήξη της 
αντίστοιχης χρονικής περιόδου. Οι εκθέσεις αυτές, με 
την έκθεση του ορκωτού ελεγκτή, είναι στη διάθεση 

κάθε ενδιαφερομένου. 

3. Στο τέλος κάθε χρήσής δημοσιεύεται στο Δελτίο 
του 'Χ.Α.Α., σε μία ημερήσια πολιτική εφημερίδα που 
εκδίδεται στην Αθήνα και έχει ευρύτερη κυκλοφορία σε 
ολόκληρη τη χώρα, σε μία ημερήσια οικονομική εφη¬ 
μερίδα που πληροί τις προϋποθέσεις του εδαφίου γ' 
της παραγράφου 2 του άρθρου 26 του κ.ν. 2190/1920, 
όπως ισχύει, καθώς και σε μία ημερήσια πολιτική ή 
οικονομική εφημερίδα της Θεσσαλονίκης, συνοπτική 
κατασταση του καθαρού ενεργητικού του Ε.Κ.Α.Α., ο 
λογαριασμός αποτελεσμάτων χρήσης και η διάθεση των 
κερδών. 

Άρθρο 42 

Διανομή των κερδών 

Τα κέρδη του Ε.Κ.Α.Α. μπορούν να διανέμονται ετη- 
σιως στους μεριδιούχους, στο τέλος της χρήσης, σύμ¬ 
φωνα με τα προβλεπόμενα στον Κανονισμό του. 

Άρθρο 43 

Γενική Συνέλευση μεριδιούχων 

Μεριδιούχοι που εκπροσωπούν τουλάχιστον το ένα 
δέκατο (1/10) των μεριδίων του Ε.Κ.Α.Α. έχουν δικαίωμα 
να ζητησουν από τη Διαχειρίστρια τη σύγκληση συνέ¬ 
λευσης των μεριδιούχων. Η Διαχειρίστρια υποχρεούται 
να συγκαλέσει τη Συνέλευση των μεριδιούχων εντός 
είκοσι (20) ημερών από την επίδοση της αίτησης του 
προηγούμενου εδαφίου. Η αίτηση περιέχει το αντικεί¬ 
μενο της ημερήσιας διάταξης που μπορεί να αφορά 
στην παροχή πληροφοριών για οποιοδήποτε θέμα που 
συνδέεται άμεσα ή έμμεσα με τη διαχείριση του Ε.Κ.Α.Α.. 

Άρθρο 44 

Φορολογικές διατάξεις 

1. Με την επιφύλαξη τυχόν εισφορών υπέρ της 
Επιτροπής Κεφαλαιαγοράς και του Χ.Α.Α., η σύσταση 
των Ε.Κ.Α.Α. απαλλάσσεται από κάθε φόρο, τέλος, 
τέλος χαρτοσήμου, εισφορά, δικαίωμα ή οποιαδήποτε 
άλλη επιβάρυνση υπέρ του Δημοσίου, νομικών προσώ¬ 
πων δημοσίου δικαίου και γενικώς τρίτων. 

2. Ισχύουν ως προς τις Ε.Κ.Α.Α. οι φορολογικές 
διατάξεις του άρθρου 16 του ν. 1969/1991 (ΦΕΚ 167 
Α'), με ης ακόλουθες διαφοροποιήσεις: 

(α) Τα πάσης φύσης εισοδήματα των Ε.Κ.Α.Α. που 
προέρχονται από επενδύσεις αναδυομένων αγορών (ό¬ 
πως προσδιορίζονται στη σχετική απόφαση του Υπουρ¬ 
γού Εθνικής Οικονομίας) εξαιρούνται από κάθε φόρο 
και παρακράτηση φόρου, ανεξαρτήτως είδους ή πηγής. 

(β) Απαλλάσσεται από κάθε φόρο και παρακράτηση 
φόρου η είσπραξη από μεριδιούχους Ε.Κ.Α.Α., μη κα¬ 
τοίκους Ελλάδος, κατά τον ορισμό του π.δ/τος 93/1993, 
κάθε ποσού που διανέμεται από Ε.Κ.Α.Α. ως διανομή 
κέρδους απά τοποθέτηση σε αξίες αναδυομένων αγορών 
(όπως προσδιορίζονται στη σχετική απόφαση του Υ¬ 
πουργού Εθνικής Οικονομίας), οι πρόσοδοι της εκποίη¬ 
σης μεριδίων σε τιμή ανώτερη της πμής κτήσης, συ¬ 
ναλλαγματικές διαφορές ή της διανομής στους μερι- 
διούχους της περιουσίας του Ε.Κ.Α.Α. κατά την με 
οποιονδήποτε τρόπο λύση του. 


Άρθρο 45 

Δημόσια προσφορά μεριδίων Ε.ΚΆ.Α. 

1. Τα μερίδια Ε.Κ.Α.Α. διατίθενται σε δημόσια εγγραφή 
από τη Διαχειρίστρια που λειτουργεί ως ανάδοχος, κατ 
ανάλογη εφαρμογή των διατάξεων της χρηματιστηριακής 
νομοθεσίας για τους αναδόχους. Η Διαχειρίστρια δύναται 
να συμφωνήσει με άλλο πρόσωπο ή πρόσωπα, που 
δικαιούνται να παρέχουν υπηρεσίες αναδόχου σε δη¬ 
μόσια εγγραφή, την ανάληψη του συνόλου ή τμήματος 
της δημόσιας εγγραφής ως υποανάδοχοι. 

2. Η αξία των μεριδίων Ε.Κ.Α.Α. ορίζεται από τη 
Διαχειρίστρια σε δραχμές, ΕΥΡΟ ή δολάρια Η.Π.Α.. 

3. Ισχύουν καΤ αναλογία ως προς τη δημόσια διάθεση 
και εγγραφή των μεριδίων Ε.Κ.Α.Α. οι διατάξεις του 
π.δ/τος 350/1985 (ΦΕΚ 126 Α') για την εισαγωγή με¬ 
τοχών στο Χ.Α.Α.. Η Επιτροπή Κεφαλαιαγοράς, ύστερα 
από εισήγηση του Διοικητικού Συμβουλίου του Χ.Α.Α., 
μπορεί να ορίζει ειδικές διατάξεις για τη διαδικασία 
δημόσιας προσφοράς και εγγραφής μεριδίων Ε.Κ.Α.Α. 
και να θέτει κανόνες που πρέπει να τηρεί η Διαχειρίστρια 
και ο ανάδοχος. 

Άρθρο 46 

Ενημερωτικό δελτίο Ε.Κ.Α.Α. 

1. Τουλάχιστον δύο ημέρες πριν από την έναρξη της 
δημόσιας εγγραφής για την απόκτηση μεριδίων Ε.Κ.Α.Α., 
σύμφωνα με ης διατάξεις της ελληνικής χρημαηστη- 
ριακής νομοθεσίας για τη διάθεση κινητών αξιών σε 
δημόσια εγγραφή, πρέπει να έχει δημοσιευθεί το ενη¬ 
μερωτικό δελήο του Ε.Κ.Α.Α.. Η δημοσίευση του ενη¬ 
μερωτικού δελτίου γίνεται σύμφωνα με ης διατάξεις 
του Μέρους III του π.δ/τος 348/1985 (ΦΕΚ 125 Α'). 

2. Το ενημερωτικό δελτίο συντάσσεται από τη Δια- 
χειρίστρια και περιέχει: 

(α) Στοιχεία για τα μερίδια κατ' αναλογική εφαρμογή 
των Κεφαλαίων 1 (εκτός από τα πρώτα τρία εδάφια 
του άρθρου 1.3) και 2 (εκτός από τα άρθρα 2.2.1, 2.4.5 
και 2.5) του Παραρτήματος Α' του π.δ/τος 348/1985 
(ΦΕΚ 125 Α'). 

(β) Στοιχεία για τη Διαχειρίστρια που προβλέπονται 
στο Παράρτημα Γ' του π.δ/τος 348/1985 (ΦΕΚ 125 Α'), 
υπό την αίρεση των διατάξεων των παραγράφων 2 κοι 
3 του άρθρου 17 του π.δ/τος 348/1985 (ΦΕΚ 125 Α'). 

(γ) Στοιχεία για τις επιχειρήσεις σε κινητές αξίες των 
οποίων το Ε.Κ.Α.Α. θα μπορεί, βάσει του κανονισμού 
του, να τοποθετεί άνω του σαράντα τοις εκατό (40%) 
της καθαρής αξίας του, σύμφωνα με τα προβλεπομενα 
στα Παραρτήματα Α' ή Β' του π.δ/τος 348/1985 (ΦΕΚ 
125 Α'), ανηστοίχως προς το είδος της κινητής αξίας. 

(δ) Τον Κανονισμό του Ε.Κ.Α.Α. ο οποίος περιέχει 
τουλάχιστον: 

(I) Την ονομασία του Ε.Κ.Α.Α. 

(II) Το σκοπό του Ε.Κ.Α.Α., από το οποίο πρέπει να 
προκύπτουν οι επενδυτικοί και οικονομικοί στόχοι του, 
η επενδυτική πολπική του και η πολιτική και μέθοδοι 
δανειοδότησής του. 

(III) Το είδος των κινητών αξιών σπς οποίες μπορεί 
να επενδύεται η περιουσία του Ε.Κ.Α.Α. και εν γένει 
την επενδυτική του πολιτική. 

(IV) Το κεφάλαιο του Ε.Κ.Α.Α. και τον αριθμό των 
μεριδίων στα οποία αυτό διαιρείται. 

(V) Τις αμοιβές που καταβάλλει το Ε Κ Α Α ο τη Δια- 
χειρίστρια και στο θεματοφυλακα. 

(VI) Το χρόνο και τη διαδικασία διανομής στους 
μεριδιουχους των κερδών του Ε.Κ.Α.Α., καυως και τυχόν 
πρόβλεψη επανεπένδυσης κερδών. 

(VII) Τη διαδικασία αύξησης του κεφαλαίου του 
Ε.Κ.Α.Α.. 

(VIII) Τη διάρκεια του Ε.Κ.Α.Α.. 

(ε) Την επωνυμία και επαγγελματική ιδιότητα του 
τυχόν υπάρχοντος εξωτερικού συμβούλου επενδύσεων 
του Ε.Κ.Α.Α. και τα κύρια σημεία της σύμβασης του με 
τη Διαχειρίστρια, εφόσον η αμοιβή του βαρύνει το 
Ε.Κ.Α.Α.. 

(στ) Πληροφορίες για τυχόν σύμβαση της Διαχειρί- 
στριας με τους εκδότες των κινητών αξιών στις οποίες 
επενδύεται το ενεργητικό του Ε.Κ.Α.Α.. 

(ζ) Πληροφορίες ως προς τους επενδυτικούς κίνδυ¬ 
νους. ανά"κατηγορίες κινδύνων, που εμπεριέχονται στις 
προτεινόμενες επενδύσεις. 

(η) Γενικώς τα στοιχεία εκείνα που 6α επιτρέψουν 
στους επενδυτές να μορφωσουν τεκμηριωμένη γνώμη 
για την προτεινόμενη επένδυση. 

3. Με απόφαση της Επιτροπής Κεφαλαιαγοράς, υ¬ 
στέρα απο γνώμη του Διοικητικού Συμβουλίου του Χ.Α.Α., 
μπορεί: 

(α) Να τροποποιείται και να συμπληρώνεται το περι¬ 
εχόμενο των πληροφοριών που πρέπει να περιέχει το 
ενημερωτικό δελτίο και ο Κανονισμός των Ε.Κ.Α.Α., με 
γνώμονα την πληρέστερη πληροφόρηση των επενδυτών 
ως προς την προτεινόμενη επένδυση και τους εμπε¬ 
ριεχόμενους σε αυτή κινδύνους, και να ορίζει κάθε 
ειδικό θέμα και λεπτομέρεια ως προς τη σύνταξη και 
το περιεχόμενο του ενημερωτικού δελτίου. 

(β) Μετά απο αίτηση της Διαχειρίστριας. να τροπο¬ 
ποιείται ο Κανονισμός Ε.Κ.Α.Α.. Για την έγκριση της 
τροποποίησης ελέγχεται η νομιμότητα των τροποποιή¬ 
σεων και εάν λαμβάνεται επαρκής μέριμνα για την 
προστασία των μεριδιούχων. Η Επιτροπή Κεφαλαιαγο¬ 
ράς μπορεί, για την προστασία των συμφερόντων των 
επενδυτών, να επιβάλλει οποιουσδηποτε ορούς κα. 
υποχρεώσεις ως προς την τροποποίηση του Κανονισμού 
Ε.Κ.Α.Α.. . 

4. Οι^τροποποιήσεις του Κανονισμού Ε.Κ.Α.Α. δημο¬ 
σιεύονται στο Δελτίο του Χ.Α.Α., σε μία ημερήσια πολίτικη 
εφημερίδα που εκδίδεται στην Αθήνα και έχει ευρύτερη 
κυκλοφορία σε ολόκληρη τη χώρα, σε μία ημερήσια 
οικονομική εφημερίδα που πληροί τις προϋποθέσεις του 
εδαφίου γ της παραγράφου 2 του άρθρου 26 του κ.ν 
2190/1920, όπως ισχύει, καθώς και σε μια ημερήσια 
πολιτική η οικονομική εφημερίδα της Θεοσαλονίκης. 

Άρθρο 47 

Εισαγωγή μεριδίων Ε.Κ.Α.Α. στην Ε.ΑΓ.Α.Κ. 

1. Το αργότερο εντός μηνάς από την ολοκλήρωση 
της δημόσιας έγγραφης των μεριδίων του Ε.Κ.Α.Α., 
αρχίζει η διαπραγμάτευσή τους στην Ε.ΑΓ.Α.Κ.. 

2. Για τα μερίδια των Ε.Κ.Α.Α., η Διαχειρίστρια δεν 
εκδίδει τίτλους, αλλά εφαρμόζονται αναλογως οι δια¬ 
τάξεις του Β' Μέρους του ν. 2395/1996 (ΦΕΚ 73 Α ). 

3. Εάν τα μερίδια έχουν εκδοθεί σε ξένο νόμισμα, η 
εκκαθάριση των συναλλαγών 6α γίνεται στο νόμισμα 
αυτό, μέσω της Α.Ε.ΑΠΟΘ., από λογαριασμούς σε ξένο 
νόμισμα που θα τηρούν τα μέλη του Χρηματιστηρίου 


για τη ανάγκες της εκκαθάρισης, όπως 6α μπορεί να 
ορίζεται ειδικότερα με Πράξη του Διοικητή της Τράπεζας 
της Ελλάδος 

4 Με κοινή απόφαση του Διοικητή της Τράπεζας της 
Ελλάδος και της Επιτροπής Κεφαλαιαγοράς μπορεί να 
ορίζεται ο τροπος διακανονισμού των πληρωμών σε 
ξένο νόμισμα μεταξύ μελών του Χ.Α.Α. και μεριδιούχων 
Ε.Κ.Α.Α. κατοίκων Ελλάδος και αλλοδαπής, αντιστοι- 
χως. 

Άρθρο 48 

Κανόνες διαπραγμάτευσης 

1. Η διαπραγμάτευση των μεριδίων Ε.Κ.Α.Α γίνεται 
σύμφωνα με τους κανόνες που διεπουν τη διαπραγμά¬ 
τευση κινητών άξιων στην Παράλληλη Αγορά του Χρη¬ 
ματιστηρίου. 

2. Με απόφαση της η Επιτροπή Κεφαλαιαγοράς μπορεί 
να ορίζει ειδικούς κανόνες αναστολής και διαγραφής 
των μεριδίων Ε.Κ.Α.Α. απο την Ε.ΑΓ.Α.Κ.. 

Άρθρο 49 

Περιοδική πληροφόρηση 

1. Η Διαχειρίστρια δημοσιεύει για τις επιχείρησε.ς σε 
κινητές αξίες των οποίων τοποθετεί ή μπορεί να το¬ 
ποθετήσει, κατά τον Κανονισμό του Ε.Κ.Α.Α. . άνω του 
σαράντα τοις εκατό (40%) του ενεργητικού του Ε.Κ.Α.Α., 
περιοδικές εκθέσεις κατ αναλογική εφαρμογή του 
π.δ/τος 360/1985 (ΦΕΚ 129 Α'). 

2. Με απόφαση της Επιτροπής Κεφαλαιαγοράς μπορεί 
να τροποποιείται και να συμπληρώνεται το περιεχόμενο 
των περιοδικών εκθέσεων που πρέπει να δημοσιεύει η 
Διαχειρίστρια για τις επιχειρήσεις της πρώτης παοα- 
γράφου, λαμβανομένων υπόψη των ιδιομορφιών τους η 
και να αναπροσαρμόζεται το ποσοστο βάσει του οποίου 
απαιτείται η υποβολή περιοδικών εκθέσεων και να ο¬ 
ρίζεται κάθε ειδικό θέμα και αναγκαία λεπτομέρεια 

3. Η Διαχειρίστρια θα τηρεί επίσης τις υποχρεώσεις 
του άρθρου 10 του π.δ/τος 350/1985 (ΦΕΚ 126 Α'). 

Άρθρο 50 

Οικονομικός έλεγχος των εκδοτών των 
κινητών αξιών στις οποίες 
επενδύουν τα Ε.ΚΑ.Α. 

Με απόφασή της η Επιτροπή Κεφαλαιαγοράς μπορεί 
να ορίζει τους όρους υπό τους οποίους θα πρεπει να 
έχουν ελεγχθεί οι επιχειρήσεις σε κινητές άξιες των 
οποίων επενδύουν τα Ε.Κ.Α.Α. σε ποσοστο υψηλότερο 
του 30% του ενεργητικού τους. Η Επιτροπή Κεφαλαια¬ 
γοράς δύναται και αναπροσαρμόζει με απόφαση της το 
παραπάνω ποσοστό ή και να ορίζει ότι οι παραπάνω 
υποχρεώσεις αφορούν σε επενδύσεις μεγαλύτερες απο 
ορισμένο ποσό. Οι όροι οικονομικού έλεγχου μπορούν 
να κλιμακώνονται ανάλογα με το ύψος της επένδυσης. 

Άρθρο 51 

Τροποποιούμενες διατάξεις 

1. Ως "κινητές άξιες" κατα την έννοια του π.δ τος 
350-1985 (ΦΕΚ 126 Α') νοούνται οι μετοχές, οι ομο¬ 
λογίες, τα ελληνικά πιστοποιητικά του άοθρου 59 του 
ν. 2396/1996 (ΦΕΚ 72 Α') και τα μερίδια Επενδυτικών 
Κεφαλαίων Αναδυομενων Αγορών του παρόντος Κε- 

φαλαιου. 

2. Προστίθεται νέο εδάφιο ε' στο άρθρο 2 του π.δ/τος 
53/1992 (ΦΕΚ 22 Α) με το εξής περιεχόμενό: 

'ε. τα μερίδια επενδυτικών κεφαλαίων που εισάγονται 
προς διαπραγμάτευση σε χρηματιστηριακή αγορά." 

ΚΕΦΑΛΑΙΟ Γ' 

ΕΤΑΙΡΙΕΣ ΔΙΑΧΕΙΡΙΣΗΣ ΧΑΡΤΟΦΥΛΑΚΙΩΝ 
ΑΝΑΛΥΟΜΕΝΩΝ ΑΓΟΡΩΝ 

Άρθρο 52 

Εταιρίες Διαχείρισης Χαρτοφυλακίων 
Αναδυομένων Αγορών 

Προστίθεται νέο άρθρο 16Α αμέσως μετά το άρθρο 
16 του ν. 1969/1991 (ΦΕΚ 167 Α ), με το εξής περιε¬ 
χόμενό: 

"Άρθρο 16Α 

Εταιρίες Επενδύσεων Χαρτοφυλακίου 
Αναδυομένων Αγορών 

1. Η εταιρία επενδύσεων χαρτοφυλακίου αναδυομένων 
αγορών ("Ε.Χ.Α.Α.") είναι εταιρία που συνιστάται σύμ¬ 
φωνα με τα αρθρα 1-16 του παρόντος κεφαλαίου, όπως 
ισχύουν, υπο τους ειδικούς πρόσθετους όρους που 
προσδιορίζονται στις ακόλουθες παραγράφους του πα¬ 
ρόντος άρθρου. 

2. Για τη σύσταση Ε.Χ.Α.Α. ή σι μετατροπή σε Ε.Χ.Α.Α. 
υφιστάμενης ανώνυμης εταιρίας (πλην των εταιριών 
επενδύσεων χαρτοφυλακίου) απαιτείται η έκδοση άδειας 
λειτουργίας Ε.Χ.Α.Α. απο την Επιτροπή Κεφαλαιαγοράς. 

3. Η μετατροπή εταιρίας επενδύσεων χαρτοφυλακίου 
σε Ε.Χ.Α.Α. και αντιστρόφους γίνεται υπό τις ακόλουθες 
προϋποθέσεις: 

α. Επιτρέπεται η μετατροπή εταιρίας επενδύσεων 
χαρτοφυλακίου που διαθέτει άδεια του άρθρου 2 του 
παρόντος κεφαλαίου, όπως ισχύει, σε Ε.Χ.Α.Α., χωρίς 
την έκδοση ειδικής άδειας. Επιτρέπεται επίσης μετα¬ 
τροπή Ε.Χ.Α.Α. σε εταιρία επενδύσεων χαρτοφυλακίου 
του παρόντος κεφαλαίου, εφόσον παρασχεθεί προς 
τούτο άδεια της Επιτροπής Κεφαλαιαγοράς. 

β, Η μετατροπή αυτή, σε κάθε περίπτωση, συνιστα 
μεταβολή του αντικειμένου της εταιρίας και απαιτεί 
σχετική τροποποίηση του καταστατικού, η οποία πρέπει 
να γνωστοποιηθεί αμέσως στην Επιτροπή Κεφαλαιαγο¬ 
ράς. 

γ. Η μετατρεπομενη εταιρία επενδύσεων χαρτοφυ¬ 
λακίου σε Ε.Χ.Α.Α. υποχρεουται να τηρεί πλήρως τις 
διατάξεις της παραγράφου 4 του παρόντος άρθρου, 
περί τοποθέτησης των διαθεσίμων της, εντός 6 μηνών 
από την ολοκλήρωσή της διαδικασίας της σχετικής 
τροποποίησης του καταστατικού της εταιρίας, άλλως 
αίρεται η ισχύς της παρασχεθείσας από την Επιτροπή 
Κεφαλαιαγοράς άδειας λειτουργίας της εταιρίας. 

δ. Οι φορολογικές απαλλαγές της παραγράφου 5 του 
παρόντος άρθρου ισχύουν μόνο για τα έσοδα της 
εταιρίας από τοποθετήσεις που έγιναν μετά την πλήρη 
ικανοποίηση των διατάξεων περί τοποθετήσεων των 
Ε.Χ.Α.Α. της παραγράφου 4 του παρόντος άρθρου και 
μέχρις ότου τυχόν υπάρξει μεταβολή της Ε.Χ.Α.Α. σε 
εταιρία επενδύσεων χαρτοφυλακίου με σχετική τροπο¬ 
ποίηση του καταστατικού της εταιρίας. 

ε. Οι υποχρεώσεις της εταιρίας που προσδιορίζονται 
στην παράγραφο 6 του παρόντος άρθρου θα ισχυουν 


σε Ε.Χ.Α.Α. για το διάστημα από την τυχόν μετατροπή 
τους, κατά τις διατάξεις της παρούσας παραγράφου 
σε εταιρίες επενδύσεων χαρτοφυλακίου μέχρι την πλήρη 
ικανοποίηση των διατάξεων περί τοποθέτησης των δια¬ 
θεσίμων τους του άρθρου 4 του παρόντος κεφαλαίου, 
όπως ισχύει. 

στ. Η μετατροπή εταιρίας επενδύσεων χαρτοφυλακίου 
συνεπάγεται αυτομάτως τη μεταφορά της στην 
Ε.ΑΓ.Α.Κ.. Ε.Χ.Α.Α. μετατρεπομενη σε εταιρία επενδύ¬ 
σεων χαρτοφυλακίου μεταφέρεται αυτομάτως στην Κύ¬ 
ρια Αγορά του Χ.Α.Α.. 

4. Τα διαθέσιμα των Ε.Χ.Α.Α. τοποθετούνται αποκλει¬ 
στικά: 

α. Σε κινητές αξίες (πλην μεριδίων Ε.Κ.Α.Α. , κινητών 
άξιων Ε.Χ.Α.Α. και ελληνικών πιστοποιητικών του εδά¬ 
φιου γ' της παρούσας παραγράφου) εισηγμένες σε 
αγορά του Χ.Α.Α.. μέχρι ποσού που κατα την τοποθέτηση 
δεν ξεπερνά το ποσοστό τριάντα τοις εκατό (30%) 
των ιδίων κεφαλαίων της Ε.Χ.Α.Α.. 

β. Σε κινητές αξίες εισηγμένες στην κύρια ή παράλ¬ 
ληλη αγορά χρηματιστηρίου αξιών ή σε άλλη ανοοα 
κινητών αξιών, εφοσον η αγορά αυτή λειτουργεί κανο¬ 
νικά, είναι αναγνωρισμένη και ανοικτή στο κοινό. Τα 
χρηματιστήρια και οι αγορές αυτού του εδαφίου ορίζονται 
εκαστοτε μεταξύ των αναδυομένων αγορών με απόφαση 
του Υπουργού Εθνικής Οικονομίας, μετά απο ννώμη 
της Επιτροπής Κεφαλαιαγοράς. 

γ. Σε "ελληνικά πιστοποιητικά", εφόσον αντιπροσω¬ 
πεύουν κινητές αξίες εκδότη που έχει συσταθεί και 
λειτουργεί σε χώρα λειτουργίας αναδυόμενης αγοράς 
που περιλαμβάνεται στην απόφαση του Υπουργού Ε¬ 
θνικής Οικονομίας κατά το χρόνο τοποθέτησης. 

δ. Σε κινητές αξίες οι οποίες έχουν εκδοθεί ή έχουν 
την εγγύηση κράτους όπου λειτουργεί αναδυόμενη α¬ 
γορά που περιλαμβάνεται στην απόφαση του Υπουργού 
Εθνικής Οικονομίας κατά το χρόνο τοποθέτησης. 

ε. Σε νεοεκδιδόμενες κινητές αξίες υπό τον όρο ότι 
η έκδοσή τους περιλαμβάνει υποχρέωση εισαγωγής 
τους εντός ενός έτους το αργότερο σε χρηματιστήρια 
και αγορές των περιπτώσεων α' και β' της παρούσας 
παραγράφου. 

στ. Σε άλλες κινητές αξίες μέχρι ποσού, που κατά 
την τοποθέτηση, δεν ξεπερνά το ένα πέμπτο (1/5) των 
ιδίων κεφαλαίων της Ε.Χ.Α.Α., ύστερα από άδεια της 
Επιτροπής Κεφαλαιαγοράς. Η Επιτροπή Κεφαλαιαγοράς 
δύναται να προσδιορίζει εκ των προτέρων κινητές αξίες 
η επένδυση στις οποίες επιτρέπεται και να εκδίδει 
εκάστοτε με απόφαση της κατάλογο των επιτρεπόμενων 
προς επένδυση μη εισηγμένων σε χρηματιστήριο η άλλη 
αγορά κινητών αξιών. 

ζ. Σε μετρητά και τραπεζικές καταθέσεις μέχρι κατ' 
ανώτατο όριο το ποσοστό τριάντα τοις εκατό (30%) 
των ιδίων κεφαλαίων της Ε.Χ.Α.Α. κατά το χρόνο το¬ 
ποθέτησης. Ο περιορισμός αυτός ισχύει μετά την πα¬ 
ρέλευση έξι (6) μηνών από τη σύσταση της εταιρίας. 

η. Σε κινητά και ακίνητα πράγματα που εξυπηρετούν 
τις άμεσες λειτουργικές της ανάγκες, μέχρι ποσού που 
δεν υπερβαίνει το ένα δέκατο (1/10) των ιδίων κεφο- 
λαίων της. 

θ. Σε παράγωγα χρηματοοικονομικά προϊόντα υπό 
τον όρο ότι οι τοποθετήσεις αυτές γίνονται αποκλειστικά 
για λόγους αντιστάθμισης των κινδύνων πόσης φύσης 
που συνδέονται με τις τοποθετήσεις του ενεργητικού 
του Ε.Χ.Α.Α. και όχι για λόγους κερδοσκοπίας. Η Επι¬ 
τροπή Κεφαλαιαγοράς μπορεί με απόφασή της να θέτει 


8102 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


κανόνες για τα επιτρεπόμενα μέσα και τεχνικές που 
μπορεί να χρησιμοποιεί η Ε.Χ.Α.Α. σύμφωνα με το παρόν 
εδάφιο ή και να θέτει πόσης φύσης πρόσθετους πε¬ 
ριορισμούς επι των τοποθετήσεων αυτών. 

5. Τα εισπραττομενα από τους μετόχους των Ε.Χ.Α.Α. 
μερίσματα απαλλάσσονται του φόρου εισοδήματος. Α¬ 
παλλάσσεται από κάθε παρακράτηση φορου η είσπραξη 
από τους μέτοχους των Ε.Χ.Α.Α. των μερισμάτων, του 
προϊόντος εκποίησης των μετοχών τους, και της δια¬ 
νεμόμενης περιουσίας της εταιρίας κατά τη με οποιον- 
δηποτε τροπο λύση της. 

6. Σε κάθε δήλωση, γνωστοποίηση ή άλλη επικοινωνία 
με το κοινο, με οποιαδήποτε μέθοδο, η Ε.Χ.Α.Α. οφείλει 
να καθιστά εμφανή με τροπο αδιαμφισβήτητο τη δια¬ 
φοροποίηση της, ως προς το επενδυτικό αντικείμενό 
της, απο τις εταιρίες επενδύσεων χαρτοφυλακίου των 
άρθρων 1 έως 16 του νόμου αυτού, καθώς και να 
σημειώνει τους επενδυτικούς κινδύνους, ανα κατηγορία 
κίνδυνου, που εμπεριέχονται στο επενδυτικό της πρό¬ 
γραμμα. Η παράβαση των διατάξεων της παρούσας 
παραγράφου επισύρει τις ποινές της παραγράφου 7 
του παρόντος άρθρου. 

7. Οποιος προβαίνει σε ανσκριβεις ή παραπλανητικές 
δηλώσεις, γνωστοποιήσεις ή χρησιμοποιεί οποιαδήποτε 
μέθοδο, για να δημιουργήσει στο κοινό την εσφαλμένη 
εντύπωση ότι: 

α. επιχείρηση αποτελεί Ε.Χ.Α.Α. ή ότι 

0. Ε.Χ.Α.Α. αποτελεί εταιρία επενδύσεων χαρτοφυ¬ 
λακίου των άρθρων 1 έως 16 αυτού του νομού, τιμωρείται 
με φυλάκιση και χρηματική ποινή μέχρι εκατό εκατομ¬ 
μυρίων (ΙΘΟ.ΟΟΟ.ΟΟΟ) δραχμών. 

3. Ισχύουν ως προς τις Ε.Χ.Α.Α. οι διατάξεις των 
άρθρων 1 έως 16 του παρόντος νόμου, όπως έχει 
τροποποιηθεί και ισχύει, εκτός από τις διατάξεις που 
αντίκεινται στις διατάξεις του παρόντος άρθρου η που 
ρυθμίζονται ειδικά σ' αυτά." 

ΜΕΡΟΣ Γ' 

ΑΓΟΡΑ ΑΞΙΩΝ ΣΤΑΘΕΡΟΥ ΕΙΣΟΔΗΜΑΤΟΣ 
ΤΟΥ ΧΡΗΜΑΤΙΣΤΗΡΙΟΥ ΑΞΙΩΝ ΑΘΗΝΩΝ 

Άρθρο 53 

1. Στο παρόν Μέρος ως 'αξίες σταθερού εισοδήματος - 
νοούνται τα έντοκα γραμμάτια του Δημοσίου και τα 
κάθε είδους ομόλογα και ομολογίες που έχουν εισαχθεί 
στην κυρία αγορά του Χρηματιστηρίου Αξιών Αθηνών, 
καθώς και οι άυλοι τίτλοι του Δημοσίου κατα την έννοια 
του Κεφαλαίου ~Β' του ν. 2198/1994 (ΦΕΚ 43 Α). 

2. Οι αξίες σταθερού εισοδήματος αποτελούν αντι¬ 
κείμενο διαπραγμάτευσης στην Αγορά Αξιών Σταθερού 
Εισοδήματος (Α.Α.Σ.Ε.) του Χ.Α.Α.. 

Άρθρο 54 

Με την επιφύλαξη των διατάξεων του παρόντος, στις 
χρηματιστηριακές συναλλαγές στην Α.Α.Σ.Ε. εφαρμό¬ 
ζονται οι διατάξεις της χρηματιστηριακής νομοθεσίας 
για την κατάρτιση χρηματιστηριακών συμβάσεων τοις 
μετρητοίς εντός κύκλου στο Χ.Α.Α.. 

Άρθρο 55 

1. Σε δηλώσεις προσφοράς και αποδοχής κατά τη 
συνεδρίαση της Α.Α.Σ.Ε. προς σύναψη χρηματιστηριακών 


συμβάσεων προβαίνουν, έκτος απο τα μέλη του Χ.Α.Α., 
και πιστωτικά ιδρύματα που είναι εγκατεστημένα νόμιμα 
στην Ελλάδα. 

2. Για τη διενέργεια χρηματιστηριακών συναλλαγών 
στην Α.Α.Σ.Ε. τα πιστωτικά ιδρύματα δεσμεύονται απο 
τις ενέργειες των χρηματιστηριακών εκπροσώπων τους, 
που διορίζονται σύμφωνα με τις διατάξεις του άρθρου 
6 του ν. 1806/1988 (ΦΕΚ 207 Α'). 

3. Οι διατάξεις του άρθρου 6 του ν 1806/1988 (ΦΕΚ 
207 Α') εφαρμόζονται αναλογίας και για τους χρηματι¬ 
στηριακούς εκπροσώπους και αντικρυστες των πιστω¬ 
τικών ιδρυμάτων. 

Άρθρο 56 

1. Για να δύναται πιστωτικό ίδρυμα που είναι νόμιμα 
εγκατεστημένο στην Ελλαδα να διενεργεί συναλλαγές 
στην Α.Α.Σ.Ε., θα πρεπει: (α) να εχει το δικαίωμα να 
προσφέρει τις επενδυτικές υπηρεσίες των εδαφίων αϋι) 
και β' της παραγράφου 1 του άρθρου 2 του ν. 2396/1996 
(ΦΕΚ 73 Α), ίβ) να συμμετέχει στο Συνεγγυητικό Κε¬ 
φάλαιο Εξασφάλισης Μελών του Χρηματιστηρίου Αξιών 
Αθηνών και στο Επικουρικό Κεφαλαίο Υποστήριξής 
Εκκαθάρισης Χρηματιστηριακών Συναλλαγών και (γ) να 
έχει γνωστοποιήσει την πρόθεσή του αυτή στο Χ.Α.Α. 
τουλάχιστον ένα μήνα πριν την έναρξη της συμμετοχής 
του στην Α.Α.Σ.Ε.. Στη γνωστοποίηση αυτή περιλαμ¬ 
βάνονται τα στοιχεία των χρηματιστηριακών εκπρόσω¬ 
πων και αντίκρυστων που θα απασχολεί το πιστωτικό 
ίδρυμα, καθώς και πληροφορίες ως προς την τεχνική 
υποδομή του ιδρύματος για τη διενέργεια συναλλαγών 
στην Α.Α.Σ.Ε.. Το Χ.Α.Α. δύναται εντός της παραπάνω 
μηνιαίας προθεσμίας να εναντιωθεί στη συμμέτοχη του 
πιστωτικού ιδρύματος στη διαπραγμάτευση αξιών στην 
Α.Α.Σ.Ε.. εφόσον κατα την κρίση του δεν πληρουνται 
οι απαραίτητες προϋποθέσεις για την ομσλή συμμέτοχη 
του πιστωτικού ιδρύματος στην Α.Α.Σ.Ε.. 

2. Με απόφαση του Διοικητικού Συυβουλίου του Χ.Α.Α. 
δυνανται να ορισθουν ειδικοί οροί και διαδικασίες για 
την απόκτηση από πιστωτικά ιδρύματα του συμμετέχουν 
στην Α.Α.Σ.Ε. της ιδιότητας του μέλους του Χ.Α.Α., 
εφόσον αυτό επιτραπεί σύμφωνα με την παράγραφο 5 
του άρθρου 13 του ν. 2396/1996 (ΦΕΚ 73 Α). 

Άρθρο 57 

1. Οι συμμετέχοντας στην Α.Α.Σ.Ε. προβαίνουν σε 
δηλώσεις προσφοράς για αγορά και πώληση άυλων 
τίτλων σταθερού εισοδήματος χωριστά απο τις δηλωσε.ς 
προσφοράς για ενσώματους τίτλους. 

2. Με απόφαση του Διοικητικού Συμβουλίου του Χ.Α.Α. 
μπορεί να καθορίζεται κάθε ειδικά θέμα ως προς το 
περιεχόμενο των δηλώσεων βούλησης των συμμετεχό- 
ντων που καταχωρούνται και απεικονίζονται στις οθόνες 
των τερματικών του Συστήματος Διαπραγμάτευσης της 
Α.Α.Σ.Ε. (στη συνέχεια, το ·Σύστημα') και ως προς τη 
διαδικασία και τους κανόνες λειτουργίας του Συστήμα¬ 
τος. 

3. Η έναρξη διαπραγμάτευσης στην Α.Α.Σ.Ε. των 
τίτλων σταθερού εισοδήματος που έχουν εισαχθεί στο 
Χ.Α.Α. πριν από την έναρξη ισχύος του παρόντος νόμου 
γίνεται με απόφαση του Διοικητικού Συμβουλίου του 
Χ.Α.Α.. Με την ίδια απόφαση το Διοικητικά Συμβούλιο 
του Χ.Α.Α. καθορίζει και κάθε άλλο ειδικό θέμα και 
αναγκαία λεπτομέρεια. 

4. Το Διοικητικό Συυβούλιο του Χ.Α.Α. με αποφάσεις 
του που προβλέπονται στο άρθρο 22 παράγραφοι 1, 5 
και 3 του ν. 1306/1988 (ΦΕΚ 207 Α'), μπορεί να ρυθμίζει 
τα προβλεπόμενα στις διατάξεις αυτές θέματα και για 
τα πιστωτικά ιδρύματα που συμμετέχουν στην Α.Α.Σ.Ε. 
και να εισάγει κανόνες διαπραγμάτευσης στην Α.Α.Σ.Ε. 
που να αποκλίνουν από τους γενικώς ισχύοντες στην 
κυρία αγορα του Χ.Α.Α.. 

Άρθρο 58 

1. Όταν αντικείμενο διαπραγμάτευσης είναι άυλοι 
τίτλοι του Δημοσίου, η εκκαθάριση των χρηματικών 
απαιτήσεων και των απαιτήσεων επί των άυλων τίτλων 
από συναλλαγές στο Σύστημα γίνεται στο τέλος κάθε 
συνεδρίασης του Χ.Α.Α. συμψηφισπκά μέσω της Α.Ξ.ΑΠΟΘ., 
που συμμετέχει στο Σύστημα Παρακολούθησης Συναλ¬ 
λαγών της Τράπεζας της Ελλάδος ως φορέας υπό την 
έννοια του άρθρου 6 παρ. 1 του ν. 2198/1994 (ΦΕΚ 
43 Α). για όλα τα μέλη του Χ.Α.Α. και τα πιστωτικά 
ιδρύματα που συμμετέχουν στην Α.Α.Σ.Ε.. 

2. Οι διατάξεις των άρθρων 39, 47, 48, 49 και 51 
του ν. 2396/1996 (ΦΕΚ 73 Α ) εφαρμόζονται αναλογως 
και για τους αυλους πτλους που αποτελούν αντικείμενο 
διαπραγμάτευσης στην Α.Α.Σ.Ε.. Ο συμψηφισμός του 
ποοιοντος της συμψηφιστικης πολυμερούς εκκαθάρισης 
των συναλλαγών στο Σύστημα για κάθε μέλος της 
Α.Α.Σ.Ε. γίνεται σύμφωνα με τις διατάξεις του Κεφαλαίου 
Β' του ν. 2198/1994 (ΦΕΚ 43 Α'). 

3. Η εκκαθάριση των συναλλαγών επι ενσωμάτων 
τίτλων γίνεται διμερώς μεταξύ των αντισυμβαλλόμενων 
υεσων. Οι αντισυμβαλλόμενοι υποχρεούνται να έχουν 
ολοκληρώσει την εκκαθάριση την τρίτη εργάσιμη ημέρα 
απο την ημερομηνία διενεργειας της χρηματιστηριακής 
σύμβασης. 

Άρθρο 59 

1. Το άρθρο 27 του ν. 1806/1988 (ΦΕΚ 207 Α') 
τροποποιείται ως εξής: 

Ί. Οι εντολες προς κάθε Ξ.Π.Ε.Υ. που διενεργεί 
συναλλαγές στο Χ.Α.Α.. καθώς και όλες οι χρηματιστη¬ 
ριακές συμβάσεις στις οποίες περιλαμβάνονται οι χρη¬ 
ματιστηριακές συμβάσεις τις οποίες Ε.Π.Ε.Υ. που συμ¬ 
μετέχει στο Χ.Α.Α. συνάπτει για δικό της λογαριασμό 
καταγράφονται με πλήρη στοιχεία ώστε τα αρμόδια για 
την εποπτεία όργανα να ελέγχουν την τήρηση των 
σχετικών διατάξεων. Για το σκοπό αυτόν, με απόφαση 
της Επιτροπής Κεφαλαιαγοράς, ύστερα από γνώμη του 
Διοικητικού Συμβουλίου του Χ.Α.Α., μπορούν να τρο¬ 
ποποιούνται οι διατάξεις της ισχυουσας νομοθεσίας για 
τα βιβλία και στοιχεία που τηρούν τα μέλη του Χ.Α.Α. 
και να καθορίζονται ιδίως: 

α) τα βιβλία που πρέπει να τηρούν και τα στοιχεία 
που πρέπει να εκδίδουν οι συμμετέχουσες στο Χ.Α.Α. 

Ε.Π.Ε.Υ., 

β) το περιεχόμενο των υποχρεωτικών εγγραφών στα 
παραπάνω βιβλία και το περιεχόμενο των στοιχείων 
που εκδίδονται, 

γ) τα στοιχεία που πρέπει να παραδίδουν προς τις 
υπηρεσίες του Χ.Α.Α. ή/και τα αρμόδια εποπτικά όργανα 
οι συμμετέχουσες Ε.Π.Ε.Υ., καθώς και η διαδικασία και 
ο ακριβής χρόνος παράδοσής τους, και 


δ) κάθε άλλο ειδικό θέμα και αναγκαία λεπτομέρεια. 

2. Μέλος του Χ.Α.Α. ή άλλη Ε.Π.Ε.Υ. που συμμετέχει 
στο Χ.Α.Α. δεν δικαιούται να επικαλεστεί χρηματιστη¬ 
ριακή συναλλαγή η οποία δεν αποδεικνύεται από τα 
παραπάνω νομίμως τηρούμενα βιβλία και εκδιδόμενα 
και νομίμως παραδιδόμενα στοιχεία.· 

2. Μέχρι να εκδοθούν οι αποφάσεις που προβλέπονται 
στη πρώτη παράγραφο του παρόντος άρθρου, εξακο¬ 
λουθούν να ισχύουν ως προς κάθε Ε.Π.Ε.Υ. που συμ¬ 
μετέχει στην Α.Α.Σ.Ε. οι κείμενες διατάξεις εκτός από 
τις διατάξεις της Απόφασης του ΥΠ.Ε.Θ.Ο. 6280/Β.508/ 
17.5.1989 "Βιβλία και παραστατικά που πρέπει να τηρούν 
τα μέλη του Χρηματιστηρίου Αξιών Αθηνών (ΦΕΚ 417 
Β')" υπό στοιχεία Α.1-3. 

Άρθρο 60 

Τις προβλεπόμενες στο άρθρο 32 του ν. 3632/1928 
(ΦΕΚ 137 Α') πειθαρχικές ποινές επιβάλλει το Διοικητικά 
Συμβούλιο του Χ.Α.Α. σε Ε.Π.Ε.Υ. που συμμετέχουν 
στην Α.Α.Σ.Ε., καθώς και στους χρηματιστηριακούς εκ¬ 
προσώπους και αντικρυστες τους, εφοσον υποπεσουν 
σε παραβάσεις για τις οποίες προβλέπονται οι κυρώσεις 
της παραπανω διάταξης. 

ΜΕΡΟΣ Δ' 

ΣΥΝΕΓΓΥΗΤΙΚΟ ΚΕΦΑΛΑΙΟ ΕΞΑΣΦΑΛΙΣΗΣ 
ΣΥΝΑΛΛΑΓΩΝ ΜΕΛΩΝ ΤΟΥ 
ΧΡΗΜΑΤΙΣΤΗΡΙΟΥ ΑΞΙΩΝ ΑΘΗΝΩΝ 

ΚΕΦΑΛΑΙΟ Α' 

ΑΝΑΔΙΑΡΘΡΩΣΗ ΣΥΝΕΓΓΥΗΤΙΚΟΥ - 
ΕΔΡΑ - ΣΥΜΜΕΤΕΧΟΝΤΑ ΜΕΛΗ- 
ΟΡΙΣΜΟΙ - ΚΑΛΥΨΗ 

Άρθρο 61 

Αναδιάρθρωση Συνεγγυητικού - 
επωνυμία - νομική μορφή 

1. Με τον παρόντα νόμο αναδιαρθρώνεται το υφι¬ 
στάμενο "Κοινόν Συνεγγυητικόν Κεψάλαιον Ασφαλείας 
των Χρηματιστηριακών Συναλλαγών" του ν.δ/τος 3078 
της 7/11 Οκτωβρίου 1954, όπως ισχύει, και μετονομά¬ 
ζεται σε "Συνεγγυητικό Κεφάλαιο Εξασφάλισης Επεν¬ 
δυτικών Υπηρεσιών", με διακριτικό τίτλο "Συνεγγυητικό", 
με σκοπό την καλύτερη ανταπόκριση του Συνεγγυητικού 
στις ανάγκες προστασίας του επενδυτικού κοινού και 
την προσαρμογή της νομοθεσίας προς τις διατάξεις 
της υπ' αριθμ. 97/9/ΕΚ Οδηγίας του Ευρωπαϊκού Κοι¬ 
νοβουλίου και του Συμβουλίου της 3.3.1997, σχετικά με 
τα συστήματα αποζημίωσης των επενδυτών. Γ ια τις 
σχέσεις του Συνεγγυητικού με την αλλοδαπή θα χρη¬ 
σιμοποιείται η επωνυμία "ΙΙτβ Αίάβηε 5(οσΚ Εχσά3Π9β 
ΜθΓπόβΓε' Ου3Γ3Π(βθ Ρυηά". 

2. Το Συνεγγυητικό αποτελεί νομικό πρόσωπο ιδιω¬ 
τικού δικαίου με χαρακτήρα εξασφαλιστικό, διέπεται δε 
ως προς κάθε θέμα που αφορά τη λειτουργία του από 
τις διατάξεις του παρόντος μέρους. Η αναδιάρθρωση 
του Συνεγγυητικού δεν επιφέρει οποιάδήποτε μεταβολή 
στη νομική κατάσταση και στις υφιστάμενες έννομες 
σχέσεις του Συνεγγυητικού, εκτός από τις μεταβολές 
που ρητά προβλέπονται στο παρόν μέρος. 

Άρθρο 62 

Έδρα - διάρκεια - σκοπός 

1. Έδρα του Συνεγγυητικού ορίζεται η Αθήνα. 

2. Το Συνεγγυητικό έχει αόριστη διάρκεια η δε λύση 
του αποφασιζεται με απόφαση της Γενικής Συνέλευσης 
του Συνεγγυητικού υπό την αίρεση της έγκρισης της 
απόφασης αυτής από την Επιτροπή Κεφαλαιαγοράς. 
Με την ίδια απόφαση ορίζονται οι εκκαθαριστές, η 
διαδικασία εκκαθάρισης και κάθε ειδικό θέμα και αναγκαία 
λεπτομέρεια που αφορά στη λύση του Συνεγγυητικού, 
στην ικανοποίηση των πόσης φύσης υποχρεώσεών του 
και στη διανομή της περιουσίας του. 

Άρθρο 63 
Σκοπός 

Σκοπος του Συνεγγυητικού είναι η κσταβολή αποζη¬ 
μιώσεων σε εντολείς και σε αντισυμβαλλόμενα μέλη σε 
περίπτωση διαπιστωμένης οριστικής ή μη ανατρέψιμης 
αδυναμίας Ε.Π.Ε.Υ. να εκπληρώσει τις υποχρεώσεις 
της που απορρέουν απο την παροχή των καλυπτόμενων 
επενδυτικών υπηρεσιών, και την υποστηρίϊ,η, με τον 
τροπο αυτόν, της σταθερότητας και αξιοπιστίας της 
λειτουργίας της αγοράς επενδυτικών υπηρεσιών. 

Άρθρο 64 

Συμμετοχή Ε.Π.Ε.Υ. απο Συνεγγυητικό 

1. Η συμμετοχή των μελών του Χ.Α.Α. στο Συνεγ- 
γυητικο είναι υποχρεωτική και συνιστά προϋπόθεση της 
εκαστοτε παροχής των καλυπτόμενων επενδυτικών υ¬ 
πηρεσιών. Απο την 26η Σεπτεμβρίου 1998 η προγενέ¬ 
στερη ημερομηνία που θα καθορισθεί με απόφαση του 
Υπουργού Εθνικής Οικονομίας μετά από εισήγηση της 
Επιτροπής Κεφαλαιαγοράς, η συμμετοχή κάθε άλλης 
Ε.Π.Ε.Υ. στο Συνεγγυητικό καθίσταται υποχρεωτική και 
συνιστα προϋπόθεση της εκάστοτε παροχής των κα¬ 
λυπτόμενων επενδυτικών υπηρεσιών. Εξαιρούνται της 
υποχρέωσης των αμέσως προηγούμενων εδάφιων 
Ε.Π.Ε.Υ. που έχουν λαβει άδεια λειτουργίας σε άλλο 
Κράτος - Μέλος της Ευρωπαϊκής Ενωσης η σε τρίτη 
χώρα, εφόσον καλύπτονται απο σύστημα εγγύησης των 
συναλλαγών που καταρτίζουν το οποίο παρεχει στους 
εντολείς τους και στα αντισυμβαλλόμενα με αυτές μέλη 
στην Ελλάδα τουλάχιστον ισοδύναμη κάλυψη με αυτήν 
του Συνεγγυητικού. 

2. Η Επιτραπή Κεφαλαιαγοράς θα έκτισα κατά περί¬ 
πτωση εάν το αλλοδαπό σύστημα εγγύησης συναλλαγών 
παρέχει τουλάχιστον ισοδύναμη κάλυψη με αυτήν του 
Συνεγγυητικού λαμβάνοντας υπόψη τα ειδικά χαρακτη¬ 
ριστικά κάθε συστήματος, ενδεικτικά αλλά όχι περιορι¬ 
στικά, την ύπαρξη σχετικής διακρατικής σύμβασης με¬ 
ταξύ της Ελλάδας και της χώρας καταγωγής της 
Ε.Π.Ε.Υ. ή της αναγνώρισης του Συνεγγυητικού στην 
χώρα καταγωγής της Ε.Π.Ε.Υ., τις καλυπτόμενες υπη¬ 
ρεσίες, το όριο κάλυψης ανά επενδυτή, τις προϋπο¬ 
θέσεις και προθεσμίες καταβολής αποζημιώσεων σε 
εντολείς ή αντισυμβαλλόμενα μέλη, τυχόν περιορισμούς 
ως προς τους εντολείς ή αντισυμβαλλόμενα μέρη, την 
ευχέρεια διακίνησης κεφαλαίων απο τη χώρα καταγωγής 
της Ε.Π.Ε.Υ. προς την Ελλάδα, τη φερεγγυότητα και 
την απστελεσματικότητα του αλλοδαπού συστήματος, 
βάσει των ακολουθών πληροφοριών και στοιχείων. 

(α) Εφοσον πρόκειται για Ε.Π.Ε.Υ. που λειτουργεί ως 


μέλος βάσει των διατάξεων του άρθρου 13 του ν. 
2396/1996 (ΦΕΚ 73 Α'), όπως ισχύει, των πληροφοριών 
και στοιχείων που προβλέπονται να της παρέχονται 
από την αρμόδια αρχή του Κράτους - Μέλους καταγωγής 
της Ε.Π.Ε.Υ. σύμφωνα με την παράγραφο 1 του άρθρου 
13 του ν. 2396/1996 (ΦΕΚ 73 Α'), όπως ισχύει, ή τυχόν 
πρόσθετων πληροφοριών παρέχει η αρμόδια αλλοδαπή 
αρχή στην Επιτροπή Κεφαλαιαγοράς. 

(β) Εφόσον πρόκειται για Ε.Π.Ε.Υ., που δεν λειτουργεί 
ως μέλος βάσει των διατάξεων του άρθρου 13 ν. 
2396/1996 (ΦΕΚ 73 Α'), όπως ισχύει, των πληροφοριών 
και στοιχείων που θα έχει προσκομίσει στην Επιτροπή 
Κεφαλαιαγοράς στο πλαίσιο της διαδικασίας λήψης 
άδειας παροχής επενδυτικών υπηρεσιών στην Ελλάδα. 
Με απόφασή της η Επιτροπή Κεφαλαιαγοράς θα προσ¬ 
διορίζει τα στοιχεία και πληροφορίες που θα οφείλει 
να της υποβάλει αλλοδαπή Ε.Π.Ε.Υ. ως προς το σύστημα 
εγγύησης συναλλαγών από το οποίο καλύπτεται. 

3. Ε.Π.Ε.Υ. που δεν υποχρεουται σε συμμετοχή στο 
Συνεγγυητικό δικαιούται να υποβάλλει αίτηση προς το 
Συνεγγυητικό για την παροχή συμπληρωματικής κάλυ¬ 
ψης. Το Συνεγγυητικό έχει τη διακριτική ευχέρεια να 
αποδεχθεί ή να απορριψει αίτηση συμπληρωματικής 
κάλυψης και να ορίσει τους ορούς κσι προϋποθέσεις 
συμμέτοχης της αλλοδαπής Ε.Π.Ε.Υ. στο Συνεγγυητικό. 
ενδεικτικά, αλλα όχι περιοριστικά το ποσο της αρχικής 
της εισφοράς. 

4. Η μη τηρηση από Ε.Π.Ε.Υ. των πόσης φύσης 
υποχρεώσεών της προς το Συνεγγυητικό, όπως αυτές 
προσδιορίζονται στο παρόν μέρος ή βάσει αποφάσεων 
οργάνων οι οποίες έχουν ληφθεί στο πλαίσιο εξουσιο¬ 
δοτήσεων που παρέχονται με τις διατάξεις του παρό¬ 
ντος μέρους, εχει ως αποτέλεσμα τα εξής: 

(α) Την άρση της κάλυψης των καλυπτόμενων υπη¬ 
ρεσιών της Ε.Π.Ε.Υ. από το Συνεγγυητικό, με τη ρητή 
συναίνεση των αρμόδιων αρχών κατά την έννοια του 
άρθρου 2 του ν. 2396/1996 (ΦΕΚ 73 Α ) και ύστερα 
απο δωδεκάμηνη προθεσμία προειδοποίησης. Με από¬ 
φαση του Συνεγγυητικου θα ρυθμίζεται κάθε θέμα που 
αφορά στις συνέπειες της άρσης κάλυψης, ενδεικτικά 
αλλά οχι περιοριστικά, οι όροι και προϋποθέσεις εκ 
νέου ενεργοποίησης της κάλυψης απο το Συνεγγυητικό 
και το δικαίωμα της Ε.Π.Ε.Υ. σε επιστροφή εισφορών 
της προς το Συνεγγυητικό. 

(β) Εάν η Ε.Π.Ε.Υ. συμμετέχει υποχρεωτικά στο Συ- 
νεγγυητικό, τότε, για όσο διάστημα ευρίσκεται σε εκ¬ 
κρεμότητα ως προς υποχρεώσεις της προς το Συνεγ- 
γυητικό, η Ε.Π.Ε.Υ. δεν δικαιούται να παρεχει καλυ¬ 
πτόμενες υπηρεσίες. Η παροχή καλυπτόμενων υπηρε¬ 
σιών κατά παράβαση των διατάξεων της παρούσας 
παραγράφου συνιστά λογο άρσης της άδειας λειτουργίας 
της Ε.Π.Ε.Υ. με απόφαση της Επιτροπής Κεφαλαιαγο¬ 
ράς, ή, εάν πρόκειται για Ε.Π.Ε.Υ. που λειτουργεί στην 
Ελλάδα, σύμφωνα με τις διατάξεις του άρθρου 13 ν. 
2396/1996 (ΦΕΚ 73 Α'), όπως ισχύει, τότε το Συνεγ- 
γυητικό θα ενημερώνει αμέσως τις αρμόδιες αρχές του 
Κράτους - Μέλους καταγωγής του μέλους. Σε συνερ¬ 
γασία με τις αρμόδιες αρχές του Κράτους - Μέλους 
καταγωγής της αλλοδαπής Ε.Π.Ε.Υ. θα ρυθμίζεται κάθε 
σχετικό θέμα ως προς το Συνεγγυητικό, ενδεικτικά αλλα 
όχι περιοριστικά, οι όροι και προϋποθέσεις εκ νέου 
ενεργοποίησης της κάλυψης από το Συνεγγυητικό και 
το δικαίωμα της Ε.Π.Ε.Υ. σε επιστροφή εισφορών της 
προς το Συνεγγυητικό. 

(γ) Η Ε.Π.Ε.Υ. δεν θα δικαιούται σε ληψη αποζημίωσης 
από το Συνεγγυητικο ως αντισυμβαλλόμενο μέλος, κα¬ 
θόσον διάστημα ευρίσκεται σε εκκρεμότητα ως προς 
υποχρεώσεις της προς το Συνεγγυητικο. 

(δ) Εφόσον αποφασισθεί η άρση της κάλυψης Ε.Π.Ε.Υ., 
τότε η κάλυψη του Συνεγγυητικού θα συνεχίζει να ισχύει 
ως προς τις καλυπτόμενες υπηρεσίες που παρασχέ¬ 
θηκαν μέχρι την άρση της κάλυψης. 

5. Ε.Π.Ε.Υ, θα νοείται ότι δεν έχει ικανοποιήσει 
υποχρεώσεις της προς το Συνεγγυητικο, εάν δεν έχει 
καταθέσει την απαιτούμενη κατά περίπτωση αρχική 
εισφορά η εάν έχει λάβει έγγραφη ειδοποίηση από το 
Διοικητικό Συμβούλιο του Συνεγγυητικού με την οποία 
καλείται να προβεί σε οποιαδηποτε πράξη και δεν έχει 
ανταποκριθεί πλήρως στους όρους της ειδοποίησης 
αυτής εντός της προθεσμίας που κατά περίπτωση θα 
της τάσσεται με την έγγραφη ειδοποίηση. Η Επιτροπή 
Κεφαλαιαγοράς έχει το δικαίωμα να τάσσει προθεσμία 
εκπλήρωσης των υποχρεώσεων της παρούσας παρα¬ 
γράφου από Ε.Π.Ε.Υ. και να επιτρέπει την παροχή 
καλυπτόμενων επενδυτικών υπηρεσιών από Ε.Π.Ε.Υ. 
στη διάρκεια της προθεσμίας αυτής. 

6. Σε κάθε περίπτωση που αίρεται η κάλυψη παροχής 
επενδυτικών υπηρεσιών σύμφωνα με το παρόν άρθρο, 
το Συνεγγυητικο θα παρέχει σχετικές γνωστοποιήσεις 
με δημοσιεύσεις στον ημερήσιο πολιτικό και οικονομικό 
τύπο η με άλλα μέσα που εξασφαλίζουν τον ίδιο 
τουλάχιστον βαθμό πληροφόρησης των ενδιαφερομέ¬ 
νων 

Άρθρο 65 

Διαδικασία λήψης απόφασης για παροχή 
αποζημιώσεων από το Συνεγγυηπκό 

1. Αναγκαία προϋπόθεση παροχής αποζημίωσης από 
το Συνεγγυηπκό είναι, διαζευκπκά: (α) η παροχή γνω¬ 
στοποίησης στο Συνεγγυηπκό από την Α.Ε.ΑΠΟΘ. όπ 
μέλος δεν έχει εκπληρώσει εμπρόθεσμα υποχρεώσεις 
παράδοσης κινητών αξιών ή μετρητών για την εκκα¬ 
θάριση χρημαπστηριακής συναλλαγής, (β) η υποβολή 
αίτησης αποζημίωσης προς το Συνεγγυητικο από εντο- 
λεα, (γ) η υποβολή δήλωσης από Ε.Π.Ε.Υ. προς το 
Συνεγγυητικο αδυναμίας εκπλήρωσης υποχρεώσεών της 
προς εντολείς, ή (δ) η έκδοση ορισπκής πτωχευπκής 
απόφασης κατά Ε.Π.Ε.Υ.. Το Συνεγγυητικο δεν θα 
υποχρεούται στην παροχή αποζημιώσεων για καλυπτό¬ 
μενες υπηρεσίες που παρασχέθηκαν κατά τη διάρκεια 
άρσης της κάλυψής τους απο το Συνεγγυητικο, σύμφωνα 
με τις διατάξεις τους άρθρου 64 του παρόντος ή για 
συναλλαγές ως προς τις οποίες οι απαιτήσεις έχουν 
παραγραφεί σύμφωνα με πς διατάξεις του άρθρου 15 
παρ. 6 του ν. 3632/1928 (ΦΕΚ 137 Α'), όπως ισχύει. 
Για την καταβολή αποζημίωσης σπς περιπτώσεις (α) 
και (β) του πρώτου εδαφίου της παρούσας παραγράφου, 
θα πρέπει επίσης να προσδιορισθεί από το Συνεγγυηπκό 
οπ η μη εκπλήρωση υποχρεώσεων Ε.Π.Ε.Υ. οφείλεται 
σε αδυναμία της και ότι η αδυναμία αυτή δεν είναι 
πρόσκαιρη ή συγκυριακή αλλά ότι έχει χαρακτήρα ορι¬ 
στικό ή, σύμφωνα με τα τότε δεδομένα, μη ανατρέψιμο. 

2. Η Α.Ε.ΑΠΟΘ. θα παρέχει στο Συνεγγυηπκό γνω¬ 
στοποίηση για τη μη έγκαιρη ικανοποίηση υποχρεώσεων 
μέλους για την παράδοση κινητών αξιών ή μετρητών 
για την εκκαθάριση χρημαπστηριακης συναλλαγής. Η 
γνωστοποίηση αυτή θα προσδιορίζει τα αντισυμβαλλό¬ 
μενα μέλη του μέλους που βρίσκεται σε εκκρεμότητα 


ως προς την εκκαθάριση. Αμέσως μετά από τη ληψη 
της παραπάνω γνωστοποίησης, το Συνεγγυηπκό θα 
ζητά εγγράφως από το μέλος που βρίσκεται σε εκκρε¬ 
μότητα να του γνωστοποιήσει εντός εύλογου χρονικού 
διαστήματος τα στοιχεία των εντολέων του των εκ¬ 
κρεμών χρηματιστηριακών συναλλαγών και το λόγο της 
μη εκπλήρωσης των υποχρεώσεών του προς την εκ¬ 
καθάριση. 

3. Σε περίπτωση λήψης από το Συνεγγυηπχό αίτησης 
εντολέα για αποζημίωση, το Συνεγγυηπκό θα γνωστο¬ 
ποιεί αμέσως στην Ε.Π.Ε.Υ. ως προς πς υπηρεσίες της 
οποίας υποβάλλεται η αίτηση, την ύπαρξη σχεπκής 
απαίτησης και θα της τάσσει εύλογη προθεσμία για την 
παροχή τεκμηρίωσης και στοιχείων ως προς την υπο- 
βληθείσα απαίτηση, καθώς και των στοιχείων των ε¬ 
ντολέων και ανπσυμβαλλόμενων μελών ως προς τους 
οποίους υπάρχουν άλλες τυχόν ληξιπρόθεσμες υπο¬ 
χρεώσεις. 

4. Εντός εύλογου χρόνου, που δεν θα υπερβαίνει 
τους δύο (2) μήνες, από τη λήψη των στοιχείων των 
παραγράφων 2 ή 3 του παρόντος άρθρου ή την άκαρπη 
παρέλευση της σχεπκής προθεσμίας το Συνεγγυηπκό 
θα εισηγείται στην Επιτροπή Κεφαλαιαγοράς και η 
Επιτροπή Κεφαλαιαγοράς θα αποφασίζει, εάν προκύπτει 
μη εκπλήρωση υποχρεώσεων της Ε.Π.Ε.Υ., ότι τυχόν 
μη εκπλήρωση οφείλεται σε αδυναμία της και όπ η 
αδυναμία αυτή δεν είναι πρόσκαιρη ή συγκυριακή, αλλά 
οτι έχει χαρακτήρα οριστικό ή, σύμφωνα με τα τότε 
δεδομένα, μη ανατρέψιμο ("οριστική αδυναμία"). Η Επι¬ 
τροπή Κεφαλαιαγοράς δύναται με απόφασή της να 
ορίζει τα κριτήρια και πς προϋποθέσεις με βάση τα 
οποία θα κρίνεται η οριστική αδυναμία. Σε περίπτωση 
που η Επιτροπή Κεφαλαιαγοράς κρίνει όπ η μη εκπλή¬ 
ρωση υποχρεώσεων Ε.Π.Ε.Υ. οφείλεται σε ορισπκή 
αδυναμία της Ε.Π.Ε.Υ., η Επιτροπή Κεφαλαιαγοράς, θα 
κοινοποιεί εγγράφως την απόφασή της στο Συνεγγυη- 
πκό και το Συνεγγυηπκό υποχρεούται να γνωστοποιήσει 
στους εντολείς και στα αντισυμβαλλόμενα μέλη το 
δικαίωμα αποζημίωσής τους από το Συνεγγυηπκό, τη 
διαδικασία υποβολής αιτήσεων αποζημίωσης και την 
προθεσμία υποβολής αιτήσεων (που δεν μπορεί να είναι 
μικρότερη από δεκαπέντε (15) ημέρες). Το Συνεγγυηπκό 
δικαιούται να παρέχει γνωστοποιήσεις με δημοσιεύσεις 
στον ημερήσιο πολιπκό και οικονομικο τύπο ή με άλλα 
μέσα που εξασφαλίζουν τον ίδιο τουλάχιστον βαθμό 
πληροφόρησης των ενδιαφερομένων. 

5. Σε περίπτωση λήψης από το Συνεγγυηπκό δήλωσης 
Ε.Π.Ε.Υ. ότι αδυνατεί να εκπληρώσει υποχρεώσεις της 
προς εντολείς ή αντισυμβαλλόμενα μέλη, το Συνεγ¬ 
γυηπκό θα τάσσει εύλογη προθεσμία στην Ε.Π.Ε.Υ. για 
την παροχή όλων των απαραίτητων στοιχείων για τον 
προσδιορισμό των εντολέων και μελών πιστωτών της 
Ε.Π.Ε.Υ. ως προς την παροχή των καλυπτόμενων υ¬ 
πηρεσιών και του περιεχομένου και της αξίας των 
υποχρεώσεων της Ε.Π.Ε.Υ. προς αυτούς. Εντός εύλο¬ 
γου χρόνου από τη λήψη των παραπάνω στοιχείων, το 
Συνεγγυητικο θα γνωστοποιεί στους εντολείς και τα 
ανπσυμβαλλόμενα μέλη, κατά περίπτωση, το δικαίωμα 
αποζημίωσής τους από το Συνεγγυηπκό, τη διαδικασία 
υποβολής αιτήσεων αποζημίωσης και την προθεσμία 
υποβολής αιτήσεων. Το περιεχόμενο και τα μέσα των 
γνωστοποιήσεων αυτών, καθώς και η σχετική προθεσμία · 
(που δεν μπορεί να είναι μικρότερη από δεκαπέντε (15) 
ημέρες) ορίζονται με απόφαση του Διοικητικού Συμ¬ 
βουλίου του Συνεγγυηπκού. Το Συνεγγυηπκό δικαιούται 

να παρεχει γνωστοποιήσεις με δημοσιεύσεις στον η¬ 
μερήσιο πολιτικό και οικονομικό τύπο η με άλλα μέσα 
που εξασφαλίζουν τον ίδιο τουλάχιστον βαθμό πληρο¬ 
φόρησης των ενδιαφερομένων. 

5. Σε περίπτωση έκδοσης οριστικής πτωχευτικής α¬ 
πόφασης κατά Ε.Π.Ε.Υ . το Συνεγγυητικό με δημοσίευσή 
του στον ημερήσιο πολιτικό και οικονομικό τύπο θα 
γνωστοποιεί στους εντολείς και τα αντισυμβαλλόμενα 
μέλη της Ε.Π.Ε.Υ. το δικαίωμα αποζημίωσής τους από 
το Συνεγγυητικό, τη διαδικασία υποβολής αιτήσεων 
αποζημίωσης και τη προθεσμία υποβολής αιτήσεων. Το 
περιεχόμενο των γνωστοποιήσεων αυτών, καθώς και η 
σχετική προθεσμία (που δεν μπορεί να είναι μικρότερη 
από δεκαπέντε (15) ημέρες) ορίζονται με απόφαση του 
Διοικητικού Συμβουλίου του Συνεγγυητικού. 

7. Με απόφασή του, το Διοικητικό Συμβούλιο του 
Συνεγγυητικού θα ορίζει τις προθεσμίες, τα μέσα και 
τις διαδικασίες γνωστοποιήσεων και κοινοποιήσεων που 
προβλέπονται στο παρόν άρθρο, τη διαδικασία και τα 
δικαιολογητικά αίτησης για αποζημίωση, τη διαδικασία 
λήψης απόφασης επί αίτησης για αποζημίωση και κάθε 
ειδικό θέμα και αναγκαία λεπτομέρεια. 

8. Τα μέλη του Διοικητικού Συμβουλίου του Συνεγ- 
γυητικού, τα διευθυντικά του στελέχη και τα μέλη της 
επιτροπής αποζημιώσεων (της παραγράφου 6 του άρ¬ 
θρου 68 του παρόντος), δεν ευθύνονται έναντι Ε.Π.Ε.Υ. 
η εντολέα ή αντισυμβαλλόμενου μέλους για οποιαδήποτε 
πράξη ή παράλειψη τους ως προς την παροχή ή μη 
αποζημιώσεων από το Συνεγγυητικό. 

Άρθρο 66 

Όροι και έκταση αποζημίωσης εντολέα και 
ανπσυμβαλλόμενου μέλους 

1. Η αποζημίωση εντολέα (συμπεριλαμβανομένου και 
αντισυμβαλλόμενου μέλους ως προς χρηματιστηριακές 
συναλλαγές, τις οποίες αμέσως ή εμμέσως κατήρτισε 
για δικό του λογαριασμό) για το σύνολο των απαιτήσεών 
του κατά Ε.Π.Ε.Υ. που απορρέουν από πράξεις ή από 
παραλείψεις Ε.Π.Ε.Υ. να πράξει όπως όφειλε, θα ισούται 
προς το μικρότερο των εξής ποσών: (α) του ύψους 
της συνολικής απαίτησης του εντολέα όπως θα προσ- 
διορισθεί με την απόφαση του Συνεγγυητικού, ή (β) των 
ΕΟϋ 20.000 ή ανώτερου ποσού που θα ορίζεται με 
απόφαση του Υπουργού Εθνικής Οικονομίας μετά από 
εισήγηση της Επιτροπής Κεφαλαιαγοράς. 

2. Το ποσό της απαίτησης εντολέα θα μειώνεται κατά 
το ποσό της διαθέσιμης στον εντολέα ασφαλιστικής 
κάλυψης για την ίδια ζημία από ιδιωτικό ή δημόσιο 
ασφαλιστικό ή εγγυοδοτικό φορέα. 

3. Η αποτίμηση των απαιτήσεων εντολέα απο χρη¬ 
ματιστηριακές συναλλαγές θα γίνεται βάσει των ακό¬ 
λουθων κανόνων: 

(α) απαιτήσεις που συνδέονται με την μη παράδοση 
χρηματιστηριακών πραγμάτων θα αποτιμώνται με βάση 
την τιμή κλεισίματος των χρηματιστηριακών πραγμάτων, 
την ημερομηνία σύναψης της χρηματιστηριακής σύμβα¬ 
σης ή της ημερομηνίας κατά την οποία κατά τους όρους 
της εντολής όφειλε να συναψθεί η συναλλαγή επί των 
χρηματιστηριακών πραγμάτων. Σε περίπτωση που η 
εντολή δεν ορίζει την ημερομηνία σύναψης αλλά σχετική 
προθεσμία, τότε ως βάση αποτίμησης λαμβάνεται η τιμή 
κλεισίματος (στην αντίστοιχη χρηματιστηριακή αγορά) 
του αντίστοιχου χρηματιστηριακού πράγματος την τε¬ 
λευταία εργάσιμη ημέρα της προθεσμίας. Εάν η εντολή 


δεν ορίζει ημερομηνία σύναψης ή προθεσμία σύναψης, 
τότε η αποτίμηση γίνεται με βάση την τιμή κλεισίματος 
της ημέρας παραλαβής από το Συνεγγυητικό της αίτησης 
αποζημίωσης του εντολέα. 

(β) απαιτήσεις που απορρέουν από τη μη απόδοση 
μετρητών θα αποτιμώνται στο ποσο οφειλής του μέλους 
την ημερομηνία υποβολής της αίτησης του εντολέα η 
της λήψης σχετικής γνωστοποίησης της Α.Ε.ΑΠΟΘ.. 

(γ) το Συνεγγυητικό δεν υποχρεούται στην καταβολή 
τόκου επί του ποσού αποζημίωσης για το διάστημα 
μέχρι την καταβολή αποζημίωσης στους δικαιούχους, 
εφόσον η καταβολή γίνει εντός της προθεσμίας της 
παραγράφου 1 του άρθρου 67 του παρόντος. 

4. Το ύψος της απαίτησης αντισυμβαλλόμενου μέλους 
ως προς χρηματιστηριακή συναλλαγή (εκτός απο αυτές 
που αμέσως ή εμμέσως κατήρτισε για δικό του λογα¬ 
ριασμό) ισούται προς τη διαφορά μεταξύ του τιμήματος 
της συναλλαγής (το Τίμημα - ), και της αξίας των χρη¬ 
ματιστηριακών πραγμάτων που αποτελούν το αντικεί¬ 
μενο της χρηματιστηριακής συναλλαγής όπως αυτή 
προσδιορίζεται με βάση τη μέση τιμή στην οποία κα¬ 
ταρτίσθηκαν συναλλαγές επι των πραγμάτων αυτών 
στην πρώτη συνεδρίαση του Χ.Α.Α. μετά τη ληξη της 
προθεσμίας εκκαθάρισης της χρηματιστηριακής συναλ¬ 
λαγής από την οποία απορρέει η απαίτηση του αντι¬ 
συμβαλλόμενου μέλους (η Άξία'). Η απαίτηση αντισυμ¬ 
βαλλόμενου μέλους ως προς πώληση για λογαριασμό 
εντολέα του θα ισούται προς το ποσό κατά το οποίο 
τυχόν το Τίμημα είναι μεγαλύτερο από την Αξία ενώ η 
απαίτηση αντισυμβαλλόμενου μέλους ως προς αγορά 
για λογαριασμό εντολέα του θα ισούται προς το ποσό 
κατά το οποίο τυχόν η Αξία είναι μεγαλύτερη από το 
Τίμημα. 

5. Σε κάθε περίπτωση, η ύπαρξη απαίτησης κατά 
Ε.Π.Ε.Υ. ως προς την οποία εξετάζεται η αποζημίωση 
από το Συνεγγυητικό θα αποδεικνύεται από τα στοιχεία 
τα οποία εκδίδει η Ε.Π.Ε.Υ. σύμφωνα με πς κείμενες 
χρηματιστηριακές νομοθετικές και κανονιστικές διατά¬ 
ξεις, ενώ αποκλείεται οποιοδήποτε άλλο αποδεικτικό 
μέσο, συμπεριλαμβανομένου και του όρκου. 

6. Κατα τον υπολογισμό της καταβαλλόμενης απο¬ 
ζημίωσης λαμβάνεται υπόψη το τμήμα που αφορά σε 
κάθε εντολέα, προκειμένου περί κοινής εντολής, και 
αν δεν υπάρχει τέτοια πρόβλεψη, οι απαιτήσεις κατα- 
νέμονται ισομερώς μεταξύ των εντολεων. 

7. Σε περίπτωση που το Συνεγγυηπκο κρίνει ότι έχει 
προκληθεί ζημία σε εντολέα ή αντισυμβαλλόμενο μέλος 
που δημιουργεί το δικαίωμα αποζημίωσης κατά τις δια¬ 
τάξεις του παρόντος κεφαλαίου, δικαιούται να αρνηθεί 
την καταβολή της προβλεπόμενης αποζημίωσης σε 
περίπτωση που κρίνει ότι συντρέχει οποιαδήποτε απο 
πς ακόλουθες προϋποθέσεις: (α) μέρος της αίτησης 
του εντολέα ή του ανπσυμβαλλόμενου μέλους ελέγχεται 
ως ψευδές, (β) ο εντολέας ή το ανπσυμβαλλόμενο 
μέλος έχει κάνει χρήση απατηλών μέσων προκειμένου 
να λάβει αποζημίωση από το Συνεγγυητικό, (γ) ο ε¬ 
ντολέας δρα ως παρένθετο πρόσωπο ως προς την 
καλυπτόμενη υπηρεσία από την οποία απορρέει η α¬ 
παίτησή του και δεν προκύπτει από τα διαθέσιμα στοιχεία 
ότι ο τελικός δικαιούχος είναι πρόσωπο που δικαιούται 
αποζημίωσης ως εντολέας ή το ύψος τυχόν αποζημιώ¬ 
σεων τις οποίες έχει λάβει ο τελικός δικαιούχος για 
την ίδια αιτία, (δ) η ζημία του εντολέα ή του αντισυμ¬ 
βαλλόμενου μέλους απορρέει σε ουσιώδες μέρος απο 
δόλο ή βαρεία αμέλειά του, ή (ε) η αίτηση έχει υποβληθεί 

εκπρόθεσμα, σύμφωνα με τις διατάξεις της παραγράφει; 
9 του παρόντος άρθρου. 

3.'Σε περίπτωση που κατά τη κρίση του Συνεγγυητικού 
υπαρχουν ενδείξεις άτι η καλυπτόμενη υπηρεσία ως 
προς την οποία προκύπτει η απαίτηση αποζημίωσης 
προσκρούει στις απαγορεύσεις του ν. 2331/1995 (ΦΕΚ 
173 Α), όπως ισχύει, θα παραπέμπει το θέμα στην 
Επιτροπή του ν. 2331/1995 (ΦΕΚ 173 Α') και θα ανα¬ 
στέλλει την έκδοση απόφασης της μέχρι την έκδοση 
τελεσίδικης απόφασης σύμφωνα με τις διατάξεις του 
ν. 2331/1995 (ΦΕΚ 173 Α'), όπως ισχύει. Στην περίπτωση 
αυτή η προθεσμία έκδοσης απόφασης του Συνεγγυητικού 
θα υπολογίζεται από την ημερομηνία έκδοσης της πα- 
ραπανω τελεσίδικης δικαστικής απόφασης. Απαγορεύε¬ 
ται η καταβολή αποζημίωσης για απαιτήσεις που απορ¬ 
ρέουν απο καλυπτόμενες υπηρεσίες ως προς τις οποίες 
εχει εκδοθεί καταδικαστική απόφαση για νομιμοποίηση 
εσόδων από παράνομες δραστηριότητες κατα την έννοια 
του ν. 2331/1995. 

9. Αίτηση, η οποία υποβάλλεται στο Συνεγγυητικό 
απο εντολεα η αντισυμβαλλόμενο μέλος μετά από 
παρέλευση πέντε (5) μηνών απο την παροχή γνωστο¬ 
ποίησης, σύμφωνα με πς παραγράφους 4, 5 και 5 του 
άρθρου 65 του παρόντος, θα θεωρείται εκπρόθεσμη και 
δεν θα λαμβανεται υπόψη. 

10. Δεν επιτρέπεται η επιβολή οποιουδήποτε ασφα¬ 
λιστικού μετρσυ σε βάρος της περιουσίας του Συνεγ- 
νυητικού (συμπεριλαμβανομένων των πόσης φύσης ει¬ 
σφορών μελών του) για εξασφάλιση τυχόν απαίτησης 
κατα του Συνεγγυητικού ή μέλους. 

Άρθρο 67 

Διαδικασία καταβολής αποζημιώσεων 
από Συνεγγυητικό 

1. Το Συνεγγυητικό θα γνωστοποιεί κάθε απόφασή 
του στα ενδιαφερόμενό πρόσωπα αμέσως μετά την 
έκδοσή της. Τ ο Συνεγγυητικό υποχρεούται στην κατα¬ 
βολή στους δικαιούχους των ποσών αποζημίωσης που 
ορίζονται κατα περίπτωση σε απόφασή του εντός μηνάς 
απο την έκδοση της σχετικής απόφασης. Σε έκτακτες 
περιπτώσεις, μετά απο αίτηση του Συνεγγυητικού, η 
Επιτροπή Κεφαλαιαγοράς δικαιούται να παρατείνει την 
προθεσμία καταβολής αποζημίωσης για περίοδο που 
δεν θα υπερβαίνει αθροιστικά τους δύο (2) μήνες. Με 
την ίδια απόφαση της, η Επιτροπή Κεφαλαιαγοράς 
δυναται να ορίζει άτι για την περίοδο παράτασης της 
προθεσμίας καταβολής θα λογίζεται τόκος υπέρ των 
δικαιούχων και να προσδιορίζει το επιτόκιο και τα άλλα 
•απαραίτητα στοιχεία υπολογισμού του οφειλόμενου απσ 
το Συνεγγυητικό τόκου. 

2. Με απόφαση του Διοικητικού Συμβουλίου του Συ- 
νεγγυητικού ορίζονται η διαδικασία και οι προθεσμίες 
γνωστοποίησης των αποφάσεων του Συνεγγυητικού 
προς τα ενδιαφερόμενο πρόσωπα. Το Συνεγγυητικό 
δικαιούται να παρέχει γνωστοποιήσεις με δημοσιεύσεις 
στον ημερήσιο πολιτικό και οικονομικά τύπο ή με άλλα 
μέσα που εξασφαλίζουν τον ίδιο τουλάχιστον βαθμό 
πληροφόρησης των ενδιαφερομένων. Με ίδια απόφαση 
ορίζεται κάθε ειδικό θέμα και αναγκαία λεπτομέρεια ως 
προς τη διαδικασία καταβολής αποζημιώσεων σε εντο- 
λείς. 

3. Η απαίτηση δικαιούχου για είσπραξη αποζημίωσης 
απο το Συνεγγυητικό παραγραφεται: 

ία) εφοσον έχει παρέλθει η 31η Δεκεμβρίου του 


επόμενου έτους από την ημερομηνία έκδοσης απο 
μέλος του νομίμου παραστατικού για την καλυπτόμενη 
επενδυτική υπηρεσία στην οποία αφορά η απαίτηση 
χωρίς να υποβληθεί σχετική αίτηση προς το Συνεγ- 
γυητικό, ή 

(β) μετά την πάροδο ενός (1) έτους από την ημε¬ 
ρομηνία παροχής γνωστοποίησης απά το Συνεγγυητικό 
της έκδοσης απόφασης που παρέχει το δικαίωμα ληψης 
αποζημίωσης. 

4. Η καταβολή οποιουδήποτε ποσού από το Συνεγ- 
γυητικό σε εντολέα ή αντισυμβαλλόμενο μέλος συνε¬ 
πάγεται την αυτοδίκαιη υποκατάσταση του εντολέα ή 
του αντισυμβαλλόμενου μέλους από το Συνεγγυητικό 
ως προς το σύνολο των απαιτήσεων του εντολέα ή 
του αντισυμβαλλόμενου μέλους, κατά περίπτωση, κατά 
της Ε.Π.Ε.Υ., ως προς τις υπηρεσίες της οποίας πα¬ 
ρέχεται η αποζημίωση, μέχρι του ποσού της καταβλη- 
θείσας αποζημίωσης. 

ΚΕΦΑΛΑΙΟ Β’ 

ΔΙΟΙΚΗΤΙΚΑ ΚΑΙ ΕΛΕΓΚΤΙΚΑ ΟΡΓΑΝΑ 
ΤΟΥ ΣΥΝΕΓΓΥΗΤΙΚΟΥ - 
ΕΠΙΤΡΟΠΗ ΑΠΟΖΗΜΙΩΣΕΩΝ 

Άρθρο 68 

Διοικητικό συμβούλιο - επιτροπή αποζημιώσεων - 
αρμοδιότητες - επαγγελματικό απόρρητο 

1. Το Συνεγγυητικό διοικείται από επταμελές Διοικη¬ 
τικό Συμβούλιο. Ενα (1) μέλος του Διοικητικού Συμ¬ 
βουλίου ορίζεται με απόφαση του Διοικητικού Συμβουλίου 
της Επιτροπής Κεφαλαιαγοράς μεταξύ των προσώπων 
που τότε συμμετέχουν στο Διοικητικό Συμβούλιο της 
Επιτροπής Κεφαλαιαγοράς ή στο Διοικητικό Συμβούλιο 
του Χ.Α.Α., το οποίο και κατέχει αυτοδικαίως τη θέση 
του Προέδρου του Διοικητικού Συμβουλίου του Συνεγ- 
γυητικού. Τη θέση του μέλους του Διοικητικού Συμβου¬ 
λίου κατέχει αυτοδικαίως ο εκάστοτε πρόεδρος του 
Συνδέσμου Μελών Χρηματιστηρίου Αξιών Αθηνών. Τρία 
(3) μέλη του Διοικητικού Συμβουλίου εκλέγονται από 
τη συνέλευση των μελών - ανώνυμων χρηματιστηριακών 
εταιριών - που είναι ενήμερα ως προς τις πασης φύσης 
υποχρεώσεις τους προς το Συνεγγυητικό. Δύο (2) μέλη 
του Διοικητικού Συμβουλίου εκλέγονται από τη συνέ¬ 
λευση των μελών που δεν είναι ανώνυμες χρηματιστη¬ 
ριακές εταιρίες και που είναι ενήμερα ως προς πς 
πόσης φύσης υποχρεώσεις τους προς το Συνεγγυητικό. 
Σε περίπτωση παραίτησης, θανάτου, έκπτωσης ή ανι¬ 
κανότητας: 

(α) του μέλους που διορίζει η Επιτροπή Κεφαλαια¬ 
γοράς ή απώλειας από το πρόσωπό αυτό της ιδιότητας 
του μέλους του Διοικητικού Συμβουλίου της Επιτροπής 
Κεφαλαιαγοράς ή του Χ.Α.Α., η Επιτροπή Κεφαλαιαγο¬ 
ράς ορίζει νέο μέλος σύμφωνα με το δεύτερο εδάφιο 
της παρούσας παραγράφου, και 
(β) εκλεγέντος μέλους του Διοικητικού Συμβουλίου, 
τα υπόλοιπα μέλη ορίζουν αντικαταστάτη του η θητεία 
του οποίου λήγε: την ημέρα της επόμενης συνέλευσης 
που συγκαλείται για την εκλογή μελών του Διοικητικού 
Συμβουλίου. 

2. Κατ' εξαίρεση των προβλεπομένων στην παράγραφο 
1 του παρόντος άρθρου, μέχρι τη συμμετοχή στο 
Συνεγγυητικό τουλάχιστον τριών (3) Ε.Π.Ε.Υ. που δεν 
είναι ανώνυμες χρηματιστηριακές εταιρίες, το Διοικητικό 
Συμβούλιο θα είναι πενταμελές συγκροτούμενο απά τα 

οριζόμενα μέλη, σύμφωνα με την παράγραφο 1 του 
παρόντος και από τα εκλεγόμενα μέλη απο τη συνέλευση 
των ανωνύμων χρηματιστηριακών εταιριών. 

3. Η θητεία του Διοικητικού Συμβουλίου είναι τριετης 
και τα μέλη του μπορούν να επαναδιορισθούν ή να 
επανεκλεγούν χωρίς περιορισμό. Το Διοικητικό Συμ¬ 
βούλιο λαμβάνει αποφάσεις κατά πλειοψηφία των πα¬ 
ρόντων μελών του. 

4. Το Διοικητικό Συμβούλιο βρίσκεται σε απαρτία 
εφοσον είναι παρόντα μέλη του σε αριθμό ίσο προς 
το ήμισυ συν ένα του εκάστοτε συνολικού αριθμού των 
μελών του, μεταξύ των οποίων απαραιτήτως ο πρόεδρος 
η ο αντιπρόεδρός του. Ο πρόεδρος του Διοικητικού 
Συμβουλίου, ή σε περίπτωση αδυναμίας του προέδρου, 
ο αντιπρόεδρός του, συγκαλεί το Διοικητικό Συμβούλιο, 
ορίζει την ημερήσια διάταξη και προεδρεύει στις συ¬ 
νεδριάσεις του. Ο αντιπρόεδρος του Διοικητικού Συμ¬ 
βουλίου εκλεγεται από τα μέλη του. Τις συνεδριάσεις 
του Διοικητικού Συμβουλίου δικαιούται να παρακολουθεί 
χωρίς δικαίωμα ψήφου εκπρόσωπος της Επιτροπής 
Κεφαλαιαγοράς. 

5. Το Διοικητικό Συμβούλιο είναι αρμόδιο για κάθε 
θέμα που αφορά στη διαχείριση και την εκπροσώπηση 
του Συνεγγυητικού, στη λήψη των πόσης φύσης απο¬ 
φάσεων του Συνεγγυητικού που προβλέπονται στο πα¬ 
ρόν μέρος, στην είσπραξη των πόσης φύσης πόρων 
του, στη διαχείριση της περιουσίας του και γενικά στην 
εκπλήρωσή της αποστολής του. Ενδεικτικά αλλά όχι 
περιοριστικά, το Διοικητικό Συμβούλιο θα αποφασίζει 
την οργάνωση και στελέχωση των υπηρεσιών του Συ- 
νεγγυητικού, την πρόσληψη, απόλυση και αμοιβή των 
απασχολούμενων σε αυτό ή συνεργαζόμενων με αυτό 
προσώπων και κάθε σχετικό θέμα, καθώς και κάθε θέμα 
που αφορά στις εισφορές των συμμετεχόντων στο 
Συνεγγυητικό Ε.Π.Ε.Υ., καθώς και την άσκηση προλη¬ 
πτικών ελέγχων, μέσω ορκωτού ελεγκτή ή ελεγκτών 
που θα ορίζει κατά περίπτωση, στα οικονομικά και 
λογιστικά στοιχεία Ε.Π.Ε.Υ. για τη διακρίβωση της κε¬ 
φαλαιακής επάρκειας ή φερεγγυότητας των Ε.Π.Ε.Υ. 
αυτών. Σε εξαίρεση των παραπάνω, η λήψη αποφάσεων 
που αφορούν στα δικαιώματα αποζημίωσης εντολέων 
και στην αποτίμηση των απαιτησεών τους ανατίθεται 
από το Διοικηπκό Συμβούλιο σε ειδική επιτροπή απο¬ 
ζημιώσεων, σύμφωνα με τα προβλεπόμενα στην επόμενη 
παράγραφο 6 του παρόντος άρθρου. 

6. Η επιτροπή αποζημιώσεων αποτελείται από πεντε 
(5) τουλάχιστον μέλη, τα οποία διορίζονται από το 
Διοικηπκό Συμβούλιο για θητεία τριών (3) ετών, εφόσον 
ο διορισμός τους εγκριθεί από την Επιτροπή Κεφα¬ 
λαιαγοράς. Μέχρι δύο (2) από τα μέλη αυτά μπορούν 
να επιλέγονται μεταξύ των χρημαπστηριακών εκπρο¬ 
σώπων των μελών του Συνεγγυητικού. Σε περίπτωση 
παραίτησης, θανάτου, έκπτωσης ή ανικανότητας εκλε- 
γέντος μέλους της επιτροπής αποζημιώσεων, το Διοι¬ 
κητικό Συμβούλιο ορίζει νέο μέλος της επιτροπής για 
το υπόλοιπο της τριετούς θητείας. Ο διορισμός νέου 
μέλους τελεί υπό την έγκριση του διορισμού του από 
την Επιτροπή Κεφαλαιαγοράς. Τα μέλη της επιτροπής 
αποζημιώσεων επιλέγονται μεταξύ προσώπων που έχουν 
ειδική γνώση ή πείρα σε θέματα του χρηματοπιστωτικού 
τομέα ή σχετικές ειδικές νομικές ή λογιστικές γνώσεις 
και τα οποία δεν είναι μέλη του Διοικητικού Συμβουλίου 
του Συνεγγυητικού και δεν έχουν σχέση εξηρτημένης 
εργασίας ή άλλη επαγγελματική σχέση με το Συνεγ- 
γυητικό. Το Διοικητικό Συμβούλιο ορίζει τον πρόεδρο 


της επιτροπής αποζημιώσεων και κάθε θέμα που αφορά 
στην αποζημίωση των μελών της και στη λειτουργία 
της. Ο πρόεδρος της επιτροπής αποζημιώσεων έχει 
την ευθυνη οργάνωσης και συντονισμού της λειτουργίας 
της και τήρηση των πόσης φάσης προθεσμιών που 
προβλέπονται στο παρόν κεφάλαιο ή στις προβλεπό- 
μενες αποφάσεις του Διοικητικού Συμβουλίου. Μεταξύ 
άλλων, ο πρόεδρός της επιτροπής αποζημιώσεων είναι 
υπεύθυνος προς το Διοικητικό Συμβούλιο για τη κα¬ 
τάρτιση, περιοδική αναθεώρηση και έλεγχο τήρησης 
έγγραφων διαδικασιών λήψης αποφάσεων από την ε¬ 
πιτροπή αποζημιώσεων. Οι διαδικασίες της επιτροπής 
αποζημιώσεων και κάθε αναθεώρηση τους εγκρινονται 
με απόφαση του Διοικητικού Συμβουλίου. Για τη λήψη 
απόφασης της επιτροπής αποζημιώσεων απαιτείται η 
σύμφωνη γνώμη αριθμού μελών της ίσου τουλάχιστον 
προς το ημισυ συν ένα του συνολικού αριθμού των 
μελών της. Σε περίπτωση ισοψηφίας υπερισχύει η ψήφος 
του προέδρου της επιτροπής αποζημιώσεων. Οι απο¬ 
φάσεις της επιτροπής αποζημιώσεων έχουν χαρακτήρα 
οριστικό ως προς την υποχρέωση του Συνεγγυητικού 
καταβολής ή μη καταβολής αποζημίωση,ς σε οποιοδη- 
ποτε πρόσωπο και ως προς το ύψος της τυχόν κατα¬ 
βαλλόμενης αποζημίωσης. 

7. Ο πρόεδρος του Διοικητικού Συμβουλίου εκπρο¬ 
σωπεί το Συνεγγυητικό ενώπιον κάθε αρχής και τρίτου 
και δικαστικως και εποπτεύει την ορθή εφαρμογή των 
αποφάσεων του Διοικητικού Συμβουλίου. Το Διοικητικό 
Συμβούλιο με απόφασή του μπορεί να αναθέσει την 
εκπροσώπησή του και σε οποιοδήποτε άλλο πρόσωπό, 
μέλος του Διοικητικού Συμβουλίου, υπάλληλο του Συ- 
νεγγυητικού ή τρίτο πρόσωπο. 

8. Το Διοικηπκό Συμβούλιο δικαιούται να αναθέτει σε 
μία ή περισσότερες Ε.Π.Ε.Υ. τη διαχείριση της επέν¬ 
δυσης μέρους ή και του συνόλου των διαθέσιμων κε¬ 
φαλαίων του, υπό όρους που κατά περίπτωση θα συμ¬ 
φωνήσει με τις εταιρίες αυτές. Για τη λήψη απόφασης 
ανάθεσης της διαχείρισης περιουσίας του Συνεγγυητικού 
απαιτείται σε κάθε περίπτωση η σύμφωνη γνώμη των 
προέδρου και αντιπροέδρου του Διοικηπκού Συμβουλίου, 

9. Το Διοικητικό Συμβούλιο καταρτίζει τον ετήσιο 
ισολογισμό του Συνεγγυητικού εντός τριών μηνών απο 
τη ληξη του οικονομικού έτους του Συνεγγυητικού, το 
οποίο είναι το ημερολογιακό έτος. Ο ισολογισμός ε¬ 
λέγχεται από τα ελεγκτικά όργανα του Συνεγγυητικού 
και υποβάλλεται προς έγκριση στη συνέλευση των 
συμμετεχόντων μελών. 

10. Κάθε πρόσωπο που ασκεί ή έχει ασκήσει δραστη¬ 
ριότητα για λογαριασμό του Συνεγγυητικού, ως μέλος 
του Διοικητικού Συμβουλίου, της επιτροπής αποζημιώ¬ 
σεων, ως διευθυντικό ή διοικητικό στέλεχος του η ως 
σύμβουλος ή ελεγκτής του, υποχρεούται στην τήρηση 
του επαγγελμαπκού απορρήτου ως προς κάθε πληρο¬ 
φορία που αφορά σε Ε.Π.Ε.Υ. ή εντολείς και που έχει 
περιέλθει σε γνώση του κατά την άσκηση των καθη¬ 
κόντων του ή που του έχει γνωστοποιηθεί από αρμόδια 
αρχή. Χωρίς αυτό να αποκλείει οποιαδήποτε άλλη ποι¬ 
νική ή πειθαρχική συνέπεια, η παράβαση από οποιοδη- 
ποτε από τα παραπάνω πρόσωπα του επαγγελματικού 
απορρήτου συνιστά λόγο έκπτωσης από τη θέση τους 
ή καταγγελίας της εργασιακής τους σχέσης, κατά πε¬ 
ρίπτωση. 

11. Το Συνεγγυητικό δύναται να κάνει χρήση των 
πάσης φύσης πληροφοριών ως προς Ε.Π.Ε.Υ. και ε¬ 
ντολείς που περιέρχονται σε αυτό κατά τη λειτουργία 

του σύμφωνα με τις διατάξεις του παρόντος μέρους 
αποκλειστικά για την εκπλήρωση του έργου του. Σε 
αποκλειστική εξαίρεση του παραπάνω περιορισμού ε¬ 
πιτρέπεται η παροχή πληροφοριών στην Επιτροπή Κε¬ 
φαλαιαγοράς ως προς θέματα που άπτονται των νόμιμων 
αρμοδιοτήτων της, εφόσον υποβληθεί σχετικό αιτιολο¬ 
γημένο αίτημα της Επιτροπής Κεφαλαιαγοράς προς το 
Συνεγγυητικό. 

Άρθρο 69 
Γενική Συνέλευση 

1. Με απόφαση του Διοικητικού Συμβουλίου συγκα- 
λείται ετήσια Γενική Συνέλευση των συμμετεχόντων 
μελών εντός έξι (6) μηνών από τη λήξη του οικονομικού 
έτους του Συνεγγυητικού. Η Γενική Συνέλευση είναι 
αρμόδια για την έγκριση του ισολογισμού του Συνεγ- 
γυητικού, την εκλογή των εκλεγόμενων (ανά κατηγορία 
συμμετεχόντων) μελών του Διοικητικού Συμβουλίου, το 
διορισμό των ελεγκτικών οργάνων, τη λύση του Συ- 
νεγγυητικού (υπό την αίρεση της έγκρισης της Επι¬ 
τροπής Κεφαλαιαγοράς) και για τη διατύπωση προτά¬ 
σεων και υποδείξεων προς το Διοικητικό Συμβούλιο ως 
προς οποιοδήποτε θέμα αρμοδιότητάς του. 

2. Η Γενική Συνέλευση των συμμετεχόντων μελών 
βρίσκεται σε απαρτία, εφόσον παρευρίσκονται ή αντι¬ 
προσωπεύονται σε αυτή τουλάχιστον τα τρία πέμπτα 
(3/5) των συμμετεχόντων μελών. Σε περίπτωση μη 
επίτευξης απαρτίας, η Γ ενική Συνέλευση συγκαλείται 
στον ίδιο χώρο την ίδια ημέρα και ώρα της επόμενης 
εβδομάδας και βρίσχεται σε απαρτία ανεξαρτήτως του 
αριθμού των παρευρισκομένων ή εκπροσωπούμενων 
Ε.Π.Ε.Υ. (η 'επαναληπτική συνεδρίαση"). Η Γενική Συ¬ 
νέλευση, εφοσον έχει απαρτία, συνεδριάζει έγκυρα 
εφόσον έχει δημοσιευθεί πρόσκληση προς τα συμμε- 
τέχοντα μέλη σε μία ημερήσια πολιτική και μία ημερήσια 
οικονομική εφημερίδα που ικανοποιούν τις προϋποθέσεις 
του άρθρου 26 του κ.ν. 2190/1920, όπως ισχύει του¬ 
λάχιστον είκοσι (20) ημέρες πριν από την ημέρα συ¬ 
νεδρίασης του οργάνου, που θα περιλαμβάνει τουλά¬ 
χιστον την ημερομηνία, το οίκημα και το χρόνο συνε¬ 
δρίασης. Δεν απαιτείται δημοσίευση πρόσκλησης για 
την επαναληπτική συνεδρίαση. 

3. Η εκλογή μελών του Διοικητικού Συμβουλίου απο 
τη Γ ενική Συνέλευση γίνεται ανά κατηγορία συμμετε¬ 
χόντων μελών, σύμφωνα με τη σχετική πρόβλεψη του 
άρθρου 68 παρ. 1 του παρόντος νόμου. 

4. Με ευθύνη του Διοικητικού Συμβουλίου, ο ετήσιος 
εγκεκριμένος ισολογισμός δημοσιεύεται εντός μηνάς 
από την έγκριση του. σε μία ημερήσια πολιτική και μία 
ημερήσια οικονομική εφημερίδα που ικανοποιούν τις 
προϋποθέσεις του άρθρου 26 του κ.ν. 2190/1920, όπως 
ισχύει. 

5. Εφόσον το ζητήσουν εγγράφως τουλάχιστον το 
εν τρίτο (1/3) των συμμετεχόντων μελών με αίτησή 
τους προς το Διοικητικό Συμβούλιο του Συνεγγυητικού 
που αναφέρει τα θέματα προς συζήτηση από τη Γ ενική 
Συνέλευση, το Διοικητικό Συμβούλιο του Συνεγγυητικου 
συγκαλεί εντός ευλόγου χρονικού διαστήματος που δεν 
θα υπερβαίνει τις σαράντα πέντε (45) ημέρες Γενική 
Συνέλευση με ημερήσια διάταξη που θα περιλαμβάνει 
τα οριζόμενα στην αίτηση των μελών θέματα. 


Άρθρο 70 
Ελεγκτικά όργανα 

1. Με απόφαση της ετήσιας Γενικής Συνέλευσης 
ανατίθεται ο έλεγχος της οικονομικής διαχείρισης του 
Συνεγγυητικού και του ισολογισμού που καταρτίζει το 
Διοικητικό Συμβούλιο σε δύο (2) ορκωτούς ελεγκτές ή 
αναγνωρισμένη ελεγκτική εταιρία που υποβάλλουν σχε¬ 
τική έκθεση στην επόμενη ετήσια συνέλευση. Η θητεία 
των ελεγκτικών οργάνων μπορεί να ανανεώνεται χωρίς 
περιορισμό. Η έκθεση των ελεγκτικών οργάνων υπο¬ 
βάλλεται επίσης στον Υπουργό Εθνικής Οικονομίας, 
στην Επιτροπή Κεφαλαιαγοράς, στην Τράπεζα της Ελ¬ 
λάδος, στο Χ.Α.Α., στο Σύνδεσμο Μελών Χρηματιστηρίου 
Αξιων Αθηνών και στο Διοικητικό Συμβούλιο του Συ- 
νεγγυητικού. 

2. Το Διοικητικό Συμβούλιο μπορεί να αναθέτει σε 
ορκωτούς ελεγκτές ή αναγνωρισμένες ελεγκτικές ε¬ 
ταιρίες τον έλεγχο στοιχείων που του παρέχουν Ε.Π.Ε.Υ. 
ή εντολείς, ως προς οποιοδήποτε θέμα που αφορά 
στις αρμοδιότητες του Διοικητικού Συμβουλίου ή της 
επιτροπής αποζημιώσεων. Οι όροι ανάθεσης θα απο- 
φασίζονται κατά περίπτωση με απόφαση του Διοικηπκού 
Συμβουλίου. 

ΚΕΦΑΛΑΙΟ Γ’ 

ΥΦΙΣΤΑΜΕΝΟ ΚΕΦΑΛΑΙΟ - ΠΟΡΟΙ - 
ΕΠΕΝΔΥΤΙΚΗ ΠΟΛΙΤΙΚΗ ΣΥΝΕΓΓΥΗΤΙΚΟΥ 

Άρθρο 71 

Κεφάλαιο του Συνεγγυηπκοά 

1. Εντός διμήνου από την ημερομηνία θέσης σε ισχύ 
του παρόντος νόμου, το Διοικητικό Συμβούλιο θα απο- 
τιμήσει την περιουσία του υπό αναδιάρθρωση Συνεγ- 
γυητικού και την αξία των μερίδων. Η αξία της μερίδας 
κάθε συμμετέχοντος μέλους μειώνει στο ισόποσο την 
υποχρέωση καταβολής εισφοράς από το μέλος αυτό, 
σύμφωνα με την εφαρμογή του τύπου της παραγράφου 
3 του παρόντος άρθρου. Σε περίπτωση που η μερίδα 
συμμετέχοντος μέλους σύμφωνα με τη παραπάνω α¬ 
ποτίμηση υπερβαίνει το ποσό της εισφοράς του συμ¬ 
μετέχοντος μέλους, όπως αυτή καθορίζεται με την 
εφαρμογή του τύπου της παραγράφου 3 του παρόντος 
άρθρου, θα αποδίδεται στο συμμετέχον μέλος το ποσό 
της διαφοράς. 

2. Η αξία του κεφαλαίου του Συνεγγυητικού δεν 
μπορεί να είναι χαμηλότερη από το ποσό που καθορίζεται 
σύμφωνα με τον ακόλουθο τύπο: 

Κ ■ 0,30 χ ΥΣ + Σγι χ 0,30 χ ΥΣί + ΣΔι, όπου 

*Κ" ισούται προς το ύψος του κεφαλαίου του Συνεγ- 
γυητικού, 

ΎΣ* ισούται προς το ύψος των μέσων συναλλαγών 
τριημέρου των μελών του Χ.Α.Α. στη διάρκεια της 
αμέσως προηγούμενης δωδεκαμηνίας, όπως ειδικότερα 
θα ορίζεται με απόφαση της Επιτροπής Κεφαλαιαγοράς, 

•γι' είναι συντελεστής που λαμβάνει τιμές 0, 0,25, 
0,50 και 1,00 όπως επεξηγείται στη συνέχεια, 

"ΥΣί" ισούται προς το ύψος των μέσων συναλλαγών 
τριημέρου μέλους "ί" στη διάρκεια της αμέσως προη¬ 
γούμενης δωδεκαμηνίας, 

"ΔΓ ισούται προς το ποσό αυτοπροστασίας μέλους 
Τ , και 

'Σ' σημαίνει το άθροισμα επιπρόσθετων εισφορών 
μελών. 

3. Το ελάχιστο ύψος κεφαλαίου ορίζεται ως το ά¬ 
θροισμα τριών επιμέρους μεγεθών: 

(α) του 30% των μέσων συναλλαγών τριημέρου των 
μελών του Χ.Α.Α. για την αμέσως προηγούμενη δωδε- 
καμηνία, 

(β) της εκάστοτε αξίας του γινομένου 'Σγι χ 0,30 χ 
ΥΣί' ανάλογα με την εκάστοτε αξία του συντελεστή 

■γι'· 

(I) Η εκάστοτε αξία του συντελεστή "γι’ καθορίζεται 
σε συνάρτηση με τον αντίστροφο βαθμό επικινδυνότητας 
μέλους ("ΑΒΕ") ως εξής: 

(αα) Οταν ο ΑΒΕ μέλους είναι αριθμός μεγαλύτερος 
ή ίσος προς το 0,70, δεν απαιτείται αυξηπκή προσαρμογή 
στο κεφάλαιο από το μέλος αυτό και η αξία του "γι' 
είναι ίση προς Ό". 

(ββ) Όταν ο ΑΒΕ είναι αριθμός μεγαλύτερος ή ίσος 
προς 0,50 αλλά μικρότερος από 0,70, τότε απαιτείται 
αυξητική προσαρμογή στο κεφάλαιο από το μέλος αυτό 
και η αξία του "γι" είναι ίση προς Ό,25' . 

(γγ) Οταν ο ΑΒΕ είναι αριθμός μικρότερος από 0,50 
αλλά μεγαλύτερος από ή ίσος προς 0,35, τότε απαιτείται 
αυξητική προσαρμογή στο κεφάλαιο από το μέλος αυτό 
και η αξία του "γι' είναι ίση προς Ό.50'. 

(δδ) Όταν ο ΑΒΕ είναι αριθμός μικρότερος από 0,35, 
τότε απαιτείται αυξητική προσαρμογή στο κεφάλαιο από 
το μέλος αυτό και η αξία του "γι' είναι ίση προς "1,00". 

(II) Ο ΑΒΕ μέλους Τ ισούται προς κλάσμα του οποίου 
ο αριθμητής είναι η αξία των ιδίων κεφαλαίων του 
μέλους (όπως ορίζονται εκάστοτε σύμφωνα με απόφαση 
της Επιτροπής Κεφαλαιαγοράς) αυτού και ο παρονο¬ 
μαστής είναι το γινόμενο του πολλαπλασιασμού του 
αριθμού Ό,30' επί ΥΣί (όπως ορίζεται παραπάνω). Σε 
περίπτωση που το μέλος παρέχει υπηρεσίες αναδοχής 
τίτλων, τότε ο Βαθμός Επικυνδυνότητας (ΒΕ) προσαυ¬ 
ξάνεται, κατά περίπτωση, κατά 0,10. 

(γ) της εκάστοτε αξίας του "ΣΔί" που συνδέεται με 
τυχόν επιπρόσθετη εισφορά μέλους στο κεφάλαιο, την 
οποία επιβάλλει κατά την κρίση του το Συνεγγυητικό 
και σχετίζεται με την ανάγκη αυτοπροστασίας του α¬ 
ντίστοιχου μέλους, όπως αυτή εκτιμάται από το Συ- 
νεγγυητικό στη βάση της επάρκειας των συστημάτων 
εσωτερικού ελέγχου του μέλους, της επάρκειας δια¬ 
χείρισής του και της τυχόν σύνδεσής του με άλλες 
επιχειρήσεις από την οποία ενδέχεται να προκληθούν 
απαιτήσεις κατά του Συνεγγυητικού και εφόσον ο κίν¬ 
δυνος αυτός δεν αντανακλάται στον ΆΒΕ' του μέλους. 

4. Το Συνεγγυητικό με βάση την αποτίμηση της αξίας 
του κεφαλαίου καλεί τις συμμετέχουσες Ε.Π.Ε.Υ. σε 
συμπληρωματικές εισφορές μία φορά κάθε έτος, κατά 
τη λήξη του ημερολογιακού έτους. Το Συνεγγυητικό 
μπορεί να καλέσει Ε.Π.Ε.Υ. σε εισφορά σε οποιαδήποτε 
άλλη χρονική στιγμή, εφόσον αυτό απαιτείται κατά την 
κρίση του Συνεγγυητικού ως μέτρο αυτοπροστασίας της 
Ε.Π.Ε.Υ.. 

5. Το ποσό συμπληρωματικής εισφοράς μέλους που 
συμμετέχει υποχρεωτικά στο Συνεγγυητικό θα καθορί¬ 
ζεται από το Συνεγγυητικό ως έξης: 

(α) το ελάχιστο ύψος εισφορών μέλους προς το 
Συνεγγυητικό ορίζεται σε ενενήντα δύο εκατομμύρια 
(92.000.000) δρχ. και μπορεί να αναπροσαρμοστεί με 
απόφαση της Επιτροπής Κεφαλαιαγοράς. Τα μέλη θα 
καταβάλλουν συμπληρωματικές εισφορές αξίας ανά μέ¬ 
λος ίσης προς το άθροισμα των παρακάτω ποσών: 


(I) Τα μέλη τα οποία κατά το αμέσως προηγούμενο 
δωδεκάμηνο είχαν συμμετοχή στις ετήσιες συναλλαγές 
του Χ.Α.Α. μεγαλύτερη από την αξία κλάσματος (το 
κλάσμα αυτό αναφέρεται στη συνέχεια ως ο "λόγος 
υπολογισμού εισφορών μελών") που υπολογίζεται ως 
προς κάθε μέλος και του οποίου ο αριθμητής είναι το 
ποσό της εκάστοτε ελάχιστης εισφοράς μέλους προς 
το Συνεγγυητικό και παρονομαστής το γινόμενο του 
πολλαπλασιασμού του αριθμού 0,30 επί του ΥΣ (όπως 
ορίζεται παραπάνω), θα καλούνται σε συμπληρωματικές 
εισφορές που θα ισούνται προς το γινόμενο του πολ¬ 
λαπλασιασμού (αα) του ποσοστού συμμετοχής τους στις 
συνολικές συναλλαγές αυτής της ομάδας των μελών 
στο Χ.Α.Α. κατά το προηγούμενο δωδεκάμηνο, επί (ββ) 
τη διαφορά του ποσού του γινομένου του πολλαπλα¬ 
σιασμού του αριθμού 0,30 επί ΥΣ μείον το ποσό της 
εκάστοτε ελάχιστης εισφοράς στο Συνεγγυητικό. Το 
ποσοστό συμμετοχής κάθε μέλους του παραπάνω ε¬ 
δαφίου (αα) καθορίζεται ως εξής: Από κάθε μέλος που 
εμπίπτει στην επιπρόσθετη εισφορά αφαιρείται από την 
ποσοστιαία συμμετοχή του στις συναλλαγές του Χ.Α.Α. 
κατά το αμέσως προηγούμενο δωδεκάμηνο ο λόγος 
υπολογισμού εισφορών μελών. Με βάση το νέο αυτό 
ποσοστό υπολογίζεται στη συνέχεια το ποσοστό συμ¬ 
μετοχής του μέλους στην ομάδα των μελών που εμπί¬ 
πτουν στην επιπρόσθετη εισφορά, το οποίο και αποτελεί 
το ποσοστό συμμετοχής του μέλους του εδαφίου (αα). 

(II) το ποσό εισφοράς για το μέλος που προκύπτει 
σύμφωνα με τις περιπτώσεις (β) και (γ) της παραγράφου 
3 του παρόντος άρθρου. 

6. Το Συνεγγυητικό θα προσδιορίζει κατά την κρίση 
του το ύψος συμπληρωματικών εισφορών Ε.Π.Ε.Υ. που 
συμμετέχουν οικειοθελώς στο Συνεγγυητικό κατ' ανα¬ 
λογική εφαρμογή των προβλεπομένων στην παράγραφο 
5 του παρόντος άρθρου, λαμβάνοντας υπόψη το ποσό 
αρχικής εισφοράς της Ε.Π.Ε.Υ. και του ύψους καλυμης 
που παρέχεται από το κύριο σύστημα εγγύησης των 
επενδυτικών υπηρεσιών της Ε.Π.Ε.Υ.. 

7. Το Συνεγγυητικό μπορεί να αναθέτει τον υπολο¬ 
γισμό του κεφαλαίου, της ετήσιας ή άλλης εισφοράς 
Ε.Π.Ε.Υ. και την παροχή σχετικών συμβουλών σε φυσικά 
και νομικά πρόσωπα που διαθέτουν σχετική ειδική γνώση 
και πείρα, υπό όρους ανάθεσης που θα καθορίσει κατα 
την κρίση του. 

8. Οι εισφορές των Ε.Π.Ε.Υ. καταβάλλονται κατά το 
ελάχιστο μέρος των δύο τρίτων (2/3) του συνόλου σε 
άμεσα διαθέσιμα μετρητά εντός εύλογης προθεσμίας 
που θα καθορίσει το Συνεγγυητικό και κατά μέρος που 
δεν θα υπερβαίνει το εν τρίτο (1/3) με εγγυητική 
επιστολή πιστωτικού ιδρύματος που λειτουργεί νόμιμα 
στην Ελλάδα. Η διαδικασία καταβολής, το περιεχόμενο 
της εγγυητικής επιστολής και κάθε σχετικό θέμα και 
ειδική λεπτομέρεια θα καθορίζονται από το Συνεγγυη- 
τικό. 

9. Το Συνεγγυητικό θα ορίζει το ύψος εισφοράς νέου 
μέλους που συμμετέχει υποχρεωτικά στο Συνεγγυητικό 
σε ύψος που θα ισούται προς τον μέσο όρο των 
συνολικών εισφορών των μελών του προηγουμένου 
έτους ή, εφόσον το προηγούμενο ποσό είναι μικρότερο 
του αμέσως επομένου, με το ποσό των ενενήντα δύο 
εκατομμυρίων (92.000.000) δρχ, όπως τυχόν αναθεω¬ 
ρηθεί με απόφαση της Επιτροπής Κεφαλαιαγοράς. 

Κατ' εξαίρεση των διατάξεων του παραπάνω εδαφίου, 
με απόφασή της η Επιτροπή Κεφαλαιαγοράς δύναται 
χωρίς περιορισμό να ορίσει το ύψος της αρχικής ει- 

αφοράς, καθώς και της μεθόδου υπολογισμού των 
συμπληρωματικών εισφορών Ε.Π.Ε.Υ. που δεν είναι 
μέλη, καθώς και κάθε ειδικό θέμα και αναγκαία λεπτο¬ 
μέρεια που αφορά στη συμμετοχή τους στο Συνεγγυη- 
τικά. 

10. Σε περιπτώσεις που διαπιστώνεται η ανεπάρκεια 
του κεφαλαίου για την κάλυψη υπαρχουσών ή επαπει- 
λούμενων υποχρεώσεων του Συνεγγυητικού, το Συνεγ- 
γυητικό μπορεί να εισηγηθεί στην Επιτροπή Κεφαλαια¬ 
γοράς την επιβολή πρόσθετων εισφορών στις συμμε- 
τεχουσες Ε.Π.Ε.Υ., σε ύψος που θα καθορίζεται αιτιο¬ 
λογημένα στην εισήγηση αυτή, και που σε κάθε περί¬ 
πτωση δεν θα υπερβαίνει το διπλάσιο των εισφορών 
των Ε.Π.Ε.Υ., σύμφωνα με τις διατάξεις του παρόντος 
άρθρου. Η Επιτροπή Κεφαλαιαγοράς δικαιούται να ε¬ 
γκρίνει ή να απορρίψει την εισήγηση του Συνεγγυητικού, 
να αυξήσει ή να μειώσει το ύψος των προτεινόμενων 
εισφορών μέχρι το ανώτατο ύψος που αναφέρεται στην 
αμέσως προηγούμενη πρόταση της παρούσας παρα¬ 
γράφου. 

11. Εφόσον κατά την εκτίμηση του Συνεγγυητικού 
υπάρχει υπερεπάρκεια κεφαλαίου του Συνεγγυητικού, 
το Συνεγγυητικό μπορεί να εισηγηθεί στην Επιτροπή 
Κεφαλαιαγοράς με αιτιολογημένη πρότασή του την ε¬ 
πιστροφή εισφορών στις Ε.Π.Ε.Υ. και να εισηγηθεί τη 
μέθοδο υπολογισμού και τη διαδικασία επιστροφής ανά 
Ε.Π.Ε.Υ.. Η Επιτροπή Κεφαλαιαγοράς δικαιούται να 
εγκρίνει ή να αρνηθεί την επιστροφή εισφορών, στο 
σύνολά της η μερικά. 

Άρθρο 72 

Πόροι του Συνεγγυητικού 

1. Οι πόροι του Συνεγγυητικού είναι οι τακτικές και 
έκτακτες εισφορές των συμμετεχόντων σε αυτό 
Ε.Π.Ε.Υ., δωρεές, έσοδα από ρευστοποίηση απαιτήσεων 
του Συνεγγυηπκού και έσοδα από τη διαχείριση της 
περιουσίας του. 

2. Σε περίπτωση που το κεφάλαιο του Συνεγγυητικού 
δεν επαρκεί για την ικανοποίηση των υποχρεώσεών 
του αποζημίωσης εντολέων, το Συνεγγυητικό δύναται 
να δανεισθεί τα απαιτούμενα κεφάλαια από οποιαδήποτε 
πηγή, παρέχοντας περιουσιακά του στοιχεία ως εξα¬ 
σφάλιση. Σε κάθε περίπτωση δανεισμού, το Συνεγγυη- 
τικό θα καλει τις συμμετέχουσες Ε.Π.Ε.Υ. σε συμπλη¬ 
ρωματικές εισφορές ύψους κατ' ελάχιστον ίσου προς 
το ύψος της ληφθείσας πίστωσης, ενώ κάθε συμμετέ- 
χουσα Ε.Π.Ε.Υ. θα ευθύνεται αλληλεγγύως με κάθε 
άλλη συμμετέχουσα Ε.Π.Ε.Υ. και με το Συνεγγυητικό 
για την ικανοποίηση των υποχρεώσεων του Συνεγγυη- 
ηκού προς κάθε δανειστή μέχρι του ποσού της συ- 
μπληρωμαπκής του εισφοράς. Η ευθύνη συμμετέχουσας 
Ε.Π.Ε.Υ., κατά περίπτωση, προς τους δανειστές του 
Συνεγγυητικού, σύμφωνα με την παρούσα παράγραφο, 
θα αίρεται ταυτόχρονα με την καταβολή της προς το 
Συνεγγυητικό του συνολικού ποσού της αντίστοιχης 
συμπληρωματικής εισφοράς στην οποία θα έχει κληθεί 
από το Συνεγγυητικό. 

Άρθρο 73 

Επενδυτική πολιτική του Συνεγγυητικού - 
τοποθετήσεις διαθεσίμων 

1. Η επένδυση των κεφαλαίων του Συνεγγυητικού 
επιτρέπεται μόνο στις ακόλουθες κατηγορίες τοποθε¬ 


τήσεων και στα αντίστοιχα ποσοστά επί του κεφαλαίου 
ανά κατηγορία: 

(α) σε τίτλους Ελληνικού Δημοσίου σε δραχμές ή σε 
συνάλλαγμα ή σε ισοδύναμους τίτλους της αλλοδαπής 
εναπομένουσας κατά περίπτωση διάρκειας μέχρι δώδεκα 
(12) μηνών, μέχρι ποσοστού 85%, 

(β) σε έντοκες προθεσμιακές καταθέσεις σε δραχμές 
ή σε συνάλλαγμα ανώτατης διάρκειας δώδεκα (12) 
μηνών, μέχρι ποσοστού 85%, 

(γ) σε έντοκους λογαριασμούς άψεως σε ελάχιστο 
ποσοστό επί του συνόλου 10%, 

(δ) σε χρηματιστηριακά πράγματα και μερίδια οργα¬ 
νισμών συλλογικών επενδύσεων μέχρι ποσοστού, α¬ 
θροιστικά μέχρι 10%, 

(ε) σε αντασφάλιση των υποχρεώσεών του, και 
(στ) σε κάλυψη των πάσης φύσης αναγκών του οργά¬ 
νωσης και λειτουργίας. 

2. Τυχόν συμπληρωματικές εισφορές προς το Συ- 
νεγγυηττκό, που καλούνται σε συνέχεια δανεισμού, δια¬ 
τίθενται κατά προτεραιότητα για την εξόφληση των 
δανειακών υπολοίπων του Συνεγγυηπκού. 

3. Τυχόν έσοδα του Συνεγγυηπκού από ρευστοποίηση 
απαιτήσεών του κατά συμμετεχόντων μελών ή τρίτων 
διατίθενται κατά προτεραιότητα για την εξόφληση τυχόν 
δανειακού υπολοίπου του Συνεγγυηπκού και στη συ¬ 
νέχεια σε οποιαδήποτε από πς τοποθετήσεις της πα¬ 
ραγράφου 1 του παρόντος άρθρου. 

4. Το Συνεγγυηπκό δεν υποχρεούται στη ρευστο¬ 
ποίηση επενδύσεών του σε ακίνητη περιουσία που 
υφίστανται κατά τη θέση σε ισχύ του παρόντος νόμου. 

5. Το Συνεγγυηπκό δικαιούται να προβαίνει σε κατα¬ 
βολές προς μέλη και εντολείς σύμφωνα με πς διατάξεις 
του παρόντος μέρους και προς το Επικουρικό Κεφάλαιο 
Υποστήριξης Εκκαθάρισης Χρημαπστηριακών Συναλλα¬ 
γών, σύμφωνα με πς σχετικές διατάξεις του ν. 2471/ 
1997 (ΦΕΚ 46 Α'). 

Άρθρο 74 

Απαιτήσεις Ε.Π.Ε.Υ. κατά Συνεγγυητικού 

1. Οι συμμετέχουσες στο Συνεγγυητικό Ε.Π.Ε.Υ. έχουν 
πς ακόλουθες απαιτήσεις κατά του Συνεγγυηπκού (ε¬ 
κτός από τυχόν απαιτήσεις τους ως ανπσυμβαλλόμενα 
μέλη): 

(α) είσπραξης ετήσιου μερίσματος που θα προέρχεται 
από τα έσοδα επενδύσεων των διαθεσίυων του Συνεγ- 
γυητικού, 

(β) επιστροφής μέρους του κεφαλαίου του Συνεγ- 
γυητικού σε περίπτωση οριστικής άρσης της άδειας 
παροχής των καλυπτόμενων επενδυπκών υπηρεσιών ή 
εκκαθάρισης της Ε.Π.Ε.Υ.. 

2. Η πληρωμή μερίσματος στα συμμετέχοντα μέλη 
θα αποφασίζεται από το Διοικηπκό Συμβούλιο ταυτό¬ 
χρονα με την κατάρπση του ετήσιου ισολογισμού εφόσον 
ικανοποιούνται οι ακόλουθες προϋποθέσεις: 

(α) υπάρχουν κέρδη από την επένδυση των διαθεσίμων 
του Συνεγγυηπκού για το αντίστοιχο οικονομικό έτος, 
(β) το κεφάλαιο του Συνεγγυηπκού είναι μεγαλύτερο 
ή ίσο προς το απαιτούμενο ποσό, σύμφωνα με τις 
διατάξεις του άρθρου 71 του παρόντος, 

(γ) κατά την εκτίμηση του Διοικητικού Συμβουλίου δεν 
θα απαιτηθεί η καταβολή συμπληρωμαπκών εισφορών 
από τα μέλη εντός του επομένου από την κατάρπση 
του ισολογισμού εξαμήνου, 

(δ) ο λογαριασμός υποχρεώσεων βραχυπρόθεσμου 



8112 


ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΠΡΩΤΟ) 


και μακροπρόθεσμου δανεισμού του Συνεγγυητικού έχει 
μηδενικό υπόλοιπο ή πιστωτικό υπόλοιπο. 

3. Το συνολικό ποσό μερίσματος θα καθορίζεται με 
την ίδια απόφαση του Διοικητικού Συμβουλίου, δεν θα 
υπερβαίνει το ποσό των κερδών από την επένδυση 
των διαθεσίμων του Συνεγγυητικού και δεν θα μειώνει 
την αξία του εναπομένοντος κεφαλαίου πέραν του ορίου 
που καθορίζεται σύμφωνα με τις διατάξεις του άρθρου 
71 του παρόντος. Το ποσό μερίσματος που θα αναλογεί 
σε κάθε συμμετέχον μέλος θα ισούται με το γινόμενο 
του πολλαπλασιασμού του συνολικού ποσού προς δια¬ 
νομή επί κλάσμα το οποίο έχει ως αριθμητή τον αριθμό 
1, και ως παρονομαστή, το συνολικό αριθμό των συμ- 
μετεχόντων στο Συνεγγυητικό μελών. 

4. Σε περίπτωση που με απόφαση της Επιτροπής 
Κεφαλαιαγοράς, ή αυτομάτως, αίρεται η άδεια Ε.Π.Ε.Υ. 
ως προς την παροχή του συνόλου των καλυπτόμενων 
υπηρεσιών, εάν Ε.Π.Ε.Υ. τεθεί σε εκκαθάριση (κατά 
τους όρους του καταστατικού του ή με δικαστική από¬ 
φαση), ή, σε περίπτωση που Ε.Π.Ε.Υ. είναι αλλοδαπό 
πρόσωπο, διακοπεί οριστικά η λειτουργία του υποκα¬ 
ταστήματος αυτού, μόλις λάβει τη σχετική γνωστοποίηση 
το Συνεγγυητικό θα προσδιορίσει το ποσό επιστροφής 
κεφαλαίου το οποίο αναλογεί στην Ε,Π.Ε.Υ.. Το ποσό 
επιστροφής θα ισούται προς τη διαφορά του συνόλου 
των εισφορών που έχουν καταβληθεί από την Ε.Π.Ε.Υ. 
στο Συνεγγυητικό μείον το σύνολο των αποζημιώσεων 
προς εντολείς της Ε.Π.Ε.Υ. που κατέβαλε το Συνεγ- 
γυητικό. Με απόφαση του Διοικητικού Συμβουλίου του 
Συνεγγυητικού μπορεί να παρακρατηθεί μέρος ή και το 
σύνολο του τυχόν ποσού επιστροφής ύψους επαρκούς, 
κατά τη κρίση του Διοικηπκού Συμβουλίου, για την 
ικανοποίηση των πάσης φύσης πιθανών υποχρεώσεων 
της Ε.Π.Ε.Υ. προς το Συνεγγυητικό. Το ποσό αυτό θα 
κατατεθεί σε ειδικό τραπεζικό λογαριασμό και θα απο¬ 
δοθεί στην Ε.Π.Ε.Υ. (ή στους δικαιούχους μέσω της 
Ε.Π.Ε.Υ.), μείον οποιοδήποτε μέρος του χρησιμοποιηθεί 
για την ικανοποίηση υποχρεώσεων της Ε.Π.Ε.Υ. προς 
το Συνεγγυητικό, αμέσως μετά από την παρέλευση των 
προθεσμιών παραγραφής αξιώσεων εντολέων κατά του 
Συνεγγυητικού (ως προς την υποβολή αίτησης και την 
είσπραξη αποζημίωσης) ως προς παρασχεθείσες από 
την Ε.Π.Ε.Υ. υπηρεσίες. Το ποσό επιστροφής, μείον 
το τυχόν ποσό παρακράτησης, σύμφωνα με τα παρα¬ 
πάνω, θα καταβληθεί στην Ε.Π.Ε.Υ. (ή στους δικαιούχους 
μέσω της Ε.Π.Ε.Υ.) εντός έξι (6) μηνών από τη λήψη 
από το Συνεγγυητικό της σχετικής γνωστοποίησης. 

5. Σε περίπτωση που η αριθμητική αξία του ποσού 
επιστροφής, όπως υπολογίζεται σύμφωνα με την αμέσως 
προηγούμενη παράγραφο 4 του παρόντος άρθρου, είναι 
αρνητικός αριθμός, τότε το Συνεγγυητικό θα έχει α¬ 
παίτηση κατά της Ε.Π.Ε.Υ. ίση προς το ποσό κατά το 
οποίο το άθροισμα του συνόλου των αποζημιώσεων 
προς εντολείς της Ε.Π.Ε.Υ. που κατέβαλε το Συνεγ- 
γυητικό είναι μεγαλύτερο του ποσού του συνόλου των 
εισφορών που έχει καταβάλει η Ε.Π.Ε.Υ. προς το 
Συνεγγυητικό. 

Άρθρο 75 

Συνέπειες ως προς Ε.Π.Ε.Υ. καταβολής 
αποζημίωσης από το Συνεγγυηπκό 

1. Σε περίπτωση που αποφασισθεί η αποζημίωση 
εντολέα ή αντισυμβαλλόμενου μέλους, τότε ισχύουν 
αυτοδικαίως ως προς την Ε.Π.Ε.Υ. οι συνέπειες που 


προβλέπονται στο άρθρο 64 παρ. 4 του παρόντος 
νόμου. Στην περίπτωση αυτή, η Ε.Π.Ε.Υ. έχει το δικαίωμα 
να προσφύγει με αίτησή της προς την Επιτροπή Κε¬ 
φαλαιαγοράς και να ζητήσει την επανεξέταση του ο¬ 
ριστικού ή μη ανατρέψιμου χαρακτήρα της αδυναμίας 
της να ικανοποιήσει υποχρεώσεις της. 

2. Με απόφασή της η Επιτροπή Κεφαλαιαγοράς θα 
ορίσει τη διαδικασία, τα όργανα και τις προθεσμίες 
επανεξέτασης αποφάσεών της ως προς τον οριστικό 
ή μη ανατρέψιμο χαρακτήρα της αδυναμίας Ε.Π.Ε.Υ.. 

3. Η τυχόν έκδοση απόφασης της Επιτροπής Κεφα¬ 
λαιαγοράς κατά τη διαδικασία επανεξέτασης, σύμφωνα 
με την οποία μέλος δεν τελεί σε αδυναμία ή η αδυναμία 
του δεν έχει χαρακτήρα οριστικό ή μη ανατρέψιμο, θα 
έχει ως συνέπειες τα εξής: 

(α) Θα αποκαθίσταται το δικαίωμα παροχής από την 
Ε.Π.Ε.Υ. καλυπτόμενων υπηρεσιών και 

(β) Η Ε.Π.Ε.Υ. θα οφείλει σε καταβολή προς το 
Συνεγγυητικό, εντός εύλογης προθεσμίας που θα ορί¬ 
ζεται κατά περίπτωση από την Επιτροπή Κεφαλαιαγοράς 
(και που δεν θα είναι μικρότερη από ένα (1) μήνα ή 
μεγαλύτερη από έξι (6) μήνες) του συνόλου των απο¬ 
ζημιώσεων που θα έχει καταβάλει το Συνεγγυητικό προς 
εντολείς και αντισυμβαλλόμενα μέλη της Ε.Π.Ε.Υ. βάσει 
της επανεξετασθείσας από την Επιτροπή Κεφαλαιαγο¬ 
ράς απόφασης του Συνεγγυητικού. Το συνολικό ποσό 
αποζημιώσεων, επί του οποίου θα οφείλεται τόκος 
υπολογιζόμενος με το εκάστοτε επιτόκιο των ομολόγων 
ετήσιας διάρκειας του Ελληνικού Δημοσίου, θα γνω¬ 
στοποιείται στο μέλος από το Συνεγγυητικό εντός ενός 
(1) μηνός από την έκδοση της απόφασης της Επιτροπής 
Κεφαλαιαγοράς και η προθεσμία καταβολής του οφει- 
λόμενου ποσού από την Ε.Π.Ε.Υ. προς το Συνεγγυητικό 
θα υπολογίζεται από την ημέρα της λήψης της γνω¬ 
στοποίησης από την Ε.Π.Ε.Υ.. 

Άρθρο 76 

Εποπτεία - φορολογικές και άλλες διατάξεις 

1. Το Συνεγγυητικό τελεί υπό την εποπτεία της 
Επιτροπής Κεφαλαιαγοράς. 

2. Η είσπραξη κάθε ποσού εισφοράς μέλους, η κα¬ 
ταβολή μερίσματος προς μέλος, η απόδοση οποιοσδή¬ 
ποτε ποσού σε μέλος ως επιστροφή εισφοράς σύμφωνα 
με την παράγραφο 4 του άρθρου 74 του παρόντος 
νόμου και η καταβολή αποζημίωσης προς οποιοδήποτε 
πρόσωπό από το Συνεγγυητικό απαλλάσσονται από 
κάθε φόρο, τέλος, εισφορά ή επιβάρυνση υπέρ του 
Δημοσίου ή τρίτων προσώπων. 

3. Το Συνεγγυητικό απαλλάσσεται των πάσης φύσης 
φόρων εισοδήματος ή περιουσίας με αποκλειστική ε¬ 
ξαίρεση τους πάσης φύσης φόρους επί εσόδων η 
είσπραξη των οποίων γίνεται, σύμφωνα με τις εκάστοτε 
ισχύουσες φορολογικές διατάξεις, με παρακράτηση στην 
πηγή κατά την απόδοσή τους στο δικαιούχο. 

4. Ως νομικό πρόσωπο ιδιωτικού δικαίου, το Συνεγ¬ 
γυητικό δεν υπάγεται σε οποιαδήποτε διάταξη που 
προβλέπει περιορισμούς για τα νομικά πρόσωπα δημο¬ 
σίου δικαίου. 

Άρθρο 77 

Καταργούμενες και τροποποιούμενες διατάξεις 

1. Καταργούνται στο σύνολό τους οι διατάξεις του 
ν.δ/τος 3078 της 7/11 Οκτωβρίου 1954 (ΦΕΚ 245 Α), 

όπως ισχύουν. Κάθε αναφορά στην κείμενη νομοθεσία 
στο "Κοινόν Συνεγγυηπκόν Κεφάλαιον Ασφαλείας των 
Χρηματιστηριακών Συναλλαγών" ή στο "Συνεγγυητικό" 
9α σημαίνει το Συνεγγυητικό, όπως καθορίζεται με τις 
διατάξεις του παρόντος μέρους. 

2. Προστίθεται νέο εδάφιο (8) στο άρθρο 975 Κ.Πολ.Δ. 
ως έξης: 

"οι απαιτήσεις του Συνεγγυητικού κατά του οφειλέτη, 
εφόσον ο οφειλέτης έχει ή είχε στο παρελθόν την 
ιδιότητα της επιχείρησης παροχής επενδυτικών υπη¬ 
ρεσιών κατά την έννοια του άρθρου 2 του ν. 2396/1996 
(ΦΕΚ 73 Α') και οι απαιτήσεις του Συνεγγυητικού έχουν 
προκόψει εντός δύο (2) ετών πριν από την ημέρα του 
πλειστηριασμού." 

Άρθρο 78 

Σύγκληση συνέλευσης μελών 

Το αργότερο εντός μηνός από τη δημοσίευση του 
παρόντος νόμου, με ευθύνη του Προέδρου του Διοι¬ 
κητικού Συμβουλίου του Χρηματιστηρίου Αξιών Αθηνών 
Α.Ξ., συγκαλείται η συνέλευση του Συνεγγυητικού για 
την εκλογή των οργάνων του κατά τις διατάξεις του 
παρόντος μέρους. 

ΜΕΡΟΣ Ε' 

ΥΠΟΧΡΕΩΣΕΙΣ ΜΕΛΩΝ ΕΠΟΠΤΙΚΩΝ 
ΟΡΓΑΝΩΝ-ΤΡΟΠΟΠΟΙΗΣΕΙΣ 
ΧΡΗΜΑΤΙΣΤΗΡΙΑΚΗΣ ΝΟΜΟΘΕΣΙΑΣ 

ΚΕΦΑΛΑΙΟ Α' 

ΥΠΟΧΡΕΩΣΕΙΣ ΜΕΛΩΝ ΕΠΟΠΤΙΚΩΝ ΟΡΓΑΝΩΝ 

Άρθρο 79 

Υποχρεώσεις προσώπων που κατέχουν θέση 
εποπτικής ευθύνης ως προς τη 
χρηματιστηριακή αγορά για την υποβολή 
δήλωσης περιουσιακής κατάστασης 

1. Σε δήλωση περιουσιακής κατάστασης, σύμφωνα με 
το άρθρο 24 του ν. 2429/1996 (ΦΕΚ 155 Α'), υπο- 
χρεοάνται και τα ακόλουθα πρόσωπα: 

α) Τα μέλη του Διοικητικού Συμβουλίου του Χ.Α.Α. 
και οι κατέχοντες διευθυντική θέση στην εταιρία αυτή 
σύμφωνα με τον εκάστοτε ισχύοντα οργανισμό της ή 
σύμφωνα με απόφαση του Διοικητικού της Συμβουλίου. 

β) Τα μέλη του Διοικητικού Συμβουλίου της Ανώνυμης 
Εταιρίας Αποθετηρίων Τίτλων και οι κατέχοντες διευ¬ 
θυντική θέση στην εταιρία αυτή σύμφωνα με τον εκά¬ 
στοτε ισχύοντα οογανισμό της ή σύμφωνα με απόφαση 
του Διοικητικού της Συμβουλίου. 

γ) Τα μέλη του Διοικητικού Συμβουλίου των ελεγχό¬ 
μενων από το Χ.Α.Α. ανωνύμων εταιριών και οι κατέ¬ 
χοντες διευθυντική θέση στις εταιρίες αυτές σύμφωνα 
με τον εκάστοτε ισχύοντα οργανισμό της αντίστοιχης 
εταιρίας ή σύμφωνα με απόφαση του Διοικητικού της 
Συμβουλίου. 

δ) Οι κατέχοντες διευθυντική θέση στην Επιτροπή 
Κεφαλαιαγοράς σύμφωνα με τον εκάστοτε ισχύοντα 
οργανισμό της ή σύμφωνα με απόφαση του Διοικητικού 
της Συμβουλίου. 

ε) Τα μέλη του Διοικητικού Συμβουλίου κάθε άλλου 
φορέα οργανωμένης χρηματιστηριακής αγοράς που λει¬ 
τουργεί νόμιμα στην Ελλάδα και οι κατέχοντες διευ¬ 
θυντική θέση σε αυτόν σύμφωνα με τον εκάστοτε 


ισχύοντα οργανισμό του ή σύμφωνα με απόφαση του 
Διοικητικού της Συμβουλίου. 

2. Η δήλωσή περιουσιακής κατάστασης που υποβάλ¬ 
λουν τα πρόσωπα της παραγράφου 1 του παρόντος 
άρθρου συντάσσεται όπως προβλέπεται στην παράγρα¬ 
φο 1 του άρθρου 25 του ν. 2429/1996 (ΦΕΚ 155 Α'). 

3. Επιβάλλονται και στα υποκείμενα στις υποχρεώσεις 
της παραγράφου 1 του παρόντος άρθρου πρόσωπα οι 
ποινικές κυρώσεις που προβλέπονται στις διατάξεις του 
άρθρου 27 του ν. 2429/1996 (ΦΕΚ 155 Α'). 

Άρθρο 80 

Υπεράσπιση μελών εποπτικών αρχών 

Η παράγραφος 3 του άρθρου 3 του ν. 2471/1997 
(ΦΕΚ 46 Α'), αντικαθίσταται ως εξής: 

"3. Σε δίκες κατά μελών του Διοικητικού Συμβουλίου 
της Επιτροπής Κεφαλαιαγοράς ή υπαλλήλων της, που 
ενάγονται ή διώκονται για πράξεις ή παραλείψεις, που 
έγιναν κατά την εκτέλεση των καθηκόντων τους, πα- 
ρίστανται ενώπιον των δικαστηρίων με μέλη της Νομικής 
Υπηρεσίας της Επιτροπής Κεφαλαιαγοράς ή του Νο¬ 
μικού Συμβουλίου του Κράτους, εάν το ζητήσουν και 
υπό την απαράβατη προϋπόθεση ότι εγκριθεί η αίτησή 
τους από τον Πρόεδρο του Νομικού Συμβουλίου του 
Κράτους." 

Άρθρο 81 

Προϋποθέσεις διενέργειας συναλλαγών 
από ορισμένα πρόσωπα 

1. Δεν επιτρέπεται η διενέργεια συναλλαγών μέσω 
του Χ.Α.Α. (ή άλλης οργανωμένης χρηματιστηριακής 
αγοράς που λειτουργεί νόμιμα στην Ελλάδα), αμέσως 
ή εμμέσως, από: 

(α) τα μέλη του Διοικητικού Συμβουλίου της Επιτροπής 
Κεφαλαιαγοράς, 

(β) το Διευθυντή της Διεύθυνσης Κεφαλαιαγοράς και 
Χρηματιστηρίων Αξιών του Υπουργείου Εθνικής Οικο¬ 
νομίας, 

(γ) τα μέλη του Διοικητικού Συμβουλίου του Χ.Α.Α., 

(δ) τα μέλη του Διοικητικού Συμβουλίου Ε.Π.Ε.Υ., 
Εταιριών Επενδύσεων Χαρτοφυλακίου και Ανωνύμων 
Εταιριών Διαχείρισης Αμοιβαίων Κεφαλαίων και τα Διευ¬ 
θυντικά στελέχη αυτών (Γενικοί Διευθυντές, Διευθυνο- 
ντες Σύμβουλοι και Διαχειριστές), 

(ε) κάθε άλλο πρόσωπο που υποχρεούται σε δήλωση 
σύμφωνα με την παράγραφο 1 του άρθρου 79 του 
παρόντος νόμου, 

(στ) κάθε άλλο πρόσωπο το οποίο απασχολείται με 
σχέση εξηρτημένης εργασίας ή έμμισθης εντολής από 
το Χ.Α.Α., από θυγατρική εταιρία του Χ.Α.Α. κατά την 
έννοια της παραγράφου 42ε του κ.ν. 2190/1920, όπως 
ισχύει, από την Επιτροπή Κεφαλαιαγοράς και από την 
Ανώνυμη Εταιρία Αποθετηρίων Τίτλων, 

(ζ) τα μέλη των οργάνων διοίκησης σωματείων ή 
άλλων ενώσεων προσώπων που εκπροσωπούν μέλη 
του Χρηματιστηρίου, θεσμικούς επενδυτές, μετόχους ή 
άλλους συντελεστές της χρηματιστηριακής αγοράς, και 
(η) δημοσιογράφους μέλη των οικείων ενώσεων συ¬ 
ντακτών και όσους προσφέρουν δημοσιογραφικές υπη¬ 
ρεσίες σε επιχειρήσεις έκδοσης εντύπων ή σε ραδιο¬ 
τηλεοπτικά μέσα ενημέρωσης, οι οποίοι προσφέρουν 
πληροφόρηση ή σχολιασμό σε τακτική βάση επί θεμάτων 
που αφορούν την αγορά κεφαλαίων, εκτός εάν έχει 

προηγηθεί πριν την πραγματοποίηση συναλλαγής η 
έγγραφη γνωστοποίηση από τα πρόσωπα που αναφέ- 
ρονται στα προηγούμενα εδάφια προς τα αρμόδια όρ¬ 
γανα εποπτείας των χρηματιστηριακών συναλλαγών του 
Χ.Α.Α. του μέλους της χρηματιστηριακής αγοράς μέσω 
του οποίου θα πραγματοποιούνται οι συναλλαγές, καθώς 
και του κωδικού αριθμού τους στο μέλος αυτό, και η 
συναλλαγή γίνει από το μέλος αυτό και μέσω του 
κωδικού αριθμού που έχει γνωστοποιηθεί. 

2. Κάθε πρόσωπο της παραγράφου 1 του παρόντος 
άρθρου οφείλει να γνωστοποιεί με τρόπο και προς 
όργανα που θα ορίζονται με απόφαση του Υπουργού 
Εθνικής Οικονομίας ύστερα από γνώμη της Επιτροπής 
Κεφαλαιαγοράς τις συναλλαγές του επί αξιών εισηγ¬ 
μένων ή που εισάγονται σε διαπραγμάτευση σε χρη¬ 
ματιστηριακή αγορά που λειτουργεί στην Ελλάδα, εφό¬ 
σον στη διάρκεια περιόδου ενενήντα (90) ημερών, η 
αξία του συνόλου των χρηματιστηριακών συναλλαγών 
και των εγγραφών σε δημόσια διάθεση αξιών εισαγο- 
μένων σε διαπραγμάτευση στο Χ.Α.Α. που έχει καταρτίσει 
το πρόσωπο αυτό (αξία αγορών συν αξία πωλήσεων) 
υπερβαίνει ποσό που το ύψος του ορίζεται με την 
προαναφερόμενη απόφαση του Υπουργού Εθνικής Οι¬ 
κονομίας. 

3. Όποιος διενεργεί συναλλαγή κατά παράβαση της 
παραγράφου 1 του παρόντος άρθρου ή παραλείπει να 
υποβάλει τη γνωστοποίηση της παραγράφου 2 του 
παρόντος άρθρου από δόλο ή βαρεία αμέλεια, τιμωρείται 
με φυλάκιση τουλάχιστον ενός (1) έτους και με χρηματική 
ποινή. Όποιος από αμέλεια έγινε υπαίτιος της πράξης 
του παραπάνω εδαφίου τιμωρείται με φυλάκιση τουλά¬ 
χιστον τριών (3) μηνών. 

4. Οι λεπτομέρειες εφαρμογής του παρόντος άρθρου 
θα καθορισθούν με απόφαση του Υπουργού Εθνικής 
Οικονομίας και ιδίως ως προς τη διαδικασία, τη μορφή 
του εντύπου των δηλώσεων, τον έλεγχο των στοιχείων 
και κάθε άλλο ειδικό θέμα και αναγκαία λεπτομέρεια. 

ΚΕΦΑΛΑΙΟ Β' 

ΤΡΟΠΟΠΟΙΗΣΕΙΣ ΧΡΗΜΑΤΙΣΤΗΡΙΑΚΗΣ 
ΝΟΜΟΘΕΣΙΑΣ 

Άρθρο 82 

Απαγόρευση εξωχρημαπστηριακών 
μεταβιβάσεων χρηματιστηριακών πραγμάτων - 
Δανεισμός τίτλων - Ανοικτές πωλήσεις 

1. Η παράγραφος 8 του άρθρου 15 του ν. 3632/1928 
(ΦΕΚ 137 Α'), αντικαθίσταται ως εξής: 

'8. Η εξωχρηματιστηριακή πώληση μετοχών με πί¬ 
στωση του τιμήματος είναι έγκυρη, μόνο εάν ο πωλητής 
είναι Τράπεζα και οι πωλούμενες μετοχές αντιπροσω¬ 
πεύουν ποσοστό τουλάχιστον τριάντα τοις εκατό (30%) 
των μετοχών της εκδότριας εταιρείας." 

2. Προστίθενται νέες παράγραφοι 10 έως 15 στο 
άρθρο 15 του ν. 3632/1928 (ΦΕΚ 137 Α ), όπως ισχύει, 
ως εξής: 

ΊΟ. Απαγορεύεται και είναι άκυρη η εξωχρημαπστη- 
ριακή μεταβίβαση κινητών αξιών εισηγμένων προς δια¬ 
πραγμάτευση στο Χρηματιστήριο Αξιών Αθηνών, με ή 
χωρίς ειδικές συμφωνίες, ενδεικτικά με πίστωση του 
τιμήματος, συμφωνία εξώνησης και επαναγοράς. 

11. Εξαιρούνται από την παραπάνω απαγόρευση α¬ 
ποκλειστικά: (α) οι εξωχρηματιστηριακές μεταβιβάσεις 


σύμφωνα με τις παραγράφους 4 και 7 του παρόντος 
άρθρου 15 του ν. 3632/1928 (ΦΕΚ 137 Α'), όπως 
ισχύουν, (β) οι μεταβιβάσεις στο πλαίσιο δανειοδοσίας 
και δανειοληψίας αξιών, εφόσον γίνονται σύμφωνα με 
τους όρους και προϋποθέσεις που ορίζονται με απόφαση 
της Επιτροπής Κεφαλαιαγοράς που εκδίδεται μετά από 
γνώμη του Διοικητικού Συμβουλίου του Χ.Α.Α. και μόνο 
εφόσον γίνονται μετά από την έκδοση της σχετικής 
απόφασης, (γ) οι μεταβιβάσεις στο πλαίσιο δημόσιας 
προσφοράς για την απόκτηση ή εκχώρηση κινητών 
άξιων, εφόσον γίνονται σύμφωνα με τους όρους, προϋ¬ 
ποθέσεις και διαδικασία που ορίζονται με απόφαση του 
Διοικητικού Συμβουλίου του Χ.Α.Α.. 

12. Με απόφασή της η Επιτροπή Κεφαλαιαγοράς 
δύναται να ορίσει τις προϋποθέσεις και τους όρους 
συμμετοχής στο σύστημα δανεισμού, τους κανόνες 
λειτουργίας του συστήματος δανεισμού, τις υποχρεώ¬ 
σεις των συμμετεχόντων στο σύστημα δανεισμού και 
των συντελεστών του συστήματος δανεισμού προς τους 
συμμετέχοντες και τις εποπτικές αρχές. Η απόφαση 
της Επιτροπής Κεφαλαιαγοράς θα ορίζει επίσης την 
υποχρέωση καταβολής τέλους ανά δανειακή πράξη ή 
σε άλλη βάση υπολογισμού προς την Επιτροπή Κεφα¬ 
λαιαγοράς σε ύψος που θα ορίζεται με την απόφασή 
της αυτή. 

13. Με απόφασή της, η Επιτροπή Κεφαλαιαγοράς 
δύναται να τροποποιεί τους όρους προηγούμενης α¬ 
πόφασής της ως προς τη δανειοδοσία και δανειοληψία 
και τις σχετικές οικονομικές και άλλες υποχρεώσεις 
των συμμετεχόντων και συντελεστών, συμπεριλαμβα¬ 
νομένων και των τελών που καταβάλλονται υπέρ αυτής. 

14. Κατά παρέκκλιση των διατάξεων του άρθρου 8β 
του κ.ν. 2190/1920, όπως ισχύει, η σύναψη σύμβασης 
δανεισμού σύμφωνα με τους κανόνες του συστήματος 
δανεισμού της παραγράφου 12 του παρόντος άρθρου 
επί ονομαστικών μετοχών θα παρέχει το δικαίωμα στη 
μεν εταιρία διαχείρισης του συστήματος δανεισμού να 
μεταβιβάσει αμέσως την κυριότητα σε άλλον δανειζό¬ 
μενο μέλος του συστήματος δανεισμού, στον δε τρίτο 
να μεταβιβάσει αμέσως την κυριότητα των ονομαστικών 
μετοχών που δανείζεται, μέσω της εκκαθάρισης της 
χρηματιστηριακής συναλλαγής ως προς την οποία συ- 
νάπτεται ο δανεισμός, στον αποκτώντα από τη συναλ¬ 
λαγή αυτή. Η έγγραφη στο ειδικό βιβλίο της εκδότριας 
εταιρίας, σύμφωνα με το άρθρο 8β του κ.ν. 2190/1920. 
όπως ισχύει, θα αντανακλά ως μεταβιβάζοντα τον δα- 
νείζοντα πς ονομαστικές μετοχές στην εταιρία διαχεί¬ 
ρισης και ως νέο μέτοχο τον αποκτώντα τους τίτλους 
μέσω της χρηματιστηριακής συναλλαγής για την εκκα¬ 
θάριση της οποίας συνάπτεται ο δανεισμός. Μέχρι την 
οριστική εκκαθάριση και διακανονισμό της χρηματιστη¬ 
ριακής συναλλαγής ως προς την οποία συνάπτεται ο 
δανεισμός, έναντι της εταιρίας θεωρείται ως μέτοχος 
ο δανείζων πς μετοχές στην εταιρία διαχείρισης. 

15. Απαγορεύεται η κατάρπση χρημαπστηριακής σύμ¬ 
βασης πώλησης κινητών αξιών για λογαριασμό παραγ- 
γελέα, ο οποίος κατά το χρόνο που παρέχει τη σχεπκή 
παραγγελία δεν έχει στην κυριότητά του ελεύθερες 
βαρών πς κινητές αξίες σπς οποίες αφορά η παραγγελία 
(■ανοικτή πώληση - ). Κατ' εξαίρεση των παραπάνω, ε¬ 
πιτρέπεται η κατάρπση ανοικτής πώλησης εφόσον γί¬ 
νεται σύμφωνα με τους όρους, προϋποθέσεις και δια¬ 
δικασία που ορίζονται με απόφαση της Επιτροπής Κε¬ 
φαλαιαγοράς μετά από γνώμη του Διοικητικού Συμβου¬ 
λίου του Χρημαπστηρίου Αξιών Αθηνών." 

ΚΕΦΑΛΑΙΟ Γ' 

ΤΡΟΠΟΠΟΙΗΣΗ ΤΟΥ Π.Δ. 348/1985 
ΣΥΜΦΩΝΑ ΜΕ ΤΗΝ ΟΔΗΓΙΑ 94/18/ΕΚ 

Άρθρο 83 

1 . Το άρθρο 1 του π.δ/τος 348/1985 (ΦΕΚ 125 Α') 
αντικαθίσταται ως εξής: 

"Το παρόν έχει ως σκοπό την προσαρμογή της νο¬ 
μοθεσίας για τα χρηματιστήρια αξιών προς τις διατάξεις 
της υπ. αριθμ. 80/390/ΕΟΚ Οδηγίας του Συμβουλίου 
της 17ης Μαρτίου 1980 "Περί συντονισμού των όρων 
καταρτίσεως ελέγχου και διαδόσεως του ενημερωτικού 
δελτίου που πρέπει να δημοσιεύεται για την εισαγωγή 
κινητών αξιών σε χρηματιστήριο αξιών", (ΕΕ ειδική 
έκδοση, κατηγορία 06, τόμος 002, σελίς 88), όπως αυτή 
τροποποιήθηκε από την οδηγία 94/18/ΕΚ του Ευρω¬ 
παϊκού Κοινοβουλίου και του Συμβουλίου της 30ής Μαΐου 
1994 (ΕΕ αριθμός ί. 135 της 31ης Μαΐου 1994)." 

Άρθρο 84 

Το πρώτο εδάφιο του άρθρου 7 του π.δ/τος 348/1985 
(ΦΕΚ 125 Α') αντικαθίσταται ως εξής: 

"Με την επιφύλαξη της παραγράφου 5 του άρθρου 
3 του π.δ/τος 50/1992 (ΦΕΚ 22 Α'), η Επιτροπή Κε¬ 
φαλαιαγοράς μετά από γνώμη του Διοικητικού Συμβου¬ 
λίου του Χρηματιστηρίου Αξιών Αθηνών μπορεί να α¬ 
ποφασίζει μερική ή ολική απαλλαγή από την υποχρέωση 
δημοσίευσης ενημερωτικού δελτίου στις ακόλουθες πε¬ 
ριπτώσεις:" 

Άρθρο 85 

Στο άρθρο 7 του π.δ/τος 348/1985 (ΦΕΚ 125 Α') 
προστίθενται νέες παράγραφοι 4 και 5 ως εξής: 

"4. Οταν: 

α) Οι κινητές αξίες ή οι παραστατικοί τίτλοι κινητών 
άξιων έχουν εισαχθεί σε χρηματιστήριο άλλου Κράτους- 
Μέλους τρία τουλάχιστο χρόνια πριν από την αίτηση 
εισαγωγής στο χρηματιστήριο. 

β) Οι αρμόδιες ελληνικές αρχές έχουν λάβει ικανο¬ 
ποιητική κατά την κρίση τους διαβεβαίωση των αρμόδιων 
αρχών του Κράτους - Μέλους ή των Κρατών - Μελών 
σε χρηματιστήρια των οποίων έχουν εισαχθεί οι κινητές 
αξίες του έκδοτη ότι ο εκδότης, κατά την τελευταία 
τριετία, ή καθ' ολο το διάστημα από την εισαγωγή των 
κινητών άξιων σε χρηματιστήριο, εφόσον δεν έχει πα- 
ρελθει τριετία,-έχει τηρήσει τις υποχρεώσεις που επι¬ 
βάλλουν οι κοινοτικές οδηγίες σε εκδότριες κινητών 
αξιών εισηγμένων σε χρηματιστήριο ως προς την παροχή 
πληροφοριών και την εισαγωγή σε χρηματιστήριο. 

γ) Ολα τα ακόλουθα έχουν δημοσιευθεί όπως προ- 
βλέπεται στα άρθρα 21 και 22 του π.δ/τος 348/1985 
(ΦΕΚ 125 Α'): 

(ί) έγγραφο το οποίο περιέχει τις ακόλουθες πληρο¬ 
φορίες: 

- δήλωση ότι έχει γίνει αίτηση εισαγωγής των κινητών 
αξιών στο Χρηματιστήριο. Σε περίπτωση που η αίτηση 
αφορά μετοχές, ορίζεται στη δήλωση ο αριθμός και η 
κατηγορία των μετοχών αυτών και τυχόν δικαιώματα 
που αποκτούν εξ αυτών οι δικαιούχοι των μετοχών. Σε 
περίπτωση που η αίτηση αφορά παραστατικούς τίτλους 
κινητών αξιών, η αίτηση θα προσδιορίζει τα δικαιώματα 
που ενσωματώνονται στις παριστώμενες κινητές αξίες 


και θα παρέχει πληροφορίες ως προς τη δυνατότητα 
μετατροπής των παραστατικών τίτλων στις παριστώ- 
μενες κινητές αξίες και τη σχετική διαδικασία. Σε πε¬ 
ρίπτωση που η αίτηση αφορά σε χρεωστικούς τίτλους, 
η δήλωση θα προσδιορίζει την ονομαστική αξία της 
οφειλής που ενσωματώνεται στους τίτλους (ή σε σχετική 
μνεία σε περίπτωση που η οφειλή δεν προσδιορίζεται), 
τους όρους της οφειλής αυτής, την τιμή έκδοσης και 
αποπληρωμής, καθώς και το ισχύον επιτόκιο (και τυχόν 
όρους μεταβολής του επιτοκίου). Σε περίπτωση που η 
αίτηση αφορά μετατρέψιμους ή ανταλλάξιμους τίτλους, 
χρεωστικούς τίτλους με αποδεικτικά συμμετοχής 
(νναιταηίε) ή αποδεικτικά συμμετοχής (νναπαπίε), η 
δήλωση πρέπει να προσδιορίζει τη φύση των κινητών 
αξιών που προσφέρονται κατά τη μετατροπή, ανταλλαγή 
ή εξάσκηση του δικαιώματος συμμετοχής, τα πάσης 
φύσης συνημμένα δικαιώματα, τους όρους και πς δια¬ 
δικασίες μετατροπής, ανταλλαγής ή εξάσκησης δικαιώ¬ 
ματος συμμετοχής και λεπτομερή παρουσίαση των όρων 
τροποποίησης των παραπάνω. 

- λεπτομερειακά στοιχεία για τις σημαντικές μετα¬ 
βολές ή γεγονότα που έχουν συμβεί μετά από την 
ημερομηνία των εγγράφων που αναφέρονται στα σημεία 
(ϋ) και (ϋί). 

- πληροφορίες σχετιζόμενες ειδικότερα με την ελ¬ 
ληνική αγορά, ιδίως όσον αφορά στο σύστημα φορο¬ 
λογίας εισοδήματος, τα εντεταλμένα πρόσωπα για τη 
διενέργεια πληρωμών στους δικαιούχους και τον τρόπο 
δημοσίευσης ανακοινώσεων προς τους επενδυτές, και 

- δήλωση των προσώπων που είναι υπεύθυνα για τα 
παρεχόμενα στοιχεία, ότι τα στοιχεία αυτά είναι ακριβή 
και πληρη και ότι δεν έχει παραληφθεί οποιαδήποτε 
ουσιώδης πληροφορία 

ϋ) τις τελευταίες ετήσιες οικονομικές καταστάσεις, 
καθώς και την τελευταία εξαμηνιαία κατάσταση του 
εκδότη για το οικείο έτος, εφόσον έχει ήδη δημοσιευθεί. 
Εάν ο εκδότης καταρτίζει τόσο μη ενοποιημένες όσο 
και ενοποιημένες ετήσιες καταστάσεις, παρέχονται και 
τα δύο είδη. 

ιϋ) οποιαδήποτε ενημερωτικά δελτία, φυλλάδια ή πα¬ 
ρόμοια έγγραφα που έχει δημοσιεύσει ο εκδότης κατα 
τη διάρκεια των δώδεκα (12) μηνών που προηγούνται 
της αίτησης εισαγωγής στο Χρηματιστήριο, και 

ίν) οι ακόλουθες πληροφορίες, εάν δεν περιλαμβά¬ 
νονται ήδη στα έγγραφα που προβλέπονται στα στοιχεία 
(ί), (ϋ) και (ϋί): 

- η σύνθεση των διοικητικών, διευθυντικών και ελε¬ 
γκτικών οργάνων της εταιρίας, καθώς και τα καθήκοντα 
καθενός από τα μέλη, 

- γενικές πληροφορίες σχετικές με τα κεφάλαια του 
εκδότη, 

- η τρέχουσα κατάσταση των μετόχων που κατέχουν 
σημαντική συμμετοχή στην εταιρία βάσει των τελευταίων 
πληροφοριών που κοινοποιήθηκαν στον εκδότη σύμ¬ 
φωνα με το π.δ. 51/1992 (ΦΕΚ 22 Α') (οδηγία 88/627/ 
ΕΟΚ του Συμβουλίου της 12ης Δεκεμβρίου 1988), 

- τυχόν εκθέσεις επίσημων ελεγκτικών οργάνων σχε¬ 
τικά με τις τελευταίες δημοσιευθείσες ετήσιες κατα¬ 
στάσεις που απαιτούνται από την εθνική νομοθεσία του 
Κράτους - Μέλους στο οποίο ο εκδότης έχει την 
καταστατική του έδρα. 

δ) Οι ανακοινώσεις, αναγγελίες, έγγραφα και δημο¬ 
σιεύσεις που αναγγέλλουν την εισαγωγή κινητών αξιών 
στο Χρηματιστήριο και αναφέρουν τα βασικά χαρακτη- 

ριστικά των κινητών αξιών και όλα τα αλλα έγγραφα 
που συνδέονται με την εισαγωγή αυτή, προορίζονται 
δε για δημοσίευση από τον εκδότη ή εξ ονόματος του, 
δηλώνουν ότι υπάρχουν οι πληροφορίες του στοιχείου 
γ ή αναφέρουν πού έχουν ή δημοσιευθεί ή πού πρόκειται 
να δημοσιευθούν οι πληροφορίες αυτές σύμφωνα με 
το άρθρο 21 του παρόντος, και 

ε) Οι πληροφορίες του στοιχείου γ' και οι ανακοι¬ 
νώσεις, αναγγελίες, δημοσιεύσεις ή έγγραφα του στοι¬ 
χείου δ' έχουν αποσταλεί στις αρμόδιες αρχές πριν 
τεθούν στη διάθεση του κοινού. 

5. Σε περίπτωση που εκδότριες, κινητές αξίες των 
οποίων έχουν ήδη αποτελέσει αντικείμενο διαπραγμά¬ 
τευσης τουλάχιστον στη διάρκεια των δύο αμέσως 
προηγούμενων ετών σε οργανωμένη μη χρηματιστηριακή 
αγορά η οποία υπόκειται στην εποπτεία δημοσίως α¬ 
ναγνωρισμένων αρχών, ζητούν να εισαγάγουν τις κι¬ 
νητές αξίες αυτές σε χρηματιστήριο του ίδιου Κράτους 
- Μέλους και, κατά τη γνώμη των αρμόδιων αρχών 
υπάρχει ήδη πριν την ημερομηνία ισχύος της εισαγωγής 
των αξιών αυτών στο Χρηματιστήριο στη διάθεση των 
επενδυτών πληροφόρηση ως προς τις αξίες αυτές που 
αντιστοιχεί, σε ουσιώδη βαθμό, σε πληροφορίες που 
απαιτούνται στο παρόν προεδρικό διάταγμα." 

Άρθρο 36 

Προστίθεται νέο άρθρο 7α στο π.δ. 348/1985 (ΦΕΚ 
125 Α ) μεταξύ των άρθρων 7 και 8 ως εξής: 

"Οι πληροφορίες που αναφέρονται στο άρθρο 7 πα¬ 
ράγραφος 4 στοιχεία γ' και δ' δημοσιεύονται στην 
ελληνική γλώσσα." 

Άρθρο 87 

Το πρώτο εδάφιο του άρθρου 8 του π.δ/τος 348/1985 
(ΦΕΚ 125 Α ) αντικαθίσταται ως εξής: 

"Η Επιτροπή Κεφαλαιαγοράς, μετά από εισήγηση του 
Διοικητικού Συμβουλίου του Χρηματιστηρίου Αξιών Αθηνών, 
μπορεί να επιτρέψει να μην συμπεριληφθούν στο ενημε¬ 
ρωτικό δελτίο ορισμένες πληροφορίες εάν κρίνει:". 

Άρθρο 88 

Το πρώτο εδάφιο της παρ. 2 του άρθρου 17 του 
π.δ/τος 348/1985 (ΦΕΚ 125 Α ) αντικαθίσταται ως εξής: 

" Η Επιτροπή Κεφαλαιαγοράς, μετά από εισήγηση 
του Διοικητικού Συμβουλίου του Χρηματιστηρίου Αξιών 
Αθηνών, μπορεί πάντως να απαλλάξει τον εκδότη πα¬ 
ραστατικών τίτλων από την υποχρέωση δημοσίευσης 
των δικών του οικονομικών καταστάσεων, εάν ο εκδότης 
αυτός είναι:" 

Άρθρο 89 

Η παράγραφος 3 του άρθρου 17 του π.δ/τος 348/1985 
(ΦΕΚ 125 Α') αντικαθίσταται ως εξής: 

" Εάν οι παραστατικοί τίτλοι εκδόθηκαν από οργανισμό 
μεταφοράς τίτλων ή από βοηθητικό ίδρυμα, που έχει 
ιδρυθεί από παρόμοιο οργανισμό η Επιτροπή Κεφα¬ 
λαιαγοράς, μετά από εισήγηση του Διοικητικού .Συμβου¬ 
λίου του Χρηματιστηρίου Αξιών Αθηνών, δύναται να 
απαλλάξει τον εκδότη από την υποχρέωση δημοσίευσης 
των στοιχείων που προβλέπονται στο κεφάλαιο 1 του 
Παραρτήματος Γ'." 


ΚΕΦΑΛΑΙΟ Δ' 

ΑΛΛΕΣ ΤΡΟΠΟΠΟΙΗΣΕΙΣ 

Άρθρο 90 

Τροποποίηση του π.δ/τος 360/1985 

Τα άρθρα 2 έως 8 του π.δ/τος 360/1985 (ΦΕΚ 129 
Α) "Καθορισμός των οικονομικών στοιχείων που πρέπει 
να δημοσιεύουν περιοδικά οι εταιρίες των οποίων οι 
μετοχές έχουν εισαχθεί στο Χρηματιστήριο Αξιών Α¬ 
θηνών" αντικαθίστανται ως εξής: 

" Άρθρο 2 

1. Εταιρίες των οποίων οι μετοχές έχουν εισαχθεί 
προς διαπραγμάτευση στο Χρηματιστήριο Αξιών Αθηνών 
υποχρεούνται να δημοσιεύουν στην ελληνική γλώσσα 
εξαμηνιαία οικονομική κατάσταση (που περιλαμβάνει 
μεταξύ άλλων τη δραστηριότητα και τα αποτελέσματά 
τους) για κάθε εξάμηνο κάθε οικονομικής χρήσης. Τα 
παραπάνω πρόσωπα δικαιούνται νσ υποβάλλουν σε 
ικανοποίηση των υποχρεώσεών τους κατάρτισης οικο¬ 
νομικών καταστάσεων για το δεύτερο εξάμηνο οικονο¬ 
μικής χρήσης ετήσιες οικονομικές καταστάσεις, υπο 
την προϋπόθεση της τήρησης των προθεσμιών που 
προβλέπονται στο άρθρο 3 του παρόντος. 

2. Εταιρίες που υποχρεούνται να καταρτίζουν ενο¬ 
ποιημένες καταστάσεις θα καταρτίζουν τις παραπάνω 
καταστάσεις τόσο σε ενοποιημένη όσο και σε μη ενο¬ 
ποιημένη βάση. 

3. Εξαιρείται των παραπάνω υποχρεώσεων η Τράπεζα 
της Ελλάδος. 

4. Αρχής γενομένης με το τρίμηνο που λήγει στις 
30.9.1997, επιπλέον των προβλεπόμενων στην παρά¬ 
γραφο 1 του παρόντος άρθρου καταστάσεων, θα κα¬ 
ταρτίζονται από τα ίδια πρόσωπα οικονομικές καταστά¬ 
σεις για το πρώτο και το τρίτο τρίμηνο κάθε οικονομικής 
χρήσης. 

Άρθρο 3 

1. Οι καταστάσεις του άρθρου 2 δημοσιεύονται εντός 
δύο μηνών από τη λήξη της περιόδου στην οποία 
αναφέρονται σε μία ή περισσότερες εφημερίδες εθνικής 
και μεγάλης κυκλοφορίας, εκτός από τις εκθέσεις των 
εταιριών επενδύσεων χαρτοφυλακίου που δημοσιεύονται 
εντός μηνάς. 

2. Σε εξαιρετικές περιπτώσεις ανωτέρας βίας ή α¬ 
πρόβλεπτων γεγονότων που αιτιολογούνται δεόντως, 
η Επιτροπή Κεφαλαιαγοράς, ύστερα από αίτηση της 
ενδιαφερομενης εταιρίας, έχει τη δυνατότητα να πα¬ 
ρατείνει την προθεσμία δημοσίευσης κατά πολύ ένα 
μήνα. 

Άρθρο 4 

1. Οι καταστάσεις του άρθρου 2 περιλαμβάνουν τους 
πρωτοβάθμιους λογαριασμούς του εγκεκριμένου λογι¬ 
στικού σχεδίου που εφαρμόζονται στην εκδότρια εταιρία. 

2. Για λόγους σύγκρισης στις καταστάσεις περιλαμ¬ 
βάνονται σε δεύτερη στήλη τα αντίστοιχα στοιχεία της 
αντίστοιχης περιόδου της προηγούμενης οικονομικής 
χρήσης. 

3. Στο τέλος των καταστάσεων παρατίθενται τα α¬ 
κόλουθα πρόσθετα στοιχεία που ανατρέχουν στη λήξη 
της αντίστοιχης περιόδου: 

α) τα υφιστάμενα εμπράγματα βάρη επί των παγίων 
στοιχείων, 

■β) οι πόσης φύσης επιδικες ή υπό διαιτησία διαφορές 
της εταιρίας, καθώς και αποφάσεις δικαστικών ή διαι¬ 
τητικών οργάνων που ενδέχεται να έχουν σημαντική 
επίπτωση στην οικονομική κατάσταση ή λειτουργία της 
εταιρίας, 

γ) ο αριθμός του απασχολούμενου στην εταιρία προ¬ 
σωπικού, και 

δ) κάθε άλλη ουσιώδους ενδιαφέροντος για τους 
επενδυτές πληροφορία ως προς την πορεία των δρα¬ 
στηριοτήτων της εταιρίας. 

4. Οι καταστάσεις υπογράφονται όπως προβλέπεται 
στην παράγραφο 5 του άρθρου 42α του κ.ν. 2190/1920, 
όπως ισχύει. 

Αρθρο 5 

Η εταιρία υποβάλλει στο Χρηματιστήριο Αξιών Αθηνών 
αντίγραφα των καταστάσεων του άρθρου 2 ταυτόχρονα 
με τη δημοσίευσή τους. Σε περίπτωση που οι μετοχές 
της εταιρίας είναι εισηγμένες σε χρηματιστήριο άλλου 
Κράτους - Μέλους, οι σχετικές καταστάσεις υποβάλ¬ 
λονται ταυτόχρονα και στις αρμόδιες αρχές του Κράτους 
- Μέλους αυτού. 

Αρθρο δ 

Οι υποβαλλόμενες καταστάσεις και τα πάσης φύσης 
συνοδευτικά στοιχεία της παραγράφου 1 του άρθρου 
2 του παρόντος (καθώς και οι τυχόν ενοποιημένες 
καταστάσεις για την ίδια περίοδο εφόσον καταρτίζονται 
υποχρεωτικά σύμφωνα με την παράγραφο 2 του ίδιου 
άρθρου) ελέγχονται υποχρεωτικά πριν δημοσιευθούν 
από τον ορκωτό ελεγκτή ή ελεγκτές της εταιρίας, το 
πιστοποιητικό ελέγχου του οποίου ή των οποίων δη¬ 
μοσιεύεται μαζί με τις καταστάσεις. 

Αρθρο 7 

Σε περίπτωση που εκδότρια εταιρία δεν τηρεί τις 
υποχρεώσεις της δημοσίευσης καταστάσεων σύμφωνα 
με το παρόν ή δημοσιεύει καταστάσεις κατά παράβαση 
των διατάξεων αυτών όσον αφόρα στην κατάρτιση και 
το περιεχόμενο των καταστάσεων, η Επιτροπή Κεφα¬ 
λαιαγοράς επιβάλλει πρόστιμο στην παραβάτιδα εταιρία 
μέχρι ποσού πενήντα εκατομμυρίων (50.000.0(Χ)) δραχ¬ 
μών. Το ανώτατο ποσό του προστίμου δύναται να 
αναπροσαρμόζεται με απόφαση του Υπουργού Εθνικής 
Οικονομίας μετά απο εισήγηση της Επιτροπής Κεφα¬ 
λαιαγοράς. 

Αρθρο 8 

Η Επιτροπή Κεφαλαιαγοράς, μετά από αίτηση εκδό- 
τριας εταιρίας, μπορεί να επιτρέψει να μην συμπερι- 
ληφθούν σε κατάσταση πληροφορίες που προβλέπονται 
στο παρόν, εάν κρίνει ότι η δημοσιοποίησή τους θα 
ήταν αντίθετη προς το δημόσιο συμφέρον ή θα είχε 
ως επίπτωση σοβαρή ζημία της εταιρίας, εφόσον, στην 
τελευταία περίπτωση, η μη δημοσιοποίηση της πληρο¬ 
φορίας ή των πληροφοριών αυτών δεν θα προκαλούσε 
παραπλάνηση του κοινού ως προς τα γεγονότα και 
περιστάσεις που συμβάλλουν κατά τρόπο ουσιώδη στην 
εκτίμηση της αξίας των μετοχών της εταιρίας. Οι νόμιμοι 


εκπρόσωποι της εταιρίας και η εταιρία ευθύνονται για 
την ακρίβεια των στοιχείων στα οποία βασίζεται η αίτηση 
απαλλαγής του παρόντος άρθρου." 

Άρθρο 91 

Διορισμός προσωρινής διοίκησης 
ανώνυμης χρηματιστηριακής εταιρίας 

Σε περίπτωση που λόγω παύσης μελών της διοίκησης 
ανώνυμης χρηματιστηριακής εταιρίας με απόφαση της 
Επιτροπής Κεφαλαιαγοράς, σύμφωνα με την παράγραφο 
4 του άρθρου 4 του ν. 1806/1988 (ΦΕΚ 207 Α'), καταστεί 
αδύνατη η διοίκηση της εταιρίας αυτής από το διοικητικό 
της συμβούλιο, η Επιτροπή Κεφαλαιαγοράς δικαιούται 
να υποβάλει αίτηση σύμφωνα με το άρθρο 69 του 
Αστικού Κώδικα, για το διορισμό προσωρινής διοίκησης 
της εταιρίας. 

Άρθρο 92 

Υποχρεωτική εκκαθάριση 
χρηματιστηριακής συναλλαγής 

Αντικαθίστανται οι παράγραφοι 1, 2 και 3 του άρθοου 
26 του ν. 3632/1928, όπως ισχύει, ως εξής: 

"1. Εάν παραγγελέας μέλους δεν εκπληρώσει υπο¬ 
χρεώσεις του προς μέλος που απορρέουν από κατάρτιση 
χρηματιστηριακής συναλλαγής για λογαριασμό του πα- 
ραγγελέα, όπως ορίζονται στη συνέχεια, τότε το μέλος 
δικαιούται εντός ενός (1) μηνάς από την ημερομηνία 
κατάρπσης της χρηματιστηριακής σύμβασης: 

α) σε περίπτωση που η υπερημερία παραγγελέα αφορά 
στη μη καταβολή προς το μέλος του τιμήματος αγοράς 
κινητών αξιών, να εκποιήσει χρηματιστηριακά τις αξίες 
αυτές, στο όνομα και για λογαριασμό του παραγγελέα 
χωρίς σχετική παραγγελία και να συμψηφίσει το προϊόν 
διάθεσης των μετοχών αυτών με την απαίτησή του κατά 
του παραγγελέα, ή 

β) σε περίπτωση που η υπερημερία παραγγελέα αφορά 
στη μη παράδοση στο μέλος κινητών αξιών που πω- 
λήθηκαν χρηματιστηριακά, να αποκτήσει μέσω του χρη¬ 
ματιστηρίου ομοειδεις αξίες του ίδιου εκδότη προς τις 
πωληθείσες ίσου αριθμού προς πς μη παραδοθείσες, 
στο όνομα και για λογαριασμό του παραγγελέα χωρίς 
σχετική παραγγελία. Ο παραγγελέας ευθύνεται προς 
το μέλος για το κόστος απόκτησης των κινητών αξιών 
της προηγούμενης περιόδου. 

2. Σε περίπτωση που μέλος έχει λάβει από παραγγελέα 
ενέχυρο επί χρηματιστηριακών πραγμάτων σε εξασφά¬ 
λιση υποχρεώσεών του από παραγγελία για διενέργεια 
χρηματιστηριακής συναλλαγής, σε περίπτωση υπερη¬ 
μερίας του παραγγελέα σύμφωνα με την παράγραφο 1 
του παρόντος άρθρου, το μέλος δικαιούται να εκποιήσει 
τα ενεχυρασμένα πράγματα και να συμψηφίσει το προϊόν 
διάθεσής τους με τη σχετική απαίτησή του κατά του 
παραγγελέα. 

3. Οι συναλλαγές των παραγράφων 1 και 2 του 
παρόντος άρθρου επιτρέπεται να γίνονται μόνο μέσω 
του Αυτόματου Συστήματος Ηλεκτρονικών Συναλλαγών 
του Χρηματιστηρίου Αξιών Αθηνών. Το μέλος θα κα¬ 
ταγράφει πς συναλλαγές της αμέσως προηγούμενης 
παραγράφου με ειδική ένδειξη στα βιβλία που τηρεί και 
στα στοιχεία που εκδίδει, έτσι ώστε να προσδιορίζεται 
ότι πρόκειται για συναλλαγές του παρόντος άρθρου. 
Για τη μεταβίβαση ονομαστικών μετοχών σύμφωνα με 
την παραπάνω προβλεπόμενη διαδικασία δεν απαιτείται 

οπισθογράφηση του αντίστοιχου ή των αντίστοιχων 
μετοχικών τίτλων ή αποθετηρίων εγγράφων. Οι συναλ¬ 
λαγές που καταρτίζονται σύμφωνα με το παρόν άρθρο 
είναι ισχυρές και έγκυρες έναντι κάθε προσώπου.· 

Άρθρο 93 

Διαγραφή κινητών αξιών από το ΧΆ.Α. 
μετά από αίτηση της εκδότριας εταιρίας 

Προστίθεται νέα παράγραφος 3 στο άρθρο 11 του 
π.δ/τος 350/1985 (ΦΕΚ 126 Α'), ως εξής: 

"3. Η Επιτροπή Κεφαλαιαγοράς, μετά από γνώμη του 
Χ.Α.Α., μπορεί να αποφασίσει τη διαγραφή μετοχών από 
το Χ.Α.Α. μετά από αίτηση της εκδότριας εταιρίας, 
εφόσον η αίτηση υποβάλλεται μετά από απόφαση της 
Γενικής Συνέλευσης της εκδότριας εταιρίας που λαμ- 
βάνεται κατά πλειοψηφία 95% επί του συνόλου των 
δικαιωμάτων ψήφου στην εκδότρια εταιρία ανά κατηγορία 
μετοχών για τις οποίες υποβάλλεται η αίτηση διαγραφής. 
Με απόφαση της η Επιτροπή Κεφαλαιαγοράς δύναται 
να ορίσει άλλους όρους, προϋποθέσεις και διαδικασία 
διαγραφής κινητών αξιών από το Χ.Α.Α. σύμφωνα με 
την παρούσα παράγραφο." 

Άρθρο 94 

Περιορισμοί ως προς τη συμμετοχή του 
ίδιου προσώπου σε διοίκηση εκδοτριών 
και μελών χρηματιστηρίου 

Προστίθεται νέα παράγραφος 6α στο άρθρο 3 του 
ν. 1806/1988 (ΦΕΚ 207 Α'), όπως ισχύει, ως εξής: 

"6α. Δεν επιτρέπεται το ίδιο φυσικό πρόσωπο, η 
συζυγός του και οι συγγενείς του μέχρι πρώτου βαθμού, 
να συμμετέχει ταυτόχρονα, ως μέλος των διοικητικών 
συμβουλίων μέλους χρηματιστηρίου που λειτουργεί στην 
Ελλάδα και άλλης εταιρίας της οποίας οι μετοχές είναι 
εισηγμένες προς διαπραγμάτευση σε χρηματιστήριο που 
λειτουργεί στην Ελλάδα. Κατ' εξαίρεση των παραπάνω, 
και με τη ν επιφύλαξη των διατάξεων του π. δ/τος 53/1992 
(ΦΕΚ 22 Α'), επιτρέπεται η συμμετοχή των παραπανω 
προσώπων ως μέλη των διοικητικών συμβουλίων πι¬ 
στωτικού ιδρύματος και συνδεδεμένου (κατά την έννοια 
του άρθρου 42ε του κ.ν. 2190/1920) με αυτό μέλους 
χρηματιστηρίου, εφόσον δεν κατέχει σε μία τουλάχιστον 
από τις δύο εταιρίες θέση διευθυντή διεύθυνσης, γενικού 
διευθυντή ή διευθύνοντα συμβούλου. Παράβαση της 
απαγόρευσης του παρόντος άρθρου πμωρείται από την 
Επιτροπή Κεφαλαιαγοράς με πρόστιμο μέχρι πενήντα 
εκατομμύρια (50.000.000) δρχ. και αν συντρέχουν ιδιαί¬ 
τερα επιβαρυντικές περιστάσεις, πρόσκαιρη ή οριστική 
ανικανότητα συμμετοχής του παραβάτη στη διοίκηση 
του μέλους του χρηματιστηρίου." 

Άρθρο 95 

Χρηματιστηριακές συμβάσεις από ειδικούς 

διαπραγματευτές (ΓπβτΚβΙ ιπαΚίηςι) (εκτός κύκλου) 

1. Αντικαθίσταται το άρθρο 21 του ν. 1806/1988 (ΦΕΚ 
207 Α') ως εξής: 

Ί. Οι χρηματιστηριακές συμβάσεις συνάπτονται είτε 
με τη συμμετοχή του μέλους του χρηματιστηρίου στη 
συνεδρίαση του χρηματιστηρίου είτε με συμψηφιστικη 
εννραφη αντίθετων εντολών (συμβάσεις με συμψηφι- 
ιτικη έγγραφη), σε κάθε περίπτωση κατά τη διαδικασία 
·, τ. με τις προϋποθέσεις που ορίζονται στα επόμενα 


άρθρα, είτε χωρίς τέτοια συμμετοχή (συμβάσεις εκτός 
συνεδρίασης). Για την κατάρτιση συμβάσεων εκτός συ¬ 
νεδρίασης απαιτείται η έκδοση απόφασης της Επιτροπής 
Κεφαλαιαγοράς, μετά από σχετική εισήγηση του Διοι¬ 
κητικού Συμβουλίου του Χρηματιστηρίου Αξιών Αθηνών, 
με την οποία να ορίζονται οι όροι, προϋποθέσεις και 
διαδικασία κατάρτισης συμβάσεων εκτός συνεδρίασης 
(συμπεριλαμβανομένων και των συναλλαγών που συ- 
νάπτονται απο μέλη ως ειδικούς διαπραγματευτές 
(τηατΚβί πιαΚοτε)) και κάθε άλλο σχετικό ειδικό θέμα 
και ειδική λεπτομέρεια. 

2. Για τις ανάγκςς του παρόντος νόμου ως εντός 
κύκλου συναλλαγές ορίζονται οι συναλλαγές που συ¬ 
νάπτει μέλος με συμμετοχή στη συνεδρίαση του χρη¬ 
ματιστηρίου εκτός από αυτές που συνάπτει ως ειδικός 
διαπραγματευτής (πτατΚβΙ πιαΚβτ) και ως έκτος κύκλου 
συναλλαγές ορίζονται οι συναλλαγές που συνάπτει 
μέλος αποκλειστικά ως ειδικός διαπραγματευτής ανε¬ 
ξαρτήτως της συμμέτοχης του ή όχι στη συνεδρίαση 
του χρηματιστηρίου." 

2. Προστίθενται νέες παράγραφοι 10 και 11 στο 
άρθρο 23 του ν. 1806/1988 (ΦΕΚ 207 Α'), όπως ισχύει, 
ως εξής: 

"10. Επιτρέπεται η κατάρτιση συμβάσεων εκτός κύκλου 
και από κάθε άλλο μέλος του χρηματιστηρίου, εφόσον 
πληρουνται οι προϋποθέσεις των παραγράφων 1 εως 
9 του παρόντος άρθρου. 

11. Η Επιτροπή Κεφαλαιαγοράς με απόφαση της 
δύναται να επιβάλλει πρόσθετους όρους και προϋπο¬ 
θέσεις για την κατάρτιση εκτός κύκλου συμβάσεων 
(εντός ή και εκτός συνεδρίασης του χρηματιστηρίου) 
από μέλη του χρηματιστηρίου, να συμπληρώσει ή/και 
να τροποποιήσει την προβλεπόμενη στο παρόν άρθρο 
διαδικασία και να ρυθμίσει κάθε άλλο σχετικό ειδικό 
θέμα και αναγκαία λεπτομέρεια." 

Άρθρο 96 

Αρμοδιότητα της Επιτροπής Κεφαλαιαγοράς 
για την επιβολή διοικητικών κυρώσεων 

1. Αντικαθίσταται η παράγραφος 2 του άρθρου 72 
του ν. 1969/1991 (ΦΕΚ 167 Α') ως έξης: 

"2. Πρόστιμο μέχρι πεντακοσίων εκατομμυρίων 
(500.000.000) δρχ. επιβάλλεται από την Επιτροπή Κε¬ 
φαλαιαγοράς σε φυσικά ή νομικά πρόσωπα που δημο¬ 
σιεύουν ή διαδίδουν με οποιονδήποτε τροπο ανακριβείς 
ή παραπλανητικές πληροφορίες ως προς κινητές αξίες 
εισαγόμενες ή εισηγμένες σε οργανωμένη χρηματιστη¬ 
ριακή αγορά, οι οποίες ως εκ της φύσης τους μπορούν 
να επηρεάσουν την τιμή ή τις συναλλαγές των αξιών 
αυτών. Η απλή κατάρτιση συναλλαγών επί των αξιών 
αυτών από πρόσωπα που λειτουργούν κατ' επάγγελμα 
ως διαμεσολαβητές δεν συνιστά λόγο επιβολής διοι¬ 
κητικών κυρώσεων σε εφαρμογή του αμέσως προηγού¬ 
μενου εδαφίου, εκτός εάν ο διαμεσολαβητής γνώριζε 
ή όφειλε να γνωρίζει ότι επιχειρείτο μέσω των καταρ¬ 
τιζόμενων συναλλαγών η διάδοση ψευδών ή ανακριβών 
πληροφοριών ή συνέβαλε με οποιονδήποτε πρόσθετο 
τρόπο στη διευκόλυνση των συναλλαγών αυτών. 

Η διάταξη αυτή εφαρμόζεται και κατά των μελών του 
Δ.Σ. εταιριών που αιτούνται την εισαγωγή των μετοχών 
τους σε αναγνωρισμένο χρηματιστήριο, όταν οι ανα¬ 
κριβείς ή παραπλανητικές πληροφορίες περιέχονται στο 
ενημερωτικό δελτίο που απαιτείται για την ανωτέρω 

εισαγωγή η δημοσιεύονται η διασπείρονται καθ' οιον- 
δηποτε τρόπο." 

'2. Αντικαθίσταται η παράγραφος 1 του άρθρου 73 
του ν. 1969/1991 (ΦΕΚ 167 Α') ως εξής: 

• 1 Η χρησιμοποίηση απο πρόσωπα που λειτουργούν 
κατ επάγγελμα ως διαμεσολαβητές σε οργανωμένη 
χρηματιστηριακή αγορά παραπλανητικών ή απατηλών 
μέσων ή μεθόδων ως προς εισαγομενες ή εισηγμένες 
στην αγορά αυτή αξίες, με σκοπό τον προσπορισμο 
περιουσιακού οφέλους, τιμωρείται με φυλάκιση και με 
χρηματκη ποινή μέχρι εκατό εκατομμυρίων (100.000.000) 
δρχ. Ως παραπλανητικό ή απατηλό μέσο θεωρείται, 
μεταξύ άλλων, η πρόκληση ή η ματαίωση συναλλαγής 
επί συγκεκριμένης εισαγόμενης ή εισηγμένης σε ορ¬ 
γανωμένη χρηματιστηριακή αγορά κινητης αξίας, καθώς 
και η με οποιονδήποτε τροπο επίδραση επί της συ¬ 
ναλλαγής αυτής." 

3. Αντικαθίσταται η παράγραφος 10 του άρθρου 76 
του ν. 1969/1391 (ΦΕΚ 167 Α'), όπως ισχύει, ως εξής: 

ΊΟ. Με την επιφύλαξη της εφαρμογής των οικείων 
ποινικών διατάξεων, η Επιτροπή Κεφαλαιαγοράς έχει 
την αρμοδιότητα να επιβάλλει πρόσημο ύψους μέχρι 
εκατό εκατομμυρίων (100.000.000) δρχ. και σε περίπτω¬ 
ση υποτροπής μέχρι διακοσίων εκατομμυρίων (200.000.000) 
δρχ. σε φυσικά ή νομικά πρόσωπα που παραβαίνουν 
ης διατάξεις της νομοθεσίας περί κεφαλαιαγοράς ή 
κανονιστικού περιεχομένου αποφάσεις του Υπουργού 
Εθνικής Οικονομίας ή της Επιτροπής Κεφαλαιαγοράς. 

Άρθρο 97 

Τροποποίηση του π.δ/τος 51/1992 

Προστίθεται νέα παράγραφος 3 στο άρθρο 5 του 
π.δ/τος 51/1992 (ΦΕΚ 22 Α') ως εξής: 

'3.α) Κατα τη διάρκεια των δώδεκα (12) πρώτων μηνών 
από την έναρξη διαπραγμάτευσης μετοχής στο Χ.Α.Α., 
κάθε μέτοχος που κατεχει περισσότερο από δέκα τοις 
εκατό (10%) των δικαιωμάτων ψήφου της εκδότριας 
εταιρίας οφείλει να προβαίνει στην ενημέρωση προς 
την εταιρία και το Χ.Α.Α. που προβλέπεται στην πα¬ 
ράγραφο 1 του παρόντος άρθρου σε κάθε περίπτωση 
μεταβολής του ποσοστού δικαιωμάτων ψήφου που κα¬ 
τέχει ίση προς ή μεγαλύτερη από ένα και μισό τοις 
εκατό (1,5%) επί του συνολου των δικαιωμάτων ψήφου 
στην εκδότρια εταιρία. Μεταβολές του παραπάνω ύψους 
που ακολουθούν την παροχή γνωστοποίησης, σύμφωνα 
με το παρόν άρθρο, δημιουργούν νέα υποχρέωση πα¬ 
ροχής γνωστοποίησης σύμφωνα με τις διατάξεις του 
παρόντος. 

β) Η ενημέρωση του Χ.Α.Α. σύμφωνα με την αμέσως 
προηγούμενη παράγραφο θα γίνεται το αργότερο μία 
(1) ώρα πριν από την έναρξη της συνεδρίασης του 
Χ.Α.Α. που ακολουθεί αμέσως μετά την τελευταία συ¬ 
ναλλαγή που προκάλεσε την υπέρβαση του παραπάνω 
ορίου." 

Άρθρο 98 

Παροχή επενδυτικών υπηρεσιών - Απόκτηση 
ιδιότητας μέλους του ΧΆ-Α. 

1. Προστίθεται νέα παράγραφος 4 στο άρθρο 6 του 
ν. 2396/1996 (ΦΕΚ 73 Α') ως εξής: 

'4. Με απόφαση της Επιτροπής Κεφαλαιαγοράς μπο¬ 
ρούν να ορίζονται: 


(α) οι κανόνες διοικητικής και λογιστικής οργάνωσης 
και οι μηχανισμοί ελέγχου και ασφαλείας που πρέπει 
να τηρούν Ε.Π.Ε.Υ. που φυλάσσουν ως θεματοφύλακες 
τίτλους πελατών τους ή διαχειρίζονται χαρτοφυλάκιο 
πελατών τους, έτσι ώστε να προστατεύονται τα δι¬ 
καιώματα των πελατών τους και να αποτρέπεται η 
χρησιμοποίηση από Ε.Π.Ε.Υ. περιουσιακών στοιχείων 
των πελατών της για δικό της λογαριασμό, 

(β) τα στοιχεία που πρέπει να αποστέλλει για την 
ενημέρωσή του σε κάθε πελάτη της Ε.Π.Ε.Υ. που 
φυλάσσει ως θεματοφυλακας περιουσιακά του στοιχεία 
ή διαχειρίζεται χαρτοφυλάκιό του, 

(γ) τα στοιχεία που πρέπει να παραδίδει στις αρμόδιες 
εποπτικές αρχές Ε.Π.Ε.Υ. ως προς τα περιουσιακά 
στοιχεία πελατών της που φυλάσσει ως θεματοφύλακας 
ή τα οποία διαχειρίζεται, καθώς και η διαδικασία και ο 
τρόπος παράδοσής τους, και 
(δ) κάθε άλλο ειδικό θέμα και αναγκαία λεπτομέρεια 
που συνδέεται με την παροχή των υπηρεσιών φύλαξης 
και διαχείρισης περιουσιακών στοιχείων πελατών από 
Ε.Π.Ε.Υ.". 

2. Αντικαθίστανται οι παράγραφοι 1 έως 3 του άρθρου 
18 του ν. 2396/1996 (ΦΕΚ 73 Α') ως εξής: 

Ί. Ε.Π.Ε.Υ. που έχουν συσταθεί κατά το ελληνικό 
δίκαιο ή που έχουν εγκατασταθεί νόμιμα στην Ελλάδα 
δικαιούνται να υποβάλλουν αίτηση προς το Χ.Α.Α. για 
την απόκτηση της ιδιότητας μέλους του Χ.Α.Α.. Το 
Χ.Α.Α. θα κάνει αποδεκτή κάθε αίτηση απόκτησης ιδιό¬ 
τητας μέλους, εφόσον αποδεικνύεται από την αίτηση 
η συνδρομή των τυπικών προϋποθέσεων και έχουν 
ικανοποιηθεί οι οικονομικές υποχρεώσεις του αιτούντος 
προς το Χ.Α.Α. ως προς την απόκτηση της ιδιότητας 
του μέλους του Χ.Α.Α. Η απόκτηση της ιδιότητας του 
μέλους συνιστά προϋπόθεση της κατάρτισης συναλλα¬ 
γών στην αγορά αυτή. 

2. Οι τυπικές προϋποθέσεις για την απόκτηση από 
Ε.Π.Ε.Υ. της ιδιότητας μέλους του Χ.Α.Α. είναι: 

(α) Το δικαίωμα Ε.Π.Ε.Υ. που έχει συσταθεί κατα το 
ελληνικό δίκαιο ή καταγωγής άλλου κράτους - μέλους 
της Ευρωπαϊκής Ενωσης, σύμφωνα με την άδεια του 
κράτους- μέλους καταγωγής της, να προσφέρει τις 
επενδυτικές υπηρεσίες των εδαφίων α (ίι) και β της 
παραγράφου 1 του άρθρου 2 του παρόντος νόμου. 
Εφόσον η Ε.Π.Ε.Υ. είναι καταγωγής κράτους - μέλους 
της Ευρωπαϊκής Ένωσης εκτός της Ελλάδας, θα πι¬ 
στοποιείται με έγγραφο της Επιτροπής Κεφαλαιαγοράς 
ή της Τράπεζας της Ελλάδος, κατά περίπτωση, η λήψη 
της προβλεπόμενης στα άρθρα 13 και 19 του ν. 2396/ 
1996 γνωστοποίησης από τις αρμόδιες κατά περίπτωση 
αρχές του κράτους - μέλους καταγωγής της. 

(β) Το δικαίωμα αλλοδαπής Ε.Π.Ε.Υ. που δεν είναι 
καταγωγής κράτους - μέλους της Ευρωπαϊκής Ενωσης 
να προσφέρει στην Ελλάδα ης επενδυτικές υπηρεσίες 
των εδαφίων α (π) και β" της παραγράφου 1 του άρθρου 
2 του παρόντος νόμου σύμφωνα με άδεια που της έχει 
παράσχει η Επιτροπή Κεφαλαιαγοράς. 

(γ) Η νόμιμη εγκατάσταση της Ε.Π.Ε.Υ., εφόσον είναι 

αλλοδαπή επιχείρηση, στην Ελλάδα. 

(δ) Η συμμετοχή της Ε.Π.Ε.Υ. στο Συνεγγυητικό 
Κεφάλαιο Εξασφάλισης Συναλλαγών Μελών του Χρη- 
μαηστηρίου Αξιών Αθηνών, εκτός εάν απαλλάσσεται 
από την υποχρέωση αυτή σύμφωνα με ης εκάστοτε 
ισχύουσες διατάξεις, καθώς και στο Επικουρικό Κεφάλαιο 
Υποστήριξης Εκκαθάρισης Χρημαηστηριακών Συναλλα¬ 
γών. Τη μη υποχρέωση συμμετοχής της Ε.Π.Ε.Υ. στο 

Συνεγγυητικο θα πιστοποιεί με έγγραφο της προς το 
Χ.Α.Α. η Επιτροπή Κεφαλαιαγοράς. 

(ε) Ο διορισμός χρηματιστηριακού εκπροσώπου της 
Ε.Π.Ε.Υ. για τις χρηματιστηριακές συναλλαγές της στο 
Χ.Α.Α., ο οποίος να πληροί τις προϋποθέσεις των 
διατάξεων του άρθρου 6 παρ. 2-3 και 7-11 του ν. 
1806/1988 (ΦΕΚ 207 Α). 

3. α. Με απόφασή του το Διοικητικό Συμβούλιο του 
Χ.Α.Α. δύναται να ορίζει τη διαδικασία υποβολής αιτή¬ 
σεων για την απόκτηση της ιδιότητας μέλους του Χ.Α.Α., 
τη μορφή και τα μέσα υποβολής δικαιολογητικών και 
κάθε άλλο ειδικό θέμα και αναγκαία λεπτομέρεια. 

β. Η Επιτροπή Κεφαλαιαγοράς, μετά από εισήγηση 
του Διοικητικού Συμβουλίου του Χ.Α.Α., δύναται να 
αποφασίζει την προσωρινή μέχρι ενός (1) μηνάς ανα¬ 
στολή του δικαιώματος συμμετοχής μέλους σε συναλ¬ 
λαγές στο Χ.Α.Α. ή και τη διαγραφή Ε.Π.Ε.Υ. από μέλος 
του Χ.Α.Α., εαν κρίνει ότι δεν πληρούνται πλέον οι 
προϋποθέσεις απόκτησης της ιδιότητας μέλους από το 
πρόσωπο αυτό, ότι το μέλος δεν διαθέτει τα απαραίτητα 
για τη λειτουργία του τεχνικά και οικονομικά μέσα ή αν 
το μέλος υποπέσει σε σοβαρά παραπτώματα ως προς 
την τήρηση των νομοθετικών ή κανονιστικών διατάξεων 
περί Κεφαλαιαγοράς." 

3. Καταργείται η παράγραφος 6 του άρθρου 18 του 
ν. 2396/1996 (ΦΕΚ 73 Α). 

4. Απαλλάσσονται της υποχρέωσης υποβολής αίτησης 
απόκτησης της ιδιότητας μέλους του Χ.Α.Α. οι ανώνυμες 
χρηματιστηριακές εταιρίες που έχουν συσταθεί σύμφωνα 
με το ελληνικό δίκαιο και λειτουργούν ως μέλη του 
Χ.Α.Α. μέχρι τη θέση σε ισχύ του παρόντος νόμου. 

5. Αντικαθίστανται οι παράγραφοι 1 και 2 του άρθρου 
23 του ν. 2396/1996 (ΦΕΚ 73 Α") ως εξής: 

" 1. Η χρηματιστηριακή εταιρία είναι ανώνυμη εταιρία 
παροχής επενδυτικών υπηρεσιών με κύριο σκοπό τη 
διεξαγωγή χρηματιστηριακών συναλλαγών. Η ανώνυμη 
εταιρία μπορεί να παρέχει, επίσης, οποιαδήποτε κύρια 
η παρεπόμενη επενδυτική υπηρεσία κατά την έννοια 
του άρθρου 2, παράγραφοι 1 και 2 του παρόντος νόμου, 
εφόσον απαριθμείται στην άδειά της. 

2. Οι υφιστάμενες κατά τη θέση σε ισχύ του παρόντος 
νομού ανώνυμες χρηματιστηριακές εταιρίες δικαιούνται 
να παρέχουν τις ακόλουθες υπηρεσίες: 

(α) τις υπηρεσίες του άρθρου 2 παρ. 1 περ. (α) 
υποπερ. (ί) και (ϋ), περ. (β) του ν. 2396/1996 (ΦΕΚ 73 
Α') ως προς κινητές αξίες που είναι εισηγμένες σε 
διαπραγμάτευση σε οργανωμένη αγορά, μερίδια οργα¬ 
νισμών συλλογικών επενδύσεων, 

(β) τις υπηρεσίες του άρθρου 2 παρ. 1 περ. (δ) του 
ν. 2396/1996 (ΦΕ-Κ 73 Α') ως προς την εισαγωγή κινητών 
αξιών σε οργανωμένη αγορά εφόσον πληρούν τις προϋ¬ 
ποθέσεις περί αναδοχής έκδοσης τίτλων κατά τις κεί¬ 
μενες διατάξεις, 

(γ) τις υπηρεσίες του άρθρου 2 παρ. 2 περ. (α) του 
ν. 2396/1996 (ΦΕΚ 73 Α') ως προς κινητές αξίες που 
είναι εισηγμένες σε διαπραγμάτευση σε οργανωμένη 
αγορά και μερίδια συλλογικών επενδύσεων, 

(δ) τις υπηρεσίες του άρθρου 2 παρ. 2 περ. (ε) και 
(στ) ως προς κινητές αξίες εισαγόμενες ή εισηγμένες 
σε διαπραγμάτευση σε οργανωμένη αγορά. 

Η παράγραφος 1 του άρθρου 3 του ν. 1806/1988 
(ΦΕΚ 207 Α'), όπως αντικαταστάθηκε με την παρ. 2 
του άρθρου 13 του ν. 2324/1995 (ΦΕΚ 146 Α) καταρ- 
γείται." 

6. Προστίθεται νέα παράγραφος 5 στο άρθρο 27 του 


ν. 2396/1996 (ΦΕΚ 73 Α ) ως εξής 

'5. Με απόφασή της η Επιτροπή Κεφαλαιαγοράς 
μπορεί να επιβάλλει προσθέτους όρους και προϋποθέ¬ 
σεις ως προς την παροχή από Ε.Π.Ε.Υ. οποιοσδήποτε 
κύριας ή παρεπόμενης επενδυτικής υπηρεσίας." 

7. Καταργείται το άρθρο 2 του ν. 1806/1988 (ΦΕΚ 
207 Α'). 

Άρθρο 99 

Τροποποίηση διατάξεων ως προς 
τα ελληνικά πιστοποιητικά 

1. Αντικαθίσταται η παράγραφος 21 του άρθρου 59 
του ν. 2396/1,996 (ΦΕΚ 73 Α') ως έξης: 

" Τα ελληνικά πιστοποιητικά εισάγονται στο Χρημα¬ 
τιστήριο Αξιών Αθηνών ως παραστατικοί τίτλοι μέτοχων. 
Για την εισαγωγή των ελληνικών πιστοποιητικών στην 
κύρια αγορά του Χρηματιστηρίου Αξιών Αθηνών εφαρ¬ 
μόζονται οι διατάξεις του άρθρου 7 του π.δ/τος 350/1985 
(ΦΕΚ 126 Α'), όπως ισχύει. Για την εισαγωγή ελληνικών 
πιστοποιητικών στην Παράλληλη Αγορά του Χρηματι¬ 
στηρίου Αξιών Αθηνών και στην Παράλληλη Αγορά 
Αναδυομένων Κεφαλαιαγορών ισχύουν ως προς τον 
έκδοτη των ελληνικών πιστοποιητικών οι προϋποθέσεις 
των παραγράφων 1 έως 3 του άρθρου Α της Απόφασης 
ΥΠ.ΞΘ.Ο. 119/50454/1989, όπως ισχύει, ενώ ως προς 
τα ελληνικά πιστοποιητικά ισχύουν οι προϋποθέσεις των 
στοιχ. 11-1 έως 11-6 του άρθρου 3 του π.δ/τος 350/1985, 
όπως ισχύει." 

2. Προστίθεται δεύτερο εδάφιο στην παράγραφο 22 
του άρθρου 59 του ν. 2396/1996 (ΦΕΚ 73 Α') ως εξής: 

" Η Επιτροπή Κεφαλαιαγοράς, μετά από εισήγηση 
του Διοικητικού Συμβουλίου του Χρηματιστηρίου Αξιών 
Αθηνών, μπορεί να επιτρέπει με απόφασή της να μην 
συμπεριλαμβάνονται στο ενημερωτικό δελτίο ορισμένα 
από τα προβλεπόμενα στο νόμο στοιχεία εφόσον, κατά 
την κρίση της, λάγω του θεσμικού περιβάλλοντος και 
της πρακτικής στη χώρα προέλευσης των παριστώμενων 
μετοχών, η παροχή των στοιχείων αυτών θα προκαλούσε 
σημαντική επιβάρυνση του εκδότη των ελληνικών πι¬ 
στοποιητικών, ενώ η έλλειψη δημοσίευσης των στοιχείων 
αυτών δεν είναι δυνατόν να παραπλανήσει το κοινό 
ως προς τα γεγονότα και περιστάσεις που είναι ση¬ 
μαντικά για την εκτίμηση της αξίας τους." 

3. Η παράγραφος 24 του άρθρου 59 του.ν. 2396/1996 
(ΦΕΚ 73 Α') αντικαθίσταται ως εξής: 

' Γ ία την εφαρμογή των διατάξεων που προβλέπουν 
την υποχρέωση ή τη δυνατότητα ορισμένων προσώπων 
να επενδύουν σε κινητές αξίες, τα ελληνικά πιστοποιη¬ 
τικά θεωρούνται ισοδύναμα με κινητές αξίες εισηγμένες 
στο Χρηματιστήριο Αξιών Αθηνών." 

4. Η παράγραφος 25 του άρθρου 59 του ν. 2396/1996 
(ΦΕΚ 73 Α') αντικαθίσταται ως εξής: 

"α) Απαλλάσσεται της φορολογίας εισοδήματος και 
κεφαλαίου κάθε έσοδο από ελληνικά πιστοποιητικά πλην 
των εσόδων εκ τόκων και μερισμάτων. 

β) Στα έσοδα εκ τόκων και μερισμάτων δικαιούχων 
ελληνικών πιστοποιητικών που είναι κάτοικοι Ελλάδας 
επιβάλλεται παρακράτηση φορου σε ποσό ίσο προς τη 
διαφορά του 35% του συνολικού ποσού τόκων και 
μερισμάτων που αποδίδεται από τον εκδότη στο δι¬ 
καιούχο μείον το συνολικό ποσό παρακράτησης ή φόρου 
που τυχόν επεβλήθη επί των τόκων ή μερισμάτων αυτών 
απο την αρμόδια φορολογική αρχή της χώρας έκδοσης 
των παριστώμενων κινητών αξιών. 

γ) Η παρακράτηση του εδαφίου β' της παρούσας 
παραγράφου διενεργείται από τον εκδότη των ελληνικών 
πιστοποιητικών, ο οποίος ευθύνεται για την άμεση 
αποδοση του ποσού παρακράτησης στις αρμόδιες οι¬ 
κονομικές αρχές. Με την παρακράτηση αυτή εξαντλείται 
η φορολογική υποχρέωση των δικαιούχων ως προς τα 
αντίστοιχα εισοδήματά τους από τα ελληνικά πιστο¬ 
ποιητικά. 

δ) Απαλλάσσονται από κάθε φόρο και παρακράτηση 
φόρου τα πάσης φύσης έσοδα δικαιούχων ελληνικών 
πιστοποιητικών μη κατοίκων Ελλάδας." 

Άρθρο 100 

Κατάργηση υπουργικής απόφασης 

Η υπ. αριθμ. Κ3-781/13.3.1981 κοινή απόφαση των 
Υπουργών Συντονισμού και Εμπορίου (ΦΕΚ 182/ 
31.3.1981 τεύχος Β') "Περί καθορισμού όρων και προϋ¬ 
ποθέσεων εισαγωγής νέων εταιριών στο Χρηματιστήριο 
Αθηνών" καταργείται. 

Άρθρο 101 

Διεύρυνση μετοχικής βάσης του Χ.ΑΆ. 

1. Αντικαθίσταται η παράγραφος 2 του άρθρου 2 του 
ν. 2324/1995 (ΦΕΚ 146 Α') και ακολούθως προστίθενται 
παράγραφοι 3, 4 και 5 ως εξής: 

"2. Μέτοχοι του Χρηματιστηρίου Αξιών Αθηνών (Χ.Α.Α.) 
δύνανται να είναι το Ελληνικό Δημόσιο, τα μέλη του 
Χ.Α.Α., πιστωτικά ιδρύματα που λειτουργούν νόμιμα στην 
Ελλάδα (είτε οι μετοχές τους είναι εισηγμένες στο 
Χ.Α.Α. είτε όχι), εταιρίες επενδύσεων χαρτοφυλακίου 
που λειτουργούν νόμιμα στην Ελλάδα, εταιρίες διαχεί¬ 
ρισης αμοιβαίων κεφαλαίων που λειτουργούν νόμιμα 
στην Ελλάδα, καθώς και τα αμοιβαία κεφάλαια που 
αυτές διαχειρίζονται, ασφαλιστικές εταιρίες που έχουν 
την έδρα τους στην Ελλάδα, ασφαλιστικά ταμεία που 
τελούν υπό την εποπτεία του Κράτους, καθώς και 
εταιρίες των οποίων οι μετοχές είναι εισηγμένες και 
τελουν υπό διαπραγμάτευση στο Χ.Α.Α.. 

Δεν επιτρέπεται μέτοχος, εκτός του Ελληνικού Δη¬ 
μοσίου, να έχει ποσοστο ανώτερο του πέντε τοις εκατό 
(5%) του μετοχικού κεφαλαίου του Χ.Α.Α.. Στο ποσοστο 
συμμετοχής της εταιρείας διαχείρισης αμοιβαίων κεφα¬ 
λαίων στο μετοχικό κεφάλαιο του Χ.Α.Α. συνυπολογί¬ 
ζονται και τα ποσοστά συμμετοχής των αμοιβαίων κε¬ 
φαλαίων, τα οποία αυτή διαχειρίζεται. 

3. Η εκ μέρους του Ελληνικού Δημοσίου πώληση 
μέτοχων του Χ.Α.Α. προς τα πρόσωπα της προηγού¬ 
μενης παραγράφου γίνεται με ιδιωτική τοποθέτηση, μετά 
από απόφαση της προβλεπόμενης στο άρθρο 2 του ν. 
2000/1991 (ΦΕΚ 206 Α') Διυπουργικής Επιτροπής Α¬ 
ποκρατικοποίησης (Δ.Ε.Α.) και με τη μεσολάβηση χρη¬ 
ματοοικονομικού συμβούλου, που προσλαμβάνεται κατά 
τα οριζόμενα στην παράγραφο 3 του άρθρου 5 του ν. 
2000/1991, η οποία προστέθηκε με το άρθρο 70 παρ. 
1 του ν. 2065/1992 (ΦΕΚ 113 Α') και έχει συμπληρωθεί 
με το άρθρο 39 του ν. 2093/1992 (ΦΕΚ 181 Α') και το 
άρθρο 8 παρ. 9 του ν. 2166/1993 (ΦΕΚ 137 Α'). Ο 
χρηματοοικονομικός αυτός σύμβουλος προβαίνει και 
στην αποτίμηση της αξίας του Χ.Α.Α.. 

Η Δ.Ε.Α.. αφού λάβει υπόψη την αποτίμηση της αξίας 
του Χ.Α.Α. στην οποία έχει προβεί προηγουμένως ο 
παραπάνω χρηματοοικονομικός σύμβουλος, καθώς και 
τις συνθήκες της αγορας. καθορίζει τη διαδικασία, το 


εύρος τιμών και κάθε σχετικό όρο πωλήσεως των 
μετοχών. 

Ο Υπουργός Οικονομικών, ως εκπρόσωπος του Ελ¬ 
ληνικού Δημοσίου, ή το εξουσιοδοτημένο από αυτόν 
δημόσιο όργανο, προσδιορίζει τον αριθμό και την τελική 
τιμή διάθεσης των μετοχών του Χ.Α.Α. και υπογράφει 
κάθε σχετική με την όλη διαδικασία της διάθεσης αυτής 
πράξη ή σύμβαση. 

Η μεταβίβαση των μετοχών είναι ελεύθερη από ο- 
ποιονδήποτε άμεσο ή έμμεσο φόρο ή άλλη εισφορά 
υπέρ του Δημοσίου ή τρίτων. 

4. Με απόφαση της Δ.Ε.Α. μπορεί να διευρύνεται η 
μετοχική βάση του Χ.Α.Α. ώστε να δύνανται να κατα¬ 
στούν μέτοχοι αυτού, πέραν των αναφερομενων στην 
παράγραφο 2 του παρόντος άρθρου προσώπων, και 
άλλα φυσικά ή νομικά πρόσωπα. 

5. Ο αριθμός των μετοχών που μπορεί να διαθέτει 
το Δημόσιο, για το σκοπό της προηγούμενης παρα¬ 
γράφου. καθώς και η διαδικασία, οι όροι και η τιμή 
διάθεσής τους καθορίζονται με απόφαση της Δ.Ε.Α.. 
Τα οριζόμενα στην παράγραφο 3 του παρόντος άρθρου 
ως προς την πρόσληψη συμβούλου, την εκπροσώπηση 
του Δημοσίου και την απαλλαγή της μεταβίβασης με¬ 
τοχών από φόρους ή εισφορές ισχύουν και για τη 
διάθεση αυτή." 

2. Αντικαθίσταται η παράγραφος 1 του άρθρου 5 του 
ν. 2324/1995 (ΦΕΚ 146 Α') ως εξής: 

Ίο αρχικό κατά τη σύσταση του Χρηματιστηρίου 
Αξιών Αθηνών καταστατικό του ορίζεται στο άρθρο 8 
του παρόντος." 

3. Αντικαθίσταται η παράγραφος 3 του άρθρου 5 του 
ν. 2324/1995 (ΦΕΚ 146 Α') ως εξής: 

" Για την τροποποίηση του καταστατικού ισχύουν οι 
διατάξεις της νομοθεσίας για τις ανώνυμες εταιρίες." 

Άρθρο 102 

Μετάταξη υπαλλήλων Χ.ΑΆ. Α.Ε. - 
Άλλα θέματα Χ.ΑΆ. Α.Ε. 

1. Το τελευταίο εδάφιο της παραγράφου 2 του άρθρου 
6 του ν. 2324/1995 (ΦΕΚ 146 Α') αντικαθίσταται ως 
εξής: 

Ή αίτηση για τη μετάταξη υποβάλλεται μέσα σε 
τριάντα (30) μήνες από τη δημοσίευση αυτού του νόμου. 
Σε κάθε περίπτωση, η καθ' οιονδήποτε τρόπο αποχώ¬ 
ρηση των υπαλλήλων από τις υπηρεσίες του Χρηματι¬ 
στηρίου Αξιών Αθηνών έχει ως συνέπεια την κατάργηση 
των θέσεών τους, οι οποίες, από τη δημοσίευση του 
παρόντος νόμου, είναι προσωποπαγείς. Η ρύθμιση των 
παραπάνω εδαφίων ανατρέχει στις 17 Ιουλίου 1995, 
οπότε τέθηκε σε ισχύ ο ν. 2324/1995 (ΦΕΚ 146 Α')". 

2. Ως Ειδικό Επιστημονικό Προσωπικό που υπηρετεί 
στο Χ.Α.Α., κατά την έννοια του άρθρου 37 του ν. 
2459/1997 (ΦΕΚ 17 Α'), νοείται το προσωπικό Πανε¬ 
πιστημιακής Εκπαίδευσης που υπηρετεί με σχέση ερ¬ 
γασίας ιδιωτικού δικαίου και το οποίο διαθέτει τα εκά- 
στοτε προβλεπόμενα στον Κανονισμό Εσωτερικής Ορ¬ 
γάνωσης και Λειτουργίας του Χρηματιστηρίου Αξιών 
Αθηνών Α.Ε. τυπικά και ουσιαστικά προσόντα. 

3. Η παράγραφος 3 του άρθρου 6 του ν. 2324/1995 
(ΦΕΚ 146 Α') αντικαθίσταται ως εξής: 

"Το προσωπικό του Χρηματιστηρίου Αξιών Αθηνών 
Α.Ε. διεπεται από Κανονισμό Εσωτερικής Οργάνωσης 
και Λειτουργίας και από Γ ενικό Κανονισμό Προσωπικού, 
που συντάσσονται από το Διοικητικό Συμβούλιο του 

Ά.Α.Α. Α.Ε. και εγκρίνονται από τη Γενική Συνέλευση 
των μέτοχων της εταιρίας. Με τους κανονισμούς αυτούς 
τροποποιούνται οι υφιστάμενες διατάξεις για τον Ορ¬ 
γανισμό του Χρηματιστηρίου Αξιών Αθηνών. Οι εργα¬ 
σιακές σχέσεις του υφιστάμενου προσωπικού δεν μπο¬ 
ρούν να υποστούν βλαπτική μεταβολή." 

4. Το μόνιμο προσωπικό και το προσωπικό με σύμβαση 
αορίστου χρόνου που υπηρετεί στο Χρηματιστήριο Αξιών 
Αθηνών κατά τη δημοσίευση του παρόντος νόμου δύ- 
νοται. με απόφαση του Υπουργού, να αποσπάται στο 
Υπουργείο Εθνικής Οικονομίας, για χρονικό διάστημα 
μέχρι δύο (2) ετών και χωρίς να απαιτείται προς τούτο 
σύμφωνη γνώμη ή απόφαση υπηρεσιακών συμβουλίων, 
για την αντιμετώπιση υπηρεσιακών αναγκών. Η από¬ 
σπαση είναι υποχρεωτική για τους αποσπώμενους υ¬ 
πάλληλους, καθώς και για την υπηρεσία στην οποία 
ανήκουν. Ο χρόνος της απόσπασης θεωρείται χρονος 
πραγματικής υπηρεσίας στην οργανική τους θέση για 
κάθε συνέπεια. Οι αποδοχές των αποσπώμενων υπάλ¬ 
ληλων και οι ασφαλιστικές εισφορές -που οφείλονται 
κατά το χρονο της απόσπασης καταβάλλονται από το 
Χρημαπστηριο Αξιών Αθηνών. 

Άρθρο 103 

Θέματα προσωπικού Επιτροπής Κεφαλαιαγοράς 

1. Η παράγραφος 2 του άρθρου 30 του ν. 2324/1995 
(ΦΕΚ 146 Α' ) αντικαθίσταται ως ακολούθως: 

"Με προεδρικό διάταγμα, που εκδίδεται μέσα σε πέντε 
χρόνια από την ισχύ του παρόντος με πρόταση των 
Υπουργών Εσωτερικών, Δημόσιας Διοίκησης και Απο¬ 
κέντρωσης, Εθνικής Οικονομίας και Οικονομικών, ύστερα 
από γνώμη του διοικητικού συμβουλίου της Επιτροπής 
Κεφαλαιαγοράς, μπορεί να τροποποιείται ο οργανισμός 
και ο κανονισμός του προσωπικού της Επιτροπής Κε¬ 
φαλαιαγοράς, με τον οποίο ορίζονται η διάρθρωση και 
οι αρμοδιότητες των υπηρεσιών της, οι οργανικές θέσεις 
του προσωπικού των υπηρεσιών σύμφωνα με πς δια¬ 
τάξεις του άρθρου 2 του ν. 51/1975 (ΦΕΚ 125 Α'), τα 
προσόντα των προϊσταμένων και των υπαλλήλων των 
υπηρεσιών της Επιτροπής Κεφαλαιαγοράς, καθώς και 
κάθε άλλο σχετικό θέμα και αναγκαία λεπτομέρεια. Με 
όμοιο προεδρικό διάταγμα καταρτίζεται ο κανονισμός 
της Νομικής Υπηρεσίας της Επιτροπής Κεφαλαιαγοράς." 

2. Στο άρθρο 33 παρ. 1 του ν. 2324/1995 η ένδειξη 
"Β. 1. Νομική Υπηρεσία" αντικαθίσταται ως εξής: 'Β. 1. 
Διεύθυνση Νομικής Υπηρεσίας". 

3. Στο άρθρο 35 παρ. 12 του ν. 2324/1995 προστίθεται 
το εξής εδάφιο: 

"Η σύνθεση και η διαβάθμιση των αποδοχών των 
απασχολούμενων δικηγόρων και Προϊσταμένου Δικηγό¬ 
ρου καθορίζονται κατά κλιμάκιο με απόφαση της Επι¬ 
τροπής Κεφαλαιαγοράς στα πλαίσια των βασικών μισθών 
και επιδομάτων της ανωτέρω κοινής υπουργικής από¬ 
φασης." 

4. Το άρθρο 34 I 1 Γ του ν. 2324/1995 αντικαθίσταται 
ως εξής: 

"Γ. Προσωπικό με σχέση έμμισθης εντολής: 

Νομικοί Σύμβουλοι (δικηγόροι): πέντε (5) θέσεις." 

5. Το άρθρο 34 II 1 β του ν. 2324/1995 αντικαθίσταται 
ως εξής: 

"Πέντε (5) θέσεις Νομικών Συμβούλων (δικηγόρων) 
και τρεις (3) θεσεις ΔΕ Διοικηπκού Λογιστικού στη 
Νομική Υπηρεσία." 

6 Το άρθρο 35 παρ. 8 του ν. 2324/1995 αντικαθίσταται 


ως εξής: 

"Στην Επιτροπή Κεφαλαιαγοράς συνιστώνται τέσσερις 
(4) θεσεις δικηγόρων, οι οποίες σε περίπτωση υπηρε¬ 
σιακής ανάγκης μπορεί να αυξάνονται με απόφαση της 
Επιτροπής Κεφαλαιαγοράς και μία (1) θέση Προϊστα¬ 
μένου Δικηγόρου της Νομικής Υπηρεσίας. Επίσης συ- 
νιστώνται και τρεις (3) θέσεις προσωπικού της κατη¬ 
γορίας ΔΕ του κλάδου Διοικητικού - Λογιστικού στη 
Νομική Υπηρεσία. 

Η Επιτροπή Κεφαλαιαγοράς προσδιορίζει τα προσόντα 
των δικηγόρων και του Προϊσταμένου της Νομικής 
Υπηρεσίας, τα οποία πρέπει να είναι ανάλογα προς 
την αποστολή και τις ανάγκες της Επιτροπής, καθώς 
και τη διαδικασία επιλογής τους. Οι προσλαμβανόμενοι 
οφείλουν ενδεικτικά να έχουν ενεργό υπερδιετή δικη¬ 
γορία, μεταπτυχιακές σπουδές ή/και πρακτική ενασχό¬ 
ληση στο εμπορικό δίκαιο, ιδίως στο χρηματιστηριακό, 
τραπεζικό και το δίκαιο των εταιριών και να γνωρίζουν 
άριστα την αγγλική η τη γαλλική ή τη γερμανική γλώσσα. 
Ο Προϊστάμενος Δικηγόρος, επιπρόσθετα, πρεπει να 
είναι κάτοχος διδακτορικού διπλώματος στο εμπορικά 
δίκαιο και δικηγόρος στον 'Αρειο Πάγο. 

Η Επιτροπή Κεφαλαιαγοράς μπορεί να συνιστα επι¬ 
τροπές και ομάδες εργασίας, διαρκείς ή πρόσκαιρες, 
ποος εξυπηρέτηση των αναγκών της, όπως ενδεικτικά 
Νομικό Συμβούλιο, επιτροπή μελετών κ.ά.. Η σύσταση 
των επιτροπών πραγματοποιείται με αιτιολογούμενη 
απόφαση του Διοικητικού Συμβουλίου μετά από εισήγηση 
της εκτελεστικής επιτροπής. Στην απόφαση καθορίζεται 
το έργο, η διάρκεια και η σύνθεση κάθε επιτροπής, ως 
και το ύψος και ο τρόπος καταβολής της αμοιβής των 
μελών της. Η αμοιβή δεν δύναται σε καμία περίπτωση 
να υπερβαίνει αυτή που κάθε φορά ισχύει για τους 
ειδικούς συμβούλους της Επιτροπής Κεφαλαιαγοράς." 

7. Καταργείται το άρθρο 3 παρ.Ια του ν. 2471/1997. 

3. Στην παρ. 11 του άρθρου 36 του ν. 2324/1995 
(ΦΕΚ 146 Α'), όπως τροποποιήθηκε με το άρθρο 1 
παράγραφος 5 του ν. 2471/1997 (ΦΕΚ 46 Α'), προστί¬ 
θεται τελευταίο εδάφιο, που έχει ως έξης: 

"Μπορεί επίσης να συνάπτει συμφωνίες με τα Ανώτατα 
Εκπαιδευτικά Ιδρύματα για τη μερική ή θερινή απασχό¬ 
ληση φοιτητών προπτυχιακού ή μεταπτυχιακού κυκλου, 
των οποίων το γνωστικό αντικείμενο είναι συναφές με 
το έργο της Επιτροπής Κεφαλαιαγοράς, με σκοπό αφ 
ενός την πρακτική εξάσκηση των φοιτητών σε θέματα 
της Επιτροπής Κεφαλαιαγοράς και αφ' ετέρου την 
υποβοήθηση του έργου των υπηρεσιών της Επιτροπής." 

Άρθρο 104 

Εισφορά για τη μηχανοργάνωση 
του Χρηματιστηρίου 

Στο άρθρο 31 του Καταστατικού του Χρηματιστηρίου 
Αξιών Αθηνών (άρθρα 8 παρ. 31 του ν. 2324/1995 (ΦΕΚ 
146 Α') προστίθεται παράγραφος 5, που έχει ως εξής: 

"Για τον υπολογισμό των ποσών των παραγράφων 2 
και 3 του παρόντος άρθρου, δεν λαμβανονται υπόψη 
οι εισφορές του άρθρου 31 παρ. 3 του ν. 1806/1988 
(ΦΕΚ 207 Α'), όπως τροποποιήθηκε με το άρθρο 22 
παρ. 3 του ν. 2324/1995 (ΦΕΚ 146 Α'), οι οποίες 
αποτελούν ειδικά τέλη για το σχηματισμό ειδικών α¬ 
φορολόγητων αποθεματικών για τον εκσυγχρονισμό της 
μηχανογραφικής οργάνωσης και λειτουργίας της εται¬ 
ρίας Χρηματιστήριο Αξιών Αθηνών Α.Ε.. Η ρύθμιση του 

παραπανω εδαφίου ανατρέχει στις 17 Ιουλίου 1995, 
οποτε τέθηκε σε ισχύ ο ν. 2324/1995 (ΦΕΚ 146 Α').' 

Άρθρο 105 

Διατάξεις ως προς την Α.ΕΆ.Τ. 

1. Αντικαθίσταται η παράγραφος 4 του άρθρου 4 του 
ν. 2471/1997 (ΦΕΚ 46 Α) ως εξής: 

'4. Το Χ.Α.Α. θα ενεργοποιεί το Κεφάλαιο σε κάθε 
περίπτωση που κατα την απόλυτη κρίση του η μη 
εκκαθάριση των εκκρεμών συναλλαγών για λόγο που 
αναφέρεται στην παραπάνω παράγραφο 3 του παρόντος 
άρθρου δημιουργεί σημαντική διαταραχή στη χρηματι¬ 
στηριακή αγορά ή σημαντικά προσκόμματα στην ομαλή 
λειτουργία της εκκαθάρισης των χρηματιστηριακών συ¬ 
ναλλαγών." 

Καταργείται η παράγραφος 2 του άρθρου 5 του ν. 
2471/1997. ’ 

Η παράγραφος 3 του άρθρου 5 του ν. 2471/1997 
αναριθμείται ως παράγραφος 2 και αντικαθίσταται ως 
εξής: 

"Το ανώτατο ποσό εκταμίευσης σε υλοποίηση από¬ 
φασης ενεργοποίησης του Κεφαλαίου δεν θα υπερβαίνει 
ποσοστά 50% του συνόλου των διαθεσίμων του Κεφα¬ 
λαίου. έκτος εάν δοθεί έγκριση της Επιτροπής Κεφα¬ 
λαιαγοράς μετά από σχετικό αίτημα του Χ.Α.Α. 

Προστίθεται νέα παράγραφος 3 στο άρθρο 5 του ν. 
2471/1997 ως έξης: 

"3. Ταυτόχρονα με τη ληψη απόφασης ενεργοποίησης 
του Κεφαλαίου, το Χ.Α.Α. θα επιλέγει ένα ή περισσότερα 
υέλη για την υλοποίηση των απαραίτητων διαδικαστικών 
πράξεων για την άρση των εκκρεμοτήτων ως προς την 
εκκαθάριση. Με βάση την κατάσταση της Υπηρεσίας 
Εκκαθάρισης ως προς τις εκκρεμότητες εκκαθάρισης 
του υπερήμερου μέλους, το Χ.Α.Α. θα αναθέτει σε 
μέλος ή μέλη να υποκαταστήσουν στο όνομα και για 
λογαριασμό του Χ.Α.Α. τις εκκρεμείς υποχρεώσεις του 
υπερήμερου μέλους ως προς την εκκαθάριση. 

Ειδικότερα: 

(α) Σε περίπτωση που η εκκρεμότητα αφόρα στη μη 
καταβολή του τιμήματος χρηματιστηριακής συναλλαγής 
απο το υπερήμερο μέλος, το μέλος του Χ.Α.Α. που 9α 
λαμβάνει τη σχετική εντολή του Χ.Α.Α. θα εκπληρώνει 
την υποχρέωση του υπερήμερου μέλους και θα παρα- 
λαμβάνει για λογαριασμό του Χ.Α.Α. πς αντίστοιχες 
κινητές αξίες. Οι κινητές αξίες που αποκτώνται με τον 
τροπο αυτόν θα περιέρχονται στο Κεφάλαιο, χωρίς να 
ισχυουν ως ποος αυτές οι περιορισμοί επένδυσης των 
διαθέσιμων του Κεφαλαίου του άρθρου 6 παρ. 5 του 
παρόντος νόμου. 

(β) Σε περίπτωση που η εκκρεμότητα αφορά στη μη 
παράδοση οφειλόμενων τίτλων από το υπερήμερο μέ¬ 
λος, το μέλος του Χ.Α.Α. που θα λαμβάνει τη σχετική 
εντολή του Χ.Α.Α. θα αποκτά μέσω χρηματιστηριακής 
συναλλαγής για λογαριασμό του Χ.Α.Α. ομοειδείς και 
ισάριθμες προς πς οφειλόμενες κινητές αξίες και θα 
τις παραδίδει στην εκκαθάριση σε ικανοποίηση της 
σχετικής υποχρέωσης του υπερήμερου μέλους. Το τί¬ 
μημα που θα εισπραττεται από το μέλος για λογαριασμό 
του Χ.Α.Α. λόγω της εκπλήρωσης της υποχρέωσης του 
υπερήμερου μέλους θα περιέρχεται στο Κεφάλαιο. 

(γ) Η λήψη απόφασης ενεργοποίησης του Κεφαλαίου 
από το Χ.Α.Α. θα έχει ως αυτοδίκαιη συνέπεια την άρση 
κάθε υποχρέωσης των αντισυμβαλλομένων προς το 


υπερήμερο μέλος για την ικανοποίηση των υποχρεώ- 
σεών τους παράδοσης τίτλων ή καταβολής πμήματος 
ως προς τις εκκρεμείς συναλλαγές που γνωστοποιούνται 
στο Χ.Α.Α. από την Υπηρεσία Εκκαθάρισης. Κατά συ¬ 
νέπεια, τόσο το υπερήμερο μέλος όσο και οι παραγ- 
γελείς του δεν έχουν οποιαδήποτε αξίωση κατά της 
Υπηρεσίας Εκκαθάρισης, των αντισυμβαλλόμενων προς 
το υπερήμερο μέλος μελών'ή του Χ.Α.Α. ως προς τη 
μη εκκαθάριση χρηματιστηριακών συναλλαγών. 

(δ) Οι απαιτήσεις των παραγγελέων του υπερήμερου 
μέλους ως προς τη μη εκπλήρωση των εκκρεμών 
χρηματιστηριακών συναλλαγών που εκκαθαρίζονται κατά 
τη διαδικασία του παρόντος άρθρου περιορίζονται στη 
χρηματική αποκατάσταση της ζημίας που τυχόν υπέ¬ 
στησαν από τη μη εκπλήρωση των συναλλαγών αυτών. 
Ειδικότερα, παραγγελείς του υπερήμερου μέλους θα 
έχουν απαίτηση αποζημίωσης κατά του μέλους μόνο 
εφόσον το αργότερο μέχρι την ημερομηνία ενεργο¬ 
ποίησης του Κεφαλαίου έχουν, σε περίπτωση πώλησης, 
παραδώσει στο μέλος πς προς πώληση κινητές αξίες, 
ή σε περίπτωση αγοράς, καταβάλει προς το μέλος το 
ανπστοιχο τίμημα αγοράς των κινητών αξιών. Για την 
εφαρμογή του αμέσως προηγούμενου εδαφίου δεν νοεί¬ 
ται ως παράδοση προς το υπερήμερο μέλος η κατάρπση 
για λογαριασμό του παραγγελέα χρηματιστηριακής σύμ¬ 
βασης αγοράς των αντίστοιχων κινητών αξιών και δεν 
νοείται ως καταβολή η κατάρτιση χρηματιστηριακής 
σύμβασης πώλησης κινητών αξιών, εφόσον οι συναλ¬ 
λαγές αυτές δεν έχουν εκκαθαρισθεί λόγω της υπε¬ 
ρημερίας του μέλους. 

(ε) Σε περίπτωση που κινητές αξίες η μη παράδοση 
των οποίων από το υπερήμερο μέλος προκαλεί εκκρε¬ 
μότητα του μέλους ως προς μη εκκαθαρισθείσες χρη- 
μαπστηριακές συναλλαγές ευρίσκονται στην κατοχή ή 
υπό τον έλεγχο του υπερήμερου μέλους, οι κινητές 
αξίες αυτές περιέρχονται αυτοδίκαια στην κυριότητα 
του Χ.Α.Α., για λογαριασμό του Κεφαλαίου, χωρίς να 
ισχύουν ως προς αυτές οι περιορισμοί επένδυσης των 
διαθεσίμων του Κεφαλαίου του άρθρου 6 παρ. 5 του 
παρόντος νόμου. 

(στ) Στην απόφαση ενεργοποίησης του Κεφαλαίου 
το Χ.Α.Α. θα ορίζει κάθε άλλο ειδικό θέμα και αναγκαία 
λεπτομέρεια που αφορά στην ενεργοποίηση του Κε¬ 
φαλαίου, ιδίως τον τρόπο επιλογής των μελών ή του 
μέλους μέσω του οποίου θα διενεργηθούν οι πράξεις 
για την άρση των εκκρεμοτήτων ως προς την εκκαθάριση 
χρηματιστηριακών συναλλαγών σύμφωνα με πς διατάξεις 
του παρόντος." 

Αντικαθίστανται το δεύτερο και τρίτο εδάφιο της 
παραγράφου 5 του άρθρου 5 του ν. 2471/1997 (ΦΕΚ 
46 Α ) ως εξής: 

"Το υπόλοιπο οφειλής μέλους προς το Κεφάλαιο θα 
υπολογίζεται ως η διαφορά κάθε ποσού το οποίο ε- 
κταμίευσε το κεφάλαιο για τη διενέργεια συναλλαγών 
σε υποκατάσταση του μέλους, μείον την αξία των 
κινητών αξιών πς οποίες απέκτησε και του πμήματος 
πώλησης το οποίο εισέπραξε ως αποτέλεσμα της εκ¬ 
καθάρισης των συναλλαγών στις οποίες υποκατέστησε 
το μέλος, μείον την αξία των κινητών αξιών οι οποίες 
τυχόν περιήλθαν στην κυριότητά του σύμφωνα με την 
περίπτωση (ε) της παραγράφου 3 του παρόντος άρθρου. 
Η αποτίμηση της αξίας των κινητών αξιών για την 
εφαρμογή της παρούσας διάταξης θα γίνεται στην πμή 
κλεισίματος των αντίστοιχων κινητών αξιών την ημε¬ 
ρομηνία ενεργοποίησης του Κεφαλαίου με απόφαση του 

Χ.Α.Α.. Επί ποσού οφειλής θα λογίζονται τόκοι από την 
ημέρα εκταμίευσης που θα υπολογίζονται σε ημερήσια 
βάση με το εκάστοτε ισχύον νόμιμο επιτόκιό υπερημε¬ 
ρίας. - 

Καταργοϋνται οι παράγραφοι 1 εως 20 του άρθρου 
27 του ν. 3632/1928 (ΦΕΚ 137 Α'). 

2. Με απόφαση της Επιτροπής Κεφαλαιαγοράς κα¬ 
ταρτίζεται κανονισμός εκκαθάρισης χρηματιστηριακών 
συναλλαγών. Με τον κανονισμό αυτόν ορίζεται η δια¬ 
δικασία εκκαθάρισης λαμβανομένων υπόψη, μεταξύ άλ¬ 
λων, της αποϋλοποίησης των εισηγμένων κινητών αξιών 
και της λειτουργίας της εκκαθάρισης ήδη σε πολυμερή 
βάση ως αποτέλεσμα των τεχνολογικών εξελίξεων και 
ιδίως της αυτοματοποίησης των χρηματιστηριακών συ¬ 
ναλλαγών. Ο κανονισμός ορίζει επίσης τα δικαιώματα 
και υποχρεώσεις της Α.Ε.Α.Τ. και των μελών του Χ.Α.Α. 
ως προς την εκκαθάριση χρηματιστηριακών συναλλαγών, 
καθώς και κάθε άλλο ειδικό θέμα και αναγκαία λεπτο¬ 
μέρεια. 

3. Καταργούνται τα αρθρα 38, 51, 52, 53, 54 και 55 
του β.δ/τος 12/16 Ιουνίου 1909 "Περί τροποποιήσεως 
του εν ισχυι Κανονισμού του εν Αθήναις Χρηματιστηρίου." 

Άρθρο 106 

Τροποποίηση ως προς τη σύνθεση 
του Διοικητικού Συμβουλίου της Α.Ε.ΑΠ ΟΘ. 

Καταργειται η παράγραφος 6 του άρθρου 33α του ν. 
1806/1988 (ΦΕΚ 207 Α'), όπως προστέθηκε με το άρθρο 
56 του ν. 1892/1990 (ΦΕΚ 101 Α). 

Άρθρο 107 
Άυλες μετοχές 

1. Τα άρθρα 41 έως και 49 του ν. 2396/1996 (ΦΕΚ 
73 Α') αντικαθίστανται ως εξής: 

"Αρθρο 41 

Εισηγμένες ενσώματες μετοχές 

Οι εισηγμένες στο Χ.Α.Α. κατά την έναρξη ισχύος 
του άρθρου αυτού μετοχές ανωνύμων εταιριών (εισηγ¬ 
μένες ενσώματες μετοχές) καταχωρίζονται στα αρχεία 
της Α.Ε.ΑΠΟΘ. κατά τα οριζόμενα στα άρθρα 42 έως 
και 44. Η καταχώριση περιλαμβάνει, εκτός εάν γίνεται 
κατόπιν εκποίησης κατά το άρθρο 44, και τυχόν υφι¬ 
στάμενη επικαρπία ή ενέχυρο μετοχών, που διατηρού¬ 
νται, αντιστοίχως, ως επικαρπία δικαιώματος η ενέχυρο 
σε δικαίωμα. Η Α.Ε.ΑΠΟΘ. θα καταρτίσει πρόγραμμα 
στο οποίο θα ορίζεται η ημερομηνία μετατροπής για 
κάθε εταιρία και κατηγορία μετοχών. Από την ημερομηνία 
μετατροπής, σύμφωνα με το άρθρο 39, οι μετοχικοί 
τίτλοι παύουν να ενσωματώνουν μετοχικά δικαιώματα. 

Άρθρο 42 

Ενσώματες ανώνυμες μετοχές 

1. Η εκδότρια εταιρία, μόλις ειδοποιηθεί από την 
Α.Ε.ΑΠΟΘ. για την ημερομηνία μετατροπής των μετοχών 
της, καλεί αμελλητί τους μετόχους της να παραδώσουν 
τους ανώνυμους μετοχικούς τίτλους (μετοχές ή απο- 
θετήρια έγγραφα) και να δηλώσουν τα πλήρη στοιχεία 
τους προκειμένου αυτά να διαβιβασθούν στην Α.Ε.ΑΠΟΘ. 
και τους παρέχει πληροφόρηση ως προς τις συνέπειες 


της μη εμπρόθεσμης παράδοσης των μετοχών τους. Η 
πρόσκληση προς τους μετόχους γίνεται σύμφωνα με 
τις διατάξεις της παραγράφου 2 του άρθρου 26 του 
κ.ν. 2190/1920, όπως ισχύει. 

2. Η εκδότρια εταιρία ακυρώνει τους παραληφθεντες 
τίτλους και παραδίδει στην Α.Ε.ΑΠΟΘ. τα αποθετήρια 
που παρέλαβε. Κατά την ημερομηνία μετατροπής, πα- 
ραδίδει στην Α.Ε.ΑΠΟΘ. κατάσταση και αρχείο σε μα- 
γνητικό μέσο με τα στοιχεία των μετόχων και την ποσότητα 
των μετοχών που έκαστος κατέχει. Η Α.Ε.ΑΠΟΘ. κατα¬ 
χωρίζει τα στοιχεία στα αρχεία της και ακυρώνει τα 
αποθετήρια που παρέλαβε. Η διαδικασία αυτή συνεχί¬ 
ζεται επί έξι (6) μήνες μετά από την ημερομηνία με¬ 
τατροπής και κατά τη λήξη της προθεσμίας αυτής το 
μη εμφανισθέν ποσό των μετοχών εκποιείται σύμφωνα 
με το άρθρο 44 του παρόντος. 

3. Η μεταβίβαση εισηγμένων ανωνύμων μετοχών ισχύει 
από την καταχώρισή της στα αρχεία της Α.Ε.ΑΠΟΘ.. 

Άρθρο 43 

Ενσώματες ονομαστικές μετοχές 

1. Η εκδότρια εταιρία κατά την ημερομηνία μετατροπής 
παραδίδει στην Α.Ε.ΑΠΟΘ. κατάσταση και αρχείο σε 
μαγνητικο μέσο με τα στοιχεία των μέτοχων και την 
ποσότητα των μέτοχων που έκαστος κατέχει. 

2. Η μεταβίβαση εισηγμένων ονομαστικών μετοχών ισχύει 
από την καταχώρισή της στα αρχεία της Α.Ε.ΑΠΟΘ., κατά 
παρέκκλιση των διατάξεων του άρθρου 8β του κ.ν. 
2190/1920. 

Άρθρο 44 

Εκποίηση ενσώματων ανωνύμων μετοχών 

1. Οι ενσώματες ανώνυμες μετοχές που δεν κατα¬ 
τέθηκαν στην εκδότρια εταιρία εντός έξι (6) μηνών από 
την ημερομηνία μετατροπής υπόκεινται σε εκποίηση 
μέσω χρηματιστηρίου. 

2. Οι υποκείμενες σε εκποίηση μετοχές εκποιούνται 
με επιμέλεια της εκδότριας εταιρίας, ελεύθερες από 
κάθε δικαίωμα ή επιβάρυνση. Το προϊόν της εκποίησης 
κατατίθεται από την εκδότρια εταιρία στο Ταμείο Πα¬ 
ρακαταθηκών και Δανείων στη διάθεση των δικαιούχων, 
στους οποίους αποδίδεται με βάση σχετικό έγγραφο 
της εκδότριας εταιρίας. 

Άρθρο 45 

Μεταβολές ως προς άυλες μετοχές 

Επι οποιοσδήποτε μεταβολής που αφορά ας άυλες με¬ 
τοχές, ενδεικτικά, μεταβολή της ονομαστικής αξίας, μετα¬ 
τροπή τους σε μετοχές άλλης κατηγορίας, η Α.Ε.ΑΠΟΘ. 
ενημερώνει τα αρχεία της με βάση ανακοίνωση της 
εκδότριας εταιρίας. 

Άρθρο 46 

Εξωχρηματιστηριακή μεταβίβαση άυλων μετοχών 

1. Για τη σύμβαση εξωχρηματτστηριακής μεταβίβασης 
άυλων μετοχών απαιτείται έγγραφος τύπος. 

2. Επί μεταβιβάσεως άυλων μετοχών λόγω κληρονο¬ 
μιάς ή κληροδοσίας ή οιονεί καθολικής διάδοχης η 
Α.Ε.ΑΠΟΘ. καταχωρίζει τη μεταβίβαση στα αρχεία της, 
εφόσον της προσκομισθούν επαρκή, κατά την κρίση 
της, αποδεικτικά στοιχεία. 

3. Προκειμενου περί ιδιωτικού εγγράφου με το οποίο 
γίνεται εξωχρηματιστηριακη συμβατική μεταβίβαση αυ¬ 
λών μετοχών, απαιτείται να βεβαιώνεται επί του ιδιωτικού 
έγγραφου απο αρμόδια αρχή ότι οι υπογραφές είναι 
γνήσιες. 

Αρθρο 47 

Μέτοχος άυλων μετοχών 

Επί άυλων ονομαστικών μετοχών, έναντι της εκδό- 
τριας εταιρίας θεωρείται μέτοχος ο εγγεγραμμένος στα 
αρχεία της Α.Ε.ΑΠΟΘ., κατά παρέκκλιση των διατάξεων 
του άρθρου 8β του κ.ν. 2190/1920. 

Αρθρο 48 

Δήλωση μετόχου για πρόθεση 
μεταβιβάσεως ή σύστασης βαρών 

Μέτοχος μπορεί με έγγραφη δήλωσή του προς την 
Α.Ε.ΑΠΟΘ. να δηλώσει άτι προτιθεται να μεταβιβάσει 
αυλές μετοχές εξωχρηματιστηριακώς σε κατονομαζό¬ 
μενο πρόσωπο ή να συστήσει υπέρ κατονομαζόμενου 
προσώπου βάρος επί των μετοχών, μέσα σε οριζόμενο 
χρονικό διάστημα το πολύ τριάντα (30) ημερών από 
την περιέλευση της δηλώσεως στην Α.ΐζ.ΑΠΟΘ.. Εντός 
του οριζόμενου στην έγγραφη δήλωση χρονικού δια¬ 
στήματος δε μπορεί να γίνει οποιαδήποτε συμβατική 
διάθεση των μετοχών αυτών, πλην της αναφερόμενης 
στη δήλωσή, εκτός αν ανακληθεί η δήλωση με έγγραφο 
προς την Α.Ε.ΑΠΟΘ., επί του οποίου διατυπώνεται και 
η συναίνεση του κατονομαζόμενου προσώπου για την 
ανάκληση. Η δήλωση ενεργεί έναντι πάντων. 

Άρθρο 49 

Σύσταση βαρών επί άυλων μετοχών 

1. Για τη σύσταση ενεχύρου ή άλλου βάρους επί 
άυλων μετοχών απαιτείται η επίδοση του σχετικού 
εγγράφου στην Α.Ε.ΑΠΟΘ., κατά παρέκκλιση των ι- 
σχυουσών διατάξεων. 

2. Η ενεχυρίαση η άλλη επιβάρυνση άυλων μετοχών 
ισχύει έναντι πάντων από την καταχώρισή της στα 
αρχεία της Α.Ε.ΑΠΟΘ.. 

3. Η Α.Ε.ΑΠΟΘ. θα διαβιβάσει αμελλητί στην εκδότρια 
εταιρία κάθε έγγραφο συστατικό ενεχύρου ή άλλου 
βάρους επί μετοχών της. 

4. Σε περίπτωση κατάσχεσης άυλων μετοχών ισχύουν 
κατ' αναλογία οι διατάξεις των άρθρων 982 έως 991 
Κ.Πολ.Δ σε συνδυασμό με τις διατάξεις του άρθρου 
967 Κ.Πολ.Δ.. Για την εφαρμογή των παραπάνω δια¬ 
τάξεων ως τρίτος νοείται η Α.Ε.ΑΠΟΘ.." 

2. Τα άρθρα 5 και 6 παρ. 1 του ν.δ/τος 3330/1955 
(ΦΕΚ 230 Α') καταργούνται. 

3. Τα αρθρα 50 και 57 του ν. 2396/1996 (ΦΕΚ 73 Α') 
καταργούνται. 

4. Το άρθρο 61 του ν. 2396/1996 (ΦΕΚ 73 Α') 
τροποποιείται ως εξής: 

"Αρθρο 61 

Η ισχύς των διατάξεων του παρόντος νόμου αρχίζει 
από τη δημοσίευσή του στην Εφημερίδα της Κυβερνή- 
σεως, εκτός από τα άρθρα 39 έως 57, η ισχύς των 
οποίων αρχίζει από την ημερομηνία δημοσίευσης από¬ 


φασης της Επιτροπής Κεφαλαιαγοράς στην Εφημερίδα 
της Κυβερνήσεως, ύστερα από γνώμη του Διοικητικού 
Συμβουλίου της "Α.Ε. ΑΠΟΘΕΤΗΡΙΩΝ ΤΙΤΛΩΝ , με την 
οποία να πιστοποιείται η λειτουργική ετοιμότητα της 
Ά.Ε. ΑΠΟΘΕΤΗΡΙΩΝ ΤΙΤΛΩΝ" για την εφαρμογή των 
διατάξεων αυτών." 

5. Η ρύθμιση της παραπάνω παραγράφου 4 ανατρέχει 
στις 30.04.1996, οπότε τέθηκε σε ισχύ ο ν. 2396/1996 
(ΦΕΚ 73 Α'). 

Άρθρο 108 

Ρυθμίσεις ως προς ονομασπκοποίηση μετοχών 

1. Προστίθεται νέο εδάφιο στο τέλος της παραγράφου 
1 του άρθρου 9 του ν. 2275/1994 (ΦΕΚ 238 Α') ως 
εξής: 

"Οι διατάξεις της παρούσας παραγράφου με την 
εξαίρεση του πρώτου εδάφιου εφαρμόζονται αναλόγως 
σε ανώνυμες εταιρίες των οποίων οι μετοχές είναι 
εισηγμένες σε διαπραγμάτευση στο Χρηματιστήριο Α¬ 
ξιών Αθηνών και κατά την έναρξη ισχύος του ν. 2214/ 
1994 (ΦΕΚ 75 Α') τελούσαν σε καθεστώς αναστολής 
διαπραγμάτευσης, εψόσον τα αρμόδια όργανα των ε¬ 
ταιριών αυτών έχουν λάβει απόφαση για την ονομα- 
στικοποίηση των μετοχών τους κατ εφαρμογή των 
διατάξεων του άρθρου 24 του ν. 2214/1994 (ΦΕΚ 75 
Α') εκτός των εκεί οριζόμενων προθεσμιών αλλά σε 
κάθε περίπτωση μέχρι 31.12.1995." 

2. Κατά ανωνύμων εταιριών που εμπίπτουν στην 
παράγραφο 1 του παρόντος άρθρου δεν επέρχονται οι 
κυρώσεις που προβλέπονται στο άρθρο 24 του ν. 
2214/1994 (ΦΕΚ 75 Α'). Η παρούσα ρύθμιση ανατρέχει 
στην 11η Μαίου 1994, οπότε τέθηκε σε ισχύ ο ν. 
2214/1994 (ΦΕΚ 75 Α'). 

3. Εταιρίες που εμπίπτουν στην παράγραφο 1 του 
παρόντος· άρθρου υποχρεούνται να ολοκληρώσουν τη 
διαδικασία μετατροπής των ανωνύμων μετοχών τους 
σε ονομαστικές εντός χρονικού διαστήματος δέκα (10) 
μηνών από την έναρξη ισχύος του παρόντος νόμου. 
Κατά παρέκκλιση των διατάξεων της υπ. αριθμ. 1075273/ 

10428/Β0012/7/7/1995 απόφασης του Υπουργού Οικο¬ 
νομικών (ΦΕΚ 597 Β'), η εκποίηση των μετοχών των 
εταιριών της παραγράφου 1 του παρόντος άρθρου που 
δεν προσκομίζονται προς μετατροπή θα γίνει σύμφωνα 
με τις διατάξεις του άρθρου 44 του ν. 2396/1996 (ΦΕΚ 
73 Α'), όπως τροποποιείται με τον παρόντα νόμο. 

4. Η ρύθμιση της παραγράφου 1 του παρόντος άρθρου 
ανατρέχει στην 29η Δεκεμβρίου 1994, οπότε τέθηκε σε 
ισχύ ο ν, 2275/1994. 

Άρθρο 109 

θέματα ΧΆΆ. Α.Ε. - Άλλες ρυθμίσεις 

1. Η φράση "...το πολύ τρεις εργάσιμες ημέρες... 
στην παράγραφο 2β' του άρθρου 1 και στο δεύτερο 
εδάφιο του άρθρου 3 του π.δ/τος 82/1996 (ΦΕΚ 66 Α') 
αντικαθίσταται με τη φράση "...το πολύ τριάντα εργάσιμες 
ημέρες..." 

2. Η παράγραφος 6 του άρθρου 1 του π.δ/τος 82/1996 
(ΦΕΚ 66 Α') καταργείται και η παράγραφος 7 αναριθμείται 

3. Το άρθρο 4 του π.δ/τος 82/1996 (ΦΕΚ 66 Α') 
καταργείται και τα άρθρα 5 και 6 αναριθμούνται σε 4 
και 5 αντιστοίχως. 

Άρθρο 110 

Εποπτεία της κεφαλαιαγοράς από τον 
Υπουργό Εθνικής Οικονομίας 

1. Η Διεύθυνση Πιστωτικών και Δημοσιονομικών Υ¬ 
ποθέσεων του Υπουργείου Εθνικής Οικονομίας είναι 
αρμόδια για την παρακολούθηση των εξελίξεων στις 
αγορές χρήματος και κεφαλαίου και τις μακροοικονο¬ 
μικές και νομισματικές επιπτώσεις των εξελίξεων αυτών, 
την επεξεργασία και διαμόρφωση του νομοθετικού πλαι¬ 
σίου που διεπει την κεφαλαιαγορά και την εναρμόνιση 
της νομοθεσίας προς το ευρωπαϊκό δίκαιο, εισηγείται 
στον Υπουργό Εθνικής Οικονομίας τα απαραίτητα μέτρα 
πολίτικης για την ομαλή ανάπτυξη των αγορών χρήματος 
και κεφαλαίου και εποπτεύει όσον αφορά την τήρηση 
της νομιμότητας όλων των φορέων της κεφαλαιαγοράς 
και του Χρηματιστηρίου. 

2. Ο Υπουργός Εθνικής Οικονομίας δυναται να διατάζει 
ελέγχους σε όλα τα νομικά πρόσωπα της κεφαλαιαγοράς 
και του Χρηματιστηρίου ως προς την τήρηση απο αυτα 
των κείμενων διατάξεων. 

3. Στο άρθρο 30 του ν. 2324/1995 (ΦΕΚ 146 Α') 
προστίθεται παράγραφος 7 ως εξής: 

Ή Επιτροπή Κεφαλαιαγοράς συντάσσει κάθε χρονο 
έκθεση πεπραγμένων την οποία υποβάλλει εντός του 
μηνος Μαρτίου στον Πρόεδρο της Βουλής και τον 
Υπουργό Εθνικής Οικονομίας." 

ΚΕΦΑΛΑΙΟ Ε' 

ΤΡΟΠΟΠΟΙΗΣΕΙΣ ΤΟΥ Ν. 1969/1991 (ΦΕΚ 167 Α 1 ) 
Άρθρο 111 

1. Στην παράγραφο 1 του άρθρου 3 του ν. 1969/1991 
(ΦΕΚ 167 Α), οι εκφράσεις "Χρηματιστήριο Αξιών Α¬ 
θηνών" και "χρηματιστήριο αξιών" αντικαθίστανται με 
την αντίστοιχη "στο Χρηματιστήριο Αξιών Αθηνών ή σε 
άλλη οργανωμένη αγορά κατά την έννοια του άρθρου 
4 παρ. 1 στοιχ. α' και β' του παρόντος νόμου . 

2. Στην παράγραφο 1 του άρθρου 3 του ν. 1969/1991 
(ΦΕΚ 167 Α'), μετά το τελευταίο εδάφιο, προστίθεται 
το εξής εδάφιο: 

"Σε περίπτωση μετατροπής εταιρίας σε εταιρία επεν¬ 
δύσεων χαρτοφυλακίου, η υποχρεωτική υποβολή αίτησης 
εισαγωγής των μετοχών της στο χρηματιστήριο πρεπει 
να πραγματοποιείται μέσα σε διάστημα έξι (6) μηνών 
από την ολοκλήρωση της διαδικασίας μετατροπής. 

3. Στην παράγραφο 2 του άρθρου 3 του ν. 1969/1991 
ΦΕΚ 167 Α), η έκφραση "δεν έχει εισαγάγει τις μετοχές 
•πς στο Χρηματιστήριο Αξιών Αθηνών" αντικαθίσταται 
_ε την αντίστοιχη "δεν έχει υποβάλει αίτηση εισαγωγής 
των μετοχών της στο Χρηματιστήριο Αξιών Αθηνών ή 
σε άλλη οργανωμένη αγορά κατά την έννοια του άρθρου 
4 παρ. 1 στοιχ. ά και β" του παρόντος νόμου". 

4. Στην παράγραφο 2 του άρθρου 6 του ν. 1969/1991 
(ΦΕΚ 167 Α'), η διπλή τελεία τίθεται μετά το Ί0%" , 
στη συνέχεια δε τοποθετείται το στοιχείο α). Στο 
στοιχείο δ) της ίδιας παραγράφου, ο όρος "ανώνυμης 
χρηματιστηριακής εταιρίας του ν. 1806/1988 αντικαθί¬ 
σταται με τον αντίστοιχο "επιχείρησης παροχής επεν¬ 
δυτικών υπηρεσιών". 

5. Στην παράγραφο 1 του άρθρου 10 του ν. 1969/1991 
(ΦΕΚ 167 Α'), το τελευταίο εδάφιο τροποποιείται ως 
εξής: 


"Η κράτηση αυτή παύει υποχρεωτικώς μετά την κάλυψη 
του τριακόσια τοις εκατό (300%) των ιδίων κεφαλαίων 
της εταιρίας." 

6. Στην παράγραφο 1 του άρθρου 10 του ν. 1969/1991 
(ΦΕΚ 167 Α'), μετά το πρώτο εδάφιο, προστίθεται νέο 
δεύτερο εδάφιο, που έχει ως εξής: 

"Με απόφαση της γενικής συνέλευσης οι εταιρίες 
επενδύσεων χαρτοφυλακίου δύνανται να μη διανείμουν 
μέρισμα, εφόσον το καταστατικό τους περιέχει σχετική 
πρόβλεψη, είτε προς δημιουργία έκτακτου αφορολόγη¬ 
του αποθεματικού λοιπών εσόδων από κέρδη κεφαλαίου, 
είτε προς δωρεάν διανομή μετοχών στους μετόχους, 
κατόπιν αυξήσεως του μετοχικού κεφαλαίου, κατά τα 
ειδικότερα οριζόμενα στις σχετικές διατάξεις του ν. 
2190/1920." 

Άρθρο 112 

Μετά το άρθρο 12 του ν. 1969/1991 (ΦΕΚ 167 Α), 
προστίθεται νέο άρθρο 12α, που έχει ως έξης: 

"Άρθρο 12α 

1. Μετά από άδεια της Επιτροπής Κεφαλαιαγοράς 
είναι δυνατή η μετατροπή εταιρίας επενδύσεων χαρ¬ 
τοφυλακίου σε αμοιβαίο κεφάλαιο, σύμφωνα με τις 
διατάξεις του άρθρου 17α του παρόντος νομού, του 
οποίου τη διαχείριση αναλαμβάνει υπάρχουσα ή νεο- 
συσταθεισόμενη Α.Ε. Διαχειρίσεως Αμοιβαίων Κεφα¬ 
λαίων, με απόφαση της γενικής συνέλευσης, η οποία 
λαμβάνεται με ομόφωνη απόφαση των μετόχων. Για τη 
μετατροπή συντάσσεται έκθεση από ορκωτό ελεγκτή, 
η οποία υποβάλλεται στην Επιτροπή Κεφαλαιαγοράς 
και τίθεται στη διάθεση των μετόχων, στην έδρα της 
εταιρίας, τουλάχιστον τριάντα (30) ημέρες πριν απο 
την ημερομηνία συνεδρίασης της γενικής συνέλευσης 
που θα αποφασίσει τη μετατροπή. Στην έκθεση του 
ελεγκτή θα δίδεται έμφαση στον τρόπο υπολογισμού 
της αξίας του ενεργητικού και των λοιπών περιουσιακών 
στοιχείων της μετατρεπόμενης εταιρίας και θα αναφέ- 
ρονται ιδίως οι μέθοδοι αποτίμησης που ακουλουθήθη- 
καν. Οι εκκρεμείς δίκες της εταιρίας επενδύσεων χαρτο¬ 
φυλακίου συνεχίζονται στο όνομα της ανωτέρω Α.Ε. 
Διαχειρίσεως, χωρίς να επέρχεται βίαιη διακοπή της δί¬ 
κης και χωρίς να απαιτείται η τήρηση άλλης ειδικής 
διατύπωσης. 

2. Η εταιρία επενδύσεων χαρτοφυλακίου δυναται να 
αποκτήσει τις μετοχές των μετόχων που διαφωνούν με 
τη διενέργεια της μετατροπής ή που δεν εκδήλωσαν 
τη βούλησή τους να αναλάβουν μερίδια του αμοιβαίου 
κεφαλαίου, με την αναβλητική αίρεση της πραγματο¬ 
ποίησης της μετατροπής, στο διάστημα των δεκαπέντε 
(15) ημερών πριν από την ημερομηνία συνεδρίασης της 
γενικής συνέλευσης που θα αποφασίσει τη μετατροπή, 
καταβάλλοντας στους μετόχους την αξία των μετοχών 
τους, με βάση την τιμή κλεισίματος των χρηματιστη¬ 
ριακών συναλλαγών της προηγούμενης εργάσιμης η¬ 
μέρας του χρηματιστηρίου στο οποίο είναι εισηγμένες 
ή την τιμή που ορίζεται σύμφωνα με τη διαδικασία του 
άρθρου 43, παράγραφος 1, στοιχεία β' και γ του 
παρόντος νόμου, της επιλογής μεταξύ των δύο τρόπων 
υπολογισμού αποφασιζομένης από τη Γ ενική Συνέλευση. 
Η απόκτηση των μετοχών διενεργείται με σκοπό τη 
μείωση του κεφαλαίου της εταιρίας, επίσης με την 
αναβλητική αίρεση της μετατροπής. Σε περίπτωση κατά 

την οποία η μετατροπή δεν πραγματοποιηθεί, για ο- 
ποιονδηποτε λογο. η απόκτηση των μετοχών από την 
εταιρία επενδύσεων χαρτοφυλακίου ανατρέπεται. 

3. Απο τη μετατροπή της εταιρίες επενδύσεων χαρ¬ 
τοφυλακίου σε αμοιβαίο κεφάλαιο δεν δημιουργείται 
<αμία φορολογική υποχρέωση, σε βάρος του αμοιβαίου 
κεφαλαίου που προκύπτει από τη μετατροπή ή σε βάρος 
των μεριδιούχων του.' 

Άρθρο 113 

1. Στην παράγραφο 2 του άρθρου 19 του ν. 1969/1991 
(ΦΕΚ 167 Α') προστίθενται τα ακόλουθα τρία εδάφια: 

' Η Α.Ξ. διαχειρίσεως δικαιούται, με τη ρητή συναίνεση 
του μεριδιούχου να μην εκδίδει τίτλο μεριδίων, να 
καταχωρίζει τα μερίδια σε ειδικό μητρώο μεριδιούχων 
που θα τηρεί με ηλεκτρονικό αρχείο και να τα παρα¬ 
κολουθεί με σχετικές εγγραφές σε αυτό το αρχείο. Ο 
μεριδιούχος πάντως δύναται, με την υποβολή σχετικού 
αιτήματος του, να απαιτήσει την έκδοση τίτλου μεριδίων, 
ο οποίος θα μπορεί να φυλάσσεται από το θεματοφύ- 
λακα. Εφόσον η Α.Ε. διαχειρίσεως δεν εκδίδει τίτλο, 
χοοηγεί στο μεριδιούχο βεβαίωση που αναγράφει τα 
στοιχεία τα οποία μνημονεύει η παράγραφος 3 του 
παρόντος αρθοου." 

2. Στην παραγραφο 6 του άρθρου 19 του ν. 1969/1391 
(ΦΕΚ 167 Α'.) προστίθενται τα ακόλουθα δύο εδάφια: 

Ή απώλεια, κλοπή ή καταστροφή της βεβαίωσης 
συμμετοχής στο αμοιβαίο κεφάλαιο δεν παράγει καμία 
εννομη συνέπεια, ως προς πς σχέσεις του μεριδιούχου 
η των μεριδιούχων με την Α.Ε. διαχειρίσεως. Η Α.Ε. 
διαχειρίσεως, ύστερα από σχετική αίτηση του μεριδιου- 
χου η ενός απο τους συνδικαιούχους μεριδιούχους, 
εκδίδει νέα βεβαίωση, σε αντικατάσταση της παλαιάς.' 

3. Στην παραγραφο 7 του άρθρου 19 του ν.1969/1991 
,ΦΞΚ 167 Α' ), διαγράφεται η φράση Όι τίτλοι μεριδίων" 
και τίθεται στη θέση της η αντίστοιχη "τα μερίδια 
αμοιβαίου κεφαλαίου." 

4. Στην παράγραφο 1 του άρθρου 20 του ν. 1969/1991 
(ΦΕΚ 167 Α' ), προστίθεται το εξής εδάφιο: 

"Η ανωτέρω έγκριση δεν απαιτείται πάντως σε πε¬ 
ρίπτωση κατα την οποία η Α.Ε. διαχειρίσεως αποφασίσει 
την επανεπενδυση του μερίσματος σε μερίδια του α¬ 
μοιβαίου κεφαλαίου." 

5. Στην παράγραφο 4 του άρθρου 20 του ν. 1969/1991 
(ΦΕΚ 167 Α'), ο όρος "μέλη του Χρηματιστηρίου Αξιών 
Αθηνών", αντικαθίσταται με τον όρο "επιχειρήσεις πα- 
οοχής επενδυτικών υπηρεσιών". 

6. Στην παράγραφο 3 του άρθρου 24 του ν. 1969/ 
1991 (ΦΕΚ 167 Α) προστίθεται τελευταίο εδάφιο, που 
έχει ως εξής: 

"Επιτρέπεται η εγγύηση του κεφαλαίου που έχει ε¬ 
πενδυθεί στο αμοιβαίο κεφάλαιο από το θεματοφύλακα 
ή άλλο πιστωτικό ίδρυμα." 

7. Στην παράγραφο 2 του άρθρου 25 του ν. 1969/ 
1991 (ΦΕΚ 167 Α ), προστίθενται μετά τη λέξη "εξαγο¬ 
ράζονται", οι λέξεις "εφόσον έχουν εκδοθεί τέτοιοι". 

8. Στην παράγραφο 4 του άρθρου 25 του ν. 1969/1991 
(ΦΕΚ 167 Α'), όπως έχει αντικατασταθεί με την παρά¬ 
γραφο 7 του άρθρου 14 του ν. 2166/1993 διαγράφεται 
η φράση "όπως ορίζεται ειδικότερα στον κανονισμό του 
αμοιβαίου κεφαλαίου" και προστίθεται, μετά πς λέξεις 
" ..δεν επιτρέπεται η υποβολή από τους μεριδιούχους 
αιτήσεων εξαγοράς", νέο εδάφιο, που έχει ως έξης. 

"Ο κανονισμός του αμοιβαίου κεφαλαίου δυναται να 


περιέχει ειδικές διατάξεις για την αναστολή της εξα¬ 
γοράς μεριδίων." 

9. Στην παράγραφο 4 του άρθρου 25 του ν. 1969/1991 
(ΦΕΚ 167 Α' ), όπως έχει αντικατασταθεί με την πα¬ 
ράγραφο 7 του άρθρου 14 του ν. 2166/1993, προστίθεται 
νέο τελευταίο εδάφιο, που έχει ως έξης: 

"Η αναστολή της εξαγοράς και η λήξη ή ανάκληση 
της δημοσιεύονται και γνωστοποιούνται στις αρμόδιες 
αρχές κατά τα οριζόμενα στα ανωτέρω δύο εδάφια." 

10. Στην παράγραφο 2 του άρθρου 26 του ν. 1969/1991 
(ΦΕΚ 167 Α'), διαγράφεται η έκφραση "που καταβάλ¬ 
λονται ολοσχερώς κατά τη σύσταση της εταιρίας" και 
τίθεται η αντίστοιχη, μετά τη λέξη " ελάχιστο", " ...ο¬ 
λοσχερώς καταβεβλημένο κατά τη σύσταση της εται¬ 
ρίας,...". 

11. Στην παρ. 2 του άρθρου 27 του ν. 1969/1991 
(ΦΕΚ 167 Α'), όπως αντικαταστάθηκε με την παράγραφο 
2 του άρθρου 4 του π.δ/τος 433/1993, προστίθενται 
μετά τη λέξη "συστάσεως" οι λέξεις "και λειτουργίας". 

12. Στο τελευταίο εδάφιο της παραγράφου 4 του 
άρθρου 30 του ν. 1969/1991 (ΦΕΚ 167 Α'), ανπκαθίσταται 
η λέξη "η αμοιβή" με την αντίστοιχη "το ανππμο" . 

13. Στο άρθρο 31α του ν. 1969/1991 (ΦΕΚ 167 Α), 
προστίθεται νέο εδάφιο, που έχει ως εξής: 

"Η απαγόρευση του προηγούμενου εδαφίου δεν α¬ 
ποκλείει την απόκτηση από την Α.Ε. διαχειρίσεως και 
το θεματοφύλακα, όταν ενεργούν για λογαριασμό του 
αμοιβαίου κεφαλαίου, κινητών αξιών που δεν έχουν 
εξοφληθεί στο ακέραιο." 

14. Το πρώτο εδάφιο του άρθρου 44 του ν. 1969/1991 
(ΦΕΚ 167 Α') ανπκαθίσταται ως ακολούθως: 

"Οι πρόσοδοι του αμοιβαίου κεφαλαίου από τοκους, 
μερίσματα και κέρδη από κλήρωση υπέρ το άρπο δύ- 
ναντσι να διανέμονται ετησίως στους μεριδιούχους, 
αφού προηγουμένως αφαιρεθεί το σύνολο των δαπανών 
της χρήσής που καθορίζονται στην παράγραφο 2 του 
άρθρου 43 του παρόντος." 

15. Το πρώτο εδάφιο της παραγράφου 2 του άρθρου 
45 του ν. 1969/1991 (ΦΕΚ 167 Α') αντικαθίσταται με τα 
ακόλουθα εδάφια: 

"Εάν η συνολική καθαρή αξία του αμοιβαίου κεφαλαίου, 
σε σχέση με την αξία αναφοράς, όπως αυτή προσδιο¬ 
ρίζεται στα επόμενα εδάφια, μειωθεί κατά 6/10, η 
Επιτροπή Κεφαλαιαγοράς μπορεί να συγκαλέσει Συνέ¬ 
λευση των μεριδιούχων, με σκοπό τη διάλυση του 
αμοιβαίου κεφαλαίου. Η αξία αναφοράς θα ανάγεται 
στην πρώτη ημέρα κάθε ημερολογιακού τριμήνου και 
θα υπολογίζεται ως ο αριθμητικός μέσος όρος της 
συνολικής καθαρής αξίας του αμοιβαίου κεφαλαίου των 
εκάστοτε τελευταίων τεσσάρων τριμήνων. Με τη συ¬ 
μπλήρωση έκαστου νέου τριμήνου, η συνολική καθαρή 
αξία του αμοιβαίου κεφαλαίου στο τρίμηνο αυτό θα 
αντικαθιστά, κατά τον ανωτέρω υπολογισμό της αξίας 
αναφοράς, την αντίστοιχη αξία του παλαιότερου τρι¬ 
μήνου." 

Στο τελευταίο εδάφιο της ίδιας παραγράφου, η έκ¬ 
φραση "μέχρι να λυθεί η κοινωνία του αμοιβαίου κεφα¬ 
λαίου" αντικαθίσταται με την αντίστοιχη ' μέχρι το πέρας 
της διαδικασίας διανομής" . 

16. Στο άρθρο 45 του ν.1969/1991 (ΦΕΚ 167 Α'), 
προστίθεται νέα παράγραφος 3, που έχει ως εξής. 

"3. Σε περίπτωση διάλυσης αμοιβαίου κεφαλαίου, η 
διανομή επιτελείται από την εταιρία διαχείρισης, υπό 
τον έλεγχο του θεματοφύλακα. Μετά το πέρας της 
διαδικασίας διανομής, συντάσσεται ειδική έκθεση, η 

οποία υπογράφεται και από ορκωτό ελεγκτή. Η έκθεση 
κοινοποιείται στην Επιτροπή Κεφαλαιαγοράς και τίθεται 
στη διάθεση των μεριδιούχων, στα σημεία όπου διετί- 
θεντο τα μερίδια του αμοιβαίου κεφαλαίου." 

17. Στην παρ. 2 του άρθρου 47 του ν.1969/1991 
(ΦΕΚ 167 Α') οι λέξεις "εταιριών επενδύσεων χαρτο¬ 
φυλακίου" αντικαθίστανται από τις λέξεις * Α.Ε. Διαχει- 
ρίσεως ή του θεματοφύλακα ή του αντιπροσώπου της 
Α.Ε. Διαχειρίσεως". 

18. Στην παρ. 3 του άρθρου 47 του ν.1969/1991 
(ΦΕΚ 167 Α') οι λέξεις "και αντιπρόσωποι της Α.Ε. 
Διαχειρίσεως" αντικαθίστανται από τις λέξεις: "και του 
αντιπροσώπου της Α.Ε. Διαχειρίσεως, καθώς και κάθε 
προσώπου που διαθέτει μερίδια". 

19. Οι παράγραφοι 5 και 6 του άρθρου 48 του 
ν.1969/1991 (ΦΕΚ 167 Α') καταογούνται. 

20. Στην παρ. 3 του άρθρου 49γ του ν.1969/1991 
(ΦΕΚ 167 Α'), όπως αυτό προστέθηκε με το άρθρο 8 
του π.δ/τος 433/1993, τίθεται η λέξη " δυνατοί" ανάμεσα 
στις εκφράσεις " η επιτροπή κεφαλαιαγοράς" αφ' ενός, 
και "να χρησιμοποιεί" αφ' ετέρου. 

21. Στο άρθρο 78 παρ. 1 του ν. 1969/1991 το εδάφιο 
υπό στοιχείο ια' αναριθμείται και ισχύει ως ιβ και 
προστίθεται νέο εδάφιο υπό στοιχείο ια', το οποίο έχει 
ως εξής: 

"ια. Η Επιτροπή Κεφαλαιαγοράς δύναται να θεσπίζει, 
με απόφασή της, Κώδικα Δεοντολογίας, τον οποίο 
καταρτίζει ύστερα από σχετική εισήγηση της Ένωσης 
Εταιρειών Επενδύσεων Χαρτοφυλακίου και Διαχειρίσεως 
Αμοιβαίων Κεφαλαίων ( Ένωσης Θεσμικών Επενδυτών), 
ο οποίος θα αφορά τη συμπεριφορά των Εταιρειών 
Διαχείρισης Αμοιβαίων Κεφαλαίων και Εταιρειών Επεν¬ 
δύσεων Χαρτοφυλακίου και του προσωπικού τους." 

Άρθρο 114 

Μετά το άρθρο 45 του ν. 1969/1991 (ΦΕΚ 167 Α), 
προστίθεται νέο άρθρο 45α ως εξής: 

"Άρθρο 45α 

1. Επιτρέπεται, ύστερα από προηγούμενη άδεια της 
Επιτροπής Κεφαλαιαγοράς, η συγχώνευση δύο ή πε¬ 
ρισσότερων αμοιβαίων κεφαλαίων υπό τη διαχείριση είτε 
της ίδιας της Α.Ε. διαχειρίσεως είτε διαφορετικών, είτε 
αε απορρόφηση είτε προς δημιουργία νέου αμοιβαίου 
κεφαλαίου, με την επιφύλαξη του άρθρου 17 παράγρα¬ 
φος 3 του ν. 1969/1991 (ΦΕΚ 167 Α'). 

2. Η συγχώνευση αποφασίζεται από την ή τις Α.Ε. 
διαχειρίσεως για καθένα από τα μετέχοντα στην πράξη 
αμοιβαία κεφάλαια, ύστερα από σύμφωνη γνώμη του 
θεματοφύλακα καθενός από αυτά. Η Α.Ε. διαχειρίσεως 
δύναται να αποφασίσει την αναστολή του δικαιώματος 
εξαγοράς των μεριδίων και απαγόρευση έκδοσης νέων, 
για διάστημα μη υπερβαίνον τις δεκαπέντε (15) ημέρες 
πριν από την προβλεπόμενη ημερομηνία πραγματοποίη¬ 
σης της συγχώνευσης. 

3. Η Α.Ε. διαχειρίσεως καταρτίζει, ύστερα από τη 
σύμφωνη γνώμη του θεματοφύλακα, σχέδιο σύμβασης 
συγχώνευσης το οποίο υπογράφεται από ορκωτό ελε¬ 
γκτή. Το σχέδιο σύμβασης συγχώνευσης περιλαμβάνει 
τους λόγους που οδήγησαν στη συγχώνευση και τους 
στόχους που αυτή εξυπηρετεί, την ονομασία των α¬ 
μοιβαίων κεφαλαίων που μετέχουν στην πράξη, μαζί με 
τον αριθμό της άδειας σύστασής τους, την επωνυμία 


της Α.Ε. διαχειρίσεως και του θεματοφύλακα, τους 
όρους διενέργειας της πράξης, την προβλεπόμενη η¬ 
μερομηνία πραγματοποίησης της πράξης, την ενδεχό¬ 
μενη απόφαση για την αναστολή εξαγοράς των μεριδίων 
και την απαγόρευση έκδοσης νέων, καθώς και οποια¬ 
δήποτε άλλη πληροφορία είναι χρήσιμη για τους μερι- 
διούχους, ώστε να μορφώσουν τεκμηριωμένη γνώμη για 
τη διαμορφούμενη κατάσταση, υποβάλλεται δε στην 
Επιτροπή Κεφαλαιαγοράς προς έγκριση. Μετά από την 
έγκριση της Επιτροπής, το σχέδιο σύμβασης τίθεται 
στη διάθεση των μεριδιούχων, στα σημεία διάθεσης των 
μεριδίων, τουλάχιστον τριάντα (30) ημέρες πριν από 
την ημερομηνία πραγματοποίησης της συγχώνευσης. 
Περίληψη του σχεδίου σύμβασης δημοσιεύεται, εντός 
της ανωτέρω προθεσμίας, σε δύο ημερήσιες πολιτικές 
και μία ημερήσια οικονομική εφημερίδα των Αθηνών. Η 
ίδια διαδικασία τηρείται και σε περίπτωση τροποποίησης 
του σχεδίου σύμβασης συγχώνευσης. 

4. Η εκτίμηση των στοιχείων του ενεργητικού των 
αμοιβαίων κεφαλαίων που μετέχουν στην πράξη, διε- 
νεργείται σύμφωνα με τους κανόνες του άρθρου 43 
του ν. 1969/1991. Αυτή η εκτίμηση αποτελεί αντικείμενο 
ελέγχου από ορκωτό ελεγκτή, ο οποίος συντάσσει 
έκθεση σχετικά με τη συγχώνευση. Η έκθεση του 
ορκωτού ελεγκτή αναφέρει, μεταξύ άλλων, τη μέθοδο 
ή τις μεθόδους που ακολουθήθηκαν για τον καθορισμό 
της σχέσης ανταλλαγής των μεριδίων, υποβάλλεται στις 
διατυπώσεις δημοσιότητας της προηγούμενης παρα¬ 
γράφου, αποστέλλεται στην Επιτροπή Κεφαλαιαγοράς 
και τίθεται στη διάθεση των μεριδιούχων, μαζί με το 
σχέδιο σύμβασης συγχώνευσης. 

5. Η συγχώνευση συνεπάγεται τη λύση των αμοιβαίων 
κεφαλαίων που μετέχουν στην πράξη, χωρίς να ακο¬ 
λουθήσει διανομή του ενεργητικού τους. Οι μεριδιούχοι 
των συγχωνευόμενων αμοιβαίων κεφαλαίων λαμβάνουν 
μερίδια, κατά περίπτωση, του απορροφώντος ή του 
νέου αμοιβαίου κεφαλαίου, κατά το λόγο της συμμετοχής 
τους στο πρώτο. Εάν η συμμετοχή τους δεν επαρκεί 
για να λάβουν ολόκληρο μερίδιο του δεύτερου, για το 
εναπομείναν ποσό, δύνανται να καταβάλουν μετρητά, 
ως συμπλήρωμα για την απόκτηση ολόκληρου μεριδίου, 
ή να αναλάβουν το ποσό που υπολείπεται από το 
σχηματισμό μεριδίων. Το ποσό που ενδεχόμενα θα 
αναλαμβάνει ο μεριδιούχος κατ' αυτόν τον τρόπο, α¬ 
παλλάσσεται κάθε φόρου, τέλους, εισφοράς ή άλλου 
δικαιώματος του Δημοσίου. Δεν αποκλείεται πάντως το 
εναπομείναν ποσό να αντιστοιχεί και σε κλάσμα μεριδίου. 

6. Το ενεργητικό του συγχωνευόμενου αμοιβαίου κε¬ 
φαλαίου μεταβιβάζεται ως σύνολο στους μεριδιούχους 
του απορροφώντος ή του νέου αμοιβαίου κεφαλαίου, 
κατά περίπτωση, οι οποίοι καθίστανται εξ αδιαιρέτου 
συγκύριοι των κατ' ιδίαν στοιχείων του. Η Α.Ε. διαχει¬ 
ρίσεως υποχρεούται να τακτοποιήσει τυχόν ασυμφωνίες 
της σύνθεσης του ενεργητικού του αμοιβαίου κεφαλαίου 
με τις διατάξεις των άρθρων 32 έως 34 του ν. 1969/1991 
(ΦΕΚ 167 Α'), το αργότερο-εντός εξαμήνου από την 
πραγματοποίηση της συγχώνευσης. 

7. Οι δανειστές κάθε αμοιβαίου κεφαλαίου που μετέχει 
στη συγχώνευση, οι απαιτήσεις των οποίων γεννήθηκαν 
πριν από αυτή και είτε έχουν καταστεί ληξιπρόθεσμες 
είτε δεν έχουν καταστεί, κατά το χρόνο δημοσίευσης 
του σχεδίου σύμβασης συγχώνευσης σύμφωνα με την 
παράγραφο 3 του παρόντος άρθρου, δύνανται να α- 
ντιταχθούν στην πραγματοποίησή της, υποβάλλοντας 

έγγραφες αντιρρήσεις, το αργότερο δεκαπέντε (15) 
ημέρες πριν από την προβλεπόμενη ημερομηνία για τη 
διενέργεια της πράξης, εφόσον δεν έχουν λάβει επαρ¬ 
κείς εγγυήσεις και εάν η κατάσταση των συγχωνευό- 
μενων αμοιβαίων κεφαλαίων καθιστά απαραίτητη την 
παροχή τέτοιων εγγυήσεων. Οι έγγραφες αντιρρήσεις 
κατά της συγχώνευσης κοινοποιούνται στην ή στις Α.Ε. 
διαχειρίσεως που διαχειρίζονται τα αμοιβαία κεφάλαια 
τα οποία συμμετέχουν στην πράξη, καθώς και στην 
Επιτροπή Κεφαλαιαγοράς. 

8. Η Α.Ε. διαχειρίσεως αναλαμβάνει την υποχρέωση, 
για λογαριασμό του απορροφώντος ή του νέου αμοιβαίου 
κεφαλαίου που διαχειρίζεται, για χρονικό διάστημα τριών 
(3) μηνών από τη γνωστοποίηση της συγχώνευσης 
στους μεριδιούχους των συγχωνευόμενων αμοιβαίων 
κεφαλαίων με τις ανωτέρω δημοσιεύσεις, να δεχθεί 
ενδεχόμενες αιτήσεις εξαγοράς των μεριδίων των τε¬ 
λευταίων, με τους όρους του κανονισμού τους. 

9. Η ανταλλαγή των μεριδίων των συγχωνευόμενων 
αμοιβαίων κεφαλαίων δεν συνιστά μεταβίβαση κατά την 
έννοια της απαγορευτικής διάταξης της παρ. 5 του 
άρθρου 19 του παρόντος νόμου. 

10. Η μεταβίβαση του ενεργητικού του αμοιβαίου 
κεφαλαίου κατά την παράγραφο 6 του παρόντος άρθρου 
απαλλάσσεται από κάθε φόρο, τέλος ή άλλο δικαίωμα 
υπέρ του Δημοσίου ή τρίτου. Οι διατάξεις των παρα¬ 
γράφων 1 και 4 του άρθρου 48 του παρόντος νόμου, 
ως προς την απαλλαγή από τη φορολογία της πράξης 
σύστασης του αμοιβαίου κεφαλαίου, της διάθεσης ή 
εξαγοράς των μεριδίων του και της προσθετής αξίας 
από την εξαγορά μεριδίων σε τιμή ανώτερη της τιμής 
κτησης, εφαρμόζονται στη συγχώνευση αμοιβαίων κε¬ 
φαλαίων." 

Άρθρο 115 

Μετά το άρθρο 49β του ν.1969/1991 (ΦΕΚ 167 Α), 
προστίθεται νέο άρθρο 49γ, με αντίστοιχη αναρίθμηση 
των άρθρων 49γ και 49δ, αντίστοιχα, σε άρθρα 49δ και 
49ε. που έχει ως εξής: 

"Αρθρο 49γ 

1. Η. διάθεση μεριδίων ή μετοχών οργανισμού συλ¬ 
λογικών επενδύσεων με έδρα κράτος μέλος της Ευ¬ 
ρωπαϊκής Ένωσης, που δεν υποκειται στην οδηγία 
85/611/Ε.Ο.Κ., ή με έδρα τρίτο κράτος, προϋποθέτει 
προηγούμενη άδεια της Επιτροπής Κεφαλαιαγοράς, με 
βάση διαδικασία που καθορίζει αυτή, με ειδική προς 
τούτο απόφασή της. Σ' αυτή την απόφαση εξειδικεύονται 
και τα στοιχεία που θα υποβάλλονται στην Επιτροπή 
Κεφαλαιαγοράς, για τη χορήγηση της άδειας. Η Επι¬ 
τροπή Κεφαλαιαγοράς δύναται να υποβάλει τη διάθεση 
των μεριδίων ή μετοχών σε οποιονδήποτε όρο κρίνει 
σκοπιμο, κατά περίπτωση. 

2. Οι διατάξεις της παραγράφου 2 του άρθρου 49α 
και της παραγράφου 2 του άρθρου 49β εφαρμόζονται 
και ως προς τη διάθεση μεριδίων ή μετοχών οργανισμών 
της παραγράφου 1 του παρόντος άρθρου. 

Άρθρο 116 

Κωδικοποίηση νομοθεσίας για την Κεφαλαιαγορά 

1. Συνιστάται ειδική νομοπαρασκευαστική επιτροπή, 
σύμφωνα με τις διατάξεις των παραγράφων 6 και 7 του 


άρθρου 76 του Συντάγματος, για την κωδικοποίηση σε 
ενιαίο κώδικα ή επί μέρους κώδικες της χρηματιστη¬ 
ριακής και εξωχρηματιστηριακής κεφαλαιαγοράς. 

2. Κατά την κωδικοποίηση επιτρέπεται η νέα διάρ¬ 
θρωση της νομοθετικής ύλης, η διάσπαση ή συγχώνευση 
άρθρων, η απάλειψη των διατάξεων που έχουν ρητά η 
σιωπηρά καταργηθεί και των μεταβατικών διατάξεων 
που δεν ισχύουν, η διόρθωση φράσεων που περιέχουν 
κανόνες που καταργήθηκαν, η ενέργεια διορθώσεων 
και προσαρμογών στη φραστική διατύπωση, καθώς και 
κάθε άλλη αναγκαία προσαρμογή με την ισχυουσα νο¬ 
μοθεσία, με την τροποποίηση ή κατάργηση υφιστάμενων 
διατάξεων και την προσθήκη νέων. 

3. Με απόφαση του Υπουργού Εθνικής Οικονομίας 
ορίζεται ο πρόεδρος, ο γραμματέας και τα λοιπά μέλη 
της Επιτροπής. 

4. Το κείμενο ή κείμενα που θα συντάξει η πιο πάνω 
ειδική νομοπαρασκευαστική επιτροπή θα υποβληθεί στην 
Ολομέλεια της Βουλής για κύρωση, σύμφωνα με τη 
διαδικασία που προβλέπει η παράγραφος 6 του άρθρου 
76 του Συντάγματος, σχετικά με την επιψήφιση κωδίκων 

Άρθρο 117 

Το δεύτερο εδάφιο της παραγράφου 2 του άρθρου 
31 του ν. 1975/1991 αντικαθίσταται ως εξής: 

"Από την ανωτέρω υποχρέωση εξαιρούνται τα πιστω¬ 
τικά ιδρύματα που λειτουργούν στην Ελλαδα, καθώς 
και τα θεραπευτήρια και οι κλινικές προκειμένου περί 
αλλοδαπών που εισάγονται έκτακτα για νοσηλεία." 

Άρθρο 118 

Μετά την 21η Οκτωβρίου 1997 δεν εξετάζονται αι¬ 
τήσεις επιχειρήσεων για υπαγωγή επενδύσεών τους 
στις διατάξεις του κωδικοποιημένου, με το π.δ. 456/1995. 
νόμου 1892/1990, κατά τα οριζόμενα στην παρ. 6α του 
άρθρου 6 του ίδιου νόμου, καθώς και στην παρ. 2 γα 
του άρθρου 1 του ν. 2372/1996. 

Τα ανωτέρω δεν ισχύουν στην περίπτωση υποβολής 
προτάσεων επιχειρηματικών σχεδίων βάσει των προ- 
βλεπομένων στα άρθρα 23Α και 23Β του κωδικοποιη- 
μένου, με το π.δ. 456/1995, νόμου 1892/1990. 

Άρθρο 119 

Η διάταξη της παραγράφου 3 του άρθρου 6 του ν 
2414/1996 (ΦΕΚ 135 Α') αντικαθίσταται ως εξής: 

"3. Το υποδεικνυόμενο από την ΟΚΕ μέλος προέρχεται 
απο φορείς σχετικούς με την κάθε δημοσία επιχείρηση 
και προτείνεται μέσα σε προθεσμία δύο (2) μηνών 
αφότου ειδοποιηθεί η ΟΚΕ από το Υπουργείο Εθνικής 
Οικονομίας. Η ίδια προθεσμία ισχύει και για την πρόταση 
εκπροσώπων των εργαζομένων. Αν οι προθεσμίες αυτές 
παρέλθουν άπρακτες και μέχρις ότου ορισθούν οι εκ¬ 
πρόσωποι της ΟΚΕ και των εργαζομένων, το Δ.Σ. 
συγκροτείται και λειτουργεί νόμιμα και χωρίς τα μέλη 
αυτά." 

Άρθρο 120 

1. Οι κατά την έναρξη ισχύος του παρόντος νόμου 
εν ενεργεία αντικρυστές μπορούν να μετάσχουν άπαξ 
στις πρώτες εξετάσεις για την ανάδειξη χρηματιστη¬ 
ριακών εκπροσώπων, σύμφωνα με το άρθρο 10 του ν 

1806/1988, οι οποίες θα διενεργηθούν μετά την έναρξη 
ιαχύος του παρόντος νόμου, χωρίς να έχουν πτυχίο 
ανώτατου εκπαιδευτικού ιδρύματος ή Τ.Ε.Ι., αν κατά 
την έναρξη ισχύος του παρόντος νόμου έχουν ασκήσει 
επί πέντε (5) τουλάχιστον έτη το επάγγελμα του α¬ 
ντίκρυ στή. 

2. Σε περίπτωση εισαγωγής στο Χ.Α.Α. και πώλησης 
των μέτοχων της εταιρείας Καταστήματα Αφορολογήτων 
Ειδών Α.Ε. (Κ.Α.Ε. Α.Ε.), κατά τις διατάξεις του άρθρου 
5 παρ. Ιγ' του ν. 2000/1991 (ΦΕΚ 206 Α'), όπως έχει 
τροποποιηθεί με το άρθρο 8 παρ. 8 εδ. 3 του ν. 2166/ 
1993 (ΦΕΚ 137 Α'), εφαρμόζεται η διάταξη της παρα¬ 
γράφου 20 του άρθρου 14 του ν. 2166/1993, όπως 
κάθε φορά ισχύει, ανεξάρτητα από το ύψος του γενικού 
συνόλου του ενεργητικού της. 

3. Επιτρέπεται σε φορείς κοινωνικής ασφάλισης, κατά 
τη διαχείριση των διαθεσίμων τους και ύστερα από 
απόφαση του Διοικητικού Συμβουλίου τους, να αγορά¬ 
ζουν και να πωλούν μετοχες εισηγμένες στο Χ.Α.Α. η 
μετοχές, που διατίθενται με δημόσια εγγραφή για να 
εισαχθούν στο Χ.Α.Α., εταιρειών, οι οποίες ιδιωτικο- 
ποιούνται σύμφωνα με το άρθρο 5 παρ. Ιγ' του ν. 
2000/1991, όπως ισχύει, τηρουμένων κατά τα λοιπά 
των προβλεπομένων στο άρθρο 1 παρ. 4 του ν. 
2374/1996 (ΦΕΚ 32 Α'). 

4. Η εκμετάλλευση των καταστημάτων αφορολογήτων 
ειδών, που υπαρχουν ή πρόκειται να ιδρυθούν στους 
διεθνείς αερολιμένες, τους χερσαίους μεθοριακούς 
σταθμούς και τους λιμένες της χωράς, ανήκει στην 
ανώνυμη εταιρεία με την επωνυμία Καταστήματα Αφο¬ 
ρολογήτων Ειδών Α.Ε. (Κ.Α.Ε. Α.Ε.), που συστηθηκε με 
το άρθρο 27 του ν. 827/1978. Στους παραπάνω χώρους 
η εταιρεία θα δύναται να αναπτύσσει και δραστηριότητα 
πωλήσεως φορολογούμενων ειδών. Με σύμβαση, που 
συνάπτεται μεταξύ του Ελληνικού Δημοσίου, εκπροσω- 
πουμένου από τον Υπουργό Οικονομικών ή το εξου¬ 
σιοδοτούμενο από αυτόν όργανο, και της ανώνυμης 
εταιρείας Καταστήματα Αφορολογήτων Ειδών Α.Ε., πα- 
ραχωρείται στην εταιρεία το παραπάνω δικαίωμα, για 
χρονικο διάστημα πενήντα (50) ετών που αρχίζει από 
1.1.1998, έναντι ανταλλάγματος είκοσι δισεκατομμυρίων 
(20.000.000.000) δραχμών. Η καταβολή του ανταλλάγ¬ 
ματος αυτού θα πραγματοποιηθεί μέσα σε δύο (2) μήνες 
από την υπογραφή της συμβάσεως. Το ποσό αυτό 
υπόκειται σε απόσβεση με συντελεστή δύο τοις εκατό 

2%) ετησίως. 

5. Με απόφαση της Γενικής Συνέλευσης της εταιρείας 
- Α.Ε. Α.Ε. καταρτίζεται το καταστατικό αυτής, το οποίο 
ε·. κρίνεται με απόφαση του Υπουργού Ανάπτυξης, 
που δημοσιεύεται, σύμφωνα με τις διατάξεις του 
άρθρου 7 β' του κ.ν. 2190/1920. μέσα σε προθεσμία 
δεκαπέντε (15) ημερών από της υποβολής του. Με το 
εν λόγω καταστατικό ρυθμίζονται όλα τα θέματα που 
προβλέπονται από το άρθρο 2 του κ,γ. 2190/1920, 
καθώς και κάθε άλλο θέμα σχετικό με την εκπλήρωση 
του σκοπού της εταιρείας, με την επιφύλαξη των δια¬ 
τάξεων του κ.ν. 2190/1920. του ν. 2414/1996 (ΦΕΚ 
135 Α') και του παρόντος νόμου. 

Από τη δημοσίευση της παραπάνω απόφασης του 
Υπουργού Ανάπτυξης η παράγραφος 2 του άρθρου 27 
του ν. 827/1978, καθώς και τα άρθρα 1 έως 16 και 18 
του π.δ/τος 86/1979 (ΦΕΚ 17 Α') παύουν να ισχύουν. 


Κατ' εξαίρεση, για τη χρήση του έτους 1997 εξακολουθεί 
να εφαρμόζεται η διάταξη του άρθρου 15 παρ. 2 εδ. 
α' του π.δ/τος 86/1979. 

6. Το μετοχικό κεφάλαιο της παραπάνω εταιρείας 
Κ.Α.Ε. Α.Ε. αυξανεται σε τρία δισεκατομμύρια 
(3.000.000.000) δραχμές και διαιρείται σε τριάντα εκα¬ 
τομμύρια (30.000.000) ονομαστικές μετοχές ονομαστι¬ 
κής αξίας εκατό (100) δραχμών εκάστης. Το σύνολο 
των μετοχών που θα προκύψουν από την αύξηση αυτή 
του μετοχικού κεφαλαίου θα περιέλθει στο Ελληνικό 
Δημόσιο. Η αύξηση πραγματοποιείται κατά ποσο τε- 
τρακοσίων πενήντα εκατομμυρίων (450.000.000) δραχ¬ 
μών με κεφαλαιοποίηση αποθεματικών και κατά ποσό 
δύο δισεκατομμυρίων πεντακοσίων εκατομμυρίων 
(2.500.000.000) δραχμών με καταβολή μετρητών απο 
το Ελληνικό Δημόσιό. Κάθε περαιτέρω αύξηση του 
μετοχικού κεφαλαίου της εταιρείας γίνεται σύμφωνα με 
πς διατάξεις του καταστατικού της εταιρείας. 

7. Ο Υπουργός Οικονομικών ασκεί την εποπτεία επί 
της εταιρείας Κ.Α.Ε. Α.Ε. ως προς την τήρηση απο 
αυτήν των διατάξεων περί καταστημάτων πωλήσεως 
αφορολογήτων και αδασμολόγητων ειδών και δύναται 
να παραγγειλει καθ' οιονδηποτε χρόνο σχετικό ελεγχο, 
εφαρμοζομένων κατα τα λοιπά των διατάξεων του κ.ν. 
2190/1920. 

8. Η παράγραφος 3 του άρθρου 17 του π.δ/τος 
86/1979 αντικαθίσταται ως εξής: 

"3. Οι δημόσιες υπηρεσίες, οργανισμοί και Ν.Π.Δ.Δ., 
καθώς και αυτοί στους οποίους έχει παραχωρηθεί με 
οποιονδηποτε τρόπο δικαίωμα εκμετάλλευσης η δια¬ 
χείρισης των χώρων της παραγράφου 2 του παρόντος 
άρθρου υποχρεούνται να παραχωρούν τη χρήση των 
χώρων που καθορίζονται με την απόφαση της προη¬ 
γούμενης παραγράφου. Ως αντάλλαγμα για τη χρήση 
των χώρων αυτών, η εταιρεία καταβάλλει ποσοστό μέχρι 
πέντε στα εκατό (5%) επί των ακαθαρίστων εισπράξεων 
για τη χρήση των χώρων, όπου κατά τη δημοσίευση 
του παρόντος λειτουργούν ήδη καταστήματά της. Για 
τη μίσθωση των χώρων, όπου πρόκειται να λειτουργή¬ 
σουν νέα καταστήματα, εφαρμόζονται αναλόγως οι δια¬ 
τάξεις του ν, 813/1978, εκτός αν προβλέπεται διαφο¬ 
ρετικά από άλλες ειδικές διατάξεις." 

9. Στην περίπτωση εισαγωγής των μετοχών της ε¬ 
ταιρείας Κ.Α.Ε. Α.Ε. στο Χρηματιστήριο Αξιών Αθηνών, 
με την απόφαση της Γενικής Συνέλευσης για την 
εισαγωγή αυτή, που λαμβάνεται κατά τις διατάξεις του 
κ.ν. 2190/1920, μπορεί να περιορισθεί ή να καταργηθεί 
το δικαίωμα προτίμησης των παλαιών μετόχων για πς 
μετοχές που θα προκύψουν από την αύξηση του με¬ 
τοχικού κεφαλαίου. Οι μετοχές που θα προκύψουν από 
την αύξηση του μετοχικού κεφαλαίου δεν θα έχουν 
δικαίωμα στο μέρισμα της χρήσης 1997, το οποίο θα 
εισπραχθεί εξ ολοκλήρου από το Δημόσιο ως παλαιό 
μέτοχο. Η διάταξη της παραγράφου 4 του άρθρου 6 
του ν. 2000/1991 εφαρμόζεται και στην παραπάνω 
περίπτωση. 

Άρθρο 121 

Στο άρθρο 17 παρ. 4 εδ. β' του ν. 2527/1997 (ΦΕΚ 
206 Α') μετά τις λέξεις "Προεδρία της Δημοκρατίας" 
προστίθεται "και τη Βουλή των Ελλήνων". 

Άρθρο 122 
Έναρξη ισχύος 

Οι διατάξεις του παρόντος νόμου ισχύουν από τη δημο¬ 
σίευσή τους στην Εφημερίδα της Κυβερνήσεως, εκτός 
όπου ορίζεται διαφορετικά σε επί μέρους διάταξη. 


Παραγνέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 11 Νοεμβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


Οι ΥΠΟΥΡΓΟΙ 

ΕΣΩΤΕΡΙΚΟΝ, ΔΗΜ. ΔΚΗΚΗΣΗΕ 
ΚΑΙ ΑΠΟΚΕΝΤΡΩΣΗΣ 


ΕΘΝ- ΟΚΟΝΟΜΜΣ 
ΚΑΙ ΟΙΚΟΝΟΜΙΚΟΝ 


ΑΛΕΞ. ΠΑΠΑΔΟΠΟΥΛΟΣ ΠΑΝ. ΠΑΠΑΝΤΟΝΙΟΥ 


ΔΙΚΑΙΟΣΥΝΗΣ 

ΕΥΑΓ. ΠΑΝΝΟΠΟΥΛΟΣ 


ΑΝΑΠΤΥΞΗΣ 

ΒΑΣ. ΠΑΠΑΝΔΡΕΟΥ 


θεωρήθηκε και τέθηκε η Μεγάλη Σφραγίδα του Κράτους 
Αθήνα, 11 Νοεμβρίου 1997 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΕΥΑΓ. ΠΑΝΝΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΟΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


5225 761 ΘΕΣΣΑΛΟΝΙΚΗ 

5230 841 Βασ. Όλγας 188, 1ος όρ. - Τ.Κ. 546 55 (031) 423 956 

5225 713 ΠΕΙΡΑΙΑΣ 4136 402 

5249 547 Νικήτα 6-8 Τ.Κ. 185 31 4171 307 

5239 762 ΠΑΤΡΑ (061) 271 249 

5248 141 Κορίνθου 327 Τ.Κ. 262 23 224 581 

5248 188 ΙΩΑΝΝΙΝΑ 

5248 785 Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

5248 320 Δημοκρατίας 1 Τ.Κ. 691 00 26 522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


• Μέχρι 8 σελίδες 150 δρχ. 

■ Από 9 μέχρι 16 σελίδες 300 δρχ. 

■ Από 16 σελίδες και άνω προσαύξηση 100 δρχ. ανά δσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

50.000 δρχ. 

2.500 δρχ. 

Β’ (Υπουργικές αποφάσεις κ.λπ.) 

50.000 >> 

2.500 » 

Γ' (Διορισμοί, απολύσεις κ.λπ. Δημ. Υπαλλήλων) 

10.000 » 

500 ». 

Δ' (Απαλλοτριώσεις, πολεοδομία κ.λπ.) 

50.000 » 

2.500 

Αναπτυξιακών Πράξεων (Τ.Α.Π.Σ.) 

25.000 » 

1.250 .· 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

10.000 » 

500 ». 

Παράρτημα ( Πίνακες επιτυχόντων διαγωνισμών) 

5.000 » 

250 >■ 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 »· 

500 »· 

Ανωτάτου Ειδικού Δικαστηρίου (Α.Ε.Δ.) 

3.000 » 

150 .» 

Ανωνύμων Εταιρειών & Ε.Π.Ε. 

250.000 »> 

12.500 » 

Προκηρύξεων Α.Σ.Ε.Π. 

10.000 »■ 

500 ». 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 » 

10.000 » 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





















